
Stari Grci, ne samo oni koji su nastavali Balkanski po- 
luotok, nego i oni iz Male Azije i sa Sicilije, kao i oni iz 
Masalije (današnjeg Marseillea i crnomorskih gradova, sma- 
trali su se braćom po krvi i osjećali da pripadaju istoj 
jezičnoj (usprkos nekim dijalektalnim razlikama), vjer- 
skoj i običajnoj zajednici, nasuprot onome što su nazivali 
»barbarskim« svijetom, to jest svim narodima koji nisu 
govorili grčki. No, samo ime Grčka — odnosno Helada — 
nije u starom vijeku nikada imalo pravoga političkog zna- 
čenja. Prije makedonske i rimske vladavine, sama Grčka 
nije nikada bila jedinstvena država. U stvari, tri su naj- 
razvijenija i najčastohlepnija grada, Atena, Sparta i Te- 
ba, ređom upravljala sudbinom zemlje. namećući joj svo- 
ju prevlast, ali savezi koje su ti gradovi osnivali nisu tra- 
jali dugo i nisu ni u kojem trenutku obuhvaćali sve grčke 
državice. Svaka je državica, pa teritorijalno i sasvim ma 
lena, težila potpunom nezavisnošću i posjedovala vlastite 
političke, vjerske i pravosudne institucije, a dosta često i 
svoj poseban novac, kao i poseban sistem utega i mjera. 

Kako dakle u toj raznolikosti, u tome »moru« suverenih 
država opisati svakodnevni život »u Grčkoj«? Život Spartan- 
ca, koji je kao sedmogodišnji dječak stupao u pred- 
vojne organizacije i sve do svoje šezdesete bio podvrgnut 
strogoj disciplini, umnogome se razlikovao od života Ate- 
njanina, koji je imao daleko liberalniji odgoj i zatim dale- 
ko lakše životne obaveze. Moramo se, dakle, odlučiti za 
jednoga, no izbor nam se tako reći sam nameće iz knji- 
ževne i arheološke dokumentacije. Autori gotovo svih djela 

iz klasičnog razdoblja koja nam stoje na raspolaganju bili 
su Atenjani i zato nam i pružaju najviše podataka upravo 
O životu svojih sunarodnjaka. Ruševine što su ih pronašli 
arheolozi ostvaruju Tukididovo proročanstvo (1, 10,2),ai 
u tom pogledu Atena nadilazi većinu starogrčkih gradova, 
osobito Spartu. Istina je, doduše, da je što se tiče ostataka 
privatnih obitavališta nalazište u Olintu bogatije od aten- 
skog, međutim, osim što poznajemo tlocrt njihovih domo- 
va, što drugo znamo o svakodnevnom životu drevnih Olin- 
ćana? 

Zbog toga ćemo u ovoj knjizi govoriti uglavnom o Ateni 
i Atenjanima, ali ćemo se uzgred osvrnuti i na druge gra- 
dove tamo gdje ih budemo mogli uspoređivati. Uostalom, 
i stari su već Atenu smatrali »Grčkom nad Grckom«. 


Što se tiče razdoblja o kojemu smo nakanili govoriti, či- 
nilo nam se nemogućim da se ograničimo samo na vrijeme 
Periklove uprave (oko 450. do 429. pr. n. e.): suviše doku- 
menata važnih za naš predmet potječe iz vremena prije 
a osobito poslije toga kratkog razdoblja. Čak i kad bismo 
obuhvatili pedeset godina što su protekle između bitke kod 
Plateje (479. pr. n. e.) i Periklove smrti (429. pr. n. e.), mo- 
rali bismo zanemariti bitne podatke što ih crpimo iz Ari- 
stofana i iz govornika 4. stoljeća pr. n. e. Morat ćemo, 
dapače, zaviriti i u neke autore 3. stoljeća pr. n. e., no 
nastojat ćemo se u načelu vremenski ograničiti na »Peri- 
klovo doba« u širem smislu, uzevši proizvoljno, ali za naš 
predmet sasvim svrsishodno, da je počelo god. 450. pr. 
n. e., nakon sudbonosnih Perzijskih ratova, i završilo oko 
350. pr. n. e., prije bitke kod Heroneje (338), koja je zna- 
čila početak makedonske prevlasti i zametak mnogih poli- 
tičkih 1 društvenih promjena do kojih će doći u takozva- 
nom »helenističkom« ili »aleksandrijskom« razdoblju. 


PRVO POGLAVLJE 


ŽIVOTNA SREDINA: GRAD I SELO 


Putnik koji se sa zapada avionom približava Ateni opaža 
već u trenutku kada se nađe iznad Korintskog zaljeva dvi- 
je osnovne značajke grčkog krajolika: pretežnost gorja, 
koje pokriva 80% ukupne površine, i prisnu prožetost kop- 
na i mora kao posljedicu neobično velike  razudenosti 
obala. 

Planine i nisu osobito visoke: Na sjeveru je najviši O- 
limp, nekadašnje obitavalište bogova, koji se uzdiže do neš- 
to ispod 3.000 metara. U Fokidi u Središnjoj Grčkoj naj- 
viši vrhunac Parnasa ne prelazi 2.500 metara. Atičke gore 
Parnet, Pentelik i Himet visoke su između 1.000 i 1.500 me- 
tara. Na Peloponezu jedino su Tajget, Kilen i Erimant vi- 
ši od 2.000 metara. Iako sve ove planine nisu neprelazne, 
stara Grčka nije poznavala ništa slično rimskim drumovi- 
ma. U njoj nije bilo dobrih cesta, a zemljani su putovi rijet- 
ko kada bili dovoljno široki da bi se dvoja kola mogla mi- 
moići bez poteškoća. | 


Zato su Grci, kada su morali poći na nešto duži put, ra- 
dije plovili morem. Da bi iz Trezena u Argolidi došao u 
Atenu, jedino se junak poput Tezeja mogao odvažiti na 
dug i opasan' put kopnom, kad je morski put bio mnogo 
lakši. Nijedna točka u Grčkoj nije udaljena od obale više 


! Vidi Plutarh, Život Tezejev, 6, 3—71. Istina je da su, po priči, 
suhozemnim putovima harali strašni razbojnici Perifet, Sinis, Skiron 
i Prokrust, no u svakom slučaju bilo je kraće i manje naporno 
preploviti Saronski zaljev nego ići zaobilaznim putom kroz Me- 
garidu. 


od 90 kilometara. Gréko more u punom smislu je Egejsko 
more, koje mnogobrojnim otocima što su služili kao od- 
marališta na plovidbi između Evrope i Azije tvori pravo 
središte Helade. Na njemu su udari vjetra česti, a plovidba 
nerijetko i opasna, osim ljeti, no u staro se doba ionako 
nije na more polazilo za lošega vremena. 


U Grčkoj su oduvijek bili česti zemljotresi. Godine 464. 
pr. n. e. Lakoniju je pogodio tako strahovit potres da je 
nastala opća smetenost, koju su iskoristili heloti i podigli 
ustanak. Godine 426. pr. n. e. na red su došli gradovi u 
Lokridi. Godine 373. zemljotres popraćen plimnim uda- 
rom razrušio je ahejske gradove Helike i Buru. Znamo da 
su i u naše vrijeme zemljotresi teško pogodili Kretu 1926, 
Korint 1928. i, nedavno, jonske otoke i Santorin. Strašno 
je kad se rasrdi Posejdon, bog koji svojim trozubom pot- 
resa tlo. Naime, stari su Grci njemu, bogu »zemljotrescu«, 
pripisivali potrese, kao što su za oluje držali odgovornim 
Zeusa, »munjobiju i crnooblačnika« (v. Ilijadu), boga neba 
i atmosfere. 


Ta često uzdrhtala grčka zemlja sve u svemu nije ni oso- 
bito plodna. Svakako, ne manjka joj sunca, jer se Grčka 
nalazi u pojasu koji geografi nazivaju »umjereno toplim«. 
Njezina je atmosfera neobično prozračna, a zrak svijetao 1 
jasan, napose u Atici. Znamo koliko su »dánjú svjetlost« 
slavili grčki pjesnici, koji su u njoj vidjeli najveći zalog 1 
najbolji simbol životne sreće. No, cijena te blistave proz- 
račnosti jest suša. Kiše su rijetke i slabe; međutim, povre- 
meni olujni pljuskovi i prolomi oblaka znaju nanijeti oz- 
biljne štete. Vodeni tokovi, poput Ilisa i Kefisa kod Atene, 
ponajčešće su presahli, ali se mogu za tren oka pretvoriti 
u zastrašujuće bujice. Malo je rijeka, kao što su Penej u 
Tesaliji, Aheloj u Akarnaniji ili Alfej na Peloponezu, koje 
teku kroz cijelu godinu. Jasno je odakle u tako sušnoj 
zemlji rijekama i izvorima tako velika važnost da su ih 
ljudi već zarana smatrali svetima. Rijeke i potoci bili su 
božanstva, jer je o njihovu vodostaju ovisio život bilja, 
stada i ljudi. Svaki je izvor bio nimfa. 

Vegetacija ima mediteranska obilježja u skladu s intenzi- 
tetom osunčanosti i niskim stupnjem vlažnosti. Nekada su 
šume, kojih je bilo daleko više nego danas, prekrivale veći 
dio planina. U njima je raslo mnogo platana, hrastova i 

dosta drugih vrsta drveća, a na još širim prostranstvima 
vladalo je grmlje i šikarje. Zvijeri što su u herojsko doba 
nastavale šume — kao nemejski lav — u klasičnom su 
razdoblju već gotovo nestale, no u gorama živi još dosta 
medvjeda i vukova. U prostranim područjima makije ob- 
raslima mirtom, planikom, vrijeskom i pasjakovinom, div- 
ljači je bilo u izobilju. Tu se nalazilo zečeva, jarebica, droz- 
dova, prepelica i ševa, dok je krupne divljači, jelena i vep- 
rova, bilo još samo u planinama. Stoka se uzgajala po- 
najviše po visokim planinskim pašnjacima. 

Ljudske djelatnosti odvijale su se uglavnom u podnožju 
gorja i u nizinama, tamo gdje se nalazi plodno tlo podob- 
no za uzgoj žitarica. Prostrane tesalske ravnice pogodova- 
le su konjogojstvu, dok je ravna Beotija davala pšenice i 
ječma u izobilju. Atika nije bila tako plodna, te su stari 
Grci zamjerali njezinu tlu što je krševito i suho. Maraton- 
ska i eleuzinska nizina bile su djelomično nezdrave zbog 
močvare. »Mezogeja«, to jest područje između Himeta i 
Laurija, bila je najobrađenija i najplodnija atička oblast. 
U njoj su u prvom redu među ponekim čempresom uspije- 
vale niska loza i masline. Dionizovi vinogradi i Atenini 
maslinici bili su glavna privredna vrela Atike, koja je od 
plodova zemljodjelstva izvozila gotovo jedino vino i ulje. 
Ove su se tekućine prevozile u glinenim posudama, šio je 
u Atici i dalo važnost lončarskom zanatu — keramici. Je- 
dino rudno bogatstvo te pokrajine nalazilo se u srebronos- 
nom olovu iz Laurija, koje se uz još neke kovine opet po- 
čelo vaditi u naše vrijeme. 


Povjesničar Tukidid znao je da su u staro doba svi Grci 
Živjeli u sirotinjskim selima. Nekoliko je susjednih sela 
moglo prerasti u gradsko naselje. To se dogodilo u nizini 
otvorenoj prema moru, koju omeđuju gore Parnet, Pente- 
lik i Himet, s naseobinama okupljenim oko Akropole. Pre- 
ma predaji, atička je naselja sinekizmom (tj. okupljanjem) 
ujedinio Tezej, te su svi stanovnici Atike postali Atenjani. 
I sama se središnja naseobina sastojala od nekoliko sela, 
što se i vidi iz izvornog oblika imena grada, koje je u mno- 
žini — »Atene«. 















U petom stoljeću prije naše ere Akropola je kao neko 
postolje na kojemu se koče jedino hramovi, ali nije odu- r 
vijek bilo tako. I opet nas Tukidid izvješćuje o tome: »A 

prije (Tezeja) grad je bio ono, što je sad tvrđava i onaj u ša 

dio pod njom, što je najviše okrenut prema jugu.« I dois- z Pp 

nalazi odmah na jug od Akropole bio nastanjen od najsta- < A 9 

litičko i privredno sastajalište. Na njegovoj su orhestri ili 
plesnom prostoru održavane prave dramske predstave u 
čast boga Dioniza, zaštitnika kazališta, zatim skupštine na- 
roda unutar gradskoga kruga, isprva obilježenog tek na- AS 4 ON 
petim konopcima, periskoinizmom, prodavala se poljo- Y a ) S ; 

privredna i obrtnička roba. Međutim, mnoštvo koje je tr- a el E È 
govalo i šetalo se ovuda počelo je ometati političke skupo- $ pa 
ve i kazališne predstave, tako da su se političari povukli na ia 
Pniks (zapadno od Areopaga i Akropole), a glumci u sve- Y A S 
tište Dioniza Eleutereja (na južnim obroncima Akropole). Wa AA 
Na Agori je ostala samo tržnica, ali su se na njoj i dalje E paše 
sastajali članovi Vijeća i pritani, a u nekim slučajevima x a Ey 
mogli su se održavati i skupovi građana. s EN Ne Ša 
Prve atenske zidine podignute su u 6. stoljeću pr. n. e. ža Lose i 
za vladavine Pizistrata i njegovih sinova, koji su zaslužni a o \ e pos ije 
za napredak i jačanje Atene. Proširio ih je i utvrdio Te- Ñ g NS A E 
2 Tukidid, Peloponeski rat, 2. 15 (prijevod S. Telara; op, prev.). I Sri niong esla 

mistoklo za vrijeme Perzijskih ratova u godinama nakon 
bitke kod Salamine (480. pr. n. e.). Taj novi zid imao je 
Oblik nepravilna kruga s promjerom od kilometar i pol, 
a bio je dug oko šest kilometara. Akropola mu se nije 
nalazila u samome središtu, nego južnije, zbog veličine i 
važnosti četvrti Keramik i njezine Agore. Te zidine što su 
se na jugozapadu nastavljale na Duge zidove zakriljivale 


ATENA I PIREJ GE 
UTVRDE | DUGI ZIDOVI COS 






-7 
Nede EAS 
“1... FaleronsKi > 
A Oku. S 


et. 
ni. 










Dipilska vrata 
Sveta vrata 
Pirojska vrata 
Melitska vrata 
Diomejska vrata 
llonska vrata 
Aharnjanska vrata 


Naya sp 


O- Luka Munihija 


ARA A “<a realida , Eo 
> > Joa - s EY ESN A 
e n m, Df Rt Kolias NJ ¡ES 1 
To i I : us 7 
VJ A  - _— _ == _-_= KA 1 : vi Ko ARA 
SOPORTES. zaljev 


KA 
KO ii Mik 


Pristanište _ 
zvano t& homa 
Nijema luka 
Alkinojev rt 
ka Kantar 


hon osa 





su i više drugih četvrti, od kojih je svaka odgovarala po 
jednome gradskom demu (administrativnoj jedinici koju 
je god. 508. pr. n. e. ustanovio Klisten, u isto vrijeme ka- 
da je Atiku podijelio na deset fila, odnosno plemena ili 


općina). Na sjeveru se prostirala stambena četvrt Skam- ` 


bonida, odakle su iz grada vodila Aharnjanska i Filejska 
vrata. Na jugozapadu, između Keramika i Bara, bile su 
pučke četvrti Kolit i Melita. Na istoku se izvan zidina pro- 
tezalo ladanjsko predgrađe Agrila, koje je mnogo kasnije 
car Hadrijan pripojio gradu pod nazivom Nova Atena. 


Dugi zidovi povezivali su Atenu s lukom Pirej. Između 
Sjevernog i Južnog zida, dugih preko šest kilometara sva- 
ki, prolazila je vojna cesta široka jedan stadij, to jest oko 

160 metara. Međutim, u mirnodopskim prilikama najpro- 
metniji put između Atene i Pireja prolazio je sjeverno, iz- 
van Dugih zidova. Ovi su spajali Atenu i njezinu luku u 
jedinstvenu tvrđavu, koja se lako mogla braniti, i omogu- 
ćivali Atenjanima da se snabdijevaju čak i u ratno doba, 
jer im je većina živeža pristizala morskim putem. Tako, 
prema Periklovoj zamisli, sve dok je zadržavala prevlast 
na moru, Atena nije morala strahovati od peloponeskog 
napada. Lakedemonjani i njihovi saveznici mogli su pusto- 
šiti Atikom, sjeći vinograde i maslinike koliko ih volja — 
Atena je u okrilju svojih bedema i dalje dobivala hranu 
iz Pireja, a njezino je brodovlje zadavalo neprijatelju teš- 
ke gubitke. 

Pirej, kao uostalom i Atenu, organizirao je najprije Te- 
mistoklo. Kažu da su u svrhu izgradnje luke Atenjani pozva- 
li geometra i filozofa Hipodama iz Mileta, koji je tvorac 
»geometrijskoga«, odnosno rešetkastog tipa gradskog na- 
crta, u kojemu se sve ulice sijeku pod pravim kutom, ome- 
đujući stambene prostore uvijek kvadratnogili pravokut- 
nog oblika. Doduše, ono što je od Pireja sačuvano ne ukazu- 
je baš na strogo pridržavanje takvog nacrta, no ipak sasvim 
jasno odražava stvarno planiranje. Javne su površine jasno 
omeđene, kako bi razvoj lučkih uređaja, te administrativ- 
nih, vjerskih, brodograđevnih i trgovačkih ustanova tekao 
neometano i pravilno. 


Za razliku od Pireja, Atena je nastala i razvijala se bez 
ikakva plana, kao slučajno. U 5. stoljeću pr. n. e. vjersko je 
središte i dalje bila Akropola, na kojoj je Periklo veličan- 
stveno obnovio hramove što ih je bila razorila Kserksova 
vojska. Tu je, nasuprot donjem gradu, vladao uzoran red. 
Zato je i rečeno: »U Ateni je estetska uređenost mogla vla- 
dati jedino na Akropoli, i to zato što su na njoj Perzijanci 
prošlost sravnili sa zemljom.« Međutim, društveni i priv- 
redni život, kao i u velikoj mjeri politička i pravosudna 
djelatnost odvijali su se u okvirima Keramika, koji poči- 


3 G. Fougères, Athènes, str. 125. 

njemo priliéno dobro poznavati zahvaljujuci iskapanjima 
americkih arheologa. 

Na stanovitoj udaljenosti od djelomično sačuvanih grad- 
skih vrata Dipil, na kojima su se stjecale ceste što su vodi- 
le iz Akademije i iz Eleuzine (Sveta cesta), Dromos (Tijek, 
Put) što je vodio uzduž potoka Eridana račvao se nedale- 
ko od državnoga groblja u vanjskom Keramiku u dvije 
ulice: Panatenejska ulica vodila je poprijeko preko Agore 
jugoistočno prema Akropoli; druga je ulica vodila ravno na 
jug i nastavljala se na Tronošku ulicu (Trípodes), gdje se 
i danas uzdiže Lizikratov spomenik. Ovoj su se ulici zde- 
sna, odmah nakon račvišta, nalazile najstarije javne građe- 
vine na Agori, što su se bile poredale između te ulice i uz- 
višice Kolon Agoraj, na kojoj se koči dobro očuvani Hefe- 
stov hram ili Tezejon: polazeći od sjevera, to su Kraljev- 
ski trijem (ili Zeusov, hram Apolona Patroosa (Očinskog) 
Metroon, ili svetište Matere bogova (Kibele), u kojemu je 
bio čuvan državni arhiv, Vijećnica (Buleutérion), u kojoj 
su se održavale sjednice atenskog Vijeća, te napokon Tol 
(Thdlos), okrugla zgrada gdje se okupljalo i zajednički bla- 
govalo 50 pritana, koji su sačinjavali poslovni odbor Vije- 
ća. Nešto podalje od druge strane ulice uzdizao se žrtvenik 
dvanaestoro olimpskih bogova, koji se smatrao vjerskim 
središtem grada, zatim Aresov hram i spomenik eponimi- 
ma, desetorici heroja ili polubogova po kojima je bilo pro- 
zvano deset Klistenovih fila. Ne zna se točno mjesto Sa- 
renoga trijema (Stoá poikile), urešenoga slikama, koji je 
sagrađen u vrijeme Kimonove uprave, kao ni Tezejevoga 
svetišta iz istog razdoblja, u koji su god. 475. pr. n. €. pre- 
neseni herojevi posmrtni ostaci što ih je Kimon bio otkrio 
na otoku Skiru. Unutar grada smjele su počivati isključi- 
vo kosti heroja, dok su se groblja, poput onoga u Kerami- 
ku, nalazila izvan gradskih zidina. 


U 2. stoljeću pr. n. e. dva su velika trijema omedila juž- 
nu i istočnu stranu Agore, dok je, po svemu sudeći, ukoli- 
ko nova iskapanja ne dokažu drugačije, jedino zapadna 
strana Agore imala doista monumentalan izgled, koji mo- 
ra da je bio prilično impresivan, iako se ne bi mogao uspo- 
rediti sa širokim trgovima iz helenističkog razdoblja, pot- 
puno okruženim veličajnim trijemovima. 

Kakvu predodžbu možemo imati o istočnoj strani Agore, 
onoj koja je bila Trg, odnosno tržnica u pravom smislu ri- 
ječi? U tome nam od pomoći mogu biti jedino tekstovi. 


ATENA 
NACRT STARE AGORE 


Metri 

Na Agori su rasle platane što ih je bio posadio Kimon“ 
Mnoštvo je dućana i radionica zauzimalo sav slobodni pros- 
tor, jer je na Agori bilo najviše kupaca i jer su trgovci i 
obrtnici na njoj poslovno najbolje prolazili. Lizijin Bogalj 
veli Atenjanima, obraćajući im se za pravdu: 


Tužitelj tvrdi da je moja radnja sastajalište propalica 
koji su spiskali svoj imetak i koji se obaraju na svako- 
ga tko nastoji sačuvati ono što posjeduje. Međutim, 
takve se optužbe ne tiču mene ništa više nego i ostalih 
trgovaca i ne odnose se na moje mušterije ništa više 
nego na mušterije drugih. Svi vi običavate zalaziti trgov- 


4 Plutarh, Kimon, 13. 

cu miomirisima, brijaču, postolaru ili kome vam je naj- 
draze. Najradije posjecujete trgovine koje se nalaze oko 
Agore, a rijetko kad one koje su podalje. 


Većina je tih dućana, poput današnjih vašarskih daščara, 


bila vjerojatno sklepana od dasaka i natkrivena kožama, s ' 


nadstrešnicama od pletena pruća. Demosten nam pripovi- 
jeda kako su u bezglavoj strci na vijest da je Filip zauzeo 
Elateju god. 339. pr. n. e. te daščare zapaljene kako bi se 
trg oslobodio za hitnu sjednicu Skupštine, i kako bi se 
ujedno privukla pozornost stanovništva iz atenske oko- 
lice. 

Usprkos slikovitoj zbrci o kojoj jasnu predodžbu mogu 
imati samo oni koji su posjetili sukove po istočnjačkim 
gradovima, čini se da su ti dućančići bili razvrstani pre- 
ma vrstama robe koju su nudili na prodaju. Na jednom 
dijelu Agore prodavale su se uglavnom knjige, na drugome 
lonci i ostale kućne potrepštine, drugdje pak povrće i vi- 
no, ovdje ženski pribor za uljepšavanje, tamo mirtovi vi- 
jenci za pogrebe itd. U kupovinu kao i na uređivanje bri- 
jaču i vlasuljaru nisu dolazili samo građani; zajedno s nji- 
ma tiskala se i gomila seljana, koji su prodavali i kupova- 
li, a često, potkraj mjeseca ožujka, za Dionizijskih igara, 
i podosta stranaca što su dolazili iz grčkih gradova ovisnih 
o prijestolnici. 

* 
* + 


Spomenici na Akropoli i nešto manje na Agori, kao i gi- 
mnazijski gajevi u predgrađima (Akademija na zapadu, 
Kinosarg na jugu i Likej na istoku) zadivljivali su posjetio- 
ce. S druge strane, atenske su ulice, osim Dromosa i Tro- 
noške ulice, bile male, uske i krivudave, a kuće su u nji- 
ma bile vrlo skromna izgleda. U tom pogledu, međutim, 
valja upozoriti na razlike među pojedinim četvrtima: izme- 
đu predjela Skambonida, u kojemu su najradije stanovali 
bogataši, i pučkih, gusto napučenih Keramika, Kolita i Me- 
lite. U ovima su različiti obrti bili razvrstani po četvrtima 
ili ulicama, slično kao dućani na Agori. Već sam naziv Ke- 


5 Lizija, Govor za bogalja, 19—20. 
* Demosten, Govor o vijencu, 169. 

ramik podsjeća na to da su u njemu živjeli pretežno lon- 
čari. Drugdje su živjeli drvodjelci i kožari, trgovci mesom, 
ribom itd. Ta se tradicija održala kroz vjekove, tako da se 
još i u suvremenoj Ateni u pučkim četvrtima što se prosti- 
ru podno Akropole, nedaleko od nekadašnje Agore, nalaze 
papudžijske, kovačke i slične ulice. 

Sve u svemu, donji grad nije bio osobito lijep. Jedan put- 
nik iz 3. stoljeća pr. n. e. piše: 


Atena je bezvodan i sušan grad, a zato što je veoma 
stara, izgled joj je neujednačen. Starac koji se odjednom 
nađe u njoj teško može povjerovati da je došao u ne 
kadašnje središte države Atenjana; 


Može se, međutim, pretpostaviti da je između 5. i 3. sto- 
ljeća pr. n. e. opći izgled Atene postao ljepši. Takav se sud, 
dakle, odnosi a fortiori na grad Periklova doba. 

Ukoliko nas ovakva tvrdnja pomalo čudi, valja povesti 
računa o dvije činjenice. S jedne strane, u mediteranskim 
zemljama ljudi žive pretežno na otvorenome, pod vedrim 
nebom, a u kuću se ponajčešće povlače samo na noćni po- 
činak. Ljeti nerijetko znaju spavati na terasi, gdje je svje- 
žije. Istina, zimi u Ateni može biti dosta hladno, no raz- 
doblja niskih temperatura redovito su kratkotrajna, a čim 
grane sunce, opet je sve u redu. S druge strane, svi staro- 
vjeki narodi, pa tako i stari Grci, bili su prožeti vjerskim 
duhom, pa su mnogo više nastojali da ugode bogovima gra- 
deći im raskošna svetišta, nego što im je bilo stalo do 
vlastite udobnosti. 

Tome je najbolja potvrda upadna oprečnost između pre- 
krasno dotjerane Akropole i neuređenoga, zapuštenog pod- 
građa. Nacionalni se ponos budio pri pogledu na hramo- 
ve što ih je Periklo podigao na Akropoli, kao i na javne 
zgrade na Agori, no gradnja preraskošnih domova za poje- 
dince gotovo da je graničila sa svetogrđem. Delfijsko na- 
čelo »ničega odviše« primjenjivalo se u tome kao i u mno- 
go čemu drugom. 

Možda bi vladari iz 6. stoljeća pr. n. e. imali većih osob- 


nih prohtjeva da u Ateni, u kojoj su stoljećima vladale _ 

demokracija i jednakopravnost, privatna raskoš nije od- 
mah izazivala sablazan. Evo kojim riječima Demosten na- 
pada neke političare svoga vremena koji su domove kitili 
novcem što su ga, po njegovu mišljenju, bili neopravda- 
no stekli: 


Neka ko ustane i neka mi kaže, s koje druge strane 
ako ne preko nas samih jak je postao Filip? »Ali, dra- 
gane, ako to zlo stoji, bar je u gradu samome bolje!« 
Pa što bi čovjek mogao spomenuti? Kule, koje mi kreči- 
mo, i ceste, što ih popravljamo, i zdence i ništarije? A 
pogledajte one, koji time upravljaju! Nekoji od njih 
postali su od siromaha bogati ljudi, a drugi, za koje se 
ni znalo nije, ugledni, a nekoji su svoje kuće sjajnije 
sagradili, nego što su javne zgrade. Pa za koliko se sta- 
nje države pokvarilo, za toliko se njihovo popravilo. 


Ma kako demagoški bili ovi stavovi, u njima se ipak od- 
ražava mišljenje velikog dijela atenskoga puka. Jasno je 
da su se oni koji su nastojali igrati viđeniju ulogu u gradu 
odricali suviše upadljivih troškova, jer su ovi samo izazi- 
vali zavist. 

Iz Demostenova je ulomka vidljivo da su se u njegovo 
vrijeme odvijali radovi na uređenju gradskih zidina, ulica 
i javnih zdenaca. Nadzor nad javnim dobrima vršio je u 
najstarija vremena Areopag, vijeće bivših arhonata, koje je 
zasjedalo na Aresovu brežuljku u blizini Akropole. Kada 
su Efijalt i Periklo ograničili djelokrug toga aristokratskog 
tijela, spomenute je poslove preuzelo Vijeće pet stotina. 
No ubrzo je, kako bi se Vijeću olakšale ove zadaće, valja- 
lo osnovati posebne službe. Tako su se za uređivanje grada 
i održavanje reda brinuli astinomi (petorica za Atenu i isto 
toliko za Pirej), a za nadzor nad tržnicama agoranomi, na 
isti način raspoređeni na Atenu i Pirej. Nadležnost astino- 
ma bila je znatna: u dužnost im je spadalo održavanje ću- 
doređa (nadzor nad frulačicama, plesačicama i bludnica- 
ma) i ulica (odvoz smeća, sprečavanje bespravne gradnje), 
izgradnja grada i održavanje svetkovina. Osobito su bud- 
no morali paziti da koprolozi, to jest smetlari, ne navoze 
smeće bliže od deset stadija izvan zidina" Agoranomi su 


t Demosten, Treći govor za grad Olint, 26 i 29 (prijevod S. Senca; 
Op. prev.). 

bdjeli nad primjenom odluka o cijenama i nad opskrbom 
tržnica; u nadziranju mjera i utega pomagalo im je deset 
nadzornika, zvanih metronomi. U Ksenofontu jedna osoba 
hvali lijepoga Harmida što je vježbanjem skladno razvio 
ruke i noge, govoreći mu u šali da su mu udovi tako pod- 
jednako razvijeni da bi bez opasnosti da će morati platiti 
globu mogao pred agoranomima izvagati posebno gornji 
i donji dio tijela, kao hljebove kruha." 

Astinomi su upravljali i službom za izgradnju i održa- 
vanje putova, u kojoj su radili cestograditelji (hodopoioi), 
koji su za cestarske poslove raspolagali određenim brojem 
državnih robova. U Ateni je postojao i glavni gradski arhi- 
tekt; njegov djelokrug kao da nije bio osobito značajan, 
sudeći barem po izgledu donjega grada. Vjerojatno je bio 
zadužen jedino brigom za održavanje hramova i drugih 
javnih građevina. 

U tako sušnome gradu kakva je Atena pitanje vode ima- 
lo je oduvijek veoma veliku važnost. Njime su se pozaba- 
vili vladari iz 6. stoljeća pr. n. €. i nakon opsežnih radova 
podarili Ateni nekoliko javnih zdenaca, od kojih je najpoz- 
natiji izvor Eneakrun (Devetomlazni). Opskrba vodom bi- 
la je u 4. stoljeću pr. n. e. povjerena jednom upravitelju, 
a njegova je služba bila tako važna da nije bio biran ždri- 
jebom, kao većina drugih upravnih činovnika, nego glaso- 
vanjem. Trebalo je da bude bogat, kako bi i vlastitim sred- 
stvima mogao sudjelovati u troškovima svoje službe. Jed- 
na atenska odluka iz 333. pr. n. e. pohvaljuje »vodonad- 
zornika« Piteanta iz dema Alopeke »što je sa mnogo truda 
obavljao svoju službu, što je, napose, priveo kraju radove 
na novoj česmi uz Amonovo svetište, što je sagradio zde- 
nac kod Amfijarajeva svetišta, te se pobrinuo za dovod i 
odvod vode«." Piteant će dobiti kao nagradu zlatan vije- 
nac u vrijednosti od tisuću drahmi. Vidimo da se ti službe- 
nici nisu brinuli samo za zdence u Ateni, nego i u čitavoj 
Atici, budući da je Piteant snabdio česmom Amfijarajevo 
svetište u blizini beotijske granice. 

No, ma koliko se trudili, ovi činovnici nisu mogli iz te- 
melja promijeniti veoma nepovoljno i manjkavo opće sta- 


* Aristotel, Ustav atenski, 50, 2. 
1 Ksenofont, Gozba, 2. 
it Sylloge inscr. graec., 281, 

nje stvari. Atenske ulice gotovo bez iznimke nisu bile pra- 
vocrtne. Slijedile su smjer prirodnih prolaza medu brezulj- 
cima. Cesto su se i sužavale, tako da su veoma rijetko 
imale ujednačenu širinu. Kuće nisu stajale u pravilnim ni- 
zovima: jedne su stršale, druge su bile uvučene. Kišnica — 
barem ona koju nisu zadržavale cisterne — i otpadne vode, 
koje su građani prosipali kroz prozore i vrata, otjecale su 
ulicama. Međutim, čini se da su otvorene žljebove usred 
ulica u 4. stoljeću pr. n. e. u mnogo slučajeva zamijenile 
ukopane cijevi i kanali. Ulice nisu bile popločane, pa su 
se, čim bi pala kiša, pretvarale u kloake pune mulja i za- 
gađene vode. To nije samo pitanje urbanizacije nego i hi- 
gijene, te je jasno zašto su se pošasti, poput velike epide- 
mije kuge u Ateni god. 429. pr. n. e., kojoj je žrtvom bio i 
Periklo, razvijale tako brzo, pogotovo ako još dodamo da 
su tom prilikom u grad navalile i gomile iz okolnih sela. 
Naravno, ulice noću nisu bile osvijetljene, kao što svjedo- 
či ova anegdota, kojom Plutarh želi ocrtati Periklovu su- 
periornu suzdržljivost: 


Kad ga je jednom na trgu bezobrazan i neotesan čo- 
vek ceo dan psovao i grdio, on je to ćutke podnosio i 
pritom čak svršavao nekakav hitan posao. Uveče se 
spokojno vraćao kući, a onaj ga čovek pratio, vičući 
za njim neprestano svakojake pogrde. A kad je hteo 


da uđe u kuću — bio je već mrak — naredi jednom 
sluzi da uzme buktinju i da toga čoveka odvede i is- 
prati kući." 


Helijasti u Aristofanovim Osama, probuđeni usred noći 
da idu suditi, nastoje opkoračiti blato uz pomoć svjetiljki 
kojima im mladi robovi osvjetljuju put.” 


k 
k x 


Isti onaj putnik iz 3. stoljeća pr. n. e. kojega je razoča- 
rao opći izgled Atene' nadodaje: »Kuće su većinom veoma 
skromne i neugledne, tek je poneka nešto udobnija.« 


2 Plutarh, Periklo, 5 (prijevod M. N. Đurića; op. prev.). 
13 Aristofan, Ose, stihovi 219, 248—257. 
14 V, gore, str. 17. 

Sirotinjske su nastambe bile izdubljene u stijeni, kao na 
primjer u predgrađu Koile (»Dubica« po S. Sencu; op. 
prev.), na mjestu gdje su se Dugi zidovi spajali s gradskim 
bedemima. Jedna se takva umjetna spilja sastoji od tri 
prostorije s natkritim predvorjem. Neopravdano se smat- 
rala »Sokratovom tamnicom«, jer je u stvari bila obična 
spiljska nastamba, koja je u rimsko doba služila kao kos- 
turnica. 

Druge su se nastambe jednostavno naslanjale na okomi- 
te stijene ili su stajale na terasastim zaravnjenjima iskle- 
sanim u živu kamenu. Pokraj tih trogloditskih nastambi 
bile su iskopane i cisterne. 

U pučkim četvrtima kuće su bile uglavnom malene pri- 
zemnice sa dvije do tri veoma tijesne prostorije. Ukoliko 
su imale kat sa još jednom ili dvije sobe, na ovaj su naj- 
češće vodile vanjske drvene stube ili ljestve. Takva su pot- 
krovlja mogla biti izdavana u najam siromašnim seljani- 
ma ili strancima koji su željeli imati privremeno boravište 
u gradu. 

U našoj se kući, veli jedan parničar, nalazi kat na koje- 
mu je stanovao Filonej kada je boravio u gradu.“ 

Zidovi kuća bili su od drva ili od sirove cigle, ili pak od 
šljunka povezanog žbukom od raskvašene zemlje. Bilo ih 
je tako lako probušiti da se lopovi nisu ni trudili da obi- 
jaju vrata ili prozore, nego su radije razvaljivali otvore u 
tim tankim zidovima, pa se zato u Ateni provalnik i zvao 
toihorih, to jest »bušizid«. Jedan Atenjanin, koga su sma- 
trali kradljivcem, nosio je nadimak Halkej, »Mjedeni«; 
jednoga se dana rugao marljivosti Demostenovoj, koji je 
svoje govore pisao čak i noću, na što mu govornik odvrati: 
»Znam da ti se ne sviđa što ja žižak palim. Ali vi se, gra- 
đani atenski, nemojte čuditi što se vrše tolike krađe, kad 
su naši lopovi od mjedi, a naši zidovi od blata!«'* 

Kuće su se uglavnom oslanjale jedna na drugu, tako da 
su i Atenjani mogli učiniti poput Platejaca, koji, kad su 
iznenada u njihov grad prodrli Tebanci, »stanu se skuplja- 
ti i probijati zajedničke zidove između sebe, da ih ne bi 
opazili, ako bi išli ulicama«." 


15 Antifon, I, 14. 
16 Plutarh, Demosten, 11 (prijevod M. N. Đurića; op. prev.). 
"" Tukidid, Peloponeski rat, 2, 3, (prijevod S. Telara; op prev.). 

Tragovi temelja koji se mogu razabrati u Ateni pokazuju 
da su kuće redovito bile tijesne. Plutarh veli da su se vra- 
ta otvarala prema van i da su ukućani uvijek pokucali na 
njih prije nego bi izašli, kako naglo otvorena vrata ne bi 
udarila nekog prolaznika. 

Krovovi su bili ravni. Prozori, ukoliko ih je bilo, morali 
su biti sasvim maleni, ne veći od današnjih tavanskih pro- 
zorčiće, jer se u ono doba nije znalo za providna okna: 
ukoliko je za lošega vremena netko želio zatvoriti prozor, 
mogao je na njega staviti jedino kakvu neprozirnu ploču. 

Kad je netko kuću izdao u najam a stanari ne bi redo- 
vito plaćali stanarinu, vlasnik je poduzimao energične mje- 
re kako bi utjerao dug: odnio bi kućna vrata, ili skinuo 
crepove sa krova, ili bi pak zatvorio pristup bunaru. Neu- 
redni bi se platiše tada pridružili mnogobrojnim atenskim 
beskućnicima. 

Među onima koje bismo mogli nazvati »klošarima«, bilo 
je deklasiranih bijednika, to jest žrtava ljudske bezobzir- 
nosti i okrutne sudbine, ali i »dobrovoljaca«, naime filozo- 
fa, kakve ćemo vidjeti u helenističkom razdoblju, koji su 
se dičili time da preziru ne samo bogatstvo, nego i najos- 
novnije uvjete pristojna života. Još nismo stigli u vrijeme 
Diogena i njegove bačve, no osnivač kliničke škole Antis- 
ten bio je Sokratov učenik. 


Kada kinički filozof, pisat će u 3. stoljeću Telet, osjeti 
potrebu da se istrlja uljem, odlazi u javno kupalište 1 
natrlja se blatom izmiješanim s uljem (koje su kupači 
strigilom sastrugali sa sebe). Ponekad zna doći u kovač- 
nicu i na ognijštu ispržiti koju ribicu, zatim je prelije 
uljem i tako objeduje. Ljeti spava po hramovima, a 
zimi po kupalištima. Ništa mu ne nedostaje, jer se za- 
dovoljava onim što ima." 


Znamo da se već u Periklovo doba sirotinja u zimske da- 
ne sklanjala u kupke, kako bi se malko ogrijala. Ponekad 
su se neki znali toliko nagurati oko peći da bi se na njoj 
opekli, zaradivši opekotine pune mjehura. U Aristofano- 
vom Plutu Hremil pita Sirotinju: 


8 Telet, izd. O. Hense, str. 15 i 41. 

AY koje nam dobro od tebe no mjehuri brojni od 
kupališta?!" 


Hrana je morala biti spravljana uglavnom pod vedrim 
nebom na mangalama, kao još i danas u mnogim grčkim 
selima. Naime, sve do 4. stoljeća pr. n. e. kuće nisu posje- 
dovale kuhinju, a ondje gdje je i postojala takva prosto- 
rija, nije bilo stalnoga ognjišta. Vatra se palila vani i uno- 
sila u kuću kada su se drvo i ugljen već dobro razgorjeli 
i manje se dimili. Međutim, postavljalo se pitanje odvođe- 
nja dima iz unutrašnjosti kuće, osobito zimi, kada su se 
ukućani morali grijati kraj vatre. Najjednostavniji postu- 
pak (na kakav možemo naići i danas u nekim seoskim do- 
movima) sastojao se u tome da se ukloni jedna pločica ili 
crijep sa krova kada u kući gori vatra: to se moglo uči- 
niti iznutra pomoću kakve motke. Takav otvor za zrače- 
nje (opaia), koji ne smijemo poistovetiti s prozorom (thy- 
ris), mogao se nalaziti visoko u zidu, pod samom nadstre- 
šnicom.? No stari nam izvori govore i o »dimnjaku«, odnos- 
no o »dimovodu« (kapnodóke)”, koji mora da je bio od pe- 
čene gline, što nam ukazuje na to da je u upotrebi bio i 
nešto savršeniji uređaj nego što je otvor za zračenje. Ovak- 
vi su se dimnjaci nalazili u boljim kućama od onih o ko- 
jima smo govorili do sada, u domovima bogatih, ili barem 
dobrostojećih građana. 

Naime, iako je sigurno da je većina od približno deset 
tisuća kuća koje je nabrojio Ksenofont u Ateni svoga do- 
ba“ bila nalik sirotinjskim nastambama koje smo opisali, 
druge, pogotovo u četvrti Skambonida, mora da su bile 
udobnije, napose u 4. stoljeću pr. n. e., jer su izazivale za- 
vist Demostenovih suvremenika. U mjestu Vuliagmeni u 
Atici pronađena je pokraj svetišta Apolona Zostera kuća 
s peristilom, vjerojatno iz 6. stoljeća pr. n. e., a na aten- 
skoj Agori oveća zgrada također s trijemovima, iz istoga 
razdoblja“, no jesu li u pitanju zaista privatna obitavališ- 


19 Aristofan, Pluto, stih 535 (prijevod K. Raca; op. prev.). 


2 Vidi V. Svoronos-Hadžirnihalis, Bull. Corr. Hell., 80 (1956), str. 
483—506. 


a Herodot, 4, 103. 
2 Ksenofont, Spomeni Sokratovi, 3, 6. 
3 Vidi R. Martin, L'urbanisme dans la Grèce antique, str. 223. 

ta? Najvjerojatnije nisu. Bit će da su to prije javne zgra- 
de, u kojima su bila smještena neka upravna tijela. 
Znamo da je barem u 4. stoljeću pr. n. e. u Ateni bilo 
velikih zajedničkih nastambi sličnih današnjim stambenim 
zgradama, budući da nam govornik Eshil kaže: 


Stambena zgrada koju dijeli nekoliko stanara zove 
se »kuća u najam« (synoikia), a dom u kojemu živi sa- 
mo jedna obitelj je jednostavno »kuća« (oikía). Kada 
neki liječnik zauzme dućan kakvih ima po svim našim 
ulicama, tada se ta prostorija zove liječnička ordinacija, 
a ako liječnik ode, pa se u nju useli kovač, tada je zove- 
mo kovačnicom, ili suknarom ako se u nju smjesti 
suknar, ili stolarijom... Ako u nju dođu bludnice sa 
svojim gazdom, tada kuća dospije na loš glas.“ 


Međutim, u Atici nisu pronađeni ostaci velikih i bogatih 
građevina za koje bismo sa sigurnošću mogli tvrditi da su 
privatna obitavališta. Da bismo imali jasniju predodžbu 
o tome kakvi su bili bogataški domovi, moramo opisati 
ono što je pronađeno prilikom iskapanja u Olintu (na 
Halkidici u sjevernoj Grčkoj) i na otoku Delu u Egejskom 
moru.? | 

Kuće pronađene u Olintu potječu iz 4. stoljeća pr. n. e. 
Najbolje sačuvane među njima imaju gotovo potpuno 
kvadratni tlocrt. Sve prostorije gledaju, ne na ulicu, ne- 
go na unutrašnji trijem (pastás), koji se nastavlja na dvo- 
riste (aulé), a pred ovim je predvorje (prothyron). Takav 
raspored već prethodi kućama s unutarnjim peristilom 
helenističkog i rimskog razdoblja. Trijem obično gleda na 
jug, u skladu sa Sokratovim savjetom u Ksenofontu: 


Kod kuća, koje gledaju prema jugu, zimi sja sunce 
u trijemove, a ljeti ide više nas samih i više krovova pa 
čini hlad. Dakle, ako je već lijepo, da tako bude, ne treba 
li graditi više prema jugu, da se ne odbije zimsko sunce, 


a niže prema sjeveru, da mrzli vjetrovi ne mogu 
udarati?“ 


% Eshin, Govor protiv Timarha, 124. 


3 Vidi David. M. Robinson, Excavations at Olynthus, VIII (1938) 


i XII (1946), i J. Chamonard, Explorations archćologiques de Delos, 
VIII. 


* Ksenofont, Spomeni Sokratovi, 3, 8 (prijevod M. Kuzmića; op. 
prev.). 

Ulazna se vrata nalaze na južnoj ili istočnoj strani, što 
niukoliko ne utječe na položaj trijema. Na isti je način 
dvorana ukrašena mozaicima (andrón), gdje su se prire- 
đivale gozbe, mogla biti smještena u sjeveroistočnom ili 
jugoistočnom dijelu zgrade, ali je »dnevni boravak« (diaite- 
térion) bio u pravilu na sjevernoj strani, iza trijema, pre- 
ko kojega je dobivao svjetlost. Obična blagovaonica (oikos) 
naslanjala se na kupaonicu i kuhinju. U prizemlju su se 
još nalazile smočnica i radionica. Na katu su bile smje- 
štene uglavnom sobe: bračna ložnica (thálamos), ženske 
odaje (gynaikón) i sobičci u kojima su spavali robovi." 

Uočljiva je redovita blizina kuhinje i kupaonice, čemu 
je razlog lako otkriti, budući da se iz kuhinje mogla za- 
grijavati i susjedna prostorija. U Aristofanovim Osama 
Mrzikleon drži svog oca Ljubikleona zatvorena u kući, 
jer stari luđak želi pobjeći i dijeliti pravdu na sudu. 
Čuvši kako se otac kreće po kući, Mrzikleon veli sluzi: 


U kuhinju se otac moj odšuljo baš 
I krišom, ko miš, traži nešta! Pazide, — 
Iz kupaonice će rupom uteć on!” 


Nedavno su neki pokušali protumačiti kako je ta »rupa« 
zapravo otvor za dovod zagrijanoga zraka u zidu između 
kuhinje i kupaonice, no kako bi Ljubikleon mogao iz 
kupaonice pobjeći u grad? Vjerojatno se radi o malo pre- 
tjeranoj šali, kojom se želi reći da bi se Ljubikleon bio u 
stanju toliko skupiti u se da se provuče kroz kanalizaciju. 
Poznavaoci Aristofana lako će shvatiti tu vrstu dosjetke. 
Zapravo, Ljubikleon je umakao kroz dimnjak, pa u stihu 
144 pobjedonosno kliče: »Ja, dim, ovdje izlazim«. 

I doista, u olintskim iskopinama pronađen je krovni 
crijep s eliptičnim otvorom dugim 47 centimetara, a širo- 
kim 23 kroz koji se čovjek zaista lako mogao provući na 
krov. Ispoređujući ove iskopine s Aristofanovim tekstom, 
možemo dakle zaključiti da su i u Ateni potkraj 5. stolje- 
ća pr. n. e. postojale slične kuće. Jedan Demostenov tekst 
potvrđuje da je nekom dužniku u času kad su došli da 


7 Vidi Demosten, Govor protiv Euerga i Mnezibula, 57: »čuvši po- 
vike, ostale sluškinje, koje su bile na gorhjem katu, zatvore odaje.« 
2 Aristofan, Ose, stihovi 139—141 (prijevod K. Raca; op. prev.). 

2 R. Ginouvès, Bull. Corr, Hell, 76 (1952), str. 560—561. 

ga uhapse palo na um da preko krova neopazeno umakne 
na susjedovu terasu i kod njega se skloni. 

Kuće na Delu više nisu imale samo jedan red stupovlja 
u trijemu, nego uzduž nekoliko strana unutarnjeg dvo- 
rišta, koje je znalo biti i čitavo okruženo peristilom. Me- 
đutim, te kuće potječu iz helenističkog razdoblja, te ne 
možemo ni po čemu zaključiti da je takvih zgrada bilo 
u Ateni 4. stoljeća pr. n. e. 

Sigurno je ipak da su mnoga privatna obitavališta toga 
vremena imala barem po jedan kat. Kod Lizije jedan 
atenski građanin objašnjava: 


Valja vam najprije reći (jer ne bih smio zaobići te po- 
jedinosti) da imam malu jednokatnicu. Prostorije su po- 
djednako raspoređene gore i dolje, kako ženske, tako i 
muške odaje. Kad se mali rodio, dojila ga je mati. Sva- 
ki put kad ga je trebalo okupati, morala je sići dolje, 
što je bilo opasno, jer je mogla pasti niza stube. Zato 
sam odlučio da se preselim na kat, a žene da smjestim 
u prizemlje. Navikli smo se na to, pa je moja žena 
često spavala uz maloga kako bi ga mogla podojiti kad 
plače. 


I dodaje: »U svojoj prostodušnosti, vjerovao sam da 
mi je žena najkreposnija u cijelome gradu.«” Na žalost, ova 
je ubrzo iskoristila nov raspored soba i nesmetano prima- 
la ljubavnika u prizemlju, dok joj je muž, ništa ne slute- 
ći, mirno spavao na katu. 

Prvi se kat nerijetko nadvijao nad ulicu, no država je 
takve balkone smatrala nezakonitim zahvaćanjem u svoj 
posjed. Već je atenski vladar Hipija, sin Pizistratov, »sta- 
vio na prodaju sve što se s katova nadnosilo nad javne 
površine: stubišne ograde, balkone i vrata koja se otvaraju 
prema napolje«.” 

Ifikrat je u 4. stoljeću pr. n. e. predložio Atenjanima da 
oporezuju sve građevne istake, kako bi se popravilo veo- 
ma loše stanje državnih financija." Terase na gornjim ka- 
tovima mogle su biti ukrašene balustradama i stupovima, 


* Demosten, Govor protiv Androtiona, 53. 
3 Lizija, Govor protiv Eratostena, 9—10. 

32 Pseudo-Aristotel, O gospodarstvu, 2, 2, 4. 
3 Polijen, Stratagemata, 3, 9, 30. 

kakve nalazimo na oslikanim posudama iz 4. stoljeća pr. 
n. e. Dotjeranost kuća svodila se isprva na prost sloj vap- 
na na zidovima. U 4. stoljeću mozaici su resili andron ili 
dvorište peristila, kao u Olintu. Fokionova kuća u melit- 
skoj četvrti »bila je ukrašena brončanim pločama, ali je 
inače bila jednostavna, sasvim golih zidova«.* Ne bi se 
reklo da valja bukvalno shvatiti Bakhilidov stih, prema ko- 
jemu »zlato i bjelokost blistahu u domovima«.* Zidovi 
najbogatijih kuća bili su presvučeni tapiserijama i vezo- 
vima, a stropovi su im ponekad bili ukrašeni oplatom. 
Priča se da je Alkibijad prisilno držao kod sebe slikara 
Agatarha čitava tri mjeseca, kako bi mu ovaj kuću ukra- 
sio zidnim slikarijama.“ Međutim, toliko hvaljena rasko- 
šnost Alkibijadova doma bila je vrlo relativna: 


Popis njegove imovine prodane na dražbi po presudi 
izrečenoj na procesu razbijačima Hermovih kipova i na 
procesu za skvrnjenje misterije ne ukazuje na neku ra- 
strošnu raskošnost. Dva himationa, koji bi mogli biti 
»hijerofantsko ruho« koje spominje Plutarh, zatim po: 
tanko opisano pokućstvo, među kojim se isticao »namje- 
štaj za blagovaonicu«, četiri stola i dvanaest počivaljki 
»miletske izrade« — u ukupnoj vrijednosti od oko 120 
drahmi. Čini se da se na to svodila čitava garderoba i 
sva pokretna imovina čovjeka, čija je osobna raskoš bi- 
la u skladu sa skromnim životnim standardom Atenja- 
na 5. stoljeća pr. n. e.” 


Osim kreveta, stolova, stolica i klupica, pokućstvo se 
sastojalo osobito od škrinja i kovčega, u kojima se drža- 
la odjeća i nakit. Vjerojatno je također da mnoge lijepo 
oslikane posude, djela znamenitih umjetnika, nisu služile 
za kućanstvo, nego da su bile izložene kao ukras u nekim 
prostorijama doma, poput ukrasnih tanjura ili skupocje- 
nih vaza koje danas rese naše stanove. Možemo, na pri- 
mjer, stvoriti određenu predodžbu o kući bogatog Atenja- 
nina Kalije, kojega nam opisuje Platon u Protagori. Slav- 


4 Plutarh, Fokion, 18. 

35 Atenej, 2, 39 f. 

36 Andokid, 4, 17; Plutarb, Alkibijad, 16. 

3 J. Hatzfeld, Alcibiade, str. 128—129, prema Inscr. gr., I, 330 


(isp. Tod, A selection of greek hist. inscr., 1, 80). U pogledu zna- 
čenja riječi anáklisis, vidi L. Robert, Hellenica, IX, str. 46. 

ni je sofist, okružen »kolom« svojih prijatelja i učenika, 
šetao pod prostoonom (trijemom najbližim kućnom ula- 
zu), vodeći učeno društvo tamo-amo, kad su ušli Sokrat 
i mladi Hipokrat, pošto im se uz velike molbe udostojio 
otvoriti kapiju uškopljenik u vratarskoj službi.” 

No, takve su kuće u Ateni Periklova doba ipak bile 
rijetkost. Mnoge su više nalikovale straćarama, dok ih je 
većina bila pretijesna za bilo kakav sanitarni uređaj. Zbog 
toga je upotreba amide (vrčine, noćne posude) bila veoma 
raširena,’ čak i među vojnicima u službi, kojima je pone- 
kad znala poslužiti za grube šale.“ 

Noću je čovjek skidao samo gornju haljinu i opasač s 
košulje, koja mu je, dakle služila i kao spavaćica. Iz jed- 
noga vrlo škakljivog odlomka iz Aristofana vidi se da su 
se kreveti sastojali od drvena okvira preko kojega je bilo 
napeto remenje, a na ovo je umjesto madraca bila stavlje- 
na tanka prostirka od trske ili rogozine (psiathos), te da 
su u upotrebi bili jastuci i pokrivači, no nema spomena 
plahtama. Ljeti se najradije spavalo na terasi, na noćnoj 
svježini. U tom bi se slučaju spavač umotao u pokrivače, 
ali su mu buhe i stjenice često zagorčavale san: ujedi te 
gamadi otjerali su iz kreveta dobričinu Strepsijada.“ 

U takvim je stambenim prilikama higijena bila na vrlo 
niskom stupnju. U Šestom poglavlju govorit ćemo o tje- 
lesnoj urednosti, koja je, naravno, bila prilično nejednaka, 
već prema društvenom staležu i imovnom stanju. Miševi, 
muhe i komarci prenosili su svakovrsne boleštine, a epide- 
mije nisu bile nikakva rijetkost. Prljavština i smrad, ka- 
kvi i danas vladaju u mnogim istočnjačkim gradovima, 
bili su sasvim sigurno prisuini i u drevnoj Ateni. 


* 
k k 


Gotovo odmah iza sjeveroistočnih atenskih vrata Dipila, 
sa obje strane ceste što je vodila u Akademiju, nalazilo 
se glavno gradsko groblje. Ono potječe najkasnije iz 8. 


#2 Platon, Protagora, 314—316. 


3 Vidi Aristofan, Ose, stih 935; Ženska skupština u Tesmoforiju, 
stih 633; Eupolis, naveden u Ateneju, I, 17 e. 


“Demosten, Govor protiv Konona, 4. 
“ Aristofan, Lisistrata, stihovi 915—936; Oblaci, stihovi 12—14. 

stoljeća pr. n. e., jer su na njemu pronađene velike po- 
grebne posude geometrijskog oblika, koje se i zovu »dipil- 
ske vaze«. Kasnije je na tome mjestu atenska država sa- 
gradila zajedničku grobnicu za poginule ratnike, nad ko 
jom su njihovu uspomenu slavili službeno određeni govor- 
nici po imenu Periklo, Demosten ili Hiperid. 

Grobišna aleja koja se ukazala prilikom iskapanja po- 
krajnji je put južno od akademijske ceste, nedaleko od 
obala Eridana, i pomalo podsjeća na Aliscamps u Arlesu 
ili na rimsku Viju Apiju. Obrubljuju je zaravnine, zidici- 
ma podijeljene na »parcele« u vlasništvu atenskih obitelji, 
građana i naseljenika. Svaki taj ograđeni prostor sadrži 
grobove članova obitelji i njihovih robova. Nadgrobni su 
spomenici najčešće uspravne mramorne ploče ili stele, 
ukrašene bareljefima, no nisu rijetke ni prave kapelice sa 
zabatom. Na nekim grobovima stoje mramorne vaze, oso- 
bito lekite i lutrofore (izdužene veze s jednom ili dvije 
ručke), u znak da je tu pokopan neoženjen pokojnik. Ro- 
bovi su imali pravo samo na jednostavne, okrugle stupiće 
na kojima im piše ime. Na visokim postoljima ili na ug- 
lovima parcela predstavljeni su životinjski simboli — bi- 
kovi, lavovi, psi, sfinge i sirene. Klesane stele prikazuju 
ponajčešće isto tako simbolične prizore rastanka ili su- 
sreta. Na jednoj se, nadalje, vidi mlada žena po imenu 
Hegesa kako se uljepšava, a na drugoj dvadesetogodišnji 
atenski konjanik Deksilej kako ubija neprijatelja prije 
nego što će i sam poginuti. 

Udaljujući se od Atene prema zapadu, prošavši pokraj 
groblja u Keramiku, namjernik bi stupio na područje de- 
ma Kolon, gdje se rodio pjesnik Sofoklo, i prispio u Aka- 
demiju, to jest perivoj Akademov. Akadem mora da je bio 
nekadašnji vlasnik toga zemljišta, ili pak vjerojatnije neki 
lokalni polubog, koji je ovdje imao priprosto svetište. To 
je bio povelik sveti gaj, koji je obzidao Hiparh, sin Pizistra- 
tov. Bio je posvećen boginji Ateni, te je u njemu raslo dva- 
deset svetih maslina (moríai), za koje se govorilo da su ni- 
kle iz sadnica masline s Erehtejona. Ulje tih maslina po- 
djeljivano je kao nagrada pobjednicima Panatenejskih iga- 
ra. I drugi su bogovi tu imali žrtvenike: u prvom redu 
Hermo, bog gimnazija, pa Eros, bog ljubavi. Atenjani su 
veoma rado dolazili na šetnju u Akademiju. Kimon, koji 

je »Akademiju od suva i bezvodna mesta pretvorio u du- 
bravu sa dovoljno vode, sa čistim trkalištima i hladovitim 
šetalištima«“, uredio je u njoj gimnazij, na kojemu su vje- 
žbali efebi pod nadzorom Vijeća. Nedavna su iskapanja 
utvrdila točno mjesto toga vježbališta i otkrila ostatke pa- 
lestre, dijelove oziđa i jedan maleni hram. 

Ističući ideal antičkog odgoja, Aristofan u Oblacima lije- 
po opisuje taj gimnazij: 


Da, jak ćeš i kao cvijetak krasan u vježbalištu se desit 
I nećeš na trgu razmetat se dosjetkom pustom, ko sada 


što ovi, 
Ni zarad sitnica sudom se gonat što s klevete satrt te 
može. 
Akadémiju ćeš polazit, s trijeznijem onuda trčat 

vršnjakom 
Pod maslinom svetom, a tvoju će glavu vjenčati trstika 
bijela; 

Tetivkom, nedjeljkom i topolom ćeš lišće što sipa, 
mirisat 


Pa ako to učiniš kako ti kažem 
I na to pozornost obratiš svoju, 
Ej, uvijek ćeš imat 

Ti punane prsi 1 zdravu boju, 
Pa pleći široke..." 


Međutim, Akademija se pročula i dala svoje ime svim 
današnjim akademijama zbog Platona, koji je u njoj god. 
387. pr. n. e. utemeljio redovit nauk. Naime, kako u vrije- 
me »sofista«, to jest učenjaka i filozofa, nije postojao ni- 
kakav visokoobrazovni zavod, vježbališta su postala re- 
dovita stajališta intelektualnih krugova, koje nazivamo 
»školama«. Kao što je razložno rečeno: »Gimnazije po sve- 
mu odgovaraju današnjim 'kulturnim centrima', u kojima 
bi se, prema našim urbanistima, morale odvijati sve djelat- 
nosti u vezi s fizičkom i duhovnom kulturom.«“ U tim 


2 Plutarh, Kimon, 13 (prijevod M. N. Đurića; op. prev.). 


8 Aristofan, Oblaci, stihovi 1002—1008 (prijevod K. Raca; op. 
prev.). 


4 R. Martin, L'urbanisme dans la Grèce antique, str, 276; vidi 
takoder Hans Herter, Platons Akademie (1952, Bonn). 

gimnazijima bila je potrebna voda za pranje vjezbata, pa 
nije slučajno što se Akademija nalazila u blizini Kefisa. 

Slično se na istoku Atene pokraj Eridanovih izvora smje- 
stio Likej, koji je služio kao »škola« Aristotelu, kao što je 
i Kinosarg na jugu, gdje je naučavao kinik Antisten, bio u 
blizini Ilisa, vjerojatno nedaleko od ubavoga mjesta koje 
na usta Sokratova opisuje Platon u Fedru: 


Tako mi Here: baš je mesto lepo za odmaranje! Ta 
ova je platana i veoma širokih grana i visoka, pa kako 
je prelepa visina i hladovina konopljike koja se najra- 
skošnije rascvetala da ceo kraj ispuni najslađim miri- 
som; a pod platanom opet umilno izvire izvor veoma 
studene vode, tako da se nogama može osetiti. Po slika. 
ma i zavetnim poklonima čini se da je to svešteno me- 
sto, posvećeno nekim Nimfama i Aheloju. Pa onda, mo- 
lim te, kako ovde vetrić ljupko ćarlija, kako je prijatan 
i pun mirisa! I svojim letnjim šumorom zvonko prihva- 
ta horsku pesmu zrikavaca. Ali od svega je najumilnija 
trava koja je na blagu pristranku bujno izrasla, tako da 
možeš, kad legneš, glavu nasloniti kao na meko uzglav- 
lje. 


Fedar se čudi odakle toliko oduševljenja čovjeku kome 
veli: »Ni iz gradske oblasti ne ideš u tuđe krajeve, a me- 
ni se bar čini da se uopšte ni izvan bedema ne pojavlju- 
ješ.« A Sokrat, za koga znamo da je odlazio u Likej, a po- 
vremeno i u Akademiju, daje ovakav odgovor: »Ne zame- 
raj mi to, moj predobri prijatelju. Jer ja sam ti željan 
nauke. A ovi predeli i ova drveta neće me ničemu da uče, 
nego ljudi u gradu.«*“ 


No zbog toga ovaj odlomak ništa manje ne dokazuje i to 
da je Platon iskreno volio prirodu. Doduše, Teokritove će 
Idile u 3. stoljeću pr. n. e. predstavljati u tom pogledu 
sasvim nov vid književne tankoćutnosti, no ova dva nave- 


s Platon, Fedar, V (prijevod M. N. Đurića; op. prev.). Mnogi su 
oponašali ovaj odlomak, kao što se vidi na početku Plutarhovih Raz- 
govora o ljubavi (Mor., 749 A): »Izbaci ovaj put iz pripovijedanja 
pjesničke livade i sjenice, kao i spletove bršljana i slaka, to jest 
sve one opise krajolika kojima neki pisci, sa više mara nego vješti- 
ne, nastoje posuditi od Platona njegov Ilis, znamenitu konopljiku i 
travu što raste na blagu pristranku...« 

dena mjesta iz Aristofana i Platona dovoljno ukazuju na 
to da su stari Grci, poput nas, imali osjećaja za svježinu 
zelenila, spokojnost lijepa krajolika i ljepotu drveća, kao 
što to potvrđuju i mjesta koja su izabirali za svoje gim- 
nazije. 
* 
* * 


Nema sumnje da su mnogi bogatiji gradani Atene imali 
izvan zidina ladanjske kuće, bilo u predgrađu Agrila, bilo 
drugdje. Izuzevši Svetu cestu prema Eleuzini, kojom su 
prolazile misterijske obredne povorke, i jedan vojnički te 
drugi civilni put što su povezivali grad s pirejskom lukom, 
a po kojima mora da je tekao gust teretni promet, posto- 
jali su samo zemljani putovi ili kozje staze, kojima se išlo 
najviše pješice ili na magarcu odnosno mazgi, a veoma 
teško makar i u laganoj dvokolici. 

A čim bi se spustila noć, putovi su postajali nesigurniji 
nego i same mračne i krivudave atenske uličice, po koji- 
ma su vrebali lopovi. U Aristofanovim Pticama Atenjanin 
Natko pripovijeda nezgodu koja mu se desila: 


Rad (pijevca) ti haljinac od meke frigijske vune izgubih. 
Na krstitke jednom pozvali mene i ja ti se pripij u gradu, 
Pa lezi i spavaj. Još za stol ne sjeli drugi, kad zapjeva 
pijevac. 
Ja pomislih da je već jutro, pa u Halimiint ravno 
zaputih. 
Baš napolje skrenuh od Zida, a ćulom me tatina shvati 


u leđa. 
I ja ti se srušim, hoću da vičem, a on mi omače halji- 
nac.” 


Naravno, uz ceste su postojala svratišta, u kojima su 
putnici mogli potražiti konak i okrepu. I opet je Aristofan 
tu da nam potvrdi njihovo postojanje, no i da u nama po- 
budi ozbiljne sumnje što se tiče čistoće u njima. U nje- 
govim Žabama Dioniz, raspitujući se kod Herakla za naj- 
bolji put u Had, kaže: 


“ Aristofan, Ptice, stihovi 493—498 (prijevod K. Raca; op. prev.). 


32 


Ja bih rad 
Da drugove mi, ustrebam li, kažeš ti 
S kojima nekad pošo si po Kerbera, 
Njih kaži mi, pa luke, pčkarnice sve, 
Bordele, svaki konak, han i zdenac, put, 
Grad, krčmu, noćište gdje ima stjenica 
Ponajmanje.* 


U Atici su dugo vremena postojali zemljišni posjedi u 
vlasništvu eupatrida. U Solonovo doba najviši sloj građan- 
stva, koji je jedini iz svojih redova mogao davati arhonte, 
sastojao se od Atenjana čiji je godišnji dohodak dosizao ili 
premašivao pet stotina medimna brašna. Ovi su se zvali 
pentakosiomedimni, a medimna je bila mjera od nešto 
preko pedeset litara, što znači da su morali požeti najma- 
nje dvjesta hektolitara žita. Još u 5. stoljeću pr. n. e. Ki- 
mon, sin Miltijadov, bio je dovoljno bogat da se umili puku 
nevjerojatnom darežljivošću: 


On je, naime, sa svojih imanja sve plotove uklonio, 
da bi i stranci i domaći građani, kad im treba, bez bri- 
ge mogli voća brati; pored toga, u njegovoj kući svaki 
dan je gotovljen, doduše, prost ali za mnoge dovoljan 
ručak, na koji je svaki siromah koji je god hteo mogao 
dolaziti, tako da je bez ikakva svoga truda hranu do- 
bivao, da bi svoje vreme mogao posvetiti samo javnim 
poslovima.“ 


I Periklo je posjedovao imanja i kuće u Atici, koje je 
obećao ustupiti državi ako ih Lakedemonjani, koji su bili 
upravo provalili u zemlju, budu poštedjeli kako bi ga u 
očima njegovih sunarodnjaka učinili sumnjivim.? Atičko 
se gospodarstvo u prvom redu oslanjalo na ratarstvo i 
stočarstvo, a uzgred i na trgovinu. U seoskim su demima 
pronađeni ostaci zemljoposjedničkih kuća, no premalo su 
sačuvani da bismo iz njih mogli bilo što pouzdano zak- 
ljučiti. 

Radije ćemo se osloniti na to kako nam Atenjanin Kse- 
nofont opisuje svoj posjed u Skilusu u Eulidi na Pelo- 
ponezu: 


1 Aristofan, Žabe, stihovi 108—115 (prijevod K. Raca; op. prev.). 
* Plutarh, Kimon, 10 (prijevod M. N. Đurića; op. prev.). 
4% Plutarh, Periklo, 33. 

Krosred toga mjesta tekla je baš rijeka Selinus, (u 
kojoj) ima riba i školjaka, a u onome kraju kod Skilu- 
sa ima za lov svakojake divljači. (Ksenofont) sagradio 
je i žrtvenik i hram... Ksenofonovi sinovi i sinovi dru- 
gih građana priređivahu... lov, a koji su ljudi imali 
voije, lovili su zajedno s njima. Zvijeri, ulovljene koje 
na istom svetom mjestu koje s gore Foloje, bile su 
svinje, srne i jeleni. To mjesto leži na putu, kud se 
ide iz Lakedemona u Olimpiju, od prilike 20 stadija od 
hrama Zevsova u Olimpiji. Na tom svetom mjestu ima 
livada i gajeva i šumovitih gora, gdje ima dosta hrane 
za svinje i koze, za ovce i goveda 1 konje... Oko hrama 
bi zasađen gaj od voćaka, kojima se zrelo voće jede." 


Ksenofont najbolje izvješćuje o životu seoskog plemića 
u knjizi O gospodarstvu, u kojoj u zvijezde kuje zemljo- 
djelstvo kao izvorište svih vrlina. Ta idilična slika vjero- 
jatno odgovara njegovu osobnom iskustvu. O tome ćemo 
još imati prilike govoriti. 

Međutim, razvoj atenske demokracije, koja je u vidu 
liturgija (javnih obaveza ili službi, kakve su bile trijerarhi- 
ja ili koregija) tražila od bogataša žrtve, a osobito dioba 
zemljoposjeda između djece, smanjili su broj i opseg 
velikih imanja, te su u 5. stoljeću pr. n. e. Atiku obrađivali 
sitni posjednici, koji su na svome komadiću zemlje radili 
vlastitim rukama, uz pomoć robova i nadničara. Taj je 
sitnoposjednički srednji sloj, navikao na trud i muku, 
bio glavni oslonac Atene u vrijeme Perzijskih ratova, a 
iz njega je po svoj prilici proistekla i većina učesnika bitke 
kod Maratona, slavnih maratonomaha, čiju su uspomenu 
tako rado veličali Aristofan i drugi atički pisci. 

U brdima je život bio težak. Osnovni su izvori prihoda 
bili stočarstvo (osobito uzgoj svinja, koza i ovaca), med iz 
himetskih pčelinjaka i drveni ugljen, ponajviše sa šumo- 
vitih obronaka Parneta, gdje se nalazilo veliko naselje 
Aharna. Aristofanova komedija Aharnjani realistički osli- 
kava te priproste i tvrdokorne brđane. 


% Ksenofont, Anabaza, 5, 3 (prijevod S. Senca; op. prev.). Vidi izd. 
Delebecque, Le site de Scillonte, u Annales de la Facultć des Let- 
tres d'Aix 29, str. 5—18. 

U nizini žito nije uspijevalo osobito dobro, pa je Atena 
morala uvoziti velik dio žita za svoje potrebe, ali su vi- 
nogradi i voćke, prije svega masline i smokve, davale li- 
jep urod. Strepsijad iz Oblaka, Pravomil iz Aharnjana i 
Berko iz Mira najbolje su predstavljeni likovi atičkih se- 
ljaka, koji su u mirnodopska vremena najveću sreću nala- 
zili na svojim njivama. Došavši živjeti u grad, Strepsijad 
gorko žali za slobodnim životom u izobilju, kakav je vo- 
dio na selu prije nego što ga je upropastio brak: 


Na selu život bješe meni najdraži 

U nečistoći, ú nemáru, nebrizi. 

U obilju ovaca, pčela, droždine. 

Megaklova Megakla uzeh nećaku 

Ja priprost seljak 'nakvu gradsku djevojku, 
Tu gizdu, raskoš... 

Kad uzeh nju, tad s njome dane trajah ja, — 
Dobrano širom, smokvom, vunom udarah, 
A u nje pomast, safran, raskoš svakakva, 
Pa rasipnost i vrela krv i silna strast." 


Slično govori i Pravomil u Aharnjanima: 


Računam, motrim kraj, za mirom ginem sav, 
Grad mrzim, a za selom svojim čeznem ja, — 
Ta nikad mi ne rčče: »Uglja kupide 

Pa octa, uljal« Ne zna za riječ »Kupidela 
Sve samo nosi, nema toga: »Kupide!a” 


I napokon Berko u Miru: 


Zato ja bar želim sada i sam već na selo poć, 
Zemljicu budakom mrvit poslije duga vremena. 
Ali, ljudi, sjetite se 

Onog svog života starog 

Nekad što nam dade Ona. 

Onog voća stranog, suhog, 

Svježih smokava i mrče, 

One šire, šire slatke, 


“I Aristofan, Oblaci, stihovi 43—52 (prijevod K. Raca; op. prev.). 
2 Aristofan, Aharnjani, stihovi 32—36 (prijevod K. Raca; Op. 
prev.). 

Ljubicice pokraj zdenca 
Na livadi i maslina, 
Želje naše..." 


Slika je nesumnjivo poljepšana s određenim namjera- 
ma, jer Aristofan želi omrznuti rat veličajući sreću koju je 
pružao mir; teško da je on sam vlastitim rukama orao 
zemlju ili okopavao vinograd. Moramo ipak povjerovati 
da su atički seljaci, ma kako mukotrpan život vodili, pre- 
težno bil zadovoljni svojom sudbinom. 


” Aristofan, Mir, stihovi 569—579 (prijevod K. Raca; op. prev.). 


DRUGO POGLAVLJE 


STANOVNIŠTVO: GRAĐANI, NASELJENICI, ROBOVI 


U antičkoj Grčkoj država se više određivala prema lju- 
dima koji je tvore, nego prema teritoriju koji zauzima. 
Granice među državama, ukoliko ih nisu razdvajali riječ- 
ni tokovi, bile su neodređene i približne, gubeći se u pla- 
ninskim razmeđama (eshatiai) na visokim pašnjacima, po 
kojima su mršava stada brstila škrto raslinje. Polis sači- 


njavaju isključivo ljudi. Službenim se jezikom nikada nije 


reklo »Atena«, nego »Atenjani« ili »narod« odnosno »drža- 
va Atenjana«. | 

Klasični polis je »potpuno nezavisna, vjerom utvrđena i 
zakonima vođena zajednica građana, nadređena svim svo- 
jim pripadnicima.«' 

»Potpuno nezavisna«: to jest, ukoliko njezini državljani 
i osjećaju pripadnost nekoj široj etničkoj i kulturnoj za- 
jednici, država odbija da se u bilo kom smislu podredi 
nekoj drugoj. 

Upravo da bi sačuvale dragocjenu samostalnost, nekoli- 
ko se država na čelu s Atenom i Spartom udružilo da odbi- 
ju napad Darijevih, a potom i Kserksovih barbara. Ta ne- 
pomirljiva strast prema neovisnosti bitna je značajka an- 
tičke Grčke, ali nije imala samo dobre strane, jer je one- 
mogućila svako trajnije ujedinjenje grčkih država u po- 
litički jedinstvenu federaciju. Svaka je državica iznad sve- 
ga strahovala da ne potpadne pod neku drugu, ali je ujed- 


1 A. Aymard, Recueils de la société Jean Bodin, 6, 1 (Bruxelles, 
1954), str. 52—53. 

no nastojala da podvrgne susjede. Tako su Atena, Sparta 
i Teba stvarale saveze, simahije, u kojima su državice, uvi- 
jek zvane »saveznicama« kako se ne bi uvrijedile, u stvari 
bile u podređenu položaju, ali su ti savezi krhki i kratka 
vijeka, upravo zbog te težnje za samostalnošću. 


»Vjerom utvrđena«: starovjeki narodi nisu dijelili duhov- 
no od svjetovnog. Atena je grad boginje Atene, a njezini 
svećenici, kao i svećenici ostalih bogova, upravljaju drža- 
vom. Vjera je, barem ona službena, neodvojiva od države, 
a neki su misterijski obredi, kao na primjer eleuzinske 
misterije, čak pod izravnom kontrolom države. Zbog toga 
je država u svojoj biti netrpeljiva, budući da spone koje 
međusobno povezuju građane nisu samo društvene i poli- 
tičke, nego i vjerske prirode. 

»Zakonima vođena«: običajni zakoni (nómoti) ravnaju či- 
tavim životom građana od rođenja do smrti, čak i u Ate- 
ni, gdje nisu tako strogi kao u Sparti. Te su zakone vjero- 
jatno stvorili sami građani, odnosno njihovi preci (nepi- 
sani zakoni pradjedovskih običaja jednako obavezuju kao 
i zakonodavne odluke), i na tome počiva grčko dostojan- 
stvo slobodna čovjeka nasuprot barbara, podanika jedno- 
ga gospodara, koji može biti nepravedan i hirovit, no ta 
je sloboda u stvari ipak bila veoma skučena. Demarat veli 
Kserksu: »(Spartanci) su, doduše, slobodni, ali ipak ne u 
svakom pogledu. Njihov vrhovni zapovednik, naime, jeste 
zakon i njega se oni više boje nego tvoji podanici tebe.« 

A Platon personificira zakone u Kritonu ovako: 


Ako bismo mi hteli odavde (tj. iz zatvora) da bežimo, 
ili kako to već valja nazvati, pa bi došli zakoni i celina 
države, pristupili nama i zapitali nas: »Reci mi, Sokra- 
te, što nameravaš da preduzimaš? Zar ovim činom što 
ga preduzimaš ne nameravaš ništa drugo nego da upropa- 
stiš zakone i celokupnu državu, koliko već to stoji do 
tebe? Ili ti veruješ da to može biti da postoji i da nije 
oborena ona država u kojoj jedared izrečene sudske 
presude ništa ne vate, nego ih obični ljudi obesnažuju 
i uništavaju? 


2 Herodotova istorija, 7, 104 (prijevod M, Arsenića; op. prev.). 
3 Platon, Kriton, XI (prijevod M. N. Đurića; op. prev.). 

»Nadređena svim svojim  pripadnicima«: antička je 
država cilj po sebi, apsolut koji svojim podanicima ne 
ostavlja previše sloboda i kojemu je podređena djelat- 
nost sviju. U tom je smislu suštinski totalitarna. Takva 
je bila očito Sparta. U Ateni su neki vidovi sloboština 
mogli sakrivati tu duboku značajku, koja je međutim bila 
stvarna. Sloboda mišljenja i izražavanja, osobito u pogle- 
du božanstava, nije bila nikakva: osude zbog bezbožništva 
i Sokratova smrt najbolje svjedoče o tome, a upravo je, 
nakon oligarhijske vladavine Tridesetorice, ponovo us- 
postavljena demokracija god. 403. pr. n. e. prisilila Sokra- 
ta“ da popije otrov. Građanin je mogao postati žrtvom 
ostracizma, a da mu nije morao biti dokazan nikakav 
grijeh. 


Atena je neposredna demokracija u kojoj svi građani 
u Skupštini (Ekklesia) sudjeluju u upravljanju državom. 
Naime, iako su stari narodi donekle poznavali predstav- 
ničku vladu, kakvu nalazimo u suvremenim državnim 
uređenjima (ustav Beotijske konfederacije, na snazi od 447, 
do 386. pr. n. e., barem koliko ga poznajemo, tipičan je 
primjer predstavničkog oblika vladavine), većinom je an- 
tičkih država neposredno upravljao skup građana, a skup- 
ština je bila organ zakonodavne, izvršne i sudbene vlasti. 
Naravno, takav je oblik upravljanja moguć samo u malim 
državama. 

Da bi netko mogao biti građanin i punopravno zasjedati 
u narodnoj skupštini, morao je ispunjavati dva uvjeta: 
trebalo je da je rođen od oca Atenjanina, a prema Perik- 
lovu zakonu iz 451. pr. n. e. i od majke Atenjanke; zatim, 
morao je biti punoljetan, to jest, navršiti osamnaest go- 
dina, no kako je potom dvije godine služio vojni rok, u 
Skupštinu je stupao kao dvadesetogodišnjak. Atenjani su 
posebnom odlukom mogli dati pravo građanstva i strancu, 


* O suđenjima za bezboštvo, vidi u Osmom poglavlju, str. 207. 


5 Vidi J. A, O. Larsen, Representative government in greek and 
roman history (University of California, 1955). 

kao što su ga mogli oduzeti i nekome od svojih, kaznivši 
ga atimijom, lišavanjem građanskih prava. 


Svakodnevni život atenskoga građanina bio je ispunjen 
obavezama u izvršavanju državnih poslova, barem u nače- 
lu, jer je jasno da atički seljaci — poput Strepsijada, Pra- 
vomila i Berka, prije nego što su se nastanili u gradu — 
nisu mogli suviše zapuštati imanja i poljodjelske poslove, 
pogotovo ne u vrijeme oranja i žetve, kako bi došli zasje- 
dati na Pniks, što objašnjava činjencu da je od otprilike 
40.000 atenskih građana kvorum od 6.000 bio dovoljan za 
izglasavanje najvažnijih odluka“ No, te se nužne izostan- 
ke nastojalo smanjiti na najmanju moguću mjeru, pa su u 
tu svrhu sjednice Skupštine sa dnevnim redom (progra 
mma) objavljivane četiri dana unaprijed. Na taj su način 
seljaci mogli biti obaviješteni na vrijeme. 

Javno je mišljenje strogo osuđivalo svakoga tko bi se 
oglušio na državne poslove, te je trebalo pričekati da se 
krajem 4. stoljeća pr. n. e., pošto je Atena izgubila samo- 
stalnost porazom kod Heroneje (god. 338. pr. n. e.), Epiku- 
rova filozofska škola usudi savjetovati mudracu neka se 
bave samo osobnim poslovima i vlastitom srećom. U doba 
»Imaratonomaha« bilo je nezamišljivo da se novčane nak- 
nade za građane koji zasjedaju u Skupštini (misthós ekk- 
lesiastikćs) nakon Peloponeskog rata nije bio tek dema- 
goški korak, kao što se često krivo misli. Kako bi bez te 
naknade atenski teti, nadničari i najamni radnici, ne po- 
sjedujući nikakvog imetka, mogli prisustvovati sjednicama, 
koje su ponekad znale trajati i čitav dan, a držale su se 
najmanje četiri puta mjesečno, ako ne i češće? 

Opisujući svakodnevni život Evropljana 20. stoljeća mog- 
li bismo i ne spomenuti njegove biračke dužnosti i prava, 
s obzirom da ih ispunjava tek s vremena na vrijeme, za- 
pravo prilično rijetko. Stanovnik grada Atene, ne samo 
da je sudjelovao na tim čestim skupštinskim sjednicama, 
nego je mogao biti imenovan na godinu dana za člana vi- 
jeća pet stotina (Bulé), ili za upravnog činovnika, ili pak 
za suca, posvećujući najveći dio svoga vremena javnim pos- 


$ Plutarh, Aristid, 7, 6: čini se da se broj od šest tisuća odnosi 
na kvorum glasača, a ne da je osuđenik ostracizmom morao imati 
protiv sebe toliko glasova; pitanje i dalje ostaje otvoreno. 

lovima. Neophodno je, dakle, da makar i ukratko opišemo 
atenski politički sustav; pravosuđe ćemo razmotriti u De- 
vetom poglavlju. - 

Skupština na Pniksu nije bila jedina u kojoj je slobo- 
dan Atenjanin morao zasjedati. Postojale su i skupštine 
fratrija, tj. bratstava demova i plemena, koje su vršile lo- 
kalnu upravu. Klisten je god. 508. pr. n. e. ukinuo stare up- 
ravne jedinice u Atici, otprilike isto onako kako je fran- 
cuska revolucija umjesto pokrajina uvela departmane, po- 
dijelivši građane u deset plemena, fila, od kojh je svako 
imalo kao »zaštitnika« po jednoga atičkog poluboga i no- 
silo njegovo ime: file su se zvale Erehtejeva, Egejeva, Pan- 
dinova itd. Svaka je posjedovala određenu oblast i izabra- 
la službenike za upravu nad svojim dobrima. Isto se može 
reći i za deme, to jest općine unutar fila (u početku je bi- 
lo sto dema, po deset u svakoj fili, no kasnije ih je bilo i 
više). Keramik, Kolit, Melita i Skambonida bili su gradski 
demi, Aharna, Maraton i Dekeleja seoski. Svaki je atenski 
građanin službeno imao trodjelno ime: vlastito, očevo — 
patronim —, i naziv dema iz koga potječe — demotik. Na 
primjer: Periklo, sin Ksantipov, iz dema Holarg; Alkibijad, 
sin Klinijin, iz dema Skambonida; Demosten, sin Demos- 
tenov, iz dema Peanija. 

Ovlasti načelnika dema, demarha, bile su slične funkci- 
jama današnjega predsjednika općine. U njegovom se ure- 
du vodio imenik stanovnika dotičnoga dema, to jest, mog- 
li bismo reći, nešto poput matične knjige, ili prije — bi- 
račkog spiska. Sugrađani su ga birali na godinu dana. 

I na kraju, fratrija je bila podjedinica dema, no ne 
znamo kakav joj je bio ustroj. Samo joj ime kazuje da se 
vjerojatno radilo o rodovskoj zajednici ili o skupštini po- 
rodica, jer je postanjem u vezi sa riječju brat (lat. frater). 

Skupštine fila, dema i fratrija stezale su, dakle, atenskog 
građanina u mrežu prava i obaveza, no sastajale su se ipak 
rjeđe nego državne skupštine. 


* 
wo 


Prvi prizor Aristofanovih Aharnjana, prikazanih prvi put 
god. 425. pr. n. e., odigrava se na sjednici Narodne skup- 
štine. U stvari, radi se prije o karikaturi nego o vjernoj 

slici, no uz nužne ispravke i dopune, možemo se ipak pouz- 
dati u komediografovo svjedočenje. Doduše, Aristofan je 
nepotpuniji i netočniji od Aristotela, ali je zato kudikamo 
zabavniji! Pridodat ćemo i poneku pojedinost iz komedije 
Žene u narodnoj skupštini (Ekklesidzusai), kojoj je već i 
sam naslov šaljiv. U antička vremena žene nisu imale po 
litičkih prava i nisu smjele prisustvovati narodnim skup- 
štinama, pa nitko osim Aristofana nije upotrijebio glagol 
ekklesidzo (»zasjedati u skupštini«, ili »sazvati skupštinu«) 
u participu ženskog roda. 

Aristofanov junak Pravomil, kojega već poznajemo, na- 
lazi se isprva sasvim sam na Pniksu. Atenski je Pniks (to 
jest »mjesto gdje se mnoštvo guši u vrevi«) bio u 5. stolje- 
ću pr. n. e. redovito sastajalište Narodne skupštine, koja 
se u početku držala na Agori, a u 4. je stoljeću radije zas- 
jedala u udobnijem gledalištu Dionizova kazališta. Brežu- 
ljak Pniks uzdiže se jugozapadno od Areopaga, nasuprot 
ulazu u Akropolu. I danas su vidljivi tragovi oveće polu- 
kružne raravni na stjenovitu obronku okrenutom prema 
Areopagu i Propilejama. Taj je polukrug, promjera od 120 
metara, na kojemu se moglo okupiti oko dvadeset tisuća 
ljudi, poduprt ogromnim potpornim zidom. Govornica (bé 
ma) isklesana je u živoj stijeni, a sačuvala se sve do danas. 
To je kamena kocka na trostepenom uzvišenju sa dva 
mala pobočna stepeništa, okružena klupom i sjedištima. 
Odatle su govornici mogli vidjeti i pokazati okupljenom 
narodu Propileje i Partenon. Pisari su sjedili na klupi i 
sjedištima oko govornice. Ta kockasta stijena bila je mož- 
da žrtvenik Zeusa Agoraja, na kojemu su prinošene žrtve 
pri otvaranju svake sjednice. Iza i iznad govornice raza- 
biru se i tragovi dviju loža sa klupama uklesanim u sti- 
jenu, gdje su vjerojatno sjedili predsjednici skupštine. To 
su u načelu bila pedesetorica pritana iz jedne file, koji su 
kao vijećnici tvorili stalan odbor Vijeća kroz jednu dese- 
tinu godine, odnosno kroz trideset pet ili trideset šest da- 
na. To se vrijeme zvalo pritanija. U 5. stoljeću Skupštini 
je predsjedavao ždrijebom izabrani pritan, koji se nazivao 
epistat. 

Pravomil se, dakle, dosađuje sasvim sam na Pniksu i iz- 
javljuje da nikada još nije patio »ko sada kada redovna 


? Vidi gore, str. 35. 

nam skupština bit ima izjutra, a prazan još je Pniks« (sti- 
hovi 19—20). Naime, za vrijeme svake pritanije održavane 
su četiri redovite sjednice, koje su počinjale obično u sa- 
mu zoru. Bile su označivane semejonom, vrstom znamenja 
ili zastavom koja se razvijala na Pniksu. No, iako Pravo- 
mil tvrdi nešto dalje (stih 40) da je već skoro podne, Ate- 
njani još nisu napustili Agoru i Keramiku: »Na trgu brb- 
lja narod, amo tamo on sve bježi — crvenoga uža ga je 
strah.« Naime, Agora je bilo omiljeno sastajalište besposli- 
čara i šetača. Ovih je u Ateni bilo mnogo, pa Demosten ve- 
li: »Obilazite pa... jedan drugoga pitate: Pripovijeda li 
se što novo?) a autor Djela Apostolskih nadovezuje: »A 
svi Atenjani i među njima nastanjeni stranci ni na što 
drugo ne troše vrijeme nego da neku novost kažu ili ču- 
ju.«" Kako natjerati te dokoličare i bezbrižne šetače da 
se upute na Pniks? Državni robovi, koji su služili i kao 
policija, preprečivali su ulice što vode na Agoru i upućiva- 
li građane u pravom smjeru razapevši užad prožetu crve- 
nom bojom. Bilo je već samo po sebi dovoljno neugodno 
biti umrljan tom bojom, te mi se čini izlišnim pretposta- 
viti da su Atenjani kojima bi se to dogodilo morali povrh 
svega još platiti i globu, a bili su i lišeni prava sudjelo- 
vanja u Skupštini. 
Pravomil dodaje: 


Ni odbor još ne dođe, a u zadnji čas 
Kad svane, kako će se, misliš, gurat svi, 
Za prvu klupu jedan s drugim otimat! 
(23—26) 


a malo dalje: 


Al’ eno vijeća, odbora! Već podne je! 

Ne rekoh li? Baš kako ono tvrdih ja, — 

Do prvog mjesta' svak se gura, tura sad! 
(40—43)* 


Rekli smo veé da je pedeset pritana predsjedalo zaje- 
dnički pod vodstvom epistata. 


t Vidi Aristofan, Ženska skupština u Tesmoforiju, stihovi 277—278. 

* Demosten, Prvi govor protiv Filipa, 10 (prijevod S. Senca; op. 
prev.). 

19 Djela apostolska, 17, 21 (prijevod Lj. Rupčića; op. prev.). 

* Aristofan, Aharnjani (prijevod K, Raca; op. prev.). 

Javni je glasnik požurivao građane da pruže korak i da 
zauzmu mjesto »unutar katarme«, to jest u posvećenom 
krugu, odnosno ogradi (stihovi 44—45). Ta nas riječ do- 
voljno podsjeća na to da su prije svake sjednice svećenici 
— peristijarsi — prinosili na žrtvenik prasad i da su krv- 
lju zaklanih životinja opisivali sveti krug oko Skupštine, 
nakon čega se glasnik molitvom obraćao bogovima, prokli- 
njući svakoga tko bi nastojao prevariti narod. No Aristo- 
fan za kazališne potrebe skraćuje i pojednostavnjuje. U 
stvari, predsjednik bi naredio glasniku da pročita izvješ- 
taj Vijeća o predloženome dnevnom redu (taj se izvješ- 
taj u obliku nacrta odluka zvao probúleuma), zatim je od 
skupštinara tražio da se dizanjem ruku izjasne da li prih- 
vaćaju takav izvještaj ili žele o njemu raspravljati. Jedino 
je u ovom potonjem slučaju glasnik izgovarao obrednu 
formulu koju nalazimo u Aharnjanima: »Tko želi zborit 
sad?« Građanin koji bi se podigao s mjesta prilazio bi go- 
vornici i stavljao na glavu mirtov vijenac, koji mu je pri- 
davao posvećen značaj (rekli bismo »skupštinski imu- 
nitet«)." j 

Tako se u našoj komediji diže Boža. Tvrdi da sů ga bo- 
govi ovlastili da povede mirovne pregovore sa Spartom i 
žali se da pritani odbijaju da mu nadoknade putne troš- 
kove (efódia). Na znak predsjednika glasnik istoga Casa 
pozove »stražare« (stih 54) da ščepaju Božu i da ga izbace. 
Radi se o skitskim strijelcima, koji su održavali red u 
Skupštini.” 

Pravomil na to prosvjeduje, no glasnik ga ušutka (stiho- 
vi 55—59) i uvede poslanike što ih je Atena bila odaslala 
perzijskom kralju, očito da pokušaju dobiti njegovu po- 
moć protiv Peloponežana, jer su se Grci u svojoj neslo- 
zi sve više obraćali Velikome kralju da im bude sudac. 
Poslanici su o izvršenoj misiji podastrli izvještaj najprije 
Vijeću, a zatim Skupštini, kao što nam, na primjer u 4. 
stoljeću pr. n. e., pokazuju Demostenovi i Eshinovi govo- 
ri u vezi s poklisarstvom kod kralja Filipa. Naravno, iz- 
vještaj spomenutih poslanika komično je izobličen. Aris- 
tofan kroza nj izražava zavist atenskoga puka prema po- 


8 Isp. Aristofan, Žene u narodnoj skupštini, stihovi 131, 148 i 163. 
2 O skitskim strijelcima, vidi dalje, str. 60. i 271. 

litičarima i govornicima, koji su masno naplaćivali svoje 
usluge (dvije drahme na dan, stih 66), kako bi na račun 
države odlazili na što je moguće dulja, ugodna putovanja. 
Poslanici su sa sobom doveli tobožnjega perzijskog izasla- 
nika, »kraljevo oko« Lažiartaba, u pratnji dvojice uškop- 
ljenika. Svu je ovu trojicu Pravomil raskrinkao kao Ate- 
njane. Usprkos tome, Vijeće poziva Lažiartaba u Pritanej 
(stihovi 123—124), to jest na primanje što ga država pri- 
ređuje u sjedištu vlade. O takvu običaju svjedoči mnogo 
sačuvanih rješenja u kojima čitamo: »Narod je odlučio (ili: 
narodu se svidjelo) da poslanici sutra budu primljeni u 
Pritaneju kao državni gosti.« 


Zatim glasnik uvodi novoga poklisara, koji dolazi sa 
dvora atenskog saveznika, tračkoga kralja Sitalka; ovaj 
predstavlja nekolicinu odomantskih ratnika kao prethod- 
nicu vojske koju će, kaže, Sitalko uskoro poslati u po- 
moć Ateni. No ti stranci ukradu Pravomilu sav češnjak iz 
torbe. Ovaj se pobuni: 


Pa krivdu ovu ćeš dopustit, odbore, 
U domu svom da trpim od tih barbara? 
Ja predlažem, nek odgodi se skupština 
O plaći Tračanima. Znak se od boga 
Ukazo, velim, pala mi je kiše kap. 
(167—171) 


Nato glasnik objavi 


Nek idu Tračani i dođu preksjutra, 
Jer odbor raspušta sad ovu skupštinu! 
(172—173) 


Jedna kap kiše možda nije dostajala da prekine skup- 
štinsku raspravu, no poneka bi oluja, zemljotres ili pomr- 
čina Sunca mogla imati takav ishod ako bi u njoj egzegeti 
prepoznali nepovoljno znamenje Zeusove volje. Zato per- 
sonificirani Oblaci kažu u jednoj drugoj Aristofanovoj ko- 
mediji: 


Od koristi veće mi smo gradu, no svi bogovi, 

Ali samo nama nè pálite, nè lijéte vi 

Žrtve, a čūvāmo vas. Ta kad se kuda na vojsku 
Bez pameti spremate, tad gromom, kišom bijemo. 

Kad kozara onog mrskog Paflagonca (Kleona), vi 

Biraste za vodu vojsci, obrvice skupismo, 

Ljutismo se grozno, munja sijevnu, za njom gruhnu 
grom, 

Mjesec stade micati se s puta svoga običnog, 

A sunce uvuče mahom u se svoga svjetla stijenj, 

Reče sjat da neće, bude 1' Kleon vojsci vojvoda.” 


Skupština je mogla odbaciti, nadopuniti ili izmijeniti 
tekst koji je predlagalo Vijeće. Ksenofont nam je prenio 
izvješće sa dvije burne rasprave u Skupštini, na kojima su 
stražari što su odnijeli pobjedu u pomorskoj bitci kod Ar- 
ginuskog otočja bili optuženi jer nisu spasavali postrada- 
le mornare (god. 406. pr. n. €.). Rasprava nije mogla biti 
privedena kraju u jednom danu, »jer je već bilo kasno, 
pa se u tami više ne bi mogle razabrati ruke« podignute 
u znak glasovanja (heirotonia).“ Dakle, sjednica koja je ot- 
počela u zoru mogla se odužiti do mraka. U tim je okol- 
nostima jasno što su se mnogi Atenjani, kao Pravomil, 
opskrbljivali torbama namirnica kad su odlazili na zasje- 
danje Narodne skupštine. 


* 
* * 


Pritani koji su predsjedavali Skupštini ovisili su o Vi- 
jeću (Bulé). To vijeće, koje unekoliko nagovješćuje pred- 
stavnički sistem suvremenih parlamenata, sastojalo se od 
petsto vijećnika, po pedeset iz svake file, a pedeset je bu- 
leuta jedne file obavljalo dužnost pritana, to jest predsjed- 
nika Vijeća, kroz deseti dio godine, odnosno oko trideset i 
šest dana. 


Buleuti su birani ždrijebom, pomoću boba, između de- 
mota sa navršenih trideset godina koji su postavljali svo- 
ju kandidaturu. Izvlačenje je odražavalo volju bogova. U 
jednoj su žari bile pločice s imenima kandidata, a u drugoj 
isti broj bijelih i crnih zrna boba, samo što je bijelih bilo 
točno onoliko koliko je buleuta trebalo izabrati. Istovre- 
meno se izvlačila po jedna pločica i jedno zrno boba; ako 


B Aristofan, Oblaci, stihovi 577—586 (prijevod K. Raca; op, prev.). 
14 Ksenofont, Helenska povijest, 1, 1, 1. 

je bob bio bijel, izabran je onaj kandidat čije je ime isto- 
dobno bilo izvučeno iz druge žare. 

Kandidati nisu bili tako mnogobrojni kako bi se u prvi 
mah moglo pomisliti, budući da je valjalo čitavu godinu 
provesti u državnoj službi, zanemarujući osobne poslove. 
Plaća je iznosila samo pet obola, odnosno za pritane jed- 
nu drahmu, to jest šest obola na dan, što nije bilo bogzna 
koliko kad znamo da je dobar radnik mogao zaraditi dvi- 
je drahme dnevno. Po zakonu, nijedan Atenjanin nije mo- 
gao biti buleut više od dva puta u životu. Kako ih je bilo 
potrebno pet stotina godišnje, i kako je broj građana iz- 
nosio otprilike četrdeset tisuća, jasno je da je svaki Ate- 
njanin, ukoliko je samo htio, imao prilike da jedanput u 
životu postane vijećnikom. 

Pošto su bili imenovani, buduće buleute preispitali su 
članovi dotadašnjeg Vijeća, pa ako je ishod toga ispita, 
dokimasije, bio povoljan, polagali su zakletvu. Sastajali 
su se u Buleuterionu, smještenom na Agori u Keramiku. 
Kroz godinu dana bili su oslobođeni vojne obaveze i imali 
pravo na počasno mjesto u kazalištu. Na sjednice su ih 
sazivali pritani. 

Ovi su stanovali u Skiasu ili Tolu, kružnoj zgradi u bli- 
zini Buleuteriona, koja nije isto što i Pritanej, »sjedište 
vlade«, gdje su Atenjani ugošćivali strance kojima su že- 
ljeli ukazati čast, osobito poslanike. Najmanje trećina pri- 
tana bila je stalno prisutna, čak i noću. Njihov epistat, 
određen svakoga dana kockom da obavlja tu dužnost od 
jednoga izlaska sunca do drugog, bio je pravi poglavar dr- 
žave, no na kratko vrijeme. Imao je preko sebe državni pe- 
čat i ključeve hramova gdje se nalazila javna riznica; pred- 
sjedavao je Vijeću i Skupštini. Tu je dužnost smio obav- 
ljati samo jedanput, tako da su od pedesetorice pritana 
njih najmanje trideset šestorica bili naizmjence predsjed- 
nici (naime, bilo je pritanija duljih od trideset i šest da- 
na, u godinama koje su imale prijestupni mjesec), što zna- 
či da je prosječan Atenjanin, budući da je imao prilike 
ući u Vijeće, mogao isto tako, ukoliko je htio, jedan dan u 
životu biti i predsjednik republike." 

Pritani su bili najviši upravni činovnici, no bilo je i 
mnogo drugih službenika, uvijek okupljenih u tijela od po 


1% Vidi G. Glotz, La cité grecque, str, 221. 

deset članova, po jedan iz svake file. Spomenuli smo već 
astinome, agoranome i metronome.“ Službenici u upravi 
financija bili su mnogobrojni: poleti (iznajmljivači držav- 
nih dohodaka), praktori (poreznici), apodekti, kolakreti i 
Atenini rizničari (zaduženi za čuvanje i upravljanje javnim 
novcem), helenotami (helenski blagajnici), koji su ubirali 
danak od savezničkih država itd. 

Od civilnih službenika najvažniji su bili arhonti, a među 
vojnim upravnicima stratezi. Neuobičajeni broj arhonata 
(devet) potječe odatle što je ta služba veoma stara, mnogo 
starija od Klistena i njegove podjele Atike na deset fila. 
Međutim, ovo je tijelo izabiralo sebi tajnika, tako da je za- 
jedno s njim ipak brojilo deset članova, pa su se arhonti 
i njihov tajnik mogli brinuti svaki za po jednu filu, na 
primjer pri raspoređivanju helijasta po sudovima, što je 
bilo veoma zamršeno, kako govori Aristotel." Imali su ina- 
če vrlo raznolike dužnosti: arhont eponim, po kojemu se 
zvala godina u kojoj je službovao, imao je preko sebe rod- 
binske sporove, osobito ostavinske rasprave, a također i 
stanovite vjerske poslove, poput organizacije velikih dio- 
nizijskih svetkovina. Arhont kralj naslijedio je vjerske i 
sudske funkcije od nekadašnjega kralja. Polemarh, isprva 
vrhovni zapovjednik vojske, nadzirao je sporove u vezi 
s naseljenicima i strancima, te upravljao javnim pogrebi- 
ma građana poginulih u boju s neprijateljem. I na kraju, 
šestorica tezmoteta bili su čuvari zakona. 

I arhonta je, poput većine ostalih rukovodilaca, određi- 
vao ždrijeb, postupkom sličnim onome što smo ga malo- 
čas opisali u vezi s biranjem buleuta. Međutim, deset je 
stratega birala Narodna skupština, po jednoga iz svake 
file; ovi su mogli, za razliku od drugih, biti birani neogra- 
ničen broj puta. Naime, nadležnost im je zahtijevala sas- 
vim određene sposobnosti, pa je njihov izbor bilo neumjes- 
no povjeriti ždrijebu, te su oni koji su se već bili dokazali 
morali u javnom interesu biti u stanju i dalje služiti drža- 
vi. Njima je u dužnost u prvom redu spadala narodna ob- 
rana i zapovjedništvo nad brodovljem i vojskom u vrijeme 
rata. Vodili su pregovore u ime države i mogli zatražiti 
od pritana da sazovu Skupštinu. Znamo da je Periklo vla- 


lí Vidi gore, str. 19. 
17 Aristotel, Ustav atenski, 63, 1. 

dao državom dugi niz godina ne obavljajući nikakvu dru- 
gu službu nego zadovoljavajući se time da bude među de- 
setoricom stratega. 

Demokracija je prema svima onima kojima je povjera- 
vala djelić vlasti bila krajnje nepovjerljiva. Već i sam 
broj službenika, koji su uvijek radili zajednički u tijelima 
ili odborima, bio je prva mjera opreza. Preuzimali su funk- 
cije buleuta tek nakon podrobna ispita, dokimasije, koje- 
mu su podvrgavane i njihova moralna podobnost i uprav- 


“na sposobnost. Svaki je upravni činovnik polagao zaklet- 


vu, a Skupština je uvijek mogla izglasati njegovo smjenji- 
vanje, pa ga čak i osuditi na smrt, kako se god. 406. pr. n. 
e. zbilo sa stratezima koji su odnijeli pobjedu kod Argi- 
nuskih otoka. Po isteku službe, svaki se morao podvrći 
strogom polaganju računa (euthyne). Napokon, svaki je 
političar za koga bi se posumnjalo da gaji neko častohlep- 
lje u pogledu službe koju obavlja mogao doći pod udar 
ostracizma, to jest Narodna ga je skupština mogla prog- 
nati na deset godina iz zemlje, a da se protiv njega uopće i 
ne podigne optužnica. 


* 
k * 


Atenjani su mogli posvecivati tako znatan dio svoga vre- 
mena državnim poslovima i politici zato što su većinom 
sve privredne djelatnosti obavljala ostala dva društvena 
sloja: naseljenici i robovi. 


Kako rekosmo u početku poglavlja, antička je država 


.totalitarna. Takva je prema svojim državljanima zato što 


im uvelike skučuje individualnu slobodu, ali je još prinud- 
nija prema strancima, koje unaprijed smatra svojim duš- 
manima. Stranac koji živi u nekoj grčkoj državi najčešće 
je ratni zarobljenik, odnosno rob. Spartanci su u redovi- 
tim vremenskim razmacima primjenjivali izgone stranaca 
(ksenelasiai). Atena je bila trpeljivija, dopuštajući mnogim 
neatenskim Grcima da žive na njezinu tlu i da uživaju pri- 
lična prava. Ti su se naseljeni i udomaćeni stranci zvali 
meteki (od metoikćo — naselim se). Nije čudo što je taj 
naziv, poput riječi »barbar« koja je označavala ne-Grka, 
kroz vjekove sačuvala pogrdan smisao, kao uspomenu na 
nacionalni ponos svake starogrčke državice. Većinu aten- 

skih metaka, odnosno naseljenika, sačinjavali su Grci, ali 
je među njima bilo i Feničana, Frigijaca, Egipćana, pa čak 
i Arapa. 

U 5. stoljeću pr. n. e. Atena je bila puna takvih naselje- 
nika, te ih je bilo oko dvadeset tisuća, što znači otprilike 
polovica ukupnog stanovništva. Bili su podložni gotovo 
svim novčanim obavezama kao i građani, napose većini 
liturgija (državnih obaveza), na primjer koregiji za Dioni- 
zove svetkovine Leneje (naime, morali su izdržavati i o 
svom trošku dati uvježbati jedan dramski zbor za tu sve- 
čanost kada bi ih odredio arhont), no bili su oslobođeni 
trijerarhije, jer je ova pretpostavljala i zapovjedništvo 
nad jednim ratnim brodom. Meteci su plaćali poseban po- 
rez (»glavarinu«), doduše ne suviše velik, takozvani me- 
toikion: dvanaest drahmi godišnje za muškarce i šest za 
žene, otprilike iznos šest, odnosno triju nadnica. Nisu ima- 
li pristupa u efebiju, ali su mogli pohađati gimnazije (ka- 
mo robovi nisu smjeli zalaziti). Služili su u atenskoj pje- 
šadiji kao oklopnici, takozvani hopliti, a osobito kao ves- 
lači u ratnoj mornarici. U kopnenoj vojsci sudjelovali su 
dobrim dijelom u teritorijalnoj obrani Atike. Zakon je po 
svoj prilici dopuštao brakove između meteka i građana, 
no od 451. pr. n. e. čak ni sin Atenjanina i naseljenice nije 
priznavan kao punopravan građanin, a još manje sin na- 
seljenika i Atenjanke. Mogao je steći pokretne imovine 
i posjedovati robova, ali nije smio imati kuće ili zemlje, 
ukoliko mu nije u izuzetnim slučajevima bilo odobreno 
pravo na stejcanje (énktesis), koje je obično za sobom pov- 
lačilo i drugu povlasticu, izoteliju, koja ga je u financij- 
skom pogledu potpuno izjednačivala s građanima. 

Sud je naseljenika mogao osuditi na muke, no taj je 
zakonski propis bio rijetko primjenjivan. Pred sudom ga 
je zastupao građanin koji mu je bio branitelj (prostátes), 
odnosno zaštitnik. Tko je ubio naseljenika mogao je biti 
osuđen na izgon, ali ne i na smrt, kao ubojica građanina. 
Pravosuđe, dakle, nije podjednako cijenilo život jednoga 
ili drugoga. No, naseljenička je imovina bila pod zaštitom 
arhonta polemarha, zaduženog za sve sporove u vezi s na- 
seljenicima. Ovi su pak bili slobodni da se klanjaju bogo- 

vima svoje postojbine i da se okupljaju u vjerska udru- 
ženja zvana tijazi. Doduše, ta su strana božanstva, poput 
tračke božice Bendide ili frigijske Matere, nalazila poklo- 

nike i među samim Atenjanima. Meteci su mogli prisus- 
tvovati i nekim službenim vjerskim svetkovinama, kakve 
su bile Hefestije ili Panateneje, gdje su imali mjesto pok- 
raj saveznika i kleruha (građana koji su nastavali atenske 
kolonije). U Ateni se, dakle, s naseljenicima postupalo dos- 
ta liberalno, barem u usporedbi sa stavom što su u njiho- 
vu pogledu zauzimali Sparta i mnogi drugi grčki gradovi, 
to je shvatljivo što je Periklo mogao izjaviti u Tukididu: 


Grad držimo otvorenim za svakoga i nikada tjeranjem 
stranaca nikoga ne odbijamo ili od pouke ili od gledanja 
onoga, što bi tko od neprijatelja, budući da nije sakrito, 
mogao vidjeti i tim se okoristiti.“ 


Meteci su bili raspodijeljeni među deme, dakle u uprav- 
nom pogledu izjednačeni s atenskim državljanima, ali ni- 
su imali nikakvih političkih prava. Mogli su obavljati pod- 
ređene javne službe: bili su glasnici, javni liječnici, pore- 
zni činovnici, ili građevni poduzetnici, no većinom su se 
bavili nekom privrednom ili trgovačkom djelatnošću, ili su 
pak vršili ono što bismo danas nazvali »privatnom prak- 
som«. 

Bilo ih je mnogo u zanatstvu i proizvodnji, osobito me- 
đu tkalcima, kožarima, krznarima, lončarima i kovinari- 
ma. Što se tiče obrade kovina, čini se da su u njoj držali 
čak nešto poput monopola. Sirakužanin Kefal, koga nam 
Platon predstavlja na početku svoje Države kao veoma sim- 
patična, bogata no mudra starca, upravljao je jednom aten- 
skom radionicom oružja; on je bio otac govornika Lizije. 

Naseljenici su zauzimali i najistaknutija mjesta u trgo- 
vini na veliko i na malo. Trgovali su tkaninama, povrćem 
i sjemenjem, no bili su i posrednici i uvoznici. Uglavnom 
su oni unajmljivali lađe za dovoz drva iz Makedonije, lo- 
vorova lišća s Istoka, žita i ribe sa crnomorskih obala. Naj- 
veći atenski proizvođač usoljene ribe bio je neki Herefil 
sa sinovima. Uspio je dobiti građansko pravo i poslao u 
Delfe zavjetni dar s ovakvom posvetom: »Kao hvalu za 
uslišanu molbu, Apolonu Pitijskom poklanja Herefil, sin 
Fidonov, Atenjanin.« Znamo, međutim, iz drugog izvora da 
nije bio Atenjanin rodom.’ Glavni atenski novčari, trape- 


18 Tukidid, Peloponeski rat, 2, 39 (prijevod S. Telara; op. prev.). 
9 Vidi R. Flaceličre, Fouilles de Delphes, III, 4, br. 204. 

ziti, bili su naseljenici ili bivši robovi, koji su kao oslobo- 
đenici dobivali status meteka. 

Postavši svojim privrednim djelatnostima imućni ili čak 
i bogati, mnogi su naseljenici svojim sinovima pružali vr- 
lo dobru naobrazbu, kako bi se ovi mogli istaći kao umjet- 
nici, liječnici ili pak govornici. Na primjer, oružar Kefal 
rodom iz Sirakuze, kojega smo maloprije spomenuli, pob- 
rinuo se da mu sin bude odgojen s djecom najistaknuti- 
jih atenskih porodica, i ovaj je postao slavan govornik, 
Mnogi su nadareni ljudi, pošto su već stekli ugled u do- 
movini, dolazili u Atenu privučeni njezinim neusporedivim 
sjajem i dobrim izgledima da tu iskažu svoju darovitost, 
te su se često u njoj i nastanili. Takvi su bili znameniti 
slikari Polignot sa Tasa, Zeuksid iz Herakleje i Parasije 
Efežanin. Tvorac medicine Hipokrat sa Kosa imao je u 
Ateni velikog uspjeha, dok je otac povjesništva Herodot 
iz Halikarnasa ondje priređivao javna čitanja (rekli bis- 
mo danas — predavanja) i boravio dosta dugo prije nego 
što je pošao u Južnu Italiju da bi učestvovao u panhelen- 
skoj kolonizaciji Turija (u Lukaniji), pothvatu što ga je po- 
duzeo Periklo i kojim su ravnali Atenjani. 

Periklo, koga bismo zbog njegova zakona iz 451. pr. n. 
e. sa svrhom da spriječi širenje građanskog prava na me- 
teke, mogli smatrati ksenofobom, sam se okruživao nase- 
ljenicima: učitelj mu je bio Anaksagora iz Klazomene, a 
prijateljica i kasnije inoča Aspazija iz Mileta. Graditelj 
Pireja Hipodam iz Mileta i astronom Fein, učitelj Meto- 
nov, bili su isto tako naseljenici. Što se tiče »sofista«, mud- 
raca i učitelja govorništva, njihov nam ih je neprijatelj 
Platon predstavio ovako: Protagora je bio rodom iz Abde- 
re u Trakiji, Gorgija iz Leontina na Siciliji, Prodik s oto- 
ka Keosa, Hipija iz Elise. Od »desetorice govornika« koji 
su se u Ateni smatrali najvećima, trojica su naseljenici: 
Izej iz Halkide, Dinarh iz Korinta, a Lizija je sin Siraku- 
Zanina Kefala. Lizija će, dapače, zahvaljujući svome novcu 
odigrati stanovitu ulogu u obnovi atenske demokracije god. 
403. pr. n. e. i bit će vrlo blizu dobivanja građanskih pra- 
va, poput Herefila, što bi i zaslužio, jer se njegovi govori 
smatraju uzorom aticizma. 

Nesumnjivo je da su naseljenici uvelike pridonijeli eko- 


nomskoj moći i intelektualnom kao i umjetničkom ugle-' 

du Atene. No, Platon je prema njima bio nepovjerljiv, tra- 
žeći da im se djelatnosti ograniče, a možemo smatrati da 
je takvu stavu pogodovalo njegovo divljenje iznad svega 
ksenofopskom spartanskom ustavu. Još se jedan Atenja- 
nin, bliži stvarnosti od njega, oduševljavao lakedemonskim 
ustrojem, ali je ipak savjetovao Atenjanima da za vlastito 
dobro priznaju još više olakšica naseljenicima. Bio je to 
Ksenofont. S obzirom na to što je dugo izbivao iz domo- 
vine, pa se čak i borio protiv nje, on nam se pomalo či- 
ni kao preteča kozmopolitizma helenističkog razdoblja. 
Prisutnost i intenzivna djelatnost naseljenika, kao i njiho- 
va nepokolebljiva privrženost državi koja ih je prigrlila, 
ulila je u atenski duh nove, univerzalističke težnje, no ove 
su — kao što je dobro naslućivao Platon — bile u suprot- 
nosti s totalitarističkim temeljima grčke države. U praksi 
je stav Atenjana prema naseljenicima bio častan kompro- 
mis između tradicionalnih političkih načela i njihova pre- 
težno liberalnog značaja. 


* 
* * 


Naseljenik koji bi prestao plaćati »glavarinu«, ili koji bi 
pokušao na nezakonit način steći građansko pravo, bio je 
pretvoren u roba, što nas podsjeća na iskonski stav staro- 
grčke države prema strancima. Naseijenici nisu mogli sve 
raditi sami: vidjeli smo već da su mnogi među njima bili 
poduzetnici koji su upošljavali radnike. Radnici su pak 
uglavnom bili robovi. 

Veliki filozofi 4. stoljeća pr. n. e. prihvaćali su robovlas- 
ništvo kao činjenicu i nisu prosvjedovali protiv njegove 
nepravednosti. Platon u Zakonima preporučuje jedino da 
ne bi trebalo zasužnjivati Grke 1 da bi s robovima valjalo 
postupati čovječno. Vidjet ćemo da se pri tome sigurno 
nadahnuo time što je većina njegovih sugrađana imala 
prema robovima upravo takav odnos. Za razliku od njega, 
u svojoj Politici, knjiga I, poglavlja I i II Aristotel je mno- 
go stroži. Govori o ljudima koji smatraju »da je vlast gos- 
podara nad robovima protivna prirodi, zato što je samo 
po zakonu jedan čovjek slobodan a drugi rob, a da se po 
prirodi nimalo ne razlikuju i da stoga ropstvo nije pra- 

vedno jer je prinudno«, ali sam ne dijeli to mišljenje, koje 
se počelo širiti u njegovo doba: 


Svi oni ljudi koji se od drugih razlikuju toliko koliko 
duša od tela i čovek od životinje (a takvi su svi oni koji 
za rad koriste samo telo i kod kojih je to najbolje što 
oni mogu dati) po prirodi su robovi. Za njih je bolje... 
da se pokoravaju. Jer rob po prirodi je onaj čovek koji 
može da pripada drugome, pa mu stoga i pripada, i koji 
ima samo toliko zajedničkog s razumom što može da 
zapaža, ali sam nema razuma. 


Piše čak: 


Stoga je i rat, u izvesnom smislu, prirodna veština 
sticanja, a i lov je jedna njena grana, kojom se treba 
služiti protiv divljih životinja i protiv onih ljudi koji se, 
mada su od prirode stvoreni da se pokoravaju, ipak to- 
me protive. Takav rat je po prirodi opravdan.* 


Lov na robove (krypteia) postojao je u Lakoniji. Aristo- 
tel je, međutim, svjestan da jedino opravdanje robovlas- 
ništva leži u njegovoj nužnosti, jer je u grčkoj državi či- 
tava privredna djelatnost počivala upravo na robovskom 
radu: 


Kad bi svako oruđe samo moglo da radi svoj posao, 
bilo da mu je naređeno bilo da predoseti gospodarevu 
želju... i kada bi čunci mogli sami da tkaju a plektar 
sam da udara u kitaru, niti bi graditeljima bili potrebni 
pomoćnici niti gospodarima robovi. 


Već je Homer bio zamislio u svijetu bogova čudesne »ro- 
bote« koje je napravio Hefest: tu su tronošci za koje kaže: 


Svakom ispod nogú njima kot&če postavi zlatne, 
Da mu sami od sebe u društvo bogova idu 
Te se vraćaju natrag u dvore — da je divota,” 


a osobito djevojke skovane od zlata, koje ga poslužuju i 
pomažu u hromome hodu; i mijehovi u njegovoj kovačnici 
rade sami od sebe. Jasno je, dakle, da su stari Grci već 


* Prijevod Lj. Stanojević Crepajac; op. prev. 


” Homer, Ilijada, XVIII, stihovi 375—377; 417-421; 469—473 (pri- 
jevod T. Maretića; op. prev.). 

naslućivali ono što danas zovemo »automatizacija«, kao što 
su i Ikarova krila nagovješćivala zrakoplovstvo, ali su na 
raspolaganju imali tek mišice svojih robova. 

Osnovni izvor robova je, kao i u homersko doba, još 
uvijek bio rat. Svladani ratnik kojemu je pošteđen život 
postajao je sužnjem svoga pobjednika i ostajao mu u služ- 
bi ako njegovi bližnji nisu bili u stanju platiti pristojnu 
otkupninu. Kad bi bio zauzet neki grad, svi pošteđeni sta- 
novnici odvođeni su u roblje: tako je bilo sa Hekubom, 
Andromahom i Kasandrom. I gusarstvo je pribavljalo 
mnoštvo robova. U Odiseji svinjar Eumej pripovijeda kako 
su ga fenički gusari, trgovci i otmičari djece, oteli iz očeva 
kraljevskog dvora. U 5. stoljeću pr. n. e. atenska je tala- 
sokracija doduše skoro potpuno iskorijenila gusarenje, 
ali su ratovi i dalje trajali gotovo bez predaha. Tukidid, 
na primjer, prenijevši nam tragičan dijalog Atenjana 1 
stanovnika otočića Mela, okrivljenih samo zato što se nisu 
htjeli miješati u sukob, opisuje ukratko kako je atensko 
brodovlje zauzelo otočić i zaključuje: 


Oni poubijaju sve melske mlade ljude, koje su uhva- 
tili, a djecu i žene prodaju u roblje.?l 


Pa ipak, i Meljani su bili Grci. 

I u mirnodopska su vremena izvori robova bili mnogo- 
struki. Kod barbara, pa čak i u Grka (osim u Atici posli- 
je Solonovih zakona) otac je imao pravo djecu prodati u 
roblje. Trgovci »ljudskom stokom« sklapali su najviše po- 
slova u Trakiji, Kariji i Frigiji, budući da je najveći broj 
robova pristizao upravo iz tih krajeva. I u samoj je Ateni 
otac koji zbog siromaštva ili iz samoživosti nije htio ot- 
hraniti dijete imao pravo da novorođenče »izloži«, to jest 
da ga ostavi na hrpi smeća. Djetešce bi ili umrlo, ili bi ga 
pak netko uzeo (kao na primjer Edipa i još ponekog he- 
roja) da mu bude robom. Siromah bez posla također se 
mogao prodati nekome gazdi da ne umre od gladi. Priča 
se da je liječnik Menekrat Sirakužanin pristao da liječi 
neke bolesnike u očajnu stanju samo pod uvjetom da mu 


A Tukidid, Peloponeski rat V, 116 (prijevod S. Telara; op. prev.). 

postanu robovi.“ Dužnik koji nije bio kadar izvršiti svoje 
obaveze također je mogao biti prodan u roblje (osim u 
Ateni nakon Solona), a dobit od prodaje išla je njegovu 
vjerovniku. 

Filozof Platon doživio je god. 388. pr. n. e. ovakvu neu- 
godnost: boraveći na Siciliji kod Dionizija Sirakužanina, 
zamjerio se ovom tiraninu i bio silom ukrcan na neku la- 
kedemonsku lađu s tim da ga zapovjednik proda kao roba 
u Egini; na sreću, otkupio ga je jedan Kirenjanin, koji ga 
je vratio njegovim prijateljima i filozofiji. Događalo se 
čak i u Atici da su andraprodisti (otmičari) negdje na 
polju, pa čak i usred grada, oteli poneko dijete ili odraslu 
osobu, kako proizlazi iz jednoga atenskog zakona, koji 
predviđa kaznu za takvo zlodjelo. 

Glavni trgovi robljem nalazili su se na Delu, Hiju, Samu, 
u Bizantiji i na Kipru. I u Atici su postojala dva takva 
trga: na poluotoku Suniju, gdje su se radnom snagom sna- 
bdijevali laurijski rudnici, i u Ateni na Agori, svakoga mje- 
seca jedanput. Prodavalo se dražbom. Cijena robova bila 
je u razna vremena različita, a ovisila je, naravno, i o kva- 
litetama i sposobnostima svakoga od njih. Otkupnina za 
ratne zarobljenike iznosila je u 5. stoljeću pr. n. e. otprilike 
dvije mine, dakle oko dvjesta drahmi; krajem 4. stoljeća 
popela se na pet mina. Obični je radnik stajao oko dvije 
mine; robinje su obično bile nešto skuplje, dok je kvali- 
ficiran radnik mogao postići cijenu od tri do šest mina. 

Među robovima razlikuju se oni koji su rođeni u gospo- 
darevoj kući i oni koji su kupljeni. Ne bi trebalo pomisli- 
ti da su robovlasnici podržavali veze među robovima i ro- 
binjama — koje i nisu bile pravi brakovi (gámoi) — kako 
bi jeftino došli do »ljudske stoke«, jer je djecu trebalo go- 
dinama hraniti prije nego što postanu »produktivna«. Go- 
spodar je naročito dobrim robovima dopuštao da osnu- 
ju obitelj, u prvom redu zato da ih što više veže uza se. 
Ishomah u Ksenofontovu spisu O gospodarstvu kaže ovo: 


Pokazao sam joj (supruzi) također sobu za žene, kako 


je od muške sobe odijeljena zaklipljenim vratima, i da 
je ondje vratar, da se što iznutra ne odnese što se ne 


2 Atenej, VIII, 289 d. 

smije niti sluge ne grade djece bez našega znanja. Jer 
dobre sluge obično postaju odanije, kada dobiju djece, 
ali ako se spare opake, postaju moćnije za zla djela? 


Izvan grada nije bilo mnogo robova, osim u laurijskim 
rudnicima, jer sitni posjednici koji su sami obrađivali svo- 
ju zemlju (auturgódi) nisu bili dovoljno imućni da ih mo- 
gu prehraniti. No, dobrostojeći gazde, kakav je bio Isho- 
mah, imali su ih nekoliko, pod nadzorom nadstojnika, 
koji je i sam bio rob. Manji zemljoposjednici mogli su, 
uostalom, unajmiti robove za sezonske poslove, jer su 
neki bogatiji građani i naseljenici ulagali novac u kupo- 
vinu i zbrinjavanje robovske radne snage, koju su zatim 
iznajmljivali na određeno vrijeme. 


Robovi su najviše posla svakako nalazili u industriji: 
laurijski rudnici na jugu atičkog poluotoka, gdje se ko- 
palo srebronosno olovo, zapošljavali su preko deset tisuća, 
a u nekim razdobljima i blizu dvadeset tisuća robova. 


Zbog nerazvijene tehnike radili su primitivnim oruđem 
u uskim galerijama, osvijetljenima dimljivim uljanica- 
ma. Stanovali su u bijednim nastambama na ogoljelome 
tlu — jer su pare što su se razvijale prilikom zagrijava- 
nja rudače, u kojoj je bilo i dosta sumpora, uništavale 
biljni pokrov — bez obitelji, kako bi se izbjegli nepotre- 
bni dodatni troškovi. 


Međutim, to je po svoj prilici bilo jedino takvo mjesto 
koncentracije radne snage. Što se tiče ostalih privrednih 
grana, nismo čuli za radionicu koja bi zapošljavala više od 
sto i dvadeset robova, koliko ih je radilo u tvornici oružja 
naseljenika Kefala, oca Lizijinog, 


Veoma razvijena atenska trgovina također je trebala 
mnogo radne snage, osobito za istovar i utovar brodova u 
Pireju. Ti su lučki radnici vjerojatno u velikoj većini bili 
robovi. Demostenovi govori pred sudom svjedoče o nekim 
slučajevima kada su robovi, postavljeni na odgovorne slu- 
žbe, postigli sjajnu karijeru u novčarstvu. Neki se bankov- 
ni činovnik po imenu Pasije tako istakao marljivošću i 


2 Ksenofont, O gospodarstvu, 9, 5 (prijevod M. Kuzmića; op. 
prev.). 


24 A, Aymard, L'Orient et la Grece, str. 329. 

poslovnim duhom da ga je gospodar oslobodio ropstva. 
Potom je, iskoristivši priliku da sredstvima kojima je ra- 
spolagao učini stanovite usluge državi, Pasije čak uspio do- 
biti i građansko pravo, što je inače bila velika rijetkost za 
čovjeka robovskog podrijetla. Kad je god. 370. pr. n. e. 
umro, ostavio je za sobom udovicu i dva sina, od kojih 
je jedan imao dvadeset i četiri, a drugi deset godina. Ka- 
ko nije imao povjerenja u financijašku nadarenost stari- 
jeg sina, koji je umio mnogo brže trošiti nego stjecati, od- 
redio je u oporuci da njegovom bankom, kao i tvornicom 
štitova koju je također posjedovao, ima upravljati vjerni 
mu službenik Formion, oslobođeni rob kakav je i sam bio. 
Odredio je isto tako da se Formion ima oženiti njegovom 
udovicom, te da bude skrbnikom mlađem sinu. Narav- 
no, Pasijev stariji sin pravno je sporio takvu oporuku.” 
Ovo je primjer kako su se osobito daroviti robovi mogli 
dovinuti do zavidnih položaja. 

Kućne su poslove u gradu redovito obavljali robovi. Po- 
liticar Nikija, neizmjerno bogat građanin, imao je više 
od tisuću robova, od kojih je dobar dio izdavao u najam, 
jer ih očigledno nije mogao sve zaposliti kod sebe. Kako 
veli Platon, u službi prosječno imućnog Atenjanina bilo je 
obično desetak robova: vratar, kuhar, »pedagog«, koji je 
vodio u školu i nadgledao djecu, te napokon sluškinje, 
koje su redile kuću, donosile vodu, mljele žito, prele i tka- 
le pod gospodaričinim nadzorom. Međutim, mnogi siro- 
mašniji Atenjani nisu imali nijednog roba. Takav je slu- 
čaj s Lizijinim »bogaljem«, koji mora da je bio brijač ili 
postolar, odnosno tako nešto. On izjavljuje: 


Imam zanat, ali mi ne donosi bogzna kakav prihod. 
Već ga teško obavljam sam, a još nemam mogućnosti 
da kupim roba da me odmijeni.* 


I sama je država bila robovlasnik, kao i svetišta, koja su 
posjedovala hijerodule. Od državnih robova poznajemo 
u prvom redu podvornike i službenike Skupštine, Vijeća, 
sudova i raznih ureda. Ovi su bili oni sitni ali nužni kota- 
čići u državnom ustroju, tvoreći, jednostavno rečeno, aten- 


5 Vidi Demosten, Govor za Formiona, 45, i Protiv Stefana. 
% lizija, Govor za bogalja, 6. 

ski upravni aparat. Postojali su i krvnici (kao na primjer 
sluga Jedanaestorice, koji je pripremio i donio otrov So- 
kratu), pometači, radnici u kovnici novca gdje su se ko- 
vale drahme, i na kraju policajci, posebice skitski strijel- 
ci. Moramo lučiti policiju, osnovanu god. 476. pr. n. e., od 
pomoćnih atenskih četa, koje su također bile oboružane lu- 
kovima i strijelama. Ti su Skiti, a kupila ih je država, pra- 
Vili, kao što smo vidjeli, red po ulicama, na Agori, u Skup- 
štini i na sudištima. Bilo ih je tisuću, a logorovali su na 
Areopagu, odakle su mogli nadgledati Agoru i čitav grad.” 

Državni i privatni robovi u stvari nisu imali nikakva pra- 
va. Zakon je na njih gledao kao na pokretnu imovinu ko- 
ja se može prodati, iznajmiti ili založiti. Nisu predstavljali 
pravnu osobu, te nisu mogli čak ni svjedočiti na sudu, ali 
je robovlasnik, kad je bio upleten u neki spor, često za- 
htijevao da se podvrgnu mučenju, kako bi potkrijepili 
njegov iskaz. Zajednica roba i robinje nije imala nikakva 
pravnog značenja, jedino ju je morao odobriti gospodar, 
kojemu su zatim pripadala djeca rođena iz te veze. Od- 
bjegloga roba čekala je okrutna kazna i žigosanje usija- 
nim željezom. 

Nesumnjivo je da su spartanski robovi, zvani heloti, ži- 
vjeli u bijednim prilikama. Najbolji su dokaz tome hajke, 
takozvane kriptije, na robove i priča o pijanom helotu. 
Zato su se heloti i okoristili pometnjom koja je nastala za 
zemljotresa god. 464. pr. n. e. da bi podigli ustanak. Me- 
đutim, u Ateni su običaji, pa tako i zakoni, postali s vre- 
menom daleko blaži. Pobjegavši od nečovječna gospodara, 
rob je mogao naći utočište u Tezejevu hramu ili u svetištu 
Erinija. Tako se stavio pod zaštitu prava na pribjegarstvo, 
pa je robovlasnik bio primoran da ga ponudi na prodaju. 
Čak štoviše: zakon je roba, kao i slobodna čovjeka, štitio 
od uvreda i nasilja (dike hybreos), dopuštajući mu da ima 
sinegora, nešto poput odvjetnika, u svakom sporu u vezi 
s njegovim oslobađanjem. Lični novac koji je mogao steći 
rob pripadao je robovlasniku, no ovaj je nerijetko dopu- 
štao da rob svoju ušteđevinu troši kako mu drago. 


Mladi robovi, rođeni u gospodarevu domu, obično nisu 
stjecali nikakvu naobrazbu. Nisu smjeli pohađati gimna- 


27 Vidi A. Plassart, Revue des Et. gr., 26 (1913), str. 151—213: 
Les archives d'Athenes. 

zije, što je bilo isključivo pravo slobodnih građana i nji- 
hovih potomaka. No, kupljeni su robovi u Ateni primani 
uz obred koji ih je uvrštavao među ukućane: trebalo je 
da sjednu uz ognjište, a onda im je gospodarica glavu oba- 
sula smokvaina, orasima i poslasticama.” Pri tom su im 
i nadijevana imena. Taj obred pomalo podsjeća na cere- 
monijal pri ženidbi ili posvojenju. Smisao mu je sigurno 
bio u tome da pokaže kako će pridošlica, do jučer još 
stranac, biti odsad član obitelji i dijeliti s njom vjeru. 
Zato je rob prisustvovao molitvama i sudjelovao u svetko- 
vinama... Zbog toga je morao biti sahranjen na obitelj- 
skoj parceli na groblju”, kako smo već ustanovili govo- 
reći o groblju u Keramiku. Robovi grčkoga podrijetla 
smjeli su se upućivati i u eleuzinske misterije. Oslobođe- 
ni rob nije bio lišen svake obaveze prema obitelji bivšega 
gospodara, jer su ga uz nju još držale religiozne veze. 

Čini se, dakle, da je sudbina kućnih robova u Ateni bila 
uglavnom snošljiva. Sto se tiče državnih robova, ovi su 
vodili otprilike život sitnih činovnika. Stanovali su gdje 
su htjeli (osim skitskih stražara), primali plaću i mogli os- 
nivati obitelj. Isto su tako i mnogi robovi zaposleni u tr- 
govini i proizvodnji mogli slobodno birati prebivalište i 
samostalno voditi neke djelatnosti, od kojih je dobit po 
zakonu išla robovlasniku, no ovaj je često imao računa 
da ih »stimulira« u poslu prepuštajući im stanovit posio- 
tak od čiste zarade. Na taj su načinu stekli svoj položaj Pa- 
sije i njegov nasljednik Formion.” 

Dramska djela, posebno komedije, odražavaju važnost 
koju su robovi imali u svakodnevnome životu. Aristofan u 
Žabama prikazuje Ksantiju kao oličenje svih sposobnosti, 
osobito spretnosti i poduzetnosti, koje nedostaju njegovu 
gospodaru, bogu Dionizu. U Plutu sve se vrti oko roba Ka- 
riona, a znamo kako će se razviti uloga okretnog, lukavog 
i drskog roba, koji se ponajčešće zvao Daos, u »novoj« 
Menandrovoj komediografiji. 

Ipak su barem dvije kategorije robova živjele zaista bi- 
jedno: robovi koji su u mlinovima okretali žrvnjeve i ru- 


2 U pogledu obreda katahizma, vidi Aristofan, Pluto, stihovi 
768, 795—799 (i bilješku 42, na str. 614 u prijevodu K. Raca; op. 
prev.). 

2 Fustel de Coulanges, Antička država, XII. 

% Vidi gore, str. 58. 

dari u Lauriju, koje smo veé spomenuli. Robovlasnik je 
često neposlušna ili nepoštena roba za kaznu poslao u 
mlin ili u rudnik. U vrijeme Peloponeskog rata laurijski 
su robovi znali iskoristiti spartanske upade u Atiku za ma- 
sovni bijeg iz rudokopa; zatim bi se razmiljeli, provodeći 
nasilja po selima. 


* 
* k 


U Ateni 5. stoljeća pr. n. e. bilo je oko 40.000 građana 1 
20.000 naseljenika. Dodajmo još žene i djecu jednih i dru- 
gih, pa slobodno stanovništvo može doseći broj od oko 
200.000 osoba. Robovi su bili barem jednako brojni, iako 
je nemoguće makar i približno procijeniti koliko ih je za- 
pravo bilo — možda 300.000, a možda i više. 

Prema tome, od oko pola milijuna Atičana, samo je peti- 
na bila slobodna. Ljudi koji su uživali politička prava i 
sudjelovali u upravljanju državom tvorili su tek usku 
manjinu. Tu činjenicu ne bismo nikada smjeli smetnuti s 
uma kada govorimo o atenskoj demokraciji. 

Ne bismo smjeli zaboraviti ni to da su Grci klasičnog raz- 
doblja naslijedili iz starijih vremena prezir prema rop- 
skome radu, to jest, prema radniku kojega plaća i hrani 
neka druga osoba. Naročito se gledalo s visoka na trgovinu 
i zato su je Atenjani tako rado prepuštali naseljenicima." 
Znamo da je u Lakedemonu svako privređivanje bilo za- 
branjeno »jednakima«, to jest punopravnim Spartancima, 
koji su živjeli od svega neotudivog zemljišnog posjeda što 
su ga obrađivali heloti: U Ateni je za Solona, doduše, stu- 
pio na snagu zakon kojim je građanima bio zabranjen ne- 
rad (dike argias). Plutarh nam pripovijeda ovakvu zgodu: 


Nalazeći se u Ateni jednoga sudbenog dana, neki Spar- 
tanac saznade da je zbog nerada osuđen jedan građanin. 
Ovaj se veoma ojađen zbog presude vraćao kući u prat- 
nji isto tako rastuženih prijatelja, koji su dijelili njego- 
vu bol. Spartanac zamoli svoje društvo da mu pokaže 
toga čovjeka, »osuđena što je živio kao slobodan čovjek«. 


" Vidi A. Aymard, Revue d'hist., de la phil. et d'hist. gén. de la 
civil., 1943, str. 124—146: Hiérarchie du travail et autarcie individuel. 
le dans la Grece antique. 

Naime, toliko su Lakedemonjani bili čvrsto uvjereni da 
raditi ili obavljati neki zanat da bi se prehranio treba 


samo rob. 


Lakedomonjani nisu jedini mislili na taj način, a i u sa- 
moj je Ateni bilo mnogo ljudi sličnih nazora, usprkos Solo- 


novu zakonu. 


Naime, u starogrčkim je očima manualni rad bio prezira 
vrijedan i nedoličan slobodna čovjeka. Platon i Aristotel 
smatraju izradu (potesis) bilo kakvog predmeta, pa čak i 
stvaranje umjetničkih djela, drugorazrednim zanimanjem. 
Mudrac se smije posvećivati isključivo praksisu i teoriji, 
to jest, s jedne strane vršenju političkih poslova i zapovi- 
jedanju nad ljudima, a s druge strane proučavanju filozo- 
fije.* U Fedru Platon raspoređuje zanimanja u devet vri- 
jednosnih stupnjeva: poljodjelac i obrtnik zauzimaju sed- 
mi stupanj, odmah iznad demagoga i tiranina, koji su u 
filozofovim očima najgori i prezira najvredniji među 


ljudima.” 


Demokracija koja gaji predrasude prema manualnom 


radu i trgovini, koja politička prava građanina priznaje 
.tek malenome dijelu stanovništva, nije li takva demokra- 
cija upravo sumnjivo slična aristokraciji? 


2 Plutarh, Likurg, 24, 3. 


3 Vidi R. Joly, Le théme philosophique des genres de vie dans 
Vantiquité classique (Mémoire de l'Académie Royale de Belgique, 
1956). 

54 Platon, Fedar, XXVIII. Evo tog poretka: 1. filozof, 2. dobar 
kralj, 3. državnik, 4. gimnastičar, 5. vrač, 6. pjesnik, 7. obrtnik ili 
zemljoradnik, 8. sofist ili demagog, 9. tiranin. 


TREĆE POGLAVLJE 


ŽENE, BRAK, OBITELJ 


U Ateni žene građana nisu imale nikakvih političkih ni 
juridičkih prava, kao ni robovi. Izgubile su važnu ulogu 
koju su igrale u minojskom društvu, a koju su još do- 
nekle, po svemu sudeći, bile sačuvale u homersko doba: 
No, ipak, kad je već bila primorana da živi među četiri 
zida, udata je Atenjanka barem neprikosnoveno vladala 
svojim domom, ukoliko je, naravno, njezin muž i gospodar 
u tome nije sprečavao. Svojim je robovima ona bila des- 
poina, gospodarica. Uostalom, njezin je muž imao dovolj- 
no posla izvan kuće — na selu obrađujući zemlju ili odla- 
zeći u lov, a u gradu obavljajući svoj zanat ili sudjelujući 
u političkom i sudbenom životu države — koji ga je pri- 
siljavao da u većini slučajeva ostavlja ženi na volju kako 
da upravlja domaćinstvom. 

Zavisan i podređen položaj atenske žene odražavao se 
već u djevojačkom životu i načinu na koji je stupala u 
brak. Isključeno je bilo da se djevojka može slobodno na- 
laziti s mladićima, jer gotovo uopće nije izlazila iz Zen- 
skih odaja, iz gineceja. Dok su udate žene tek rijetko mo- 
gle prekoračiti prag vanjskih vrata svoga doma, djevojke 
su se jedva pojavljivale i u unutrašnjem dvorištu, jer su 
morale živjeti daleko od nepozvanih pogleda, pa tako i od 
muških članova vlastite obitelji. U Ateni 5. stoljeća pr. 


1 Vidi G. Glotz, La civilisation égéenne, str. 166—170. 


2 Vidi E. Mireaux, La vie quotidienne au temps d'Homère, str. 
204—227. 

n. e. nije postojalo ništa što bi se moglo usporediti s od- 
gojnim zavodom za djevojke visoka roda kakvim je na oto- 
ku Lezbu početkom 6. stoljeća pr. n. e. upravljala pjesni- 
kinja Sapfa. Ništa što bi odgovaralo tjelesnom odgoju 
mlade »golokuke«* Spartanke, koja je. slobodno pokaziva- 
la bedra) kako je opisuje Euripid: 


Ta ona ide sama ispod krova svog 
I trkom se utrkuje i rve se 
S mladićim' naga bedra, halje raskrite.. . 


Kruta Sparta jedino je u tom pogledu bila tolerantnija 
od Atene, a Euripida takvi običaji sablažnjuju upravo zbog 
toga što toliko odudaraju od atenskih.: 

Sve što je mlada Atenjanka mogla naučiti — u prvom 
redu kućne poslove: kuhanje, obradu vune i tkanje, možda 
nešto malo čitanja, pisanja, računa i glazbe — učila je od 
majke ili bake, često i od sluškinja. Jedina su joj normal- 
na prilika za izlazak bile neke vjerske svetkovine, pri koji- 
ima je učestvovala u obredima i povorkama, kao što se vidi 
na partenonskom frizu. Neke su, doduše, morale naučiti 
pjevati i plesati, kako bi mogle nastupati u vjerskim zbo- 
rovima, no djevojački su zborovi uvijek bili strogo odije- 
ljeni od zborova mladića. 


U Ksenofontovom spisu O gospodarstvu Ishomah veli o 
svojoj mladoj supruzi: 


Pa što je, Sokrate, mogla znati, kad sam je uzeo, gdje 
je ona došla k meni a nije joj bilo još petnaest godina, 
a do onda je živjela uz veliku brigu zato, da bi što ma- 
nje vidjela, što manje čula, što manje pitala? 


Takav je u stvari bio ideal dobrog djevojačkog odgoja, 
sofrosine. 


Isti se Ishomah obraća svojoj ženi riječima: 


Reci mi, ženo, jesi li već opazila, zašto sam te ja uzeo 
a tvoji te roditelji meni dali? Jer znam da je to i tebi 
jasno, da nijesmo bili u neprilici za drugoga, s kime 
bismo spavali. Nego ja sam razmišljao za sebe, a tvoji 


* V. Senčev Rječnik s.v. fainomeris; op. prev. 
3 Isp. Plutarh, Usporedba Likurga i Nume, 3, 5—9. 


* Euripid, Andromaha, stihovi 597—599 (prijevod K. Raca; op. 
Drev.). 

roditelji za tebe, koga bi nam bilo najbolje uzeti za dru- 
ga za kućčnje i rađanje djece pa sam ja onda izabrao 


tebe, a tvoji roditelji, kako se čini, prema mogućnosti 
mene. 


Naime, djevojčin kirios (otac, a ako nije imala, onda brat 
po ocu, ili djed, ili pak zakoniti skrbnik) bio je taj koji joj 
je izabirao muža i odlučivao za nju. Nema sumnje da je u 
mnogim slučajevima bila ipak pitana za mišljenje, no o 
tome nemamo nikakvih potvrda, ali njezina privola iona- 
ko nije bila ni od kakve važnosti. Doduše, Herodot nam iz- 


nosi postupak neuobičajen za Atenjanina iz 6. stoljeća 
pr. n. e. 


A tek kakav je bio otac svojim kćerima! Kad su, na- 
ime, dorasle za udaju, ne samo da ih je sjajno opremio, 
nego im je dozvolio da izaberu između Atinjana onog 
koji im se najviše dopada i da se udadu za njega. 


Herodot, koji je živio u 5. stoljeću pr. n. e., čini se da 
je prepun hvale za ponašanje ovog oca, te možemo zaklju- 
čiti da mu je povlađivao, no istovremeno ga opisuje kao 
potpuno izuzetna čovjeka. Opće pravilo stavio je u stih 
jedan autor kasnijeg razdoblja: 


Nek bude tebi muž kog roditelj ti da! 


Atenski je građanin stupao u brak u prvom redu zato da 
bi imao djece, u nadi da će se ova brinuti za nj pod starost 
i da će ga sahraniti prema obredu, nastavljajući poslije 
njega obiteljski kult. Osnovni je razlog braka ležao u vje- 
ri i u tom su pogledu zaključci Fustel de Coulangesa u 
Antičkoj državi još uvijek punovrijedni: čovjek se ženio 
ponajprije zato da bi imao barem jednoga muškog potom- 
ka, koji bi nastavio lozu i štovao uspomenu na oca, kao 
što je i ovaj gajio kult svojih predaka, što se smatralo 
neophodnim za sreću pokojnika na drugom svijetu. 


U Sparti je okorjele neženje kažnjavao zakon. U Ateni 
nije bilo zakonske obaveze u tom pogledu, no pritisak jav- 


5 Ksenofont, O gospodarstvu, 7, 5 (prijevod M. Kuzmića; op. 
prev.). 

* Herodotova historija 6, 122 (prijevod M. Arseniéa; op, prev.). 

7 Naumahije u Stobeju, stih 12 Bračnih savjeta. 

noga mišljenja bio je vrlo snažan, jer se na samaštvo gle- 
dalo prijekorno. Međutim, ako je čiji brat bio oženjen i 
imao sinova, bilo je lakše odrvati se bračnome jarmu. 

Čini se, dakle, da se većina Atenjana ženila zbog vjer- 
skih i društvenih konvencija, više nego radi ličnog zadovolj- 
stva. Prema riječima pjesnika Menandra, koji je djelovao 
krajem 4. stoljeća pr. n. e., za njih je brak bio »nužno zlo«. 
Prije takozvane »nove« komedije nigdje ne vidimo da je 
postojala ljubav među zaručnicima. Uostalom, kako da 
se atenski mladić zaljubi u djevojku, kad je u većini slu- 
čajeva nije nikada prije vidio? Zna se da su Grci iz 5. 
i 6. stoljeća pr. n. e. riječ eros (ljubav) upotrebljavali pre- 
težno da označe strast koja ujedinjuje eromena s erastom, 
to jest ono o čemu ćemo govoriti kao o »grčkoj ljubavi« u 
slijedećem poglavlju posvećenom odgoju. 

To, naravno, ne isključuje mogućnost da se među supruž- 
nicima naknadno mogla razviti ljubav. U Kseonofontovoj 
Gozbi Sokrat veli za Nikerata da je zaljubljen u svoju 
ženu, a i da ona njega nježno voli. 

Pjesnik Euripid, poznati ženomrzac, prikazao je na po- 
zornici uzvišenu Alkestidinu privrženost mužu, za koga 
je žrtvovala i život, dok i sam Platon, teoretičar pedera- 
stije, piše: »I umreti jedan za drugoga rešeni su samo oni 
koji ljube, i to ne samo ljudi, nego i žene«, navodeći tako- 
đer primjer Alkestide, čiju su dušu bogovi »vratili iz Hada 
začudivši se njezinu delu«."“ Aristotel, koji se oženio neća- 
kinjom svoga prijatelja Hermije i uživao u braku, pun je 
odlomaka gdje se brak ne prikazuje kao sklopljen posao 
ili veza s jedinom svrhom da se produži loza, nego kao 
udruga uzajamno privrženih i nježnih supružnika, u ko- 
joj je moguće zadovoljiti sve moralne potrebe ljudske eg- 

zistencije. Međutim, tek će kasni stoicizam, vjerojatno pod 
utjecajem rimskog ćudoređa, u Grčkoj rehabilitirati bra- 
čnu ljubav. Filozofska tradicija koja je zastupala ljubav 
među muškarcima bila je tako snažna da je još u početku 
2. stoljeća naše ere Plutarh smatrao da, prije nego što 


3 Menandar, Parničari, stih 490 i dalje, i fragment 651. 
* Ksenofont, Gozba, 8, 3. 
10 Platon, Gozba, 179 b-c (prijevod M. N. Đurića; op. prev.). 

počne hvaliti brak, mora dokazati kako su i djevojke spo- 
sobne izazvati eros, kao i dječaci." 


U Ateni nikakav državni zakon nije branio incest, no 
veza između roditelja i djeteta smatrala se sablažnjivom 
i podložnom kazni božjoj, kako se vidi iz Sofoklova Kralja 
Edipa. Ista se vjerska i društvena zabrana protezala i na 
bračni vez između brata i sestre od iste majke, no polu- 
brat se smio oženiti sestrom od istoga oca. Tako se jedna 
Temistoklova kći iz državnikova drugog braka, po imenu 
Mnezioptolema, udala za svoga brata Arheptolida, koji 
nije bio rođen od iste majke.“ Slično jedna stranka navodi 
da se njezin pradjed oženio svojom polusestrom." Načelom 
endogamije, to jest bračnih veza unutar jedne društvene 
skupine, ženidba bliskih rođaka nije bila samo dopuštena, 
nego u običajnom pravu i preporučljiva. Jedan Atenja- 
nin izjavljuje pred sudom da je svoju kćer dao nećaku 
prije nego nekome starcu zato da bi sačuvao i učvrstio 
porodične veze. Nije bio rijedak slučaj da se žene prvi 
bratučedi, ili da se sinovica uda za strica, te da ovome 
vlastiti brat postane tastom. Djevojka epiklera, to jest, 
u nedostatku muških potomaka jedina nasljednica svoga 
oca, morala se udati za najbližeg rođaka koji ju je htio: 
iz ovoga se najbolje naslućuje prvenstvena briga za oču. 
vanje loze i nastavljanje obiteljskog kulta. 


Heziod je savjetovao muškarcu da se, napunivši tride- 
set godina, oženi šesnaestogodišnjom djevojkom.“ U Ateni 
nije postojao nikakav pravni propis u pogledu dopuštene 
životne dobi za stupanje u brak, kakav su htjeli donijeti 
filozofi iz 4. stoljeća pr. n. e., ali se čini da su mnogi sli- 
jedili Heziodovu preporuku. Djevojke su se mogle udavati 
čim su sazrele, znači sa dvanaest ili trinaest godina, no, 
kako se čini, uglavnom se čekalo da navrše četrnaest od- 
nosno petnaest godina. Ishomahova žena nije još bila na- 
punila petnaest godina kad se udala." U svakom slučaju, 


u Vidi Plutarh, Razgovori o ljubavi, i R. Flaceličre, Les Epicu- 
riens et l'amour (Revue des ét, gr., 67, 1954, str. 69—81). 

2 Plutarh, Temistoklo, 32. 

3 Demosten, Govor protiv Eubulida, 20—21. 

“ Heziod, Poslovi i dani, stihovi 696—698. 

15 Vidi gore, str. 64. 


35 67 


može se sa sigurnošću tvrditi da se djevojke nisu udavale 
prije puberteta, kao što je bio slučaj u Rimu.“ Mladići 
se u pravilu nisu ženili prije punoljetnosti, to jest prije 
navršenih osamnaest godina života, a čekali su često i do- 
sta nakon efebije, vojne službe, koju su služili od navrše- 
ne osamnaeste do navršene dvadesete godine. Dobne raz- 
like među supružnicima bile su nerijetko veoma velike." 


* 
* * 


Brak između građanina i građanske kćeri ugovarao se 
u Ateni postupkom zvanim doslovno »uručivanje zaloga« 
(engye), koji je bio više nego zaruke u našem smislu. Ra- 
dilo se u biti o sporazumu, usmenom ali svečanom dogo- 
voru između dvije osobe: s jedne strane »ženika«, a s 
druge djevojčina kiriosa, koji je obično bio njezin otac 
ako je još bio na životu. Pri tome su se njih dvojica ruko- 
vala i izmijenila nekoliko veoma jednostavnih rečenica, o 
kojim nam možda najbolje svjedoči ovaj Menandrov 
dijalog: 


PETEK: Dajem ti ovu djevojku da ti rodi zakonita 


potomka. 
POLEMON: Uzimam je. 
PETEK: Pridodajem tri talenta na ime miraza, 


POLEMON: I to rado prihvaćam." 


Tome su dogovoru svakako morali prisustvovati svjedo- 
ci, kako bi, zlu ne trebalo, mogli potvrditi da je do njega 
zaista došlo, budući da se sve odvijalo isključivo usmenim 
putem. Je li udavača prisustvovala toj ceremoniji? To os- 
taje tajna, no sigurno je, ukoliko je i bila nazočna, nitko 
nije ni pitao da li pristaje. Treba se prisjetiti da je odi- 


skona glava obitelji imala nad svojom djecom istu vlast | 


kao i nad robovima, te da je otac djecu mogao prodati, 
kao što se događalo još u 5. stoljeću pr. n. e. u mnogim 


16 M. Durry, Le mariage des filles impubéres à Rome (Comptes 
rendus de l'Acaddmie des Inscriptions, 1955, str. 84—91). 


17 Aristotel, Politika, 7, 14, 6, preporučuje da djevojke stupaju 
u brak sa osamnaest, a muškarci sa trideset sedam godina. 
8 Menandar, Djevojka s podrezanom kosom, stihovi 435—437. 

pokrajinama, osim u Atici. U homersko doba prosac je 
donosio budućem tastu darove, to jest kupovao njegovu 
kćer, no u tom su se pogledu običaji bili izmijenili. Dje- 
vojka se u Ateni mogla udati i bez miraza, ali je to bila 
rijetkost. Čini se čak da je postojanje miraza moglo biti 
znak po kojemu se zakonit brak razaznavao od pri- 
ležništva. 

Punoljetnoga budućeg supruga nije morao zastupati otac, 
te je sam odlazio da sklopi zaruke. Vjerojatno je, među. 
tim, da se u većini slučajeva zaručivao tek pošto je dobio 
očev blagoslov, i da je, čak dosta često, izabirao zaručnicu 
po njegovu savjetu. Jedan nam parničar kaže: 


Kad sam napunio osamnaest godina, navali na mene 
otac da se oženim Eufemovom kćerkom. Htio je, naime, 
da od mene ima unuka. Ja sam pak smatrao da mu u 
svemu moram ugoditi, poslušao sam ga i oženio se.” 


U ovom je slučaju sasvim očito otac potražio sinu ženu, 
bilo u vlastitoj porodici, bilo izvan nje, već prema vezama 
koje je želio podržati ili stvoriti s tim i tim, a iznad sve- 
ga vodeći se, naravno, materijalnim interesom. 

Takve su zaruke bile veoma čvrsto obećanje braka i već 
su same po sebi stvarale teško raskidive veze između pro- 


'sca i buduće mladenke. Da bismo ih bolje shvatili, valja 


nam se prisjetiti goleme važnosti koju su Atenjani prida- 
vali svakoj svečano zadanoj riječi i svakom postupku ob- 
rednog tipa, jer su te riječi i ti postupci, čak i nepopra- 
ćeni zakletvama, povlačili za sobom u njihovim očima 
ozbiljne posljedice, te čovjek u takvim okolnostima nije 
mogao prekršiti zadanu riječ, a da ga bogovi, kako se vje- 
rovalo, okrutno ne kazne. Magijsku moć nije imalo samo 
prokletstvo (ard), nego i svaka formula kojom se tko pred 
bogovima na nešto obavezao, budući da možemo pretpos- 
taviti da su se zaruke sklapale pred domaćim žrtvenikom. 
No, u 4. stoljeću pr. n. e. znamo za najmanje jedan slučaj 
razvrgnutih zaruka. Otac Demostenov je na samrti svoju 
petogodišnju kćer obećao rođaku Demofontu, koji je od- 
mah primio miraz, no koji je imao da djevojčicu uzme tek 
»kada stasa za udaju, to jest za deset godina«, što nas pot- 


1% Demosten, Govor protiv Beota, 11, 12—13. 
2 Demosten, Govor protiv Afoba, 3, 43. 

krepljuje u tvrdnji da je Zivotna dob od petnaest godina 
bila uobičajena za udaju. Međutim, to obećanje nije bilo 
ispunjeno i do braka nikada nije došlo. 

Vjenčanje (ékdosis, to jest »predaja zaručnice mužu«) 
u prvom smislu ne poznajemo u pojedinostima, ali ipak 
možemo o njemu stvoriti neku općenitu sliku. 

Brak je zakonski bio punovažan od samih zaruka, no za- 
jednički mu je život dvoje ljudi bila konačna i priznata 
svrha, jer se sklapao da bi se u njemu izrodila djeca. Ostva- 
renje braka (g4mos) pretpostavlja mladenkino preseljenje 
u kuću suprugovu i to je preseljenje glavni ženidbeni ob- 
red, koji je u normalnim prilikama trebao uslijediti ubrzo 
nakon zaruka. Čini se, međutim, da su iz nekih praznovjer- 
nih razloga stari Grci čekali da nastupi vrijeme punog 
Mjeseca," ili, ako se radilo o godišnjim dobima, da nastupi 
zima.“ Mora da je osobito mnogo brakova sklapano u ga- 
melionu (siječnju), sedmom mjesecu atenske godine, koji 
je bio posvećen božici braka Heri, a i samo mu ime znači 

»mjesec vjenčanja«. Ñ 

Obredi su zapoCinjali uoci dana kada je zaruénica treba- 
la da promijenni dom. Najprije su prinošene žrtve bogo- 
vima: Zeusu, Heri, Artemidi, Apolonu i Peiti (božici na- 
govaranja). Zaručnica je bogovima zavjetovala svoje igra- 
čke i predmete među kojima je provela djetinjstvo, kao 
što proizlazi iz ove posvete: »Timareta je, udavši se, poklo- 
nila tebi, Artemido Limnatis, svoje daire, loptu koju je vo- 
ljela i mrežicu za kosu (kekryfalos); i lutke je svoje kao 
djevica posvetila kako se pristoji tebi, djevičanskoj božici, 
i haljine njihove takoder«. Posjedujemo i mjedeni cim- 
bal koji je posvećen isto tako Artemidi Limnatis, kao što 
pokazuje natpis na njemu.“ 

No, glavni je obred — očišćenje — bila mladenkina kup- 
ka, za koju je čitava povorka odlazila po vodu na izvor 

Kaliroju. U toj je povorci, kako prikazuju slike na vazama, 
među ženama što nose baklje, jedan svirač aulosa stupao 
ispred žene koja je nosila ćup osobita oblika namijenjen 
donošenju vode za kupku, jajoliku lutroforu, tanka i izdu- 


21 Vidi Dion Hrizostom, 7, 70. 
2 Vidi Aristotel, Politika, 7, 16. 


3 Vidi Anthologie Grecque, 6, 280, i L, Robert, Collection Froehner, 
br. 24 i slika 14. 

žena grljka, sa dvije ručke na stranama. Uostalom, takav 
se prizor i nalazi naslikan na jednoj takvoj lutrofori. Me- 
dutim, ima takvih posuda koje su oslikane žalobnim pri- 
zorima, a te su stavljane na grobove samaca. I mladenac 
je trebalo da se okupa. 


Na dan vjenčanja domovi mladenca i mladenke bili su 
ukrašeni vijencima maslinova i lovorova lišća“, a kod mla- 
denkina oca prinosila se žrtva bogovima i priređivala 
gozba. Sama mladenka prisustvovala je svečanosti obu- 
čena u najljepše ruho, ovjenčane glave i lica zastrta kopre- 
nom. Okružena je bila prijateljicama i djeverušom, nimfeu- 
trijom, koja joj je pomagala kod svadbenog obreda. Uz 
ženika nalazio se uvijek djever, paroh. Naravno, za vrije- 
me gozbe muškarci su kao i uvijek sjedili odvojeno od 
žena. Svadbeni se ručak sastojao od tradicionalnih jela, po- 
put kolača od sezama, koji je zalog plodnosti. Među uz- 
vanicima kružio je amfital,* dječak čija su oba roditelja 
na životu, nudeći kruh iz košare uz obredne riječi nekih 
misterija: »Utekoh zlu, nađoh bolje.« Pri kraju ruška mla- 
denka je primala darove. Možda je u tome času podigla s 
lica veo, no to nije sasvim sigurno: »Kako je veo trebao da 
štiti od uroka i zlih duhova u opasnom času kad je od 
djevojke postajala ženom, vjerojatno ga je skidala tek po- 
što je stigla u mladoženjin dom.«“ 

Predvečer se obrazovala svadbena povorka, koja je tre- 
bala odvesti mladenku u njezin novi dom. Nekada se hini- 
lo kao da se radi o otmici, a takva se tradicija još bila 
održala u Sparti: 


U Sparti je mladoženja otimao mladenku. Otetu dje- 
vojku povjerio je zatim ženi zvanoj nimfeutrija, koja ju 
je ošišala, navukla joj mušku odjeću i obuću, te je sta- 
vila na slamaricu da leži sama u crnome mraku. Po- 
blagovavši po običaju sa svojim drugovima, mladoženja 
je ušao k njoj, raspasao je i prenio na krevet. Pošto je 
tako proveo s njom nešto malo vremena, vratio se na 
spavanje svojim momcima." 


2 Isp. Plutarh, Razgovori o ljubavi, 755 A. 


5 Vidi L. Robert, Ath. Studies pres. to W. S. Ferguson, str. 
509—519 


2 P. Roussel, Lettres d'humanitć, 9 (1950), str. 10. 
22 Plutarh, Likurg, 15, 4—7 

U Ateni su se mladi supružnici odvozili iz kuće u kuću 
na kolima s upregnutim mazgama ili volovima, kojima je 
kočijašio jedan od mladoženjinih prijatelja. Mladenka je 
kao simbol kućnih poslova što je čekaju nosila roštilj i 
sito. Kola su išla polako a za njima u svjetlu zublji rod- 
bina i prijatelji, pjevajući himenej (svatovac) uz pratnju ki- 
tare i svirale. I sama je majka mladenkina nosila baklju. 
Na vratima mladoženjine kuće čekali su ih njegovi rodi- 
telji, otac ovjenčan mirtom, a majka držeći baklju. Zatim 
je mladenka obasuta orasima i suhim smokvama, što je bio 
običaj, kao što smo već vidjeli, i kod primanja novokup- 
ljenog roba u kuću.” Ponuđen joj je bio komad svadbenog 
kolača od sezama i meda, te dunja ili datula, simboli 
plodnosti. 

Potom je mladi par ulazio u bračnu odaju (thálamos) i 
možda je tek tada mlada podigla veo s lica. Vrata je zatvo- 
rio i čuvao jedan mladoženjin prijatelj (thyrorós), dok su 
ostali glasno pjevali i bučili kako bi, kao što su vjerovali, 
poplašili zle duhove. Jasno, sjaj i raskoš svadbenoga dana 
ovisio je o materijalnim prilikama. Svadbeni objed bio je 
ponekad tako golema gozba da je u nekoliko navrata za- 
konom bio ograničen broj svatova. Svetkovalo se i dan 
nakon vjenčanja: mladenkini su roditelji uz zvukove svi- 
rala svečano donosili za mladi par darove (epaulia), i tom 
je prilikom vjerojatno bio uručivan miraz obećan na za- 
rukama. 

Nedugo potom mladi bi suprug priredio gozbu sa žrtva- 
ma bogovima za pripadnike svoje fratrije. Ženu im nije 
predstavljao, nego im je na taj način svečano objavio 
svoju ženidbu, što je bilo važno za budućnost, jer su nje- 
govi muški odvjetci trebali da budu primljeni u fratriju. 

Nijedan od svadbenih obreda koje poznajemo kao da 
nema svrhu da na jasan način posveti duboku vezu među 
supružnicima. Sve je, međutim, usredotočeno na sreću i 
napredak (ozkos), to jest, male društvene i vjerske ćelije, 

kakva je novi dom, kao i na rađanje potomstva koje će 
osigurati budućnost toga doma. Na primjer, mladenka je 
morala u muževoj kući pojesti komad kolača i dunju, ali 
tu hranu nije podijelila s mužem, kako bi se možda moglo 
očekivati. Poznato je da je u Sparti cjelokupno zakono- 


2% Vidi gore, str. 60. 


72 


davstvo u pogledu porodice i odnosa među spolovima bilo 


usmjereno eugenički toliko da je dopuštalo starome mu- 


žu mlade žene da joj privede mladića kako bi mogla izro- 
diti zdravu i snažnu djecu.” U Ateni se nije išlo tako da- 
leko, ali moramo ustanoviti da u pripremama i obredima 
prilikom vjenčanja doslovce ništa ne ističe uzajamnu na- 
klonost i ljubav muža i žene. 


No ipak Ishomah pripovijeda Sokratu kako je svoju 
vrlo mladu ženu uputio u njezine nove dužnosti domaćice 
ovim riječima: 


(Najprije) sam žrtvovao i pomolio se bogovima, da hi 
nam bilo sretno obadvoma, meni kao učitelju i njoj 
kao učenici.“ `. 

Proizlazi da je žena prisustvovala žrtvovanju kojim su 
supružnici svečano započinjali zajednički život. Muž je 
uvijek imao pravo otjerati ženu, čak i kad nije imao op- 
ravdana razloga. Ako bi sud dokazao da je žena učinila 
preljub, muž ju je bio primoran otjerati, inače mu je pri- 
jetila atimija. Jalovost mora da je bila čest povod da muž 
otjera ženu. Naime, kad se čovjek već ženio u prvom redu 
zato da bi osigurao održavanje loze i države, otjeravši ne- 
plodnu ženu samo je ispunjavao vjersku i patriotsku duž- 
nost. S druge strane, mogao je otjerati i zatrudnjelu su- 
prugu. Ali, muž koji bi otjerao ženu morao je vratiti mi- 
raz, pa je ta obaveza predstavljala jedinu, no u mnogo 
slučajeva vjerojatno vrlo efikasnu kočnicu prevelikom bro- 
ju razvoda. 


Dok je rastava braka po želji muževoj išla bez ikakvih 
formalnosti, sasvim je drugačije bilo s rastavom koju je 
htjela žena, jer su ovu zakoni držali. stalno u bespomoć- 
nom položaju. Žena je imala samo jedan utok: da pođe 
arhontu, prirodnom zaštitniku slabih i nemoćnih, i da 
mu napismeno navede sve razloge na kojima temelji za- 
htjev za rastavu braka. Sam je arhont ocjenjivao težinu 
uvreda što ih je žena morala podnositi, a veoma je vjero- 
jatno da dokazana muževa nevjera nije bila dovoljna za 


2 Plutarh, Likurg, 15, 12. 


% Ksenofont, O gospodarstvu, 7, 7 (prijevod M. Kuzmiéa; op. 
prev.). 

razvod, jer je ćudoređe sasvim lijepo podnosilo muškar- 
čevu seksualnu slobodu, ali su zato batine i zlostavljanje, 
ukoliko ih je sud ustanovio, bili dovoljno teški razlozi 
za rastavu braka. Međutim, javnost je loše gledala na ženu 
koja se na taj način rastala od muža. Euripidova Medeja 
govori kao Atenjanka njegova vremena kada kaže: 


Za ženu razvod braka nije slavan čin, 
nit može sama muža otjerati svog. 


Brak nije unosio nikakvih promjena u povučeni život 
žene u četiri zida. Doduše, u Ateni se vrata gineceja nisu 
zaključavala (osim noću), a prozori nisu imali rešetaka, no 
običaji su bili dovoljno jaki da zadrže žene u kući. Pravilo 
je bilo veoma strogo i izražavalo se u zapovjednoj formu- 
li: »Poštena žena neka bude u kući. Ulica je samo za ne- 
valjalice.«“ Sumnjiva je bila čak i ona koju je radozna- 
lost zadržala na kućnome pragu. Po potrebne namirnice 
ma trg su odlazili obično muškarci ili robovi. 


Međutim, pri ovome je potrebno razlikovati pojedine 
društvene slojeve. Siromašni Atenjani, koji su imali na 
raspolaganju tek tijesne stanove, lakše su dopuštali žena- 
ma da izlaze. Ove su, uostalom, često bile prinuđene da 
rade izvan kuće kako bi pripomogle prehranjivanju obite- 
lji. Znamo, na primjer, da su mnoge bile preprodavačice na 
tržnicama. S druge strane, Atenjani iz srednjeg 1 bogatog 
sloja bili su, kako se čini, u tom pogledu mnogo stroži, 
ali su njihove žene imale na raspolaganju daleko veći i 
udobniji ginecej, a često i unutrašnje dvorište, gdje su 
mogle prošetati sakrivene od očiju nepoznatih radozna- 
laca. 


S vremena na vrijeme čak bi i imućna građanka mo- 
rala da obavi neke osobne kupovine — haljine ili obuću 
— zbog kojih je morala izaći u grad. U tom je slučaju oba- 


31 Euripid, Medeja, stihovi 236—237 (prijevod B. Klaića; op. 
prev.). 


2 Menandar, fragment 546. 

vezno imala pratilju, to jest neku od robinja. Zene su se 
izvodile češće tek prigodom državnih blagdana ili obi- 
teljskih svečanosti. 

U Ateni se održavala i jedna isključivo ženska svetko- 
vina, Tezmoforije.” Jedan prevareni muž, koji je ubio že- 
nina ljubavnika, kaže sucima: 


U prvo vrijeme braka moja je žena bila uzor dobre 
supruge, štedljive i vješte gazdarice, prave kućedoma- 
ćice. No, umrla mi je mati, i tada su počele sve moje 
nevolje. Naime, moja je žena upravo na njezinu sprovo- 
du zapazila Eratostena, koji ju je s vremenom uspio 
zavesti, i to tako što je na tržnici uvrebao njezinu ro- 
binju i preko nje stupio u vezu s gospodaricom. 


Isti čovjek u nastavku svoje obrane opisuje kako je, 
pošto mu je njegovu nesreću otkrila robinja jedne druge 
udate žene, kojoj je Eratosten također bio ljubavnikom, 
prijetnjama izvukao iz robinje svoje žene sve što je htio 
čuti: 


Ispričala mi je kako je mojoj ženi pristupio poslije 
pogreba... Konačno je na Tezmoforije, dok sam ja bio 
na selu, pošla u hram s njegovom majkom.“ 


Ženu nije smjelo ni zanimati ono što se zbiva izvan ku- 
će, to se ticalo muškarca, i samo njega. Uostalom, ona i ni- 
je imala mnogo prilike da razgovara s mužem, koji je bio 
gotovo stalno odsutan od kuće i koji, vrlo vjerojatno, obi- 
čno nije ni jeo zajedno sa ženom. »Da li se i s kim manje 
razgovaraš nego sa Zenom?«, pita Sokrat Kritobula, a 
ovaj mu odgovara: »Ako i da, ne s mnogima.«* Kad je Ate- 
njanin pozivao k sebi goste, žena mu se nije pojavljivala 
u prostoriji gdje se održavala gozba, u andronu, osim 
možda da nadzire robovsku poslugu, a nije pratila muža 
ni kad bi ovaj bio pozvan prijateljima. Žene su se družile 
s muškarcima jedino prilikom obiteljskih proslava. 

Pa ipak, domom je vladala i brinula se o svemu žena. 
Ksenofont nam u knjizi O gospodarstvu podrobno opisuje 


33 Vidi Aristofan, Ženska skupština u Tesmoforiju. 
34 Lizija, Govor protiv Eratostena, 73 i 20. 


5 Ksenofont, O gospodarstvu, 3, 12 (prijevod M. Kuzmića; op, 
prev.). 

dužnost domaćice. Navest ćemo slijedeće Ishomahove upu- 
te supruzi: 


Trebat će zaista... da ostaješ u kući i one sluge iza- 
šalješ kojima je posao izvan kuće a nadzireš one ko- 
jima valja vršiti posao u kući. Onda što se unese, valja 
ti primati; što od toga treba da se potroši, valja ti dije- 
liti, a naprijed ti se treba starati, koliko mora biti su- 
viška, i paziti da se u jedan mjesec ne potroši toliko, 
koliko je spravljeno za cijelu godinu. Pa kada ti se 
donese vuna, valja ti gledati da dobiju odjeću koji tre- 
baju. Onda ti valja gledati da i suho žito bude lijepo 
jedivo. Jedna pak briga..., od onih, koje se za te pri- 
stoje, možebiti će ti se činiti da je malo neugodna, 
naime da se staraš za sve sluge, koji god oboli, da se 
njeguje.“ 


Žena je sama mijesila kruh jedino u jako siromašnim 
kućama. Kad su Aleksandrovi izaslanici dopratili kući Ate- 
njanina Fokiona, kako veli Plutarh, »vidjeli su da živi 
veoma skromno. Žena je mijesila kruh, a Fokion je sam 
pošao do bunara da izvuče vode za pranje nogu«x.” Obično 
su te poslove obavljali robovi, ali pod despoininim budnim 
okom, kao u homersko doba, kada je Euriklija Odiseju 
prala noge.” , 

Znak ženina autoriteta bili su ključevi koje je držala uza 
se, pogotovo ključevi smočnice i podruma. Teofrast opi- 
suje nepovjerljiva čovjeka ovako: »Kad već leži u krevetu, 
zapitat će ženu svoju, je li zaključala sanduk s novcima, 
je li zapečaćen ormar za srebrninu i prijevornica na dvo- 
rišnim vratima prebacena...«” Ali, ako je žena bila pro- 
ždrljiva, ako se opijala ili ako je prekomjerno trošila, muž 
joj je mogao oduzeti ključeve. 

U Aristofanovo svjedočanstvo o životu žene možemo se 
osloniti tek djelomično, jer ne znamo uvijek gdje prestaje 
stvarnost a počinje karikatura. Pa ipak, njegove nam ko- 
medije daju naslutiti da je krajem 5. stoljeća pr. n. e. sta- 
ra zatočenost žene pretrpjela veoma mnogo izmjena, a 


% Ksenofont, ibidem, 7, 35—37 (prijevod M. Kuzmiéa; op. prev.). 
327 Plutarh, Fokion, 18. 

3% Homer, Odiseja, XIX, stihovi 350—394. 

2 Teofrast, Karakteri, 18 (prijevod N. Majnarića; op. prev.). 


76 


jasno je i zbog čega: Peloponeski rat primorao je muškar- 
ce da još češće nego u mirnodopska vremena izbivaju da- 
leko od kuće polazeći na ratne pohode ili čuvajući stražu 
na bedemima. Ženski zbor u Lizistrati, sastavljen nesum- 
njivo od slobodnih Atenjanki, pjeva: 


O jao, stran me hvata, da će pomoć kasno stići: 
premda sam već rano jutros napunila vedro 
lako je vreva silna pritisnula vrelo. 

Gurala me sa svih strana 

ropska čeljad Zigosána.” 


Prema Aristofanu, žene ne samo da idu po vodu, nego 
i na trg da kupe živeža ili da prodaju svoje proizvode, po- 
put majke Euripidove, koja je, kako izgleda, bila povrćar- 
ka.“ Zahvaljujući jednom istupu na sudu, znamo i za Ate- 
njanku koja je najprije bila trgovkinja vrpcama, a potom 
dojilja“, no Atenjanke su radile tek u krajnjoj nuždi, dok 
su naseljeničke žene vrlo često bile tkalje, postolarke, šve- 
lje i slično. Neke su bile čak i prave »poslovne žene«.“ 


Znalo se dogoditi da se poneki atenski, a osobito seoski 
šmokljan morao poklopiti ušima pred autoritativnom i bi- 
stroumnom ženom. Seljak Strepsijad jadikuje da je uzeo 
»'nakvu gradsku djevojku, tu gizdu, raskoš«, koja mu nije 
dala čak ni da sinu nadjene ime kakvo je želio. Htio ga je 
po običaju nazvati po imenu svog oca Fidonid (»Štediša«), 
a ona je inzistirala na imenu koje bi bilo izvedeno od ri- 
ječi hippos, »konj«, jer su konjanici (to jest vitezovi) bili 
imućni plemići. Ni jedno ni drugo nije htjelo odustati od 
svojega, pa je sin dobio ime Fidipid (»Štedikonj«).* Možda 
se s pravom tvrdi da, barem što se tiče atičkog sela, »že- 
na nije bila ponizna i povučena, kakva je sve do u naše 
doba domaćica na francuskom selu.«* I doista, u nekim 
francuskim pokrajinama (kao, uostalom i u našim; op. 


*% Aristofan, Lisistrata, stihovi 326—330 (prijevod B. Klaića; op. 
prev.). 


“ Aristofan, Ose, stih 479; Ženska skupština u Tesmoforiju, stih 
381. 
2 Demosten, Govor protiv Eubulida, 34, 35. 


4% Vidi M. Clerc, Les Méteéques athćniens, str. 395. 
4“ Aristofan, Oblaci, stihovi 41-43 1 60—65 
45 P., Roussel, Lettres d'humanité 9 (1950), str. 20. 

prev.) može se vidjeti da domaćica poslužluje goste, a da 
sama ne sjeda za stol. 


Žene su, uvijek u pratnji barem jedne robinje, rado 
posjećivale jedna drugu: kao »dobre susjede« posuđivale 
su jedna drugoj kućne potrepštine, ali im je to ponajviše 
služilo kao prilika da malo poćaskaju i ogovaraju ove ili 
one, kao što se vidi iz jednoga iskaza pred sudom iz 4. 
stoljeća pr. n. e.* Teokritove Sirakužanke prenose nas u 
3. stoljeće i daleko od Atene, u Aleksandriju, no vjerojatno 
je živahni dijalog Gorge i Praksinoje mogao biti vođen i 
između dvije Atenjanke 4. stoljeća: 


GORGA: Je li unutra Praksinoa? 
EUNOA: Jest, draga Gorgo! — A otkud? 


PRAKSINOA: Čudo, što i sada dođe! Ded Eunoa, stolac donesi! 
A i ćilim prebaci! 


GORGA: Lijepo je! 
PRAKSINOA: Hajde sad sjedaj! 
GORGA: Ej ovo malo života! Ta jedva vam ostadoh živa 


Od vreve ljudske, Praksinoa, od sile kola i konja. 
Čizmice samo su svud i gizdava sama gospoda; 


Težak je put i, sestrice, baš ti je stan tvoj daleko! 


PRAKSINOA: To ti je ludak moj baš na kraju svijeta ovdje 
Uzeo tjesnac, ne kuću, da ne bismo susjede bile; 


Jer ti je vazda na svađu i zlobu zavidljivu spreman! 


GORGA: 


Dok je dijete tu; ded pogledaj kako te motri! 

(djetetu) 

Zopirione moj slatki, ta ne misli ona baš oca! 
PRAKSINOA: Tako mi Boga, dijete razumije! 


GORGA: Krasni tvoj tata! 


PRAKSINOA: Taj ti je »tata«, da samo pomenemo, što nije davno, 
Bjelila išo kupovat; a šta misliš, što mi je don'o! 


Soli je donio ludak, — širok koliko dugačak!“ 


4 Pseudo-Demosten, Protiv Kalikla, 23 


17 Teokrit, Sirakužanke, stihovi 1—17 (prijevod S. Senca; op. 
prev.). 

Nemoj o mužu svom, moja draga, baš tako govorit, 


Razabiremo, dakle, da je u Aleksandriji još i u 3. sto- 
ljeću pr. n. e. u kupovinu odlazio muž. Gorga i Praksinoja 
još neko vrijeme brbljaju ogovarajući muževe, a zatim 
svaka u pratnji robinje odlazi na Adonisovu svetkovinu. 
Rekli smo već da su Atenjanke 4. stoljeća pr. n. e. izlazile 
iz kuće gotovo jedino prilikom vjerskih proslava. 

Kazališne su se predstave održavale u okviru svetkovina 
u čast Dionizovu. Bez obzira na to što je možda rečeno o 
tome, žene su nesumnjivo smjele ići u kazalište. Tim su se 
pravom koristile sasvim sigurno što se tiče dramskih pred- 
stava, nakon kojih su, doduše, slijedili često veoma raspo- 
jasani satirički komadi. Ali, jesu li gledale Aristofanove 
komedije, kakva je Lizistrata, koje ni najmanje ne poštu- 
ju sofrosinu, žensku čednost toliko na cijeni kod atenskih 
muževa? Iz jednog ulomka Platonovih Zakona možemo na- 
slutiti da su dobro odgojene Atenjanke više voljele trage- 
dije, i da vjerojatno na komedije i nisu išle.“ Jedan Ari- 
stotelov tekst, u kome je riječ o bestidnim obredima mno- 
gih starogrčkih kultova, poziva muževe da im prisustvuju 
sami, bez žena i djece.“ Tako su vjerojatno postupali oni 
muževi kojima je krepost njihovih supruga najviše ležala 
na srcu, »no unatoč svemu, vjerojatno su takvi bili iznim- 
ke, jer je Aristofana sasvim sigurno dolazilo gledati i mno- 
go žena iz puka, koje su se i te kako znale iskreno smi- 
jati i najgorim prostotamax.* 


* 
*k * 


Cini se, dakle, da je u Ateni bilo malo intimnosti, malo 
razmjene misli i malo stvarne ljubavi među supružnicima. 
Muškarci su se međusobno posjećivali i redovito se sasta- 
jali na Agori, na sudovima, u skupštinama i pri poslovima. 
Žene su pak sa svoje strane živjele među sobom. Ginecej 
je uvijek bio dosta odvojen od androna. Mnogi su Atenja- 


ni o braku sigurno mislili ono što će mnogo kasnije reći 
Montaigne: -~ 


& Platon, Zakoni, II, 4. 
a Aristotel, Politika, 4, 17 
% O, Navarra, Le Théátre grec, str. 245. 

U tome opreznom sklapanju posla osobnim sklonosti- 
ma ne smijemo dati maha, nego ih moramo potiskivati. 
Ne ženimo se sebe radi, ma što god rekli. U brak stupa- 
mo radi potomstva, radi obitelji... Zato je pravo rodo- 
skvrnuće ako u tu časnu i svetu udrugu unesemo razig- 
rani ljubavnički zanos... Dobar brak, ako uopće posto- 
Ji, ne trpi društvo i prohtjeve ljubavi.“ 


Da, ali Atenjanin je svoje seksualne i sentimentalne po- 
trebe koje nije utaživao kod kuće, gledajući u supruzi je- 
dino majku svoje djece i gazdaricu svoga doma, odlazio 
zadovoljavati van, s dječacima i bludnicama... 


Pri ovome, međutim, valja razlikovati 5. od 4. stoljeća 
pr. n. e. Čini se da je atenska obitelj bila čvrsto na okupu 
kroz veći dio 5. stoljeća, sve dok krvavi Peloponeski rat, 
koji je trajao trideset godina, nije izazvao velike promje- 
ne u načinu života. Strašna kuga iz 430—439. pr. n. e., ko- 
joj je žrtvom pao i Periklo, došla je kao posljedica ratnih 
sukoba. Tukidid nam ovako opisuje kako se pošast odra- 
zila na moralne prilike: 


Bolest i u ostalom pogledu dade povoda za veća beza- 
konja u gradu, jer se pojedinac lakše usuđivao da po 
miloj volji radi ono što je prije tajno činio, gledajući 
naglu promjenu bogataša, koji su nenadano umirali, i 
onih, koji prije nisu ništa imali, a sad su odmah pris- 
vajali njihovo imanje. Stoga su to držali kratkotrajnim 
dobicima i željeli ih uživati misleći, da je njihovo tijelo i 
blago samo za malo dana.” 


Mnoge su se žene počele ponašati slobodnije, po ugledu 
na Spartanke, koje nisu živjele zatvoreno kao Atenjanke 
i više su općile s muškarcima, te je zbog toga osnovana 
posebna služba za nadzor nad ponašanjem žena, a osobito 
nad rasipnošću, kojom se već i prije bavio Solon. Visoki 
činovnik koji je obavljao tu službu zvao se ginekonom." 
Čitajući Lizistratu, koja je nastala god. 411. ili Žene u na- 
rodnoj skupštini iz god. 392. pr. n. e, reklo bi se da je 
mnogo Atenjanki, ustanovivši da politika koju vode isklju- 
čivo muškarci povlači državu u propast, pomislilo da bi 


3 Montaigne, Ogledi (Essais), knj. III, gl. V. 
2 Tukidid, Peloponeski rat 2, 53 (prijevod S. Telara; op. prev.), 
3 Aristotel, Politika, 4, 12, 1299 a, 

možda poslovi tekli uspješnije kad bi i one smjele iznositi 
svoja mišljenja i savjetovati muževe, no te su Aristofa- 
nove komedije samo humorističke izmišljotine na temelju 
kojih ne možemo zaključiti da je postojalo nešto slično 
današnjem »feminističkom pokretu«, koji je u staroj Ate- 
ni bio sasvim nezamisliv. 


Uostalom, i sama Praksagora u Ženama u narodnoj skup- 
štini, prerušivši se u muško i govoreći kao muškarac, ova- 
ko suprotstavlja nepomućeni ženski tradicionalizam nemir- 
noj i poduzetnoj muškoj naravi: 


Da značaj njihov bolji jeste nego naš 
Dokazat ću. Ta prije svega vunu nam 
Po običaju starom peru one sve 

U toploj vodi, — ne vidiš gdje kušaju 
Što novo. Ne bi li nam grad Atena sad, 
Valjano da se toga drži, stajao čvrst 
I ne bi dd novosti srto Ù novóst? 

Da! Sjede, prže, kao ono nekad baš. 
Na glavi nose, kao ono nekad baš, 
Tesmoforije vam slave, kao nekad baš, 
I peku pogače, ko ono nekad baš, 

I muža muče, kao ono nekad baš. 
Imadu druge, kao ono nekad baš. 
Slatkiša kradom jedu, kao nekad baš. 
I zagrljaj im godi, kao nekad bas.* 


Muškarac je pak taj beskonačni rat stalno razdvajao od 
žena i domova, pa su se slobodnije povodili za svojim nag- 
nućima. Parničar koji je izjavio pred čitavim sudom ovo 
što slijedi nije živio u 5, nego u 4. stoljeću pr. n. e.: 


Imamo bludnice za užitak, priležnice da nam zadaju 
svakodnevne sitne brige, a supruge da nam rađaju za- 
konitu djecu i da nam budu vjerne čuvarice kuće i og- 
njista.* 


Doduše, već u 5. stoljeću pr. n. e. znamo za nezakonitu 
vezu Perikla i Aspazije. Periklo je upoznao lijepu Milećan- 
ku već kad je, oženivši se jednom rođakom, bio otac dvo- 


4 Aristofan, Žene u narodnoj skupštini, stihovi 214—228 (prije- 
vod K. Raca; op. prev.). 


35 Pseudo-Demosten, Protiv Neere, 122. 

jice sinova. Ženu je otjerao da bi mogao živjeti s Aspazi- 
jom. Rastava je u Ateni bila dopuštena, te bi Periklo mo- 
gao stupiti u nov brak s Aspazijom da je bila Atenjanka 
ili rodom iz nekoga grada koji je od Atene dobio pravo 
epigamije. No Milet, domaja Aspazijina, nije imao to pra- 
vo. Zbog toga je ona bila samo suložnica Periklova, koji je, 
čini se, živio s njom u najvećoj slozi sve do svoje smrti. 
Aspazija je, uostalom, bila inteligentna i neobično obrazo- 
vana žena, pa joj se veoma divio i sam Sokrat, ako je vje- 
rovati Ksenofontu i Platonu.“ Međutim, satiričari su je 
okrutno ismijali, prikazujući je čak kao bludnicu i vlasni- 
cu javne kuće.“ 


Tako je rečeno: 


Nitko Periklu ne bi bio zamjerio što je volio mladiće, 
ni što je zlostavljao prvu ženu, no svi su se zgražali što 
je svoju drugu ženu smatrao ljudskim bićem, što je ži- 
vio s njom, umjesto da je drži zatvorenu u gineceju, i 
što je pozivao k sebi prijatelje sa suprugama. Sve je to 
bilo i suviše neobično da bi bilo prirodno, a Aspazija 1 
suviše obrazovana i oštroumna da bi mogla biti poštena 
žena.” 


U tome možda ima dosta istine, ali ja mislim da se 
Periklu, prvome građaninu države, od kojega se očekivalo 
da bude uzorit i u privatnom životu, u prvom redu spo- 
Citavalo to što je istjerao iz kuće jednu Atenjanku i um- 
jesto nje prigrlio običnu strankinju. 

Izgleda da su u 4. stoljeću pr. n. e. mnogi Atenjani imali 
inoču (pallaké) i ne tjerajući zakonitu suprugu od sebe. 
Jesu li te priležnice, a mogle su biti Atenjanke ili robinje, 
ili pak slobodne strankinje, imale ikakvih zakonskih i jav- 
no priznatih prava? Iz rasprava koje ih se tiču moglo bi 
se zaključiti da po svoj prilici nisu.” Ali, običaji su, ako već 
ne 1 sami zakoni, bili u pogledu njih veoma tolerantni, te 
je vjerojatno da su mnogobrojni Atenjani bili u stvari bi- 


3% Vidi Ksenofont, O gospodarstvu, 3, 14, i Platon, Meneksen, | pas- 
sim, no valja uzeti u obzir i Platonovu ironiju. 


57 Aristofan, Aharnjani, stihovi 526--527. 
s Marie Delcourt, Périclés (Gallimard, 1939), str. 77. 


5 Osobito Demosten, Govor protiv Beota, 1 i 11, i Izej, O Pirovu 
nasljedstvu. 

gamisti. Priča se da je uz oštrokonđu Ksantipu Sokrat imao 
jos jednu Zenu, po imenu Mirta, no prije se mozda radi o 
pukoj priči. Isto su tako neki objašnjavali to što se Euri- 
pid u nekim svojim djelima iskazuje kao ženomrzac time 
što je navodno imao dvije žene, pa tako i dvije prilike da 
dobro upozna opaku žensku ćud! Neki, doduše kasniji, 
autori ukazuju na to da je u vrijeme Peloponeskog rata, 
kako bi se doskočilo naglom opadanju broja stanovništva, 
Atenjanima bilo dopušteno da uz zakonito vjenčanu supru- 
gu Atenjanku imaju još jednu ženu, makar i strankinju, 
koja će im izroditi potomke i nasljednike. Međutim, već 
se i prije Temistoklo rodio od oca Atenjanina i tračke ro- 
binje Abrotone, što mu kao, kopiletu nije nimalo sme- 
talo u karijeri. Plutarh piše: i 


Kada ti omrzne zakonita žena, nije li najbolje uzeti 
neku Tračanku Abrotonu ili Milećanku Bakhidu, i to 
bez zaruka, nego kupivši je i posuvši joj glavu orasima?“ 


Ukoliko je suložnica bila Atenjanka, kako se razlikovala 
od zakonite žene, kad je i njezin porod smatran Atenjani- 
ma? Izej nam kaže: »Oni koji svoju kćer daju u priležni- 
štvo ugovorom utanače kolika svota treba da joj se upla- 
ćuje.«" Možemo pretpostaviti da su siromašniji Atenjani, 
u nemogućnosti da kćerima namaknu miraz, ove davali u 
takve »divlje« brakove, zahtijevajući jedino novčanu odšte- 
tu u slučaju razvoda. Inače, zakonita je žena mužu u pra- 
vilu donosila miraz. 

Bludnice, odnosno hetere, uglavnom su bile robinje. 
Često su se zadovoljavale skromnom naplatom od jednog 
obola, dok su obrazovane kurtizane veoma mnogo koštale 
svoje ljubavnike. U helenističko doba neke su bolje hetere 
uspjele da se udaju za članove vladarskih porodica i da po- 
stanu kraljice: 


Frulačice i plesačice s otoka Sama, ljepotice poput 
Aristonike, sviračice dairá Euante ili pak Agatokleje, ga- 
zile su svojim ljupkim nogama i kraljevske krune.“ 


© Plutarh, Razgovori o ljubavi, 753 D. 
í Izej, O Pirovu nasljedstvu, 28. 
& Plutarh, Razgovori o ljubavi, 753 D. 

No, već se i u 4. stoljeću pr. n. e. čuvena Beoćanka Frina 
iz Tespija silno obogatila. U stvari, zvala se Mnesareta, što 
znači «spomen na krepost«. Nadimak Frina dobila je zbog 
žućkaste puti (fryne znači krastača), koja ipak nije nimalo 
udila njezinoj velikoj ljepoti. Zna se na koji ju je način 
jedan od njezinih ljubavnika, govornik Hiperid, navodno 
oslobodio od optužbe za bogohulstvo, no ta je priča zapra- 
vo dosta sumnjiva.“ Govorilo se da je bila ljubavnica Prak- 
sitelova i da mu je poslužila kao model za nekoliko Afro- 
ditinih kipova. Bila je toliko bogata da je sama sebi podi- 
gla zlatan spomenik u delfijskom svetištu, među kipovima 
vojskovođa i kraljeva. Plutarh, koji je bio svećenik Apolo- 
na Pitijskog, zgražao se zbog toga i govorio da je Frinin 
kip poput »trofeja podignutog nad helenskom raspušte- 
nošću«.“ 

U atenskom predgrađu Keramik, a osobito u Pireju, po- 
stojale su od Solonovih vremena javne kuće.“ Dio prihoda 
od njih poslužio je za gradnju hrama Afrodite Pandemos“ 
(zaštitnice proste, tjelesne ljubavi). 

Jesu li te hetere, bilo samostalno, bilo kao pripadnice 
javnih kuća, doista bile prosvjećenije i obrazovanije od 
časnih Atenjanki? Ako je zaključivati na temelju sudskih 
izvješća sa sporova koje su vodile sa zakonitim ženama, 
takva tvrdnja nema ozbiljnijih osnova: Alka, vlasnica jav- 
ne kuće, koja je zavela starog Euktemona”, Neera, koja je 
živjela sa Stefanom, ili njezina kći Fana, koja se uspjela 
udati za jednoga atenskog arhonta kralja s kojim je pri- 
sustvovala i najsvetijim obredima“, ne čine nam se osobito 
visoko obrazovane. Heteru Neeru odgojio je neki svodnik, 
»veoma vješt da u crtama sasvim malenih djevojčica nas- 
luti u kakve će se ljepotice razviti«, no taj se odgoj sasto- 
jao najvjerojatnije u poduci kako da se uljepša i da na 
razne druge načine bude što zavodljivija. Za Frinu govo- 
re da je bila lijepa, ali joj nitko ne spominje inteligenciju, 


e Vidi J. Colin, Introduction à l'édition d'Hypéride (Coll. G. Bu- 
dć), str. 10—20. 


4 Plutarh, O Pitijinim proroštvima, 401 A. 
6 Vidi Aristofan, Mir, stih 165. 

& Atenej, 13, 569. 

€ Izej, O Filoktemonovu nasljedstvu, 19—20. 
8 Pseudo-Demosten, Protiv Neere, passim. 


84 


i naobraženost, kao što je, naprotiv, slučaj s Aspazijom. 
Hetere su ljubavnike vezale uza se prijaznošću i umiljatoš- 
ću. Kao što veli satirični pjesnik: 


Zar ljubavnica nije uvijek umilnija od supruge? Jest, 
a postoji tome i dobar razlog. Koliko vam god bila mrs- 
ka vlastita žena, zakonom ste prisiljeni da je držite uza 
se. Međutim, ljubavnica zna da se oko ljubavnika mora 
truditi, jer će inače biti primorana da potraži drugoga." 


Vjerojatno je ipak da su mnoge hetere imale slobodnije 
i šire obrazovanje od atenskih građanki, osobito što se tiče 
glazbe, pjevanja i plesa; mnoge su znale svirati aulos (svi- 
ralu, frulu), uveseljavajući svirkom, pjesmom i plesom gos- 
te na gozbama. 


* 
* è 


Starogrčki brakovi nisu bili osobito plodni iz dva razlo- 
ga: muž je lako zadovoljavao svoje spolne prohtjeve iz- 
van braka, a s druge strane, često se zbog siromaštine ili 
samoživosti pribojavao novih usta koja treba hraniti, od- 
nosno da će njegovu stečevinu morati međusobno podijeli- 
ti prevelik broj nasljednika i da će svakom utoliko pri- 
pasti manji dio. Već Heziod jasno kaže: 


Imaj jednoga sina u kući i neka se hrani, 
bogatstvo tako će ostat u domu i biti sve veće.” 


Potvrđuje ga i Platon: »Kao primjeren broj djece, koji 
zakon traži, neka bude najmanje jedno muško i jedno žen- 
sko dijete.«” Jedino je u slučaju kad se radilo o isključivoj 
nasljednici, o epikleri, Solon svjetovao onoga koji ju je 
uzeo ovim riječima: »Onaj koji uzima bogatu naslednicu 
mora je obležati bar tri puta u svakom mesecu«", jer je 
trebalo da što prije dođe do muškog potomka na kojemu 
će ostati oikos; no, pišući u Ljubavnim pripovijestima: 


€ Amfid, u Ateneju, 13, 559 a. 

? Heziod, Poslovi i dani, stihovi 376—377 (prijevod A. Bazale i N. 
Milićevića; op. prev.). 
. 1 Platon, Zakoni, XI, 11 (prijevod V. Gortana; op. prev.). 

z Plutarh, Solon, 20 (prijevod M. N. Đurića; op. prev.). 

»donoseci taj zakon, Solon je Zelio da se brak u neku ru- 
ku obnavlja ili potvrđuje tim znakom nježnosti«?, Plutarh 
se vjerojatno prevario u pogledu zakonodavčevih namje- 
ra, pripisujući mu svoje vlastito shvaćanje bračne ljubavi. 
Najčešći osjećaj starih Grka najbolje opisuje Menandar 
kad veli: »Nitko nije nesretniji od oca, osim oca koji ima 
još više djece.«“ Uostalom, sin je jedno, a kći drugo: »Sina 
i siromah uvijek othranjuje, a kćer i bogataš izlaže.«? 

Postojala su dva načina da se izbjegne suviše brojna obi- 
telj: pobačaj i izlaganje novorođenčeta. Oba su se ta pos- 
tupka uglavnom smatrala sasvim normalnima. 

Naime, zakon nije sprečavao pobačaj, nego je štitio pra- 
va budućega djetetova gospodara, to jest oca: majka nije 
smjela izazvati pobačaj bez muževa pristanka, kao ni ro- 
binja bez gospodareva odobrenja. Stranac se ogriješio o 
oca ili o robovlasnika ako je prouzročio pobačaj kod nje- 
gove supruge ili robinje. Doduše, vjerski su osjećaji bili 
nešto tankoćutniji od građanskih zakona, pa Aristotel na- 
pućuje: »Da li sme ili ne sme pobaciti, određivaće se pre- 
ma tome da li je plod Ziv«*, to jest, prije nego što postane 
živo biće u pravom smislu. Slično i jedan prastari vjerski 
propis iz Kirene pravi razliku između oblikovanog i još 
neoblikovanog zametka: kod spontanog pobačaja u prvom 
slučaju valja pristupiti obrednom očišćenju kao da je um- 
ro član obitelji, a u drugom kao pri običnu porodu." Ne 
radi se o nekom načelu koje bi čedu priznavalo pravo na 
Život još dok je u majčinoj utrobi, nego tek o vjerskim po- 
budama. 

Vjera je na sličan način zabranjivala da se novorođenče 
ubije, ali ne i da bude prepušteno smrti od gladi i nezbri- 
nutosti. Zato je, mislim, s punim pravom rečeno: 


Općenito uzevši, na čedomorstvo se gledalo manje-više 
ravnodušno, s obzirom na to što dijete još nije sudjelo- 
valo u životu društvene zajednice. Sve dok nije bilo u 


3 Plutarh, Razgovori o ljubavi, 769 A. 
% Menandar, fragment 656. 
73 Posidip, fragment 11. 


€ Aristotel, Politika, 6, 14, 10 (prijevod Lj. Stanojević-Crepajac; 
Op. prev.). 


7 Solmsen, Inscriptiones graecae ad inl. dial. sel, 39 B, retci 
24—27. 

nju primljeno posebnim obredom kojim je, barem djelo- 
mično, postajalo ličnost, a naročito sve dok nije dobilo 
ime, smatralo se da u stvari i ne postoji: njegova smrt 
nije izazivala ono što mi nazivamo prirodnim čuvstvi- 
ma. 


Iz iste dvoličnosti, zbog koje Kreont, osudivši je na 
smrt, Antigonu nije dao pogubiti nego zazidati u grobni- 
cu da se uguši ili umre od gladi (što je u Rimu kao kazna 
čekalo vestalke ako su prekršile djevičanski zavjet), dije- 
te koje nije želio othraniti roditelj nije ubijao, nego ga je 
ostavljao negdje vani u posudi ili loncu da mu budu grob- 
nicom.” Naravno, nezakonita su djeca bila »izlagana« dale- 
ko češće nego zakonita, poput Ija, kao što veli priča, sina 
Kreuze, koju je u mladosti bio zaveo bog Apolon, no i 
»prekobrojna« zakonita djeca doživljavala su istu tužnu 
sudbinu. Tu je novorođenčad mogao ponetko uzeti i ot- 
hraniti da mu budu robovi. Ponekad su ih uzimale i žene 
koje nisu mogle zanijeti i, hineći prije toga da su zatrud- 
njele, davale tako mužu žuđenoga sina! 

U Sparti, gdje se vodilo mnogo računa o eugenici, novo- 
rođenče je moralo biti dato na uvid plemenskom vijeću 
staraca: »Ovi su pregledali dijete. Ako je bilo dobro građe- 
no i čvrsto, odredili su da se ima othraniti. Ako su utvrdi- 
li da je kržljavo ili da ima neku prirođenu manu, dali su 
da se baci u ponor podno Tajgeta.«" 

Novorođenče je već moralo proći i prethodni pregled, 
odnosno — rekli bismo — »test«: 


Spartanke nisu prale tek novorođenu djecu vodom, ne- 
go vinom, da bi ispitale njihovo zdravstveno stanje. Nai- 
me, kažu da se padavičava ili bolešljiva djeca u dodiru 
s čistim vinom počnu grčiti i previjati.* 

Drugdje su tek rođenu djecu iskušavali ledenom vodom, 
pa čak i mokraćom. 

Atenjanke su rađale okružene ukućankama: riječ maja 
može označavati svaku postariju ženu iil služavku sposob- 


12 P, Roussel, Lettres d'humanité, 9 (1950), str. 26. 


? Vidi Aristofan, Ženska skupština u Tesmoforiju, stihovi 505 i 
509: Žabe, stih 1190. 


% Plutarh, Likurg 16. 


" Plutarh, ibidem; vidi P. Roussel, Revue des Et. anc., 46 (1943), 
str. 5—17. 

nu da obavi omfalotomiju (presijecanje pupčane vrpce). 
No, u težim slučajevima obraćalo se za pomoć primalji ili 
čak liječniku. 

Prije djetetova rođenja kuća je bila omazana smolom, 
kako bi se odagnali zli dusi, ili zato što je smola, navodno, 
štitila od okaljanosti.* Naime, po grčkom vjerovanju, sva- 
ki je porod kaljao majku i ukućane. Zbog toga nijedna že- 
na nije smjela roditi u hramu. Čim je čedo izašlo iz maj- 
čine utrobe, na kućna je vrata bila obješena maslinova 
grančica ako je bio sin, ili vunena vrpca ako je bila kći, u 
znak veselja i kao obavijest susjedima o rođenju i spolu 
djetetovu. 

Petog ili šestog dana poslije poroda uslijedilo je obitelj- 
sko slavlje, amfidromije. Tom su prilikom obavili obredno 
očišćenje majka i svi koji su sudjelovali pri porodu. Za- 
tim je vršen obred kojim se dijete prihvaća u društveni 
krug: nosili su ga trčeći oko ognjišta (amfidrómia i znači 
»trk uokrug, optrčavanje«). Tom su se prigodom sakupili 
svi članovi obitelji. To je značilo da je dijete postalo čla- 
nom zajednice i da ga treba othraniti, te da glava obitelji 
više nema prava da ga se otarasi. 


Konačno, deset dana poslije poroda obitelj je ponovo 
bila na okupu da obavi neke obrede i da se pogosti.” Tada 
je djetetu birano ime. U Ateni je najstariji sin obično do- 
bivao ime djeda po ocu, no to pravilo nije bilo osobito stro- 
go i imalo je mnogo izuzetaka.“ Pozvani rođaci donosili 
su djetetu darove, naročito amajlije. Majka se toga desetog 
dana mogla smatrati očišćenom i opet se vratiti uobičaje- 
nim kućnim poslovima.“ 

* 
* * 


Starci su bili štovani osobito u Sparti, ali i u čitavoj sta- 
roj Grčkoj. Sinovima je osnovna dužnost bila da bdiju nad 
starošću roditelja i da se brinu za nijhove potrebe. Na o- 
vom natpisu iz Delfa sačuvan je početak jednoga zakona 


2 Isp. L. Moulinier, Le pur et l'impur dans la pensée des Grecs, 
str. 69. 


83 Aristofan, Ptice, stihovi 493—498. 
“ Aristofan, Oblaci, stihovi 60—65. 
5 L. Moulinier, Le pur et l'impur..., str. 62—86. 

toga grada: »Ako netko bude prijavljen Vijeću zato što ne 
dohranjuje oca i mater, neka bude okovan i bačen u tam- 
nicu, sve dok...«% Kamen je razbijen, pa ostatak teksta 
nedostaje. Čak je i privremeni zatvor bio za slobodna čov- 
jeka teška kazna, kojoj su građani podlijegali samo za naj- 
veća zlodjela. 

Tu obavezu pomaganja ostarjelim roditeljima označivale 
su i posebne kovanice (geroboskia, gerotrofia), a u Ateni 
je nitko nije smio zanemariti, ukoliko nije htio prekršiti 
jedan Solonov zakon, koji je kao kaznu predviđao globu 
i djelomičnu atimiju. 

Najozbiljnija obaveza ticala se sahrane: djeca su mora- 
la pokopati preminule roditelje prema običajnim obredi- 
ma, ili su se u suprotnom teško ogriješila o dužnost pre- 
ma njima. 

Pokojnika su uređivali najbliži rođaci: čistili su ga miris- 
nim uljima i oblačili mu čistu, ponajčešće bijelu odjeću. 
Zatim su ga obavijali trakama i umatali u plahtu, ostaviv- 
ši lice otkriveno. Zakon je zabranjivao da se pokojnik po- 
kopa odjenut u više od tri haljine." S mrtvacem su zaka- 
pali i dragocjenosti: prstenje, ogrlice i narukvice, tako da 
su arheolozi našli čitavu silu takvih predmeta. U nekim 
se razdobljima u pokojnikova usia stavljao i kovani no- 
vac kao plaća lađaru Haronu za prijevoz preko podzemne 
da su se atenski pučani kao novčarkom služili pretežno 
vlastitim ustima, kako proizlazi iz nekoliko mjesta u Aris- 
tofanu* i iz ovoga Teofrastovog teksta o propalici: »Obilazi 
krčme, ribarnice i trgovine suhim mesom pa kamate od 
toga trgovanja meće u usta.«” Ponekad je pokraj trupla 
bio ostavljen i kolač od meda, kojim je pokojnik trebalo 
da umilostivi, kako se vjerovalo, podzemnoga psa čuvara 
Kerbera.” 


té L. Lerat, Revue de philologie, 17, (1943), str. 62 — 86. 


# Plutarh, Solon, 21; vidi također zakon iz Julisa, Sylloge inscrip- 
tionum graecarunt, III, 1218. 


* Aristofan, Ose, stih 609; Ptice, stih 503; Žene u narodnoj skup- 
štini, stih 818. 


* Teofrast, Karakteri, 6 (prijevod N. Majnarića; op. prev.). 
% Aristofan, Oblaci, stih 507. 

Truplo je bilo dan-dva izloženo (prdthesis) na odru u 
predvorju kuće, nogu upravljenih prema vratima. Ovakav 
se prizor nalazi na mnogim oslikanim posudama, osobito 
na lekitama, vitkim vazicama s bijelim dnom, koje su sta- 
jale ispred odra. Cvijećem ovjenčana pokojnikova glava 
počivala je na jastuku. Oko njega bi se okupile žene i sun- 
cobranima ga i lepezama štitile od sunca i branile od mu- 
ha. Druge bi pak uz odar posipale kosu pepelom, greble 
obraze i udarale se u grudi, pružajući desnu ruku prema 
preminulome. Sve su u sav glas tužile uz obredno narica- 
nje (ololigé), koje je zakon, doduše, nastojao suzbiti. 

U kuću su puštani svi muškarci koji bi došli u posljed- 
nje pohode, no zakonodavstvo je strogo ograničavalo žen- 
sku prisutnost. Na primjer, u Julisu na otoku Keosu pos- 
tojao je ovakav propis: 


U kuću pokojnikovu neka ulaze samo one koje su već 
okaljane (blizinom mrtvačevom): majka, žena, sestre, 
kćeri, te najviše pet žena i dvije djevojke, ali najdalje 
da su mu nećakinje, a druga nijedna neka ne ulazi." 


Slično i u Ateni, prema Solonovu zakonu: 


Žene nemaju prava da ulaze u pokojnikov dom, ni da 
ga u sprovodu prate do groba, osim ako su mu blizak 
rod, a najdalje kćeri bratića ili sestrične.“ 


Prisutni su nosili crnu ili sivu, ponekad i bijelu žalobnu 
odjeću; kosa im je bila podrezana u znak žalosti. Često 
su bili unajmljeni i plaćeni naricatelji i narikače da pje- 
vaju pogrebnu tužaljku (thrénos), no i u tom je pogledu 
zakon zabranjivao sjaj i raskoš sprovoda. Pred kućnim 
se vratima nalazila posuda s vodom za očišćenje, po koju 
se išlo k susjedima, jer se voda iz kuće smatrala okalja- 
nom. Tko bi izlazio iz kuće poškropio bi se tom vodom, 
a posuda je prolaznicima ukazivala na to da se u kući na- 
lazi mrtvac. 


Sam bi pogreb (exforá) obično uslijedio odmah sutradan 
nakon izlaganja tijela. Solonov zakon određuje: »Pokoj- 
nik neka je izložen u kući, prema želji porodice. Iznijeti 


% Sylloge inscr. graec3, III, 1218. 
% Pseudo-Demosten, Govor protiv Makartata, 43. 

ga se mora sutradan, prije svanuća.«" U Ateni se, dakle, 
pokapalo po mrklome mraku, i to iz vjerskih razloga: 
zbog bojazni da bi se smrću mogle okaljati čak i sunčane 
zrake. Prije nego što bi sprovod krenuo iz kuće žalosti, 
prinosile su se žrtve, a zatim bi se formirala pogrebna po- 
vorka. Mrtvaca su nosili na odru na kojemu je bio izložen 
rođaci ili robovi, ili su ga vozili na kolima s upregnutim 
volovima ili mazgama. Na čelu povorke koračala je jedna 
žena noseći posudu za žrtvu ljevanicu, zatim su stupali 
muškarci, pa žene (isključivo bliske rođake pokojnikove) 
i svirači aulosa. Na sprovodu umorene osobe nosilo se 
koplje kao znak zahtjeva za krvnu osvetu.“ 

Na groblju, uvijek smještenom izvan gradskih zidina, 
tijelo se pokapalo ili spaljivalo na lomači. Ako je bilo spa- 
ljeno, pepeo i kosti bi se skupili u maramu i spremili u 
žaru. Zatim su pokojniku prinošene žrtve ljevanice. Pre- 
ma zakonu iz Julisa, na grob je bilo zabranjeno ponijeti 
više od tri kongija vina (tri litre i četvrt). Zatim se spro- 
vod posljednji put oprostio od pokojnika i vratio u ožaloš- 
ćeni dom. Tamo su se obavljali dugotrajni i pomni obredi 
očišćenja, jer se okaljanost uslijed dodira sa smrću smat- 
rala najgorom od svih.” Pokojnikovi su rođaci oprali čita- 
vo tijelo i tek zatim pristupili žalobnoj gozbi. Sutradan 
je, prema zakonu iz Julisa, cijela kuća bila očišćena vodom 
i miloduhom. 

Gozba i žrtve ponovile bi se trećega dana, zatim devetog 
i tridesetog dana nakon pokopa, kao i o godišnjicama smr- 
ti. Tako je započinjalo kultno štovanje pokojnika. 


3 Antifon, O koreutu, 34. 
4 Pseudo-Demonsten, Protiv Euerga i Mnezibula, 69. 
% Vidi L. Moulinier, Le pur et l'impur..., str. 76—82. 


CETVRTO POGLAVLJE 


DJECA I ODGOJ 


U prošlom poglavlju govorili smo uglavnom o atenskim 
ženama, o obitelji i braku kakvi su postojali u Ateni. Ali 
kad se želi govoriti o odgoju, ne smije se zaobići Sparta, 
jer se upravo u tom pogledu najjasnije razlikuju i oduda- 
raju atenski i spartanski način života. Uostalom, kad bis- 
mo se i htjeli pozabaviti jedino upoznavanjem atičkog od- 
goja, morali bismo ipak povesti računa i o utjecaju koji 
je na nj mogao izvrišiti »spartanski pricin«.' 

Lakedemonske institucije su se, po svemu sudeći, u ne- 
ku ruku »ukočile« polovicom 5. stoljeća pr. n. e., kada su 
aristokrati silom slomili težnje prema demokratskom raz- 
voju, kakve su se bile pojavile u mnogim drugim grčkim 
gradovima, i pretvorili takozvane Likurgove zakone u že- 
ljezne okove koji će unutar države dugo sputavati svaki 
pokušaj u tom pravcu. Za nas je spartanski odgoj u 5. i 
6. stoljeću pr. n. e. primjer najarhaičnijeg odgojnog siste- 
ma, iako mu je krutost pridala gotovo do smiješnosti pret- 
jeranu strogost, a stari odgoj podvrgla prinudnim utje- 

cajima države, koja se uplitala čak i u ljubavni život mla- 
dih supružnika. Plutarh nam sasvim krivo prikazuje Li- 
kurga, želeći ga prispodobiti s pomirljivim Numom, kao 
»čovjeka vrlo blage naravi, kojemu je iznad svega stalo 
do trajnoga mira.« Da pravo kažemo, nismo potpuno si- 
gurni da je Likurg zaista živio, no ako su spartanski za- 


1 Vidi F. Ollier, Le mirage spartiate, I (1933). 
2 Plutarh, Likurg, 23, 2. e 

koni doista djelo jednog jedinog zakonodavca, jasno je da 
je ovaj na umu mnogo više imao rat nego mir. Međutim, 
prije bi valjalo smatrati da je spartanski odgoj rezultat 
dugotrajnoga povijesnog procesa nego da ga je izmislio 
jedan čovjek. Institucija kakva je bila kriptija, o kojoj će- 
mo uskoro reći nešto pobliže, postojala je u sličnu obliku 
i u drugim zemljama, kao što proizlazi iz istraživanja us- 
poredne etnologije, te je malobrojnost dorskih osvajača 
Lakedemona sigurno razlog što su ovi bili primorani živ- 
jeti kao .u nekom logoru, okruženi podvrgnutim, ali u po- 
taji dušmanski raspoloženim narodima. Zato su već od 
djetinjstva razvijali srčanost i poduzetnost budućega spar- 
tanskog hoplita, kako bi se održali na vlasti. 

Dok su, kao što smo rekli, u Ateni mlade djevojke živ- 
jele povučeno unutar četiri zida, mlade su se Spartanke 
javno bavile vježbanjem kao i mladići. Rvale su se i baca- 
le koplje, koje je ratničko oružje. U eugeničke svrhe va- 
ljalo je odgojiti snažne i otporne majke i žene sa mno- 
gim muškim vrlinama. Likurg, veli Plutarh, »suzbijajući 
blag i mekoputan kućni odgoj (kakav je odgoj mladih Ate- 
njanki), navikao je djevojke da se poput mladića pojav- 
ljuju razgolićene u ophodima, da pjevaju i plešu pri vjer- 
skim obredima u prisutnosti i pred očima momaka«. Ta- 
ko su se pripremale skladne bračne veze koje će Sparti 
izroditi kršne momke, a tim se ekshibicionizmom nadah- 
nuo i Platon u svojoj utopijskoj Državi, zalažući se u op- 
ćem interesu za sklapanje braka iz »ljubavne strasti, koja 
je izgleda silnija od one koja treba da zadobije i privuče 
narod«.“ Čuveni su spartanski djevojački zborovi, koji su 
izvodili Alkmanove parteneje, djevojačke pjesme. 

Dječak je, sa svoje strane, ostavljen u obitelji samo do 
sedme godine. No, čini se da je već od najranije dobi bio 
predmetom posebne obuke, rekli bismo »drila«. »Lakonske 
su dadilje«, veli nam opet Plutarh, »bile brižljive i vješte. 
Dojenčad koja im je povjerena nisu povijale, puštajući da 
im se udovi i tijelo slobodno razvijaju. Učile su djecu da 
ne budu izbirljiva pri jelu, da se ne boje ni mraka ni sa- 
moće, da potiskuju hirove, suze i jauke.« Zato su atenske 


3 Plutarh, ibidem., 14, 4. 


4 Platon, Država, 5, 458 (prijevod A. Vilhara; op. prev.). 
5 Plutarh, Likurg, 16, 4. 

aristokratske obitelji upravo u Sparti tražile dadilje za 
svoje potomstvo. 

Kad bi navršio sedam godina, maloga je Spartanca pre- 
uzela država, kojoj je pripadao sve do smrti. Bio je uklju- 
čen u predvojničke formacije, kakve su u naše vrijeme bi- 
le fašističke dječje i omladinske organizacije Hitlerjugend 
i slične, kroz koje je prolazio za čitavo vrijeme svoga 
rasta, a koje su stajale pod vrhovnim nadzorom pedonoma, 
pravoga »povjerenika za odgoj i obrazovanje«.* Najvjero- 
jatnija mi se čini ovakva rekonstrukcija dobnih stupnjeva: 
od osme do jedanaeste godine dječak je bio »dječačić« ili 
»vučić« (robídas, promikkizomenos i mikkizómenos, pro- 
pais) — zatim od dvanaeste do petnaeste »dječak u punom 
smislu« (pratopampais, atropampais, meilleirćn) i napokon, 
između šesnaeste i dvadesete iren, to jest efeb prve, druge, 
treće i četvrte godine, 

Između osme i jedanaeste godine djeca su bila raspore- 
đena u »družine« ili u »čete«, kojima su zapovijedali od- 
rasli mladići, najstariji ireni, i razvrstana u odjele pod ko- 
mandom najbistrijega dječaka među sobom, koji se na- 
zivao buag. Neki su autori isticali sličnost s izviđačkim 
ili skautskim organizacijama, no takva su mišljenja po- 
vršna i ne vode računa o dubokim i bitnim razlikama. U 
Sparti se ni u kom slučaju nije radilo o dobrovoljnoj ak- 
tivnosti u slobodno vrijeme ili preko praznika, nego o sva- 
kodnevnoj obavezi. 

Ti su dječaci, naravno, učili čitati i pisati, ali, kao što 
veli Plutarh: »Učili su tek ono najnužnije. Sav ostali od- 
goj sastojao se u navikavanju na poslušnost, na podnoše- 
nje napora i na borbu. Zato im je obuka bivala sve muko- 
trpnija što su više rasli. Šišali su ih do kože. Navikavali 
su ih da hodaju neobuveni i da se većinu vremena igraju 
goli.« 

Poslije dvanaeste godine nisu više nosili košulje, nego 
su imali jednu kabanicu za cijelu godinu. Spavali su u za- 

jedničkim spavaonicama na prostirkama od pletene trske, 
a kupali su se i trljali uljem samo na veoma rijetke blag- 


$ H. I. Marrou, Histoire de l'éducation dans lant., str. 47. 


7 Vidi H. I. Marrou, Les classes d'age de la jeunesse spartiate, u 
Rev. des Et. anc., 48 (1946), str. 216—230. 


t Plutarh, Likurg, 16, 10—11. 

dane. Svaki ih je i najmanji prekršaj koštao okrutna biče- 
vanja. Jeli su zajedno, a obroci su im proračunato bili 
prosti i nedovoljno obilni kako bi pokušali da se doviju 
do hrane i da se na taj način uče odvažnosti lukavosti. 
Poznata je priča o spartanskom dječaku koji se domogao 
mlade lisice i držao je sakrivenu pod kabanicom, dopus- 
tivši da mu izgrize trbuh, i trpeći bolove samo da ne bude 
otkriven. 


U to su se doba počele među dječacima i odraslim 
muškarcima dopuštati one ljubavne veze, pa i slado- 
strašće, koje kao da nužno prate život mladića u izdvoje- 
noj zajednici. Zakon i javno mišljenje nisu ih osuđivali, 
iako su im, kako se čini, postavljali stanovite granice, 
koje je, međutim, danas veoma teško utvrditi. Između 
ljubavnika i dječaka koji mu je zapeo za oko uspostav- 
ijala se velika prisnost. Ljubavnik je bio ujedno i skrb- 
nik i uzor, pa su se iz tih nastranih veza, kakve nalazi- 
mo i u drugih dorskih plemena, rađala suparništva koja 
su samo doprinosila borbenom duhu: 


Na to ćemo se još vratiti nešto kasnije u vezi s Atenom, 
gdje je pederastija ipak bila manje raširena i više se krila. 

Napokon, u šesnaestoj godini, dječak je postajao mladi- 
ćem. Ireni su morali proći niz vatrenih krštenja u vidu is- 
pita izdržljivosti i magičnih obreda, često popraćenih ple- 
som i maskeradama. Dvije suparničke skupine dječaka 
morale su sa žrtvenika Artemide Ortije ugrabiti komad si- 
ra i ta je »velika« igra bila prigoda za uzajamno bičeva- 
nje, no čini se da se okrutno batinanje efeba vršilo tek 
mnogo kasnije, u rimska vremena." 

Najčudnija kušnja bila je svakako kriptija ili »igra skri- 
vača«. Nakon što je mladić stanovito vrijeme proveo sam 
sakriven u planini poput likantropa (čovjeka-vuka), odla- 
zio je noću u lov na helote, to jest na robove, odnosno 
kmetove, i ubijao barem jednoga. Takvi običaji, koji se 
spominju u raznim zemljama i u razna vremena, vuku ko- 
rijen iz davnina! 

Osim tih kušnja i vježbi u okvirima priprema za voj- 
sku, kojima su posvećivali najveći dio vremena, mladi 


’ P. Roussel, Sparte (1939), str. 61—62. 
19 Vidi R. Flaceličre, Revue des Et. gr., 61 (1948), str. 398—400. 
1! Vidi H. Jeanmaire, Courot et Couretes, str. 540 i dalje. 

su Spartanci dobivali i muzički odgoj, koji nije bio bez 
svake veze s ratovanjem, jer je odmjereni ritam zbor- 
skoga pjevanja pripremao za disciplinirane vojne pok- 
rete, a znamo da su se spartanske čete kretale u taktu 
svirala i pjesama. Izuzmemo li ovakvu glazbenu poduku i 
osnove čitanja i pisanja, možemo reći da se čitav spar- 
tanski odgoj, koji je do sitnica organizirala i nadzirala dr- 
žava, temeljio na tjelesnom vježbanju i pripremanju za 
rat. 
* 
* k 


A kako su, u usporedbi s tom potpunom podređenoš- 
ću spartanskog odgoja državi, stvari stajale u Ateni? Ov- 
dje je otac obitelji imao punu slobodu da sam odgoji ili 
da dade odgojiti djecu prema vlastitu ukusu dok ne navr- 


še osamnaest godina, dob u kojoj je mladić postajao gra- | 


đaninom i počinjao građanski život savlađujući ratnička 
umijeća. Dakle, od sedme do osamnaeste godine atenski 
je dječarac živio sasvim drugačije od mladoga Lakede- 
monjanina. 

Međutim, u najranijoj dobi malom je Atenjaninu za- 
čudo tijelo bilo mnogo sputanije. Rekli smo da u Spar- 
ti dadilje nisu povijale djecu. Naprotiv, čini se da je u 
Ateni vladao običaj da se dijete čvrsto umota u uske po- 
voje i dobro stegne.2 

Kolijevke, kakve vidimo na oslikanim posudama, pretež- 
no su obične pletene košare ili drvena kdčritanca, ali mo- 
gu ponekad imati i interesantniji oblik te nalikovati, na 
primjer, na obuću, ukoliko takvu maštovitost ne bi treba- 
lo pripisati slikaru. Djecu se redovito običavalo zibati, a 
uspavljivalo ih se uz uspavanke. Platon je takav običaj 
usporedio s djevojačkim plesom i urnebesnom glazbom 
kojom se nastojalo izliječiti ludilo koribanata, to jest »bje- 
somučnika«.3 

Majke su najčešće same dojile djecu, kao Eufiletova že- 
na, koja se radi toga preselila u prizemlje, gdje je bila 
djetetova soba, i mužu prepustila prvi kat, koji je inače 
pripadao ženama; na taj način, bez straha da će u mraku 


2 Isp. P. Girard, L'éducation athénienne au V° et IV: siècle avant 
Jésus-Christ, str. 69. 


5 Platon, Zakoni, VII, 18. 

pasti niza stube, mogla je noću hraniti dojenče... i tu i 
tamo primati ljubavnika u potaji od muža koji je mirno 
spavao gore.“ U imućnijim kućama majci je obično po- 
magala dadilja, u većini slučajeva robinja, ali ponekad i 
siromašnija slobodna žena. U Eshilovoj Žrtvi na grobu 
Orestova .dadilja veoma podrobno iznosi svoju skrb za 
Agamemnonova sina; jasno je da je pjesnik takav opis 
mogao dati na temelju onoga što je i sam vidio u Ateni 
svoga vremena: 


A jao meni, oh! Koliki li sam jad 

i nevolju i bol i srcu mome slom 
pretrpjela u ovom domu nesretnom! 

No od svih gora, teža ova mi je bol. 
Pretrpjeh i pomirih ja se s drugim svim, 
al Oresta, tu dragu duše moju skrb, 

kog primih čim se rodi, ne pregorjeh već. 
Od prvog odmah dana ja ga njegovah, 

i kada god u noći njegov začuh krik, 
potekoh da olakšam njemu jad i bol. 
Bez razuma, ko zvjerka, takav ti je crv, 
pa hranit njega valja mudro, valjda znaš. 
U povoju ti dijete ne zna kazat riječ 

da l’ mori njega glad, ili drugo što, ili žeđ, 
a trbuščić u djece nježan je i slab. 
Pogodih i pogriješih često, kako kad. 

I pored toga malom pélenice prah, 

pa dadilja i pralja ujedno mu bjeh." 


Oslikane posude prikazuju nam dosta često dadilju ka- 
ko donosi golo djetešce, pošto ga je valjda okupala, maj- 
Ci koja sjedi spremna da ga podoji. No, naravno, mnoge 
su dadilje same hranile dijete koje im je bilo povjereno. 
Rekli smo da su Atenjani često dobavljali jedre dojilje iz 
Lakedemona. U Aristofanovim Oblacima Strepsijad podsje- 
ća sina Fifipida da se o njemu kao o malenom djetetu on 
sam starao (kao što se Feniks brinuo o Ahileju):!* 


Ja te, bestidniče, ja othranih. 
Dok tepao si, svaku ja ti željicu pogodih. 
Kad reče »buma«, ja razumjeh, pa ti piti dadoh; 


9% Lizija, Protiv Eratostena, 9. 


5 Eshil, Žrtva na grobu, 180—797 (prijevod B. Klaića; op. prev.). 
8 Homer, /(lijada, IX, stihovi 485—495. 

Kad »papa«, odmah pođoh i donesoh kruha tebi, 
Pa »kaka« tek doreče, već te uzeh i iznesoh 
Na vrata i posadih...” 


Bismo li iz ovih stihova mogli zaključiti da se u Ateni 
otac redovito ovako skrbio za svoju nejačad? Jasno je da 
ne bismo. Takav slučaj mora da je bio sasvim izuzetan, 
a Aristofan ga navodi upravo zato da ga ismije. Strepsijad 
se oženio kaćiperkom, »koketom«, koja se više brinula 
kako da uredi sebe nego svoga sinčića, a možda škrti 
Strepsijad i nije htio plaćati dadilju? No, Atenjani su ima- 
li suviše posla izvan kuće da bi se mogli mnogo baviti svo- 
jom djecom. Očigledno, svu brigu o njima uz pomoć robi- 
nja vodila je majka, koja je uvijek bila kod kuće. 


Kasnije, kad su dječaci pošli u školu, više im nije mog- ,. 
la pomoći, jer nije razumjela njihove domaće zadaće, s , 


obzirom na to što je poput svih žena imala oskudno ob- 
razovanje, ali prije nego što su počeli odlaziti učitelju, pri- 
padali su u potpunosti njoj i drugim ukućankama. 

Majka i dadilja ne samo da su djetetu pjevale uspa- 
vanke i pjesmice, nego su mu pričale i tradicionalne bajke 
čim ih je moglo shvatiti, te mu je to bilo prvo obrazova- 
nje. Te nam pjesmice i priče nisu dovoljno poznate. Zna- 
mo, naprotiv, da se neposlušnom djetetu prijetilo raznim 
»baba-rogama«, koje su se zvale Aka, Alfita, Gelona, Gor- 
gona, Empuza, Lamija, Morma ili Mormolika i Efijalt — 
brojna i strašna družba! Vuk je također služio kao stra- 
šilo, kao što se vidi iz Ezopove basne Vuk i starica." No, 
dobra su djeca slušala zgodne priče u kojima glavnu ulo- 
gu igraju životinje, ezopovske bajke, koje je Sokrat još u 
starosti znao napamet i koje je u zatvoru prije same smrti 
nastojao pretočiti u stihove." Te su basne sadržavale »nara- 
voučenije« koje se temeljilo na iskustvu, pa su stoga bile 
poučne. Stari se Ljubikleon prisjeća jedne, koja je poči- 
njala ovako: »Pa znam... kako jednom bila mačka, miš 
— ...«” Kasnije su majka i dadilja djetetu počele otkrivati 


17 Aristofan, Oblaci stihovi 1381—1384 (prijevod K. Raca; op. prev.). 
8 Ezopove basne. 
12 Platon, Fedon, 61 b. 


2 Aristofan, Ose, stih 1185 (prijevod K. Raca: op. prev.). Vidi Ezo- 
povu basnu Miševi i lasice. Znamo da su stari u kućama umjesto 
mačaka držali pripitomljene lasice. 


98 


svijet mitologije i legendi, prenoseći mu ono što su nauči- 
le u djetinjstvu, a kasnije na vjerskim svetkovinama i iz 
umjetničkih djela, pripremajući ga time na čitanje Home- 
rove i Heziodove poezije kod gramatista (učitelja čitanja). 

Platon savjetuje da se djetetu do šeste godine dopusti 
da se igra po vlastitoj želji, ali da mu se igra ipak usmje- 
ruje prema nekom budućem zvanju.“ A Aristotel piše oz- 
biljno u Politici: 


Ali i deca treba nečim da se zabavljaju i Arhitinu zveč- 
ku treba smatrati dobrim pronalaskom. Nju daju maloj 
deci da bi se njome zabavljala i da ne bi razbijala stva- 
ri po kući, jer dete ne može da miruje. Ta zvečka od- 
lično pristaje sasvim maloj deci, dok je učenje muzike 
umjesto zvečke starijoj deci” 


Kad je ta zvečka ili čegrtaljka bila preglasna, jadne li 
majke, a ako je bio kod kuće, jadna li oca! 

Dijete se vjerojatno od svojih prvih koraka igralo lop- 
tom (sfaira) i koščicama, odnosno kockama (astrágaloi), 
no zabavljali su se njima i mladići; o tome ćemo još ima- 
ti prilike govoriti. Neke druge igračke pripadale su isklju- 
čivo najmlađem uzrastu: na primjer ona kolica koja vi- 
dimo na oslikanim posudama kako ih vuku sitna dječica. 
Strepsijad je takva kolica kupio sinu Fidipidu, kome veli: 


Slušaj oca svog, 

Pa onda griješi, troši! I ja nekad te, 
Znam, slušah, — šest ti ljeta bilo, tepo si, 
Moljako. Prvu paru za sud primih baš, 
Kolica o slavi ti kupih Zeusovoj” 


Naime, osim Dijazija, a osobito Antesterija potkraj mje- 
seca veljače, i druge su svetkovine donosile radost dje- 
ci, kojima su se u tim prilikama kupovale igračke, bilo 
kolica, bilo posudice primjerene njihovu uzrastu, vrste mi- 
nijaturnih peharića (oinohće), na kojima su slikari prika- 


2 Platon, Zakoni, VII, 793. 


2 Aristotel, Politika, 8, 6, 1 (prijevod. Lj. Stanojević Crepajac; 
Op. prev.). 


2 Aristofan, Oblaci stihovi 861—864 (prijevod K. Raca; op. prev.). 

zivali u igri gotovo uvijek goluždravu djecu, jedino s nis- 
kom amajlija preko prsiju. Te su amajlije (proboskánia) po 
grčkom vjerovanju djecu štitile od urokljiva pogleda, od 
zle sudbine i od bolesti. Dječačići mora da su se po gine- 
ceju igrali polugoli, dok slikarije na posudama prikazuju 
djevojčice odjevene u jednostavne haljinice. Arheolozi su 
pronašli mnogo glinenih figurica koje su služile kao ig- 
račke najmanjoj djeci, pogotovo najrazličitije zvečke, ko- 
njiće na kotačićima i raznovrsne životinje: praščiće, pjet- 
liće, golubove itd., kao i nebrojeno mnogo lutaka za dje- 
vojčice, pa čak i nešto marioneta pokretnih udova (neu- 
raspasta) 2 

No igračke koje su se djeci najviše sviđale bile su i 
najjeftinije, naime one koje su sama izrađivala. Opet 
Strepsijad hvali pred Sokratom bistrinu svoga sina: 


Još kao dijete znao ti je kod kuće 

On gradit, slagat kuće, dupsti lađice, 
Kolica pravit, izrađivat od kože. 

Od šipka stvarao žabe, — ne bi vjerovo!? 


Na sličan je način tiranin Dionizije zbog pretjerana 
očevog opreza ne imajući druga u igri, u djetinjstvu 
»provodio dane u pravljenju kolica, svećnjaka, drvenih 
stolica i stolova«.“* | 

Djeca su se osim kupovnim figuricama i igračkama 
domaće izrade zabavljala i živim životinjama, osobito 
psima, kao što proizlazi s oslikanih posuda, ali i patka- 
ma ili prepelicama koje su hranila, ili pak miševima i 
lasicama, pa čak i skakavcima. U tom se slučaju gine- 
cej pretvarao u pravu malu menažeriju. 


* 
+ * 


U Ateni nije postojao pedonom kao u Sparti i drugim 
dorskim gradovima. Doduše, država nije mogla poptuno 
zanemariti uvjete u kojima se odvijao odgoj, pogotovo ne 
u moralnom pogledu. Prema nekim Solonovim zakonima 


4 Vidi na primjer A. Laumonier, Exploration archéologique de 
Delos (sv. 23, 1956), Les figurines de terre cuite, br. 258, 265, 1340, 

1344 i 1346. 

3 Aristofan, Oblaci, stihovi 878—881 (prijevod K, Raca; op. prev.). 

22 Plutarh, Dion, gl. 9 (prijevod A. Vilhara; op. prev.). 

roditelji su morali djecu slati u školu tek pošto bi granulo 
sunce i voditi ih kući prije zalaska, kako ih ne bi izlagali 
opasnostima u mraku, a mladićima i starcima bilo je za- 
branjeno da ulaze u školu kad su u njoj djeca, kako bi se 
suzbila pederastija.“ Vidjlivo je, međutim, da se ove nared- 
be nimalo ne tiču samog odgoja, bez obzira na to radi li 
se o obuci pedotriba (učitelja tjelovježbe), kitarista ili gra- 
matista. Nije čak ni posve sigurno da su atenski roditelji 
bili zakonski obavezni slati djecu u školu, no u nedostatku 
formalne odredbe u tom smislu, obavezno školovanje vje- 
rojatno je bilo nametnuto običajima, koji su također imali 
snagu zakona.“ Međutim, da li je državna uprava, a oso- 
bito ured stratega, mogao zaista ostati neosjetljiv na pita- 
nja odgoja i obrazovanja djece, tako važna u stvaranju 
budućih efeba, to jest branilaca države? Jednim ukazom 
eleuzinskog dema iz polovice 4. stoljeća pr. n. e. odlikovan 
je strateg Derkil, osobito zato »što je mnogo skrbi posve- 
tio odgoju djece«; briga oko graviranja te pohvalnice pre- 
puštena je demarhu i roditeljima učenika, koji su iz zahval- 
nosti bili isposlovali to odlikovanje.” Iz toga se dokumenta 
ne može zaključiti da je u redovit djelokrug stratega spa- 
dao i odgoj, ali je vidljivo da se, barem povremeno, mogao 
baviti i time. 

U svakom slučaju, bez obzira radi li se o poduci u čita- 
nju i pisanju, o glazbenom odgoju ili o tjelesnom vježbanju 
— što je trivium starogrčkog obrazovanja — učitelj je | 
učenike primao u svojoj kući, a ne u zgradi podignutoj o 
državnom trošku. U pogledu gramatista i kitarista, to je 
bilo i razumljivo. Međutim, kad se radi o pedotribu, valja 
razlikovati palestre za odrasle muškarce od palestara za 
djecu: ove su, po svemu sudeći, bile privatno vlasništvo 
pedotriba po kojima su se i zvale, na primjer »Taurejina 
palestra« ili »Sibirtijeva palestra«.% 

Može se, dakle, tvrditi da je u Ateni odgoj bio gotovo 
potpuno slobodan i prepušten pojedincima. Čak i u po- 
sebnom slučaju »narodnih pitomaca«, to jest sinova čiji 


22 Eshin, Govor protiv Timarha, 9—12. 


% Vidi H. I. Marrou, Histoire de l'éducation dans l'antiquité, str. 
496—497, bilj. 3. 


2 Sylloge inscr. gr., III, 956. 
% Platon, Harmid, 153 a; Plutarh, Alkibijad, 3. 

su očevi poginuli za domovinu, a koji su se uzdržavali na 
trošak javne blagajne, država je za njih jednostavno pla- 
Cala privatnim učiteljima. Na isti način, kako nam veli 
Plutarh, kad su god. 480. pr. n. e. Atenjani pred Kserkso- 
vim nastupanjem sklonili žene i djecu u Trezen, »Trezenja- 
ni u skupštini donesu rešenje da se svi begunci hrane na 
državni trošak, da se svakom domaćinu daju po dva obola 
na dan, da je deci slobodno svugde uzimati voće, i još da 
se za decu plaćaju učitelji«. 

U normalnim okolnostima, naravno, roditelji su sami pla- 
ćali troškove oko odgoja djece. To znači da su sinovi bo- 
gatih ili dobrostojećih građana mogli nastaviti školovanje 
sve do efebije, dok su siromašniji đaci napuštali školu i 
prije, često čim su donekle svladali osnove.“ Neka su dje- 
ca, na primjer, mogla naučiti jedino čitati i pisati. Po- 
znata je i priča o onom Atenjaninu koji je god. 482. za- 
molio Aristida da vlastitom rukom ispiše svoje ime na nje- 
gov crepić za ostracizam, jer je on sam bio nepismen.” No, 
u toku 5. stoljeća pr. n. e. školovanje je u Ateni po svoj 
prilici obuhvaćalo većinu muške djece: u posljednjoj treći- 
ni toga stoljeća, u vrijeme Peloponeskog rata, među Aristo- 
fanovim likovima gotovo da i nema nepismene osobe. Čak 
i seljak Strepsijad, iz Oblaka, čak i priprosti kobasičar iz 
Vitezova, znaju ponešto čitati i pisati.“ 


* 
* * 


Skole su u Ateni postojale sasvim pouzdano veé i prije 
Perzijskih ratova. U Oblacima Aristofan spominje starin- 
ski odgoj, kakav je imalo pokoljenje maratonomaha, to 
jest boraca u boju kod Maratona (god. 490. pr. n. e.): 


# Plutarh, Temistoklo, 10 (prijevod M. N. Đurića; op. prev.). 

2 Isp. Platon, Protagora, 326 c: »(Bogataški) sinovi među vršnja- 
cima najranije započinju polaziti školu, a najkasnije se od nje 
rastaju.« (prijevod K. Raca; op. prev.). 

3 Plutarh, Aristid, 7. 

* Aristofan, Oblaci, stihovi 18—24 (Strepsijad sam napismeno na- 
braja svoje dugove.); Vitezovi, stihovi 188—189. 

To prvo i prvo dječaka pred sobom nisi nì pisnut čuo, 
A onda su čedno ulicom oni išli u muzičku školu, 


Sve iz mjesta istoga skupa, a u košuljcu, ma gruhao 
snijeg baš.” 


Veoma je vjerojatno da se u nekim školama odvijala is- 
tovremeno obuka u čitanju i pisanju i u glazbi. U svakom 
slučaju, jedan znameniti Duridov pehar prikazuje grama- 
tista i kitarista u istoj prostoriji“ Međutim, ako je po- 
vjerovati Protagorinu prikazu odgoja u Platonovu dijalogu 
koji nosi njegovo ime, kitaristova je obuka dolazila obično 
nakon gramatistove, a pedotribova nakon kitaristove: 


I opet kad nauče čitati i pisati te je vrijeme da razu- 
mijevaju knjigu, kao prije slova, (učitelji) stavljaju pred 
njih na klupe pjesme valjanih pjesnika neka ih čitaju i 
sile ih da ih uče napamet... Učitelji glazbe... uče ih 
opet pjesme drugih valjanih lirskih pjesnika udešavaju- 
ći napjeve za kitaru... Još ih k tome šalju učitelju gim- 
nastike, da s jačim tijelom služe čestitu srcu i da ne mo- 
raju zbog lošeg tjelesnog stanja biti kukavice ni u ratu 
ni u drugim djelatnostima. 


Nesumnjivo je, naime, da je intelektualni odgoj (mu- 
siké), koji se sastojao od poduke u čitanju i pisanju i od 
osnova glazbe, prethodio tjelesnom odgoju, dok je od pet- 
naeste godine dalje fizička kultura postajala važnijom od 
duhovne, iako je nije potpuno istisnula. 

Čim je mali Atenjanin dovoljno porastao da može poći 
u školu, briga o njemu, barem u imućnijim obiteljima, 
prelazila je s dadilje na pedagoga. Ovaj je bio njegov lic- 
ni rob, kojemu je zadaća bila da ga posvuda prati i da ga 
uči lijepom ponašanju (»pristojnosti i poštenju«); ako je 
dječak bio neposlušan, mogao je od pedagoga dobiti i ba- 
tina. Pedagog je ujutro mališana vodio učitelju i nosio 
mu potprepštine (voštane pločice za pisanje, pisaljke i knji- 
ge, a kasnije kitaru i aulos). 


35 Aristofan, Oblaci, stihovi 963—965 (prijevod K. Raca; op. prev.). 


4 Vidi na primjer Ed. Pottier, Douris et les peintres de vases 
grecs, str. 112, slika 22, 


37 Platon, Protagora, 326, a, b (prijevod K. Raca; op. prev.). 

Zatim bi ga cijelo vrijeme nastave čekao, bilo u posebnoj 
prostoriji“, bilo u samoj učionici. Na Duridovu peharu, ko- 
ji sno maloprije spomenuli, prikazan je sigurno pedagog 
a ne erast (ljubavnik) kako, držeći u ruci odugačak štap, 
sjedi prekriženih nogu na stoličici i netremice motri dje- 
čaka koji recitira neku epsku pjesmu. Pošto je prisustvo- 
vao satu, pedagog je poslije kod kuće mogao učeniku biti 
i repetitor. 

Učitelji su sjedili na stolicama zakrivljenih nogu, tako- 
zvanim »tronovima«, predšasnicama »katedara«, dok su 
pedagozi i pomoćni učitelji imali samo stoličice ravnih no- 
gu i bez naslona (báthra). Stolova nije bilo: voštane su plo- 
čice bile dovoljno čvrste da se po njima moglo pisati dr- 
žeći ih na koljenima, ili da služe kao podložak za list pa- 
pirusa. Demosten kaže Eshinu, čiji je otac bio pomoćnik 
nekog učitelja: 


A ti, koji se hvališ i druge prezireš, razmatraj tu svoju 
sreću, kakva je tebi zapala! Radi te sreće bio si kao dijete 
sirotinjski odgojen pa si zajedno sa svojim ocem u ško- 
li služio, crnilo miješao, klupe otirao i školu meo — kao 
kakav rob, a ne kao slobodan dječak.” 


Učitelji, a oosbito njihovi pomoćnici, koje su ovi pla- 
ćali od novca što su ga ubirali od roditelja, mora da su 
imali jadnu zaradu. Jedna druga oslikana posuda prika- 
zuje nam učitelja pisanja s pisaljkom u ruci kako »nag- 
nuvši se na stolici naprijed u prijetećoj kretnji i podigav- 
ši kažiprst, vjerojatno grdi dječurliju koja mu je povjere- 
na na brigu«.“ 

Valjalo je pričekati sofiste iz druge polovice 5. stoljeća 
pr. n. e. da bismo upoznali prave profesore, dovoljno ugled- 
ne da pristojno naplate svoj nauk. Čini se, uostalom, da 
se bilo tko mogao proglasiti ufčiteljem, samo ako je umio 
Čitati i pisati, i da nije bila potrebna nikakva »diploma«. 


3 Pedagogeion ili čekaonica za pedagoge, ako tako treba tuma- 
čiti tu riječ kod Demostena, Govor o vijencu, 258, no može biti da 
se radi naprosto o sinonimu za didaskaleion, razred (odnosno »ško- 
la«, kako stoji u Senčevom prijevodu; op. prev.). 

3 Demosten, Govor o vijencu, 258 (prijevod S. Senca; op. prev.). 

% Ed. Pottier, Douris..., str. 112 i slika 23. 

Država je vršila nadzor samo u moralnom pogledu, dok u 
znanje i sposobnosti učitelja nije nimalo zadirala. 

Tjedni odmor, što je zapravo židovski običaj, Grcima 
nije bio poznat. Praznici su bili raspoređeni veoma nepra- 
vilno, oviseći o datumu vjerskih svetkovina svake države 
posebno. Međutim, u nekim je mjesecima, kao u anteste- 
rionu (veljači) u Ateni bilo tako mnogo neradnih dana da 
umnogome podsjećaju na »velike ferije« današnjih đaka. 

Teofrastov lakomac, »ne idu li mu sinovi zbog bolesti 
nekoliko dana u mjesecu u školu, odbija to razmjerno od 
školarine. U veljači ne šalje ih uopće na nauke, jer tad mo- 
gu tobože mnogo toga vidjeti, a uistinu zato, da uštedi 
školarinu.«" Osim toga, svakom su djetetu obiteljske i 
osobne proslave (rođendani, obred šišanja kao znak pres- 
tanka djetinjstva itd.), kao i važni događaji, na primjer 
svadbe, pribavljale dosta dodatnih praznika. 

Dijete je, naravno, najprije počinjalo učiti čitati, a za- 
tim pisati. Prvo je trebalo da napamet nauči izgovarati 
slova alfa, beta, gama, delta itd., koja je pamtilo pjevušeći 
mnemotehničke stihove. Ta slova, odnosno »počela« (stoi- 
heia), bila su predmetom gotovo vjerskog štovanja, pogo- 
tovo zato što se njima bilježio ne samo jezik, nego i bro- 
jevi i stupnjevi glazbene ljestvice. U starogrčkoj pedago- 
giji, koja nije izlazila iz ustaljene kolotečine, ništa nije 
navješćivalo našu »globalnu« metodu. Postupno se išlo od 
najjednostavnijega prema složenijem, od jednoga slova na 
dvoslovčane (beta + alfa = ba), pa na tro- i četveročlane 
slogove, vježbajući dijete da izgovara osobito teške ili ri- 
jetke riječi, kao na primjer lynks. Stvari mu se nisu nas- 
tojale olakšati; naprotiv, čini se da se mislilo kako će mu, 
kada savladava ono što je najteže, sve drugo ići samo od 
sebe. Postojali su silabariji, početnice u kojima su riječi 
bile rastavljene na slogove. 


Zatim je dolazilo na red povezano čitanje, utoliko mu- 
kotrpnije što u običnim tekstovima nije bilo nikakve inter- 
punkcije i što se čak riječi nisu pisale odvojeno, kao što 
se može vidjeti na primjerima sačuvanih natpisa.“ Narav- 


4 Teofrast, Karakteri, 30 (prijevod N. Majnarića; op. prev.). 


g To je tzv. scriptio continua. Opisujući je, V. Coulon u Budćovu 
izdanju Aristofana kaže pomalo čudno: »Tekst nije sadržavao ni 
riječi, ni rečenice, ni akcente, ni interpunkciju.« 

no, dijete je učilo čitati naglas, a tako je radilo i kasnije, 
jer izgleda da je malo tko uopće i čitao u sebi: čitalo se 
naglas, ili je to morao činiti sluga. Zato, na primjer, Plu- 
tarhov spis o tome kako dječaci treba da čitaju pjesme i 
nosi naslov: Kako valja da dječak sluša poeziju. 


Đak se zatim vježbao u pisanju po sloju voska u plit- 
kom udubljenju drvene pločice, ucrtavajući slova šiljkom 
ili pisaljkom; drugi kraj pisaljke bio je malo spljošten i 
zaobljen te je služio za brisanje. Pločice su mogle biti je- 
dnostruke, dvostruke ili višestruke. U potonjem slučaju 
pojedine su daščice međusobno bile spojene šarkama ili 
povezane uzicom provučenom kroz rupice. Učitelj je naj- 
prije lagano ucrtao slovo u vosak, a učenik je zatim po to- 
me slovu prelazio pisaljkom pritisnuvši jače. Pisalo se i 
crnilom po listovima papirusa. Crnilo se nabavljalo u ob- 
liku crnoga praha koji su miješali s vodom učitelj i nje- 


govi pomoćnici; umjesto pera upotrebljavala se zašiljena . 


i zarezana trska. Rabili su se i crepovi (óstraka), koji su 
služili uglavnom za sastavljanje koncepata. Učenici su 
upotrebljavali ravnala u obliku križa (poput onoga što vi- 
si na zidu na već spomenutom Duridovom peharu), pomo- 
ću kojih su nizali slova u pravilnim redovima jedno toč- 
no ispod drugoga, po rasporedu zvanom stoihidion, kakav 
je uobičajen na natpisima iz tog razdoblja. Možda su se 
djeca iz raznih škola natjecala u krasopisu, kao što zna- 
mo da su činila u helenističko doba.“ 


Uz tako priproste metode, učenje čitanja i pisanja mora 
da je trajalo dugo i zahtijevalo čak tri do četiri godine. 
Čim je dijete naučilo kako-tako tečno čitati i pisati, učilo 
je napamet stihove, a zatim sve veće i veće odlomke iz 
poezije, u prvom redu iz Homerove Ilijade i Odiseje. Nai- 
me, ono što je u 1. stoljeću naše ere napisao retor He- 
raklit sigurno je vrijedilo i za Periklovo vrijeme: 


Djetetovu duhu još sasvim odmalena, čim počne učiti, 
dajemo Homera za dadilju. Malo nedostaje, pa da nam 


4 Za takva natjecanja znamo iz natpisá i iz jednog epigrama iz 
Antologije, VI, 308: »Pobijedivši druge dječake u lijepome pisanju, 
Konar je nagrađen sa osamdeset koščica.. .« 

već u pelenama duh ne siše mlijeko njegovih stihova. 
Sve dok rastemo, stalno je uz nas...“ 


Grci su u Homeru gledali najboljeg odgojitelja. Grama- 
tist nije na njemu svoje učenike podučavao estetici, nego 
moralu i vjeri, ili, u širem smislu, životu kao takvom, jer 
Homer uči svemu onome što čovjek dostojan toga ime- 
na treba da zna, a to su ponašanje u ratu i miru, zanima- 
nje, politika i diplomacija, mudrost, uljudnost, hrabrost, 
štovanje roditelja i bogova... U Homerovoj sjeni nalazili 
su se svi drugi epski pjesnici, ali Heziod i u Ateni Solon 
također su smatrani veoma poučnima. Duridov pehar, a 
da i ne spominjemo ostale slikarije na posudama, predo- 
čuje nam sigurno bitan prizor prikazujući učitelja kako 
usred učionice odvija papirus na kojemu su napisani prvi 
stihovi nekog spjeva i kako ih nastoji utisnuti u pamćenje 
dječaku što stoji pred njim. Uzgred, knjiga je u ono vri- 
jeme bila svitak papirusa. 

Obrazovanje se na kraju upotpunjavalo aritmetikom. Zna 
se da su stari Grci brojeve bilježili slovima alfabeta, kojih 
je u svemu bilo dvadeset sedam, ako im se pribroje tri 
stara znaka, koja se više nisu upotrebljavala u pismu: 
digama, kojoj je brojčana vrijednost 6, kopa sa vrijednoš- 
ću 90 i sampi, koji je vrijedio 900. Postojalo je, dakle, de- 
vet znakova za jedinice (od alfe do thete), kao i za stolice 
(od ro do sampi). Od broja 999 naviše služile su riječi hi- 
lioi (hiljada) i myrioi (deset hiljada), ili se broj 1.000 pisao 
uz pomoć alfe i njoj slijeva jotom itd. Računanje nije bilo 
lako, jer Grci nisu poznavali nulu, i nisu slovima koja su 
označavala brojeve mogli dati vrijednost po mjestu. Zbog 
toga su se za jednostavnije račune služili prstima, začudo 
prema pravilima današnjih digitalnih računa,“ a za složeni- 
je kamenčićima za računanje i abakom, pločicom na kojoj 
su podjeljci označavali mjesnu vrijednost broja predstav- 
ljenog kamenčicima — empirijskom metodom, kojasei do 
danas održala na islamskom Istoku. Naravno, đaci su uči- 


4 Vidi F. Buffičre, Les mythes d'Homère et la pensée grecque, 
str. 10. 


s Vidi H. I. Marrou, Histoire de l'éducation dans l'ant ., str. 219 
i sliku izvan teksta uz str. 216. 

li i tablicu množenja, ali su je poput pitagorovaca materi- 
jalizirali pomoću točaka raspoređenih u kvadrat. 

Teško se može povjerovati da je mali Atenjanin iz 5. 
stoljeća pr. n. e. u školi dobivao makar i najjednostavnije 
osnove plošne geometrije. Njegovo se skromno znanje svo- 
dilo vjerojatno na četiri osnovne računske operacije i na 
nekoliko pojmova o razlomcima: kako je drahma vrijedi- 
la šest obola, bilo je, na primjer, važno znati da četvrt 
drahme vrijedi obol i pol. 

Eto od čega se uglavnom sastojalo Sirepsijadovo zna- 
nje kada je došao u Sokratovu »'mislionicu« da nauči neš- 
to više. 

* 
* * 


Povijesno gledano, glazbeni odgoj mora da je u Grčkoj 
prethodio podučavanju i pismenosti. Grci su oduvijek vo- 
ljeli muziku i ples“, te su učenje pjevanja i sviranja smat- 
rali temeljima građanskog odgoja. Već u homersko doba 
aedi, koji su opjevali pothvate drevnih junaka, nailaze na 
opće štovanje i ugled, kao što veli Odisej kod Feačana: 


Jer su kod ljudi svih pozemljárá pjevači u časti 
I u poštenju, jer Muza naučila ih je pjevat 
Pjesme; ta sve pleme pjevača njojzi je milo.” 
I sami polubogovi, pa i najveći među njima, Ahilej, nisu 
zazirali od muzike. Kad su Agamemnonovi izaslanici doš- 
li k njemu, 


Ahileja nađu gdje formingom srce veseli, 

zvonkom, umjetnom krasnom; na njojzi je srebrni konjic. 
... Njome je srce veselio slavu junaka 

Pjevajuć.“ 


Značajno je što je i sama riječ muzika izvedena od ime- 
na Muza, tih boginja što vode sve misaone i umjetničke 


“€ Vidi L. Sćchan, La danse grecque (1930). 

# Homer, Odiseja, VIII, stihovi 479—481 (prijevod T. Maretića; op. 
prev.). 

4 Homer, Ilijada IX, stihovi 186—189 (prijevod T. Maretića; op. 
prev.). 


108 


aktivnosti Covjekove. Muzika je, dakle, za stare Grke zais- 
ta predstavljala bitan sastavni dio i najbolji simbol svake 
kulture. Kultivirana je osoba, prema tome, bila musikós 
anćr (»muzički obrazovan čovjek«). Temistoklo je prizna- 
vao da mu je obrazovanje manjkavo, jer nije dobro nau- 
čio svirati kitaru.” Francuzi kažu da »muzika uglađuje 
običaje«, no Grcima je ona bila prvi preduvjet uljuđenosti, 
pa im se svaka novost u glazbenoj tehnici činila opasnom 
po moralnu ravnotežu svih građana i države.“ Znamo kak- 
vu su prvorazrednu važnost glazbi pridavali pitagorovci 
u svome poimanju svijeta i ljudskog života, koje se teme- 
ljilo na sveobuhvatnoj harmoniji brojeva što određuju od- 
nose muzičkih tonova. Time su Pitagora i njegovi sljedbe- 
nici nastavili i znanstveno razvili prirodnu težnju grčkoga 
čovjeka." 

Zatravljenost starih Grka pri slušanju lijepe muzike 
prekrasno je prikazana na oslikanim posudama, osobito na 
jednom vrču koji se nalazi u Berlinskom muzeju, gdje vi- 
dimo Orfeja kako svira u liru i pjeva pred četvoricom oči- 
to zanesenih Tračana. Netko je s razlogom predložio da 
se taj prizor nazove »trijumf glazbe«. * I druge slikarije 
na posudama, pogotovo na pogrebnim lekitama s bijelim 
dnom, nerijetko nam pokazuju pred nadgrobnim spome- 
nikom mladića kako, stojeći ili sjedeći, pjeva prateći se 
na liri okružen osobama koje kao da ga slušaju u pobožnoj 
tišini. 


Kažu da je to glazbena žrtva što je preživjeli prinose 
preminulom rođaku ili prijatelju? Jednome tijelu, koje 
navodno i dalje živi pod zemljom, treba još nešto osim 
ljevanica: potreban mu je je duševni užitak. Zbog toga 
njegovi bliski nastoje da ga i u grobu obraduju zvucima 
pjesama koje su ga očaravale dok je bio među njima." 


1% Plutarh, Temistoklo, 2. 

% Platon, Država, IV, 424; Plutarh, Agid, 10. 

3 Vidi P. Boyancé, Le culte des Muses chez les philosophes grecs 
(1936), passim. 


.2 Vidi Ch. Dugas, Aison et la peinture céramique à Athènes à 
l'époque de Périclès, slika 2. 


3 P Girard, L'éducation athénienne au V* et IV: siècle avant 
Jésus-Christ, str. 183. 

Kitara ili lira je glazbalo sa Zicama, kojemu je, kaZu, 
zvučno tijelo isprva bilo pravljeno od kornjačina oklopa: 
prema predaji, liru je izumio u igri bog Hermo dok je još 
bio dijete.“ Na izdubljenoj strani njezina trupa, preko ko- 
je je napeta koža, nalaze se dva izdužena i lagano zakriv- 
ljena kraka, na gornjem dijelu međusobno povezana preč- 
kom, odnosno »konjicem«, koji je na Ahilejevoj formingi 
bio srebrn. Između prečke i donjega dijela glazbala nape- 
te su strune, obično njih sedam. Ove od napete kože na 
trupu razdvaja kobilica. Savršenije lire imale su osam do 
devet žica. U kitaru se sviralo trzajući žice bilo prstima, 
bilo plektrom, sličnim trzalici današnje mandoline, koji 
je uz glazbalo obično bio privezan vrpcom. 


Duhaći intrument aulos (svirala, frula) bio je sličan da- 
našnjoj oboi, no često se sastojao od dviju cijevi, kao u 
dvojnica, koje su od piska nadolje išle malo ušir. Te cijevi, 
na kojima su bile izbušene rupice, bile su pravljene od trs- 
ke, kao i pisak ili jezičac koji je titrao pri puhanju. Pro- 
fesionalni svirač aulosa, aulet, pričvršćivao ga je na usta 
uz pomoć pridrživača od kožnih remenčića (forbeiá), koji 
mu je djelomično pokrivao obraze, no djeca što ih vidimo 
na slikama nisu upotrebljavala taj pribor. Aulos i kitare 
pravili su se u specijaliziranim radionicama: otac govor- 
nika Izokrata obogatio se zahvaljujući svojoj radionici svi- 
rala.” 

Postoji mnogo oslikanih posuda koje nam prikazuju 
djecu kako kod učitelja glazbe uče svirati kitaru ili aulos.* 
Učitelj sjedi na stolici s naslonom, a učenik pred njim na 
stoličici; ponekad nastavnik sam svira da pokaže djetetu 
kako valja činiti, ili daje učeniku da svira, dok on udara 
takt; ponekad, opet, obojica drže kitare u krilu i sviraju 
zajedno. Muzički je odgoj, dakle, bio potpuno empirijski, 
temeljio se na sluhu, a ne na notama. To nas možda danas 
može začuditi, no starogrčka je muzika bila isključivo 

monodijska, pa ju je, prema tome, bilo lakše naučiti nego 
polifonu glazbu. 


4 Vidi Homerska himna Hermu, stihovi. 24—61. 


5 Vidi početak Života Izokratova, izd. G. Budé Izokrat, knj. I, 
str. XXXIII. 


% Vidi P. Girard, L'éducation ath., slike na str. 103, 105, 109, 111, 
165, 171 i 173. 

Za razliku od aulosa, pri sviranju kitare usta su slobod- 
na za pjevanje, pa su kitaristi ponajčešće i prikazani polu- 
otvorenih usta, kako pjevaju uz vlastitu pratnju. Tako je 
činio, vidjeli smo već Ahilej, a uglavnom i svi, pa je pje- 
vača koji se prati na kitari označavala jedna jedina riječ: 
kitarod. Na jednoj posudi možemo tako vidjeti nešto po- 
put trija: učitelj pjeva i svira na kitari, a učenik ga prati 
na aulosu. 

Djeca su, dakle, istovremeno učila pjevanje i sviranje. 
Riječi pjesama bile su uzimane iz stare lirske poezije, 
a kitarist je morao paziti da nikakvim inovacijama ne pok- 
vari tradiciju. Aristofan nam prikazuje mlade Atenjane 
ovako: 


I ondje bi opet u učč učili čedno stajat i pjevat 

Ili »Palado silna, grade što rušiš!« ili »Zujte nam žice!« 
I oni bi začeli napjev, pun sklada, što im ga namrli oci. 
Pa ako bi od njih prevršio koji ili zavijao glasom, 

Ko sada što znadu zavijati sve na način Frinisov mrsko, 
Ej njega bi namrtvo šibom izbili, kao da obruži Muze.” 


Kitara se smatrala plemenitijim instrumentom. Među. 
tim, i aulos, vjerojatno preuzet od Beoćana, doživio je u 
Ateni 5. stoljeća pr. n. e. velik uspjeh. No, već se Alkibi- 
jad gnušao glazbala koje izobličuje lice čovjeka što svira 
na njemu.” Prvenstvo kitare učvrstilo se pogotovo zahva- 
ljujući mitološkoj priči o tome kako je, po presudi Muza, 
Apolon svirajući kitaru pobijedio satira Marsiju, koji je 
svirao u aulos — što je predstavljeno na jednome čuve- 
nom bareljefu iz Mantineje.? Navodeći jedan stih iz Sofok- 
la, Plutarh nas uči da se aulos »isprva svirao na pogrebi- 
ma, a i to ne na baš svečanim«.“ U 4. stoljeću pr. n. e. au- 
los je, čini se, uglavnom bio glazbalo profesionalnih mu- 
zičara i bludnica; čak je i riječ auletris (sviračica aulosa, 
»frulašica«), postala sinonim za heteru.” Oslikane posude 
iz toga doba prikazuju kako i žene sviraju kitaru, a pri 
vjerskim obredima orgijastičkog tipa i u def. 


7 Aristofan, Oblaci, stihovi 966—972 (prijevod K. Raca; op. prev.). 
s Plutarh, Alkibijad, 2. 

9 Vidi Ch. Picard, La sculpture antique, II, str. 197, slika 81. 

& Plutarh, O natpisu »E« u Delfima, 394 B—C. 

él Vidi na primjer Plutarh, Razgovori o ljubavi, 753 D. 


111 


U tom se stoljeću pojavljuju i virtuozi. Kitaristička mu- 
zika postaje raznolikija i složenija, tako da i sam Aristotel 
u Politici nadugačko raspravlja o tome da li kitaristička 
izobrazba mora slijediti razvitak glazbene umjetnosti. Mud- 
ro zaključuje da poduka u tom instrumentu treba obrazo- 
vati samo dobre amatere, a ne glazbenike od zanata.“ Me- 
dutim, »sve dublji jaz između školske glazbe i žive umjet- 
nosti«* dovest će malo-pomalo do nazadovanja muzičkog 
odgoja. 

Mladi su Atenjani s vremena na vrijeme glazbenom na- 
darenošću doprinosili sjaju svetkovina u svojim demima 
i filama ili državnim blagdanima, pjevajući u zboru i ple- 
šući. 

Tako je god. 480. pr. n. e., poslije bitke kod Salamine, 
budući pjesnik Sofoklo kao dječak od petnaest godina, sas- 
vim gol i natrljan uljem, predvodio s lirom u ruci dječji 
zbor, koji je pjevao pobjednički pean.“ 

U takvim osobitim prilikama, ali i prigodom redovitih 
vjerskih svečanosti u državi, bili su imenovani korezi — 
bogati građani koju su na tu dužnost izabirani jer su mog- 
li snositi potrebne troškove — da sakupe i uz pomoć ko- 
rodidaskala (učitelja zborskog pjevanja) izvježbaju grupe 
djece da u čast kojega boga zajedno otpjevaju nekoliko 
pjesama. To zborsko pjevanje nije iziskivalo mnogo po- 
kusa, jer se uvijek pjevalo jednoglasno, ili u slučaju mje- 
šovitih zborova na oktavu, budući da Grci, kao što smo ma- 
loprije rekli, nisu poznavali polifoniju. Ove vjerske i um- 
jetničke priredbe obično su se odvijale u vidu natjecanja 
između zborova, od kojih je svaki predstavljao po jednu 
filu. Koreg i njegovi pjevači dobivali su kao nagradu tro- 
nožac, a nerijetko se događalo da je ovaj, u želji da se 
podiči, htio proslaviti događaj prinoseći na javnome mjes- 
tu tronožac bogovima na žrtvu, ugradivši ga navrh spome- 

nika sagrađenog o vlastitu trošku, tako da se jedna aten- 
ska ulica načičkana takvim spomenicima i zvala Tronoš- 
ka ulica. Odatle i koregički spomenik Lizikratov, koji se 


€ Aristotel, Politika, 1338 b, 38. 


é Tako kaže H. I. Marrou, Histoire de l'éducation dans l'antiquité, 
str. 198. 


“ Život Sofoklov, 3 (Sofoklo, izd. G, Budé, I, str. XXXIII). 

još može vidjeti u Ateni; na njemu stoji natpis iz 335. pr. 
n. es 
Kad je Lizikrat Liziteidov iz dema Kikine bio koreg, u 
dječjem natjecanju pobijedila je Akamantova fila. Teon 
je svirao aulos, Lizijad Atenjanin podučio zbor. Bilo je 
to za Euenetova arhontovanja.* 


* 
* * 


Helenska sklonost prema tjelesnom vježbanju stara je 
koliko i njihova ljubav prema muzici: da se uvjerimo u 
to, dovoljno je (u Dvadeset trećem pjevanju Ilijade) pro- 
čitati opis posmrtnih igara koje je Ahilej priredio u sla- 
vu Patroklovu, ili u Osmom i Dvadeset prvom pjevanju 
Odiseje opis igara na Alkinojevu dvoru, ili natjecanja u na- 
pinjanju luka na Itaci. Gdje god su Grci osnovali gradsku 
naseobinu, odmah su iskrsle dvije građevine toliko karak- 
teristične za njihovu kulturu: kazalište i stadion. 

Ne znamo pouzdano u kojoj se dobi mladi Atenjanin po- 
činjao posvećivati tjelesnom vježbanju pod nadzorom pe- 
dotriba, možda već sa navršenih osam godina“, ali vjero- 
jatnije oko dvanaeste, kad je već nekoliko godina pohađao 
gramatistovu i kitaristovu školu. Pedotribovi su učenici 
bili raspoređeni u dva »razreda«: u »mlade« ( paídes), od, 
vjerojatno, dvanaest do petnaest, i u »starije« (neanisko!), 
od petnaest do osamnaest godina.” 

Dok se nastava čitanja i pisanja kao i glazbe mogla odvi- 
jati u bilo kakvoj prostoriji, gimnastika je zahtijevala po- 
sebno uređeno igralište, palestru. Ova je bila u biti sport- 
ski teren na otvorenom, kvadratnog oblika i ograđen zi- 
dom. Na jednom ili na dva kraja nalazile su se natkrivene 
prostorije (eksćdra), koje su služile kao svlačionica, mjes- 
to za predah na klupama, kupaonica, skladište ulja i pi- 
jeska, a vidjet ćemo da su ulje i pijesak bili neophodni 
rekviziti za starogrčku tjelovježbu. Palestru su urešavale 
biste boga Herma, zaštitnika gimnazija. Na njoj su se mog- 


6 Sylloge inscr. graec3, III, 1087. 
& Vidi H. I. Marrou, Hist, de l'éduc ., str. 504, bilj, 1, 2 i 3. 
€ Vidi Platon, Lizid, 206 d. _. 

li vježbati svi sportovi koje ćemo spomenuti, osim trča- 
nja; za ovo je trebalo više prostora, pa je u tu svrhu pe- 
dotrib vodio dječake na stadion. 

Palestrom je vladao pedotrib ogrnut grimiznim plaštem, 
koji je ponekad skidao da osobno pokaže neke vještine. 
Nosio je dugačak račvasti štap, znak svoga zanimanja, no 
koji mu je nerijetko služio i za ne suviše blago kažnjava- 
nje neposlušnih ili nespretnih učenika, ili pak za razdvaja- 
nje rvača. Često je uza se imao i prednjake, koje je izabi- 
rao između najstarijih i najbistrijih učenika. 

Tri su obilježja karakteristična za starogrčku gimnasti- 
ku: vježbači su bili potpuno nagi (sama riječ gimnastika 
izvedena je od pridjeva gymnos u značenju »gol«), redovi- 
to su se trljali uljima i izvodili vježbe uz svirku aulosa. 

Tukidid je dvije prve značajke pripisivao utjecaju 
Sparte: 


Jednostavnu odjeću, kaže, na sadašnji način prvi su 
nosili Lakedemonjani... Prvi su se i svukli do gola kod 
tjelesnih vježbi i, skinuvši odjeću pred javnošću, namaza- 
li se uljem. A u starini su se borci i kod olimpijskih nat- 
jecanja borili opasani oko slabina, i nema mnogo godina 
što su od toga odustali." 


Mladi gimnasti, kakvi su nam prikazani na oslikanim 
posudama, ne nose ni pojas, ni obuću, obično su gologlavi 
na žarkome suncu, osim što poneki tu i tamo nosi kožnu 
kapicu. 

Neophodan pribor što dijete mora imati kada dolazi u 
palestru sastojao se od spužve za pranje, bočice ulja (ald- 
bastros) i mjedenoga strugala, stlegisa ili strigila, vrste 
žljebaste, na kraju uvinute lopatice. Prije obuke, dječak 
bi se oprao na česmi, ili, ako je u njegovoj palestri posto- 
jala, u velikoj kamenoj kadi, zatim bi čitavo tijelo natr- 
ljao uljem i naposljetku bi posuo udove pijeskom, propuš- 
tajući ga kroz raširene prste da mu kao sitna kišica sipi 

po koži. Govorilo se da taj postupak štiti tijelo od sun- 
ca i kiše. Poslije vježbanja valjalo je strigilom s kože sa- 
strugati sloj ulja i pijeska pomiješanih sa znojem. Nakon 
toga se, naravno, dječak ponovo morao oprati. 


& Tukidid, Peloponeski rat I, 6 (prijevod S. Telara; op. prev.). 

I na kraju, sigurno je da je svaka palestra imala najma- 
nje jednoga stalnog svirača aulosa. Njegova je zadaća bila 
ne samo da svirkom poprati vježbe razgibavanja, kakve u 
naše vrijeme nazivamo »švedskom gimnastikom«, nego i 
bacanje diska ili koplja, kao i druge sportove. 1 doista, na 
oslikanim posudama možemo vidjeti aulete kako, pričvr- 
stivši aulos na usta forbejomo, sviraju dok djeca vježbaju.? 

Sve tamo od Pizistratovih vremena, znači od 6. stoljeća 
pr. n. e., na Panatenejskim svečanostima održavala su se 
i dječja natjecanja u petoboju, odnosno pentatlonu, to jest 
rvanju, trčanju, skakanju, bacanju diska i bacanju koplja. 

Sport bez premca bilo je rvanje (pále), koje je i dalo 
ime palestri. Dječaci su počinjali rahleći zemlju pijukom, 
oruđem koje često nalazimo predstavljeno na posudama s 
gimnastičkim prizorima. Kopanje pijukom i samo je 
uostalom, zdrava vježba. Zatim su stali po dvojica suče- 
lice jedan drugome, pognute glave i ispruženih ruku, nas- 
toječi se pograbiti za zapešća, za vrat ili oko pasa. Valja- 
lo je oboriti protivnika ostavši pri tom na nogama. Borba 
je trajala tri kola (rekli bismo — »runde«). Pedotrib je 
objašnjavao svaki zahvat i odgovarajući protuzahvat, a 
raspolagao je u tu svrhu bogatim tehničkim rječnikom, s 
kojim su se Atenjani bili sasvim srodili. Njihovi su se pis- 
ci služili tim rječnikom za mnoge metaforičke izraze", a 
i Lukijan će posegnuti za njim u jednom erotskom od- 
lomku svoga Magarca.” Na dječjim ili drugim natjecanji- 
ma parovi su se izvlačili ždrijebom pomoću zrna boba, 
tako da je na po dva boba bila napisana alfa, na po dva 
beta i tako dalje. Ako je bio neparan broj protivnika, na 
primjer pet, u žaru se stavljalo i zrno označeno sa gama, 
te je onaj koji ga je izvukao čekao da se porve s jednim 
od pobjednika prvoga kruga, između kojih je opet bio iz- 
vlačen ždrijeb, i tako redom.” 


© Vidi gore, str, 110. 

“us na primjer P. Girard, L'éducation ath., slike na str. 193 
i 199. 

n Vidi na primjer Pierre Louis, Les métaphores de Platon, str. 
214. 

z Lukijan, Magarac, gl. 8—10. 

3 Lukijan, Hermotim, gl. 40. 

Trčanje je imalo nekoliko disciplina: utrka na jednu du- 
žinu stadiona, odnosno na stadij (različit, kako u kojem 
gradu, no uglavnom negdje oko sto i osamdeset metara), 
na dvostruku (díaulos), ili pak na četverostruku dužinu 
stadiona (híppios) i utrka na dugu prugu, koja je ponekad 
mogla iznositi i dvadeset četiri stadija, odnosno više od če- 
tiri kilometra. Sve su se te pruge trčale između polazne li- 
nije stadiona, obilježene redom stupića, i suprotnoga kra- 
ja trkališta, gdje je trkač morao zaobići jedan stupić (tér- 
ma) i vratiti se na start, odakle je iznova kretao ukoliko 
je staza iznosila više od dviju dužina stadiona. Ti trkališ- 
ni stupići sačuvani su dobro na primjer u Epidauru, a na- 
laze se predstavljeni i na mnogim likovnim spomenicima.“ 

Grčki trkači nisu otpočinjali utrku iz klečećeg stava, ne- 
go su znak za start čekali uspravni, nagnuti naprijed, čvr- 
sto skupljenih nogu. Što se tiče skakanja, čini se da su 
Grci poznavali samo skok u dalj iz zaleta. I za tu vježbu 
dječaci su najprije trnokopom prorahlili mjesto doskoka. 
Zatim su skakali držeći obično u svakoj ruci gimnastič- 
ke bučice. Ove su olovne ili kamene ruče bile dvojakog 
oblika: polukugle izdubljene tako da se u udubinu može 
uvući šaka, ili poput suvremenih bučica, no ta je prečica, 
koja je služila kao ručka, bila zakrivljena. Težina im je 
bila između jednog i pet kilograma. Bučice su služile i pri- 
likom vježbi razgibavanja. U skoku su pojačavale učinak 
zamaha ruku. Atlet Fail iz Krotona skakao je na taj na- 
čin, navodno, preko šesnaest metara. 

Disk je bio od mjedi i težio od jednoga do četiri kilo- 
grama. Djeca mora da su bacala lakše diskove nego od- 
rasli. Prostor iz kojega se bacao bio je omeđen samo spri- 

jeda i sa strana. Bacanje diska odvijalo se u dvije faze: 


Podigavši disk objema rukama, diskobol se naginje na 
onu stranu kamo će ga baciti, koraknuvši naprijed lije- 
vom nogom, zatim se naglo uspravlja, gornji dio tijela 
okreće slijeva nadesno, a pri tome mu desna ruka opi- 


% Vidi slike u F. Chamoux, Bull. de Corr. hell., 81 (1957), str. 
141—159; prema njegovu mišljenju, stela što se nalazi na čuvenom 
bareljefu »Sjetna Atena« zapravo je jedan takav cilj (térma), a 
radi se o zavjetnom daru nekog atleta koji je pobijedio na Pana- 
tencjskim igrama. Tu tezu pobija Ch. Picard u Revue archéologique, 
1958, I, str. 95—98. 

suje širok krug odostrag prema naprijed; u drugoj fazi 
spušta disk, tijelo opet prigiba, a lijevom nogom, koju 
je bio vratio natrag u času kada je podizao disk, ponov- 
no iskoračuje naprijed, zgrčivši nožne prste i noktima 
stružući tlo.” 


Ovu drugu fazu predstavlja Mironov Diskobol. Disk je 
bio utrljan u pijesak kako ne bi iskliznuo iz ruke. Na mjes- 
tu gdje je disk pao, zabadao se u zemlju kolčić da bi se 
mogle uspoređivati daljine koje su takmaci postigli. 

Koplje, uobičajeno ratno i lovačko oružje, također je 
služilo za tjelesno vježbanje. Sportsko koplje, dugo otpri- 
like koliko je takmičar visok, i debelo kao prst, nije imalo 
šiljka (kako ne bi došlo do nesreće), ali mu je vršak bio 
dosta težak. Oko težišta bio mu je ovijen namotaj (ankjle) 
od kožnog remenčića dugog četrdesetak centimetara s 
omčom na kraju, u koju je bacač stavljao kažiprst i pa- 
lac desne ruke. Pri bacanju se taj namotaj naglo odvrtio, 
dajući koplju rotaciju koja je udvostručivala i utrostruči- 
vala domet hica. Na oslikanim posudama mnogi bacači 
koplja nose sa sobom nešto nalik na šestar, a jedan od 
njih kao da hodajući iza učitelja broji korake)“ vjerojatno 
je takav šestar služio da se na stanovitoj razdaljini opiše 
krug u koji bi koplje trebalo da padne. To je bilo bacanje 
»u metu«, no atleti su se mogli natjecati i u bacanju kop- 
lja na što veću daljinu. 

Osim tih pet klasičnih disciplina, djeca su mogla povre- 
meno vježbati i šakanje i pankratiju. Pri šakanju ruke su 
bile omotane remenjem. Borilište nije bilo omeđeno, a 
borba se odvijala bez odmora. Isto je bilo i s pankrati- 
jom, još okrutnijim borilačkim sportom, u kojemu su bili 
dopušteni gotovo svi udarci, pa i rvački zahvati, udaranje 
nogama i pesnicama, izvrtanje udova i slično. Bilo je je- 
dino zabranjeno utisnuti prste protivniku u oči. U većini 
slučajeva dvojica bi se boraca vrlo brzo povaljala po bla- 
tu (tlo, naime, ne samo da je bilo raskopano kao za rvanje 
i skok, nego i nakvašeno vodom). Borba je završavala tek 
kada je jedan od dvojice ostao bez snage i podigao ruku 


3 J. Charbonneaux, La sculpture grecque classique, I, str. 22—24, 
slike 4, 5 i 6 c. 


16 Vidi P. Girard, L'éducation athén., str. 205, slika 24. 

u znak predaje, i zbog toga su, navodno, šakanje i pan- 
kratija bili zabranjeni u Sparti: Lakedemonjanin ne bi ni- 
kada htio priznati da je pobijeđen.” 

Vidimo da je starogrčki sport znao biti žestok i surov. 
Kao što piše H. I. Marrou: 


Kada zamišljamo »nage atlete pod suncem Heladex, 
moramo se čuvati nestvarne predodžbe kakvu nam o nji- 
ma stvaraju neoklasični pjesnici. Valja, zapravo, zamis- 
liti nauljena i crvenkastom zemljom obmazana tijela iz- 
ložena suncu i vjetru koji uzvitlava prašinu, da i ne go- 
vorimo o pankratijastima, koji se obliveni krvlju valjaju 
po blatu..." 


No, barem što se tiče djece, moramo vjerovati da su 
pedotribi budno pazili da ne bude suviše žestine, u skladu 
s mudrim Aristotelovim uputama. Isto onako kako je taj 
mudrac savjetovao učitelju glazbe da ne nastoji obrazo- 
vati virtuoze, tako je i pedotribe odvraćao od želje da 
odgajaju atlete koji će pobjeđivati na velikim panhelen- 
skim igrama, preporučujući im da mladiće uvježbavaju u 
svim sportovima pomalo, kako bi bili svima podjednako 
vješti, a ne da ih nastoje natjerati na velike uspjehe u sa- 
mo jednoj disciplini.? 

Osim petoboja, šakanja i pankratije, djeca su izvodila i 
svakojake vježbe razgibavanja, uvijek u ritmu aulosa: vjež- 
be gornjih i donjih udova (heironomia), loptanje i igre ob- 
rucem”, kao i punchingbag (korykos: vreća od kože ispu- 
njena pijeskom i obješena u visini grudi, za vježbanje u 
šakanju). Djeca iz boljih obitelji bavila su se još odmale- 
na i jahanjem, jer su Grci oduvijek voljeli konje. Jesu li 
učila plesati u pravom smislu riječi? To nije sasvim pouz- 
dano, no vježbe u palestri sigurno su ih dobro priprema- 

le da postanu vrsni plesači ukoliko zažele. Tako vjerojatno 


7 Plutarh, Likurg, 19, 9; vidi R, Flaceličre, Revue des Et. gr., 61 
(1948), str. 400—401. 

z H. I. Marrou, Histoire de l'éduc., str, 179. 

2 Aristotel, Politika, 5, 3, 3; Nikomahova Etika, II, 2, 6. 

$ U vezi s igrama loptom, vidi dva arhajska bareljefa, Ch. Picard, 
La vie privće dans la Grece classique, slika XLVII, a u vezi s ob- 
ručem, sliku na vazi »Ganimed s pijetlom«, J. Charbonneaux, La 
sculpture grecque classique, I. slika 14. 

ni utrka s bakljama, lampadedromija, tako česta za vrije- 
me svetkovina, nije posebno uvježbavana; za nju je tre- 
balo jednostavno biti dobar trkač i ništa više. 

Moglo bi nas već na prvi pogled začuditi što ni na jed- 
nom takmičenju gotovo nikada ne vidimo plivanje, iako 
su stari Grci bili izrazito pomorski narod, a jedan je iz- 
raz u njihovu jeziku budalu označavao kao čovjeka koji 
ne zna »ni čitati ni plivati«."! Natjecanja u veslanju i jed- 
renju također su bila sasvim izuzetna, Možda se takvo 
stanje dade objasniti time što su se Grci doselili sa sjeve- 
ra, dakle s kontinenta, i što se niz tradicionalnih natje- 
cateljskih sportova bio ustalio već u davnoj prošlosti, pri- 
je nego što su se srodili s morem.“ 


* 
k * 


Veé smo se u vezi sa spartanskim odgojem bili dotakli 
pederastije. Iako je taj predmet prilično neugodan, ne- 
moguće ga je zaobići. U grčkom odgoju ljubav prema dje- 
čacima odigrala je i suviše značajnu ulogu. U tekstovima iz 
klasičnog razdoblja i sada je riječ »ljubav« (ćros) rijetko 
kada u upotrebi kad se radi o normalnoj privlačnosti me- 
đu spolovima i gotovo se isključivo odnosi na homosek- 
sualnu ljubav. I pjesnik poput Eshila, koji se ni u jednoj 
tragediji nije pozabavio ljubavnom strašću muškarca i že- 
ne, uzeo je za sadržaj svojih Mirmidonaca putenu ljubav 
Ahileja i Patrokla (iako se u Ilijadi ne radi više nego o 
bliskom, no čistom prijateljstvu dvojice junaka). U tom 
je pogledu grčka tradicija bila tako snažna da je još u rim- 
sko doba Plutarh, mada je bio uzorit suprug i otac obite- 
lji, smatrao da mora posvetiti nekoliko stranica Razgovora 
o ljubavi dokazivanju činjenice da su, na kraju krajeva, i 
djevojke sposobne da izazovu strastvena čuvstva, baš kao 
i mladići!“ 

Moglo bi se pomisliti da je u Ateni došlo do toga zato 
što su žene živjele odvojeno od svijeta, u mraku neznanja 
i nepismenosti. Međutim, u Sparti, gdje su se javno poka- 


* Platon, Zakoni, III, 9 (prijevod V. Gortana; op. prev.). 
2 Vidi H. I. Marrou, Histoire de l'éduc., str. 168—169. 


8 Plutarh, Razgovori o ljubavi, 766 E — 768 B. Vidi gore, Treće 
pogl. str. 66—67. 


119 


zivale polunage i gdje momci nisu osobito kultivirali svo- 
ju pamet, pederastija je cvala (ili harala) još općenitije 
i još otvorenije nego u Ateni. 

S druge strane, nesumnjivo je da je obnaženost mladi- 
ća kod pedotriba pogodovala pederastiji. Slikarije na po- 
sudama koje u tako mnogo slučajeva prikazuju dječake i 
efebe kako gimnasticiraju išarane su natpisima kao što je 
»kalós«, koje su kao neke posvete »ljepotanima«. 

No, treba poći i dalje. Po mom je sudu H. I. Merron 
imao pravo kad je naglašavao da starogrčka pederastija 
vuče korijen iz vojničkog života. Bila je isprva, kako kaže, 
oblik »ratničkog drugarstva«, koje se donekle održalo do 
helenističkog srednjeg vijeka, no mnogo se bolje sačuva- 
lo u danskim državama, gdje su arhaične institucije bile 
daleko okoštalije. Uostalom, svi su izgledi da su u Heladu 
ove navike donijeli upravo Dorani. Grčka država, pa čak i 
razvijena Atena Periklovog doba, ostala je prije svega »muš- 
ko društvo«, »zatvoreni muški krug«, zabranjen za drugi 
spol, u kojemu je strastvena veza između odrasla musSkar- 
ca, erasta, i dječaka između dvanaest i osamnaest godina, 
eromena (u našim starijim prijevodima: »ljubljenika«; op. 
prev.) mogla izazvati plemenita čuvstva. Slavna »sveta če- 
ta« Tebanaca u 4. stoljeću pr. n. e. tipičan je primjer neu- 
strašiva zajednštva izgrađenog i učvršćenog na temeljima 
»muških veza«. U Ateni 6. stoljeća pr. n. e. čuveni tira- 
noktoni, »ubojice silnika«, izveli su svoj čin, reklo bi se, 
manje iz ljubavi prema slobodi, a više zato što je jedan sin 
tiranina Pizistrata bacio oko na lijepoga Harmodija, Aris- 
togitonova ljubavnika. Plutarh navodi nekoliko sličnih slu- 
čajeva u drugim državama, gdje je ubojstvo tiranina bilo 
u stvari izazvano ljubomorom ili ljubavničkom osvetom“, 
dakle zločin iz strasti, no tiranoktone su posvud slavili kao 
oslobodioce zato da bi dika njihove uspomene još više is- 
takla ljubav među muškarcima." 

Kod gramatista, kitarista i pedotriba mladi je Atenjanin 
učio osnovne pojmove i tehniku te vježbao ruke, no nig- 
dje ne vidimo da se radilo o prosvjeti u pravom smislu 
riječi, mislim na moralnu i društvenu stranu odgoja. Na- 
ravno, takav je odgoj svakako i najteži. Može netko, do- 


“ Plutarh, Razgovori o ljubavi. 760 B—C. 
'5 O svemu tome vidi H. I. Marrou, Histoire de l'éduc., str. 55—58. 

duše, primijetiti da je pedagog bio zadužen za taj odgoj. 
Da, ali on je bio rob: kako je, kao takav, smio isticati vri- 
jednosti slobode? Otac, najprirodniji odgajatelj, bio je 
previše zaokupljen javnim i državnim poslovima. Dakle, 
ostajao je samo spasonosan utjecaj nekoga starijeg slo- 
bodnog muškarca. 

Po svemu sudeći, Solonovim je zakonima bio zabranjen 
pristup ne samo u škole nego i u palestre svakom čovje- 
ku koji u njima nije bio zaposlen, no Platonovi nam dija- 
lozi pokazuju da se te zabrane malo tko držao: na primjer, 
u Lizidu ulazimo zajedno sa Sokratom i nekolicinom nje- 
govih mladih prijatelja u jednu palestru da se divimo »li- 
jepome Lizidu«. Na taj je način muškarac zamjecivao mla- 
dića i zatim mu udvarao; ako je mladić odgovorio na nje- 
govo snubljenje, među njima se rađala prisnost, koja je, 
doduše, mogla ostati samo na tome, no koja je bez imalo 
sumnje vrlo često dobivala i sasvim drugačija obilježja. 
Takav je odnos nerijetko mogao biti i veoma zanosan, ka- 
ko za muškarca koji je gorio od želje da štiti i odgaja svog 
eromena, tako i za mladića, punog osjećaja zahvalnosti i 
divljenja prema erastu. Takav je barem ideal »pedagoške 
pederastije«, koja je za stare Grke bila »ljubav prema mla- 
doj i nadarenoj duši, ljubav koja kroz prijateljsku naklo- 
nost rada vrlinu«.* 

Može li se ustvrditi da je država poticala takve veze? 
Svakako da nije, kad su bile samo putene. Čak i u Sparti 
i na Kreti, gdje je pederastija međutim bila potpuno jav- 
na, fizičko općenje s efebom, a pogotovo silovanje mladi- 
ća, bilo je strogo zabranjeno i, barem načelno, kažnjivo 
po zakonu. Što se tiče Atene, tekst Eshinova govora Pro- 
tiv Timarha ukazuje na strogost javnoga mišljenja u vezi 
s prostitucijom, podvođenjem i silovanjem mladića. Na- 
ravno, zagovornici pederastije tvrdili su uvijek da se radi 
o čistom: prijateljstvu i zbog toga je Platon bio u stanju 
učiniti od nje uvjet za uzdizanje duše do Lijepoga i Dob- 
roga, i samu bit svakoga višeg oblika spoznaje. 

Dopustimo da je Sokratova ljubav prema Alkibijadu 
ostala čista, uostalom na veliku žalost mladicevu”, no, kao 
što veli Plutarh: 


t6 Plutarh, Razgovori o ljubavi, 750, D. 
7 Platon, Gozba, XXXIV. 

Tko ljubi dječake zazire od sladostrašća samo zato 
što se srami i što ga je strah kazne. Kako mu je potre- 
ban častan izgovor da pristupi ljepuškastim momčići- 
ma, ističe prijateljstvo i vrlinu. U gimnaziju se posipa 
prahom, kupa u hladnoj vodi i uzvija obrve. Vani se u 
strahu od zakona drži kao filozof i umjerenjak, a kad 
padne noć i sve pozaspi, »hej, slatko li je brati voće kada 
pudar nije tu.«* 


Jedna tipično grčka izreka tvrdi da je fizička ljepota 
»Cvijet« vrlina, kao da duša uvijek oblikuje tijelo i kao da 
se u lijepu tijelu mora uvijek nalaziti i lijep duh! 

U nekim starogrčkim krajevima ponekad je postojanje 
»muškoga kruga« znalo izazvati kao protutežu i stvaranje 
»ženskoga kruga« na njegovu sliku i priliku, te je homo- 
seksualizmu uz bok stao sapfizam. Sapfa je bila odgojite- 
ljica i velika pjesnikinja na otoku Lezbu u 6. stoljeću pr. 
n. e. Njezinu su poeziju stari Grci sravnjivali gotovo i sa 
Homerovom. Upravljala je nekom vrstom  »djevojackog 
odgojnog zavoda«, gdje su se rađale intimne veze između 
učiteljica i učenica." No u Grčkoj Periklova vremena ne 
nalazimo ništa slično. 


* 
* k 


Obrazovanje koje je mladi Atenjanin stjecao u školi bi- 
lo je, vidjeli smo, sasvim elementarno. U prvoj polovici 5. 
stoljeća pr. n. e. ne zamjećujemo u Ateni bilo kakav viši 
stupanj obrazovanja. No u drugoj polovici toga stoljeća u 
prosvjetu su uvedene bitne novine, zahvaljujući doprinosu 
sofista. U početku taj izraz nije imao pogrdan smisao, da- 
pače sasvim obratno: označivao je domišljate i mudre lju- 
de koji su sposobni da drugima prenesu svoje znanje ili 
umijeće. 

U drugim krajevim Grčke već su postajale škole liječ- 
ništva, osobito na otoku Kosu. Već u 6. stoljeću pr. n. e. 
filozofi iz Jonije počeli su se baviti pitanjima ustrojstva 
svijeta, a neki su se između njih, kao na primjer Ksenofan 
iz Kolofona, mnogo prije Platona odvažili kuditi nemoral 


u Plutarh, Razgovori o ljubavi, 752 A. 
”» Vidi H. I. Marrou, Histoire de l'éduc., str. 64—67. 

homerskih bogova. No, čini se da su pitagorovci osnovali 
prve visoke škole, prethodnice naših sveučilišta. U Italiji, 
u Metafontu i u Krotonu postojale su visoke škole na ko- 
jima su u prvom redu predavali matematiku i filozofiju. 
Učitelji i učenici okupljali su se u neku vrstu vjerskih bra- 
tovština, koje su se stavljale pod zaštitu Muza i posvećivale 
se učenju. Znamo da su kasnije Platonova, Aristotelova i 
Epikurova škola imale gotovo jednako ustrojstvo, jer je 
skoro svaka djelatnost starih Grka bila više ili manje po- 
vezana s vjerskim kategorijama. Kazališne predstave, pa 
radilo se i o krajnje sablažnjivim Aristofanovim komedi- 
jama, nadasve drskima naspram bogova, također su se 
održavale u okvirima vjerskih svetkovina, a i najslobodni- 
je filozofske rasprave o svijetu i bogovima odvijale su se 
oko žrtvenika Muza, koje su štovali filozofi." No, tek su 
sofisti sistematizirali i širili nove spoznaje. Oni nisu nau- 
čavali na određenu mjestu, jer su ti prvi visokoškolski nas- 
tavnici bili putujući predavači, stalno »na gostovanju«. 
Mudrim i vješto sročenim izlaganjima privukli su dosta 
učenika, koji su ih u stopu slijedili iz grada u grad, jer 
su bili u prvom redu prosvjetitelji. Pod općenitim nazi- 
vom »filozofija« naučavali su sve što se u ono vrijeme mog- 
lo znati, a što se nije učilo u osnovnoj školi: geometriju, 
fiziku, astronomiju, medicinu, umjetnosti i umijeća, a na- 
pose retoriku i čistu filozofiju. 

Sofisti su, dakle, polagali pravo na sveobuhvatnost svo- 
je znanosti i upravo su zato bili izloženi kritici i jetkoj 
ironiji Sokratovoj i Platonovoj. Zajednički im je cilj bio 
da odgoje uzorne ljude, domišljate i obrazovane, a osobi- 
to narodne vođe i državnike, ukratko društvenu elitu. Tvr- 
dili su, naime, da se aretć dade naučiti." A aretć latinsko 
virtus, nije ponajprije bila moralna krepost, nego skup vr- 
lina i sposobnosti kakve treba da ima istaknut, uspješan 
i zaslužan čovjek. 


Mnogi su mladi Atenjani iznad svega željeli steći “zna- 
nja kao preduvjet za postizanje tako pojmljenih vrlina. 
Zato je za njih bio velik dogadaj kad bi u grad stigao ne- 


% Vidi P. Boyancé, Le culte des Muses chez les philosophes grecs, 
passim. 


% Vidi Platonova Protagoru, u kojem je riječ upravo o tom pi- 
tanju. 

ki sofist. Jedan Platonov dijalog opisuje kako je mladi Hi- 
pokrat sav ustreptao došao prije zore probuditi Sokrata, 
skrušeno ga moleći da ga predstavi Protagori iz Abdere, 
koji je upravo bio na prolazu kroz Atenu. Pođu dakle njih 
dvojica u dom bogataša Kalije, »mecene« koji je rado 
ugošćivao sofiste. Tamo već iz predvorja opaze Protago- 
ru kako šeta u razgovoru s domaćinom i s Atenjanima iz 
najviđenijih obitelji. Tu su dva Periklova sina, Harmid... 


Filipid Filomenov i Antimer iz Mende, koji je od učenika 
Protagorinih najviše na glasu i uči se vještini da bude 
sofist. A oni što su ostrag iza ovih išli i ušli i slušali što 
se govori, bili su većinom stranci što ih Protagora vodi 
iz pojedinih gradova kojima prolazi opčinjavajući ih gla- 
som svojim poput Orfeja, a oni po glasu slijede zača- 
rani. U tom kolu bilo je i domaćih. Kad spazih to kolo, 
silno se obradovah kako lijepo paze da nikada ne budu 
sprijed Protagori na putu, nego kad bi se okrenuo on i 
oni do njega, nekako bi se zgodno i u redu ovamo i ona- 


mo razmakli ti slušači pa prekrasno uokrug svaki put 
obilazili i stali ostrag.” 


Sokrat prepozna i druge prisutne sofiste: Hipiju iz Elise, 
koji se zanimao za sve i posjedovao znanja iz svih predme- 
ta, i bio neka vrsta starovjekog Picca della Mirandole, te 
Prodika s Keosa, koji je uz Gorgiju iz Leontina bio jedan 
od najglasovitijih učitelja govorništva. 

Sofisti nisu zanemarivali novac kao Sokrat; naprotiv, 
skupo su naplaćivali svoju poduku, no bili su u to doba 
jedini sposobni naučavati istinsku opću kulturu i obra- 
zovati govornike. Svjetina se sigurno rado rugala tim na- 
padno obučenim i uobraženim intelektualnim cjepidlaka- 
ma, koji su često bili predmetom poruge i satiričnih pjes- 
nika. Aristofan u Oblacima prikazuje Atenjanina Sokrata 
kao jednoga od njih, kako sjedi udubljen u misli u svo- 
joj »mislionici«, ili kako se daje podići uvis u nekakvoj 
košari, da bi izbližega mogao promatrati planete i atmos- 

ferske pojave. Znamo da se svojim moralnim idealima i 
traganjem za temeljnim istinama Sokrat razlikovao od so- 
fista, koji su, ne zazirući od materijalne koristi, bili više 
zaokupljeni praktičnom djelotvornošću nego intelektual- 


% Platon, Protagora, 315 a—b. (prijevod K, Raca; op. prev.). 

nom i moralnom dosljednošću, no prosječan Atenjanin ni- 
je umio zapaziti tu razliku. Te poruge, zapravo cijena sla- 
Ve, nisu sprečavale sofiste da zarade prilično novaca i da 
šire stanovit humanizam, koji su Sokrat i Platon sva- 


Yey 2% 


nedvojbeno mnogo pridonio razvitku starogrčke elite. 
Najozbiljnija zamjerka što su je Sokrat i Platon stavlja- 
li na učenje sofista bila je u tome da aretć koju su ovi na- 
stojali postići, nema gotovo nimalo veze s onim što danas 
zovemo krepošću. Kaliklo iz Platonova Gorgije stavlja svoj 
ideal moći iznad Dobra i Zla. Sokratov život, kao i njego- 
va smrt, svjedoče protiv takva imoralizma. Dvanaest go- 
dina nakon što je Sokrat popio otrov, »kraljevski mir« do- 
nio je god. 367. pr. n. e. grčkim gradovima relativno spokoj- 
stvo, te je Platon osnovao svoju školu u akademijskom 
gimnaziju.” Učitelj je zajedno s učenicima tragao za isti- 
nom u toku beskrajnih »dijalektičkih« rasprava, kojima 
su Platonovi dijalozi literarna transpozicija. No, ne smije- 
mo se zavaravati: ta vrsta sveučilišta, prvoga koje je ute- 
meljeno u samoj Grčkoj, nije bila mjesto samo intelektu- 
alnog prosvjećivanja. Bilo je to u isti mah i nešto poput 
vjerske zajednice po uzoru na pitagorovsku školu, gdje su 
učitelji i filozofi pripravnici, sjedinjeni u obožavanju Muza 
ali i u štovanju nenadmašnoga Sokrata, nastojali voditi 
krepostan žvot, kakav priprema dušu, oslobođenu niskih 
pobuda tijela, za uzdizanje do božanskog okrilja nakon 
smrti. »Filozofski život« bio je pripremanje na smrt i zao- 
kupljao čitavo biće. Doduše, Platon se i dalje zanimao za 
ovozemaljsku društvenu zajednicu, sačinivši joj idealan (i 
utopistički) nacrt u Zakonima i u Državi, ali je težio mno- 
go više i dalje, prema nebeskoj svrhovitosti čovjekovoj.“ 
U 4. stoljeću pr. n. e. djelovanje sofista nastavio je Izo- 


krat, čija se govornička škola nadmetala s Akademijom. 


Izokrat je bio govornik s filozofskim pretenzijama, iako 
ga je čista filozofija zanimala samo onoliko koliko govor- 
niku pruža opću kulturu i predmete za razmatranje: dr- 
žao ju je »propedeutikom« za savladavanje besjedničke 


3 O Akademiji vidi gore, Prvo poglavlje, str. 29—30. 


% Vidi osobito Platonova Fedona. Poučan je Victor Goldschmidt, 
La religion de Platon (1949). 

vještine. Znamo da su kasnija vremena presudila u korist 
Platonovu, pa se ne tako davno u našim gimnazijama fi- 
lozofija predavala poslije retorike i služila kao kruna ob- 
razovanju. 


Sve veća sklonost gornjih slojeva grčkih država intelek- 
tualnom obrazovanju počela je pomalo potiskivati tjelesni 
odgoj. Sljedbenici sofista rado su predbacivali starom od- 
goju da je obrazovao atlete razvijena tijela, ali prazne gla- 
ve. Rekli smo već da je u 4. stoljeću pr. n. e. i muzički od- 
goj bivao sve slabiji.“ No, za uzvrat, pojavio se likovni od- 
goj. Po svemu sudeći, mladi su Atenjani bili upućivani u 
prvom redu na slikanje ljudskih likova. Risali su uglavnom 
na uglačanim daščicama. Aristotel učitelju crtanja daje 
iste upute kao kitaristu i pedotribu: neka djecu poduča- 
va, ali neka ne teži da od njih stvori umjetnike, nego neka 
razvija u njima ukus i sposobnost uočavanja vrijednosti 
umjetničkih djela.* 

Tako je, zahvaljujući sofistima, intelektualna strana od- 
goja malo-pomalo pretegla, dok je u staroj paideji, koja 
je ostala nepromijenjena još samo u Sparti, imala podre- 
đenu i usputnu ulogu. 


% Vidi gore, str. 112. 
* Aristotel, Politika, 5, 2, 3 i 6. 


PETO POGLAVLJE 


RAD I ZVANJA 


Sofistima se predbacivalo što su naplaćivali svoj nauk, 
a ta zamjerka veoma dobro odražava stav starih Grka 
prema zvanjima i zanimanjima. Danas govorimo da »svat- 
ko mora biti plaćen prema radu«, a naplata za učinjenu 
uslugu čini nam se ne samo pravičnom, nego i prirodnom. 
Stvari su stajale drugačije u Periklovo doba, kada su poj- 
movi o društvenom ustrojstvu vukli podrijetlo iz najdrev- 
nijih starina i nisu se mijenjali još tamo od Hezioda. 

Dakle, autor Poslova 1 dana držao je da je najbolji, ma- 
da najmukotrpniji, i čovjeka jedino dostojan način života 
onaj kakav vodi poljodjelac, koji na svom imanju nalazi 
sve što mu je nužno da prehrani i odjene sebe i svoje, 
te da opskrbi obitelj svime što joj treba. Zavisnost o dru- 
gome u pogledu zadovoljavanja svakodnevnih potreba u 
očima je Grka, zaljubljenog u neovisnost, izgledala kao ne- 
podnošljiv jaram. Slobodan je čovjek morao biti sam svoj 
gospodar, a kako da to bude ako ga netko drugi plaća? 
Već je za Homera najstrašnija bila sudbina poljoprivred- 
nog radnika bezemljaša, to jest teta, kojega je bijeda na- 
tjerala da iznajmljuje rad svojih ruku. Ideal je, dakle, 
bio individualna ili barem porodična autarhija, koja može 
u potpunosti postojati samo na selu. Heziod je sam izra- 
divao plug i ostala oruđa kojima se služio. Što se tiče 
odjeće, ukućanke su same prele i tkale vunu. Seljak iz 


1 Homer, Odiseja, XI, stihovi 487—491; to je znameniti Ahilejev 
odgovor Odiseju u podzemlju. 

Poslova i dana mora ponekad obrnuti i novac, no u nače- 
lu zazire od toga; gnuša se pomorske trgovine. U Peri- 
klovo doba privredni je rast proširio robno-novčanu raz- 
mjenu. Osim toga, razvila se i industrija, pa su predmeti 
izrađeni u specijaliziranim radionicama bili jeftiniji od is- 
tih proizvoda kućne radinosti. Međutim, prastaro zaziranje 
od plaćenoga rada i dalje se održalo. Čak i usred 4. stolje- 
ća pr. n. e. Aristotel je bio u stanju napisati: 


Istina je da ne treba sve one bez kojih država ne može 
da opstane smatrati građanima... Država koja ima naj- 
bolje uređenje neće dati radniku građanska prava... 
Naime, onaj ko živi životom radnika ili teta ne može da 
neguje vrlinu... U Tebi je postojao zakon po kome onaj 
ko se najmanje deset godina nije uzdržavao od trgovine 
na agori nije mogao da uzme učešća u vlasti? 


Platon i Ksenofont iznose podudarne stavove. 

No, rekli bismo da u tom pogledu ova tri autora zastu- 
paju aristokratske tradicije, koje su se neoskvrnute saču- 
vale još jedino u Sparti. Sokrat je bio bliži stvarnosti. 
Ne samo da je volio zalaziti u dućane i posjećivati obrtni- 
ke, tvrdeći da se od njih može štošta korisno naučiti, nego 
je čak, kao što čitamo u Spomenima Sokratovim, nastojao 
uvjeriti jednog Atenjanina da bi valjalo da zaposli rođake, 
slobodnjake, koji su mu bili pali na grbaču, a nije ih bio 
kadar prehraniti: 


Onda ne znaš, da... gotovljenjem brašna Nauskid ne 
hrani samo sebe i robove, nego osim toga i mnogo svi- 
nja i goveda i još toliko privređuje, te često i liturgije 
čini gradu? Kireb pekarijom prehranjuje i cijelu kuću i 
žive raskošno, Demeja iz Kolita prehranjuje se gotovlje- 
njem hlamida, a Megarani najviše gotovljenjem eksomi- 
da... Onda misliš, što su slobodni i rođaci ti, da im ne 
treba ništa drugo raditi nego jesti i spavati? 


2 Vidi André Aymard, L'idée de travail dans la Grèce archaique 
(Journal de Psychologie, 1948, str. 29—50). 


3 Aristotel, Politika, 3, 3, 2—3 (prijevod Lj. Stanojević Crepajac; 
Op. prev.). 
* Platon, Gorgija, 512 c; Ksenofont, O gospodarstvu, 4, 2—3. 


5 Ksenofont, Spomeni Sokratovi, 2, 7 (prijevod M. Kuzmića; op. 
prev.). 

U stvari, što god na to rekao Aristotel, u Ateni su gra- 
đani koji su se bavili nekim zanimanjem imali u Skupštini 
(kad im je vrijeme dopuštalo da pođu u nju), ista prava 


«kao i ostali. Po jednom zakonu sin je bio oslobođen obave- 


ze da dohrani oca ako ga ovaj nije bio dao ni na kakav 
zanat, a drugi je jedan zakon osuđivao nerad. Naveli smo 
već onaj odlomak iz Plutarha iz kojega jasno proizlaze raz- 
like u pogledima na to pitanje između Sparte i Atene. 


I sam se Solon bavio trgovinom da obnovi obiteljsko 
nasljeđe koje je njegov otac bio znatno rasuo, no Plutarh, 
navodeći taj podatak, smatra potrebnim da ga opravda. 
Poziva se na Heziodov stih: »Nije sramota raditi, već je 
nerad sramota« i upozorava da je u to vrijeme trgovina 
bila časno zanimanje.“ Kada na drugom mjestu govori o 
tome kako nijedan mladić plemenita roda ne bi htio biti 
kipar poput Fidije ili Polikleta, ni pjesnik poput Anakreon- 
ta, Filomena ili Arhiloha, samo odražava predrasude aristo- 
kratske Beotije, odakle je bio rodom. 


Zapravo, većina Atenjana u potpunosti je priznavala 
dostojnost umjetničkog stvaralaštva, a slikari su, na pri- 
mjer, s ponosom potpisivali svoja djela na ukrasnim posu- 
dama. Cijenili su i obrađivanje zemlje (ako se imanjem 
bavio auturg, to jest sam vlasnik’), kao i trgovinu na veliko 
i novčarstvo. Demostenov je otac bio oružar, a Izokratov 
upravljao radionicom aulosa. Doduše, autor Izokratova 
životopisa naglašava da su aulose izrađivali robovi, a da 
je njegov otac samo vodio radionicu.“ U stvari, u Ateni, 
kao i u većini drugih gradova osim Sparte, s visoka se gle- 
dalo samo na običan manualni rad i na sitnu trgovinu. 


Tukidid Periklu pripisuje ove riječi: 


Nikome nije sramota priznavati siromaštvo, nego je 
sramotnije ne izbjegavati ga radom. Isti ljudi brinu se 
jednako za domaće poslove kao i za državne, a i oni, 


* Vidi Plutarh, Likurg, 24, 3, odlomak naveden gore, Drugo po- 
glavlje, str. 61—62. 


7 Plutarh, Solon, 2, 5—7. (Heziod, Poslovi i dani, stih 311). 
t Plutarh, Periklo, 2, 1. 


? Euripid je u Elektri pokazao auturga, muza Elektrina, kao veo- 
ma simpatican lik. 


0 Vidi Izokrat, izd. G. Budéa, I, str. XXXIII. 

koji se posvetiše drugim poslovima, nisu nevješti držav- 
noj upravi." 


Proučavanje leksika može nam često otkriti način mišlje- 
nja nekoga naroda, Istina je da riječ bánausos, koja je u 
Ateni najčešće označivala isprva radnika oko vatre (kovi- 
nara i lončara), a zatim i svakog manualnog radnika, ima 
prilično pogrdan smisao, daleko pogrdniji nego riječ de- 
miurgós, koja doslovce znači »javni djelatnik, i kojom se 
označuju i radnici i intelektualci, poput, recimo, danas 
liječnika, inženjera, advokata i sl. U Joniji se, međutim, 
radnik često zvao heironaks; ta je riječ, skovana od heir 
(ruka) i dnaks (glavar) a mogli bismo je možda prevesti 
kao »majstor«, imala samo vrlo plemenito značenje. U 
mnogim državicama s razvijenijom privredom i trgovinom, 
na primjer u Korintu, radnici nisu bili predmetom pre- 
zira.“ Međutim, u Ateni su se manualnim poslovima bavili 
pretežno robovi i naseljenici, slobodni su im građani pri- 
bjegavali isključivo iz krajnje nužde.? 


* 
kk x 


U Homerovo i Heziodovo vrijeme razmjena dobara vršila 
se bez novca, trampom. Ponekad su se upotrebljavale 
šipke plemenitih kovina, no ove nisu imale određenu nov- 
čanu vrijednost. Cijena nekog predmeta ili osobe obično se 
mjerila grlima stoke: neko oružje ili neka robinja vrijedi- 
li su toliko i toliko volova. 

Novac koji je u staroj Grčkoj bio u upotrebi valjda ta- 
mo negdje od 7. stoljeća pr. n. e. bio je isprva vrlo gloma- 
zan i nespretan. Imao je oblik željeznih šipki, što i jest 
prvotno značenje riječi obol — »ražanj«. Znamo da se u 
Sparti upotreba novca takva oblika održala mnogo dulje 
nego drugdje, što je neke navelo na zaključak da je zako- 
nodavac Likurg time htio spriječiti raskoš i korupciju.“ 


4 Tukidid, Peloponeski rat 2, 40 (prijevod S. Telara; op. prev.). 


2 Herodot, 2, 167. Oslanjam se ovdje na P, Chantraine, Trois 
noms grecs de l'artisan, u Mélanges offerts a Mgr. Diès (1956), str. 
41—47. 

3 Vidi gore, Drugo poglavlje, str. 62. 

14 Plutarh, Likurg, 9. 

Sve do Perzijskih ratova u Grčkoj je zlatan ili srebrn 
novac dosta rijedak, jer su i plemenite kovine bile rijetke. 
Nalazile su se jedino u rudnicima na tračkoj obali i na 
otocima Tasu i Sifnu. Doduše, u samoj Atici iskorišćivalo 
se u Lauriju na samome jugu zemlje srebronosno olovo, no 
tek je god. 483. pr. n. e. otkriveno mnogo bogatije nalazište 
u Maroneji, »rudnik srebra, izvor blagostanja ...«* Otkri- 
će toga rudokopa, koje je umnogome doprinijelo salamin- 
skoj pobjedi zahvaljujući Temistoklovu pomorskom za- 
konu,'é omogućilo je sve širu primjenu novca od plemenite 
kovine. Atička je drahma imala 4,36 grama čistog srebra 
(do 983 tisućitih dijelova čiste kovine). U atenskoj kovnici 
novca (argyrokopeion)" kovale su se i monete od dvije 
drahme, didrahme, i od deset drahmi, dekadrahme, te po- 
sebne od četiri drahme, tetradrahme. U pogledu vrijed- 
nosti viših od deset drahmi, što je uostalom bila rijetkost, 
poznajemo još samo »nominalne« jedinice: mina je vri- 
jedila sto drahmi, a talent 60 mina, odnosno 6.000 drahmi. 
S druge strane, za jedinice manje od drahme postojali su 
također srebrni novčići. Najčešći je bio obol, šestina drah- 
me (primjećujemo da se u vezi s novcem uz decimalni sis- 
tem istovremeno bio zadržao i duodecimalni), zatim mo- 
nete od tri, triobol, i dva obola, diobol, pa dijelovi obola; 
tri četvrtine, fritemorion, četvrtina, tetartemorion i osmina, 
hemitetartemorion. Svi su ti kovani novci na jednoj strani 
imali lice boginje Atene sa šljemom ovjenčanim maslino- 
vim lišćem, a na drugoj Ateninu pticu sovu s polumjese- 
com, mladicom masline i tri prva sloja imena Atena. Ti su 
se novci zvali »laurijske sove«, a jedna poslovica kaže da 
nije potrebno »nositi sove u Atenu«, to jest »drva u šumu«. 
Ovi su likovi dugo vremena imali arhajsko obilježje, valjda 
zato što se nije htjelo unositi nikakvih promjena u novac 
koji je tako dugo bio u upotrebi, i koji je bio veoma tra- 
žen na međunarodnom tržištu. 

U načelu, svaka je slobodna država imala pravo da kuje 


svoj novac, ali je tek nekoliko monetarnih tipova uspjelo 
zadobiti rasprostranjeniju primjenu. 


5 Eshil, Perzijanci, stih 238 (prijevod B. Klaića; op. prev.). 
16 Vidi J. Labarbe, La loi navale de Thémistocle (1957), str. 10—51. 


17 Vidi L. Robert, Études de numismatique grecque (1951), str. 
105 i dalje. 

Takav je bio slučaj s eginskom monetom staterom, koji 
je težio oko 12 grama i imao oblik kornjače, kao i sa sta- 
terom grada Kizika (koji se zvao kiziken) u formi tune, 
kovani od slitine srebra i zlata. Poteškoće su nastajale 
kada je trebalo promijeniti te novčane jedinice raznovrs- 
nih sistema jedne u druge. U trgovini je mnogovrsnost 
novca olakšavala prevare. U jednoj Dipilovoj komediji na- 
lazimo nekoga trgovca ribom koji traži deset obola za jed- 
nu krupnu ribu. Kupac mu želi izbrojiti deset obola, no 
ovaj nije zadovoljan, jer je tražio deset eginskih obola; 
naime, atički je obol vrijedio tek sedam desetina eginskog. 

Da bi doskočila tim poteškoćama, no prije svega da bi 
osigurala prvenstvo svojim »sovama«, Atena je u toku Pe- 
loponeskog rata svim državama članicama Saveza namet- 
nula svoje mjere i svoj monetarni sistem.“ Aristofan pa- 
rodira tu odluku u Pticama, gdje »prodavač zakona« Ku- 
piodluka predlaže ovakav propis: 


Nek Kukumaglaj-grad se služi utezima, mjerom 
I odredbama, ko i Stedikoza-grad!” 


U Miru duhovito aludira na atensku odluku da svaka sa- 
veznička država u kojoj bi neki atenski građanin poginuo 
nasilnom smrću mora platiti globu u iznosu od pet talena- 
ta.2 

Ukupni danak (fóros) što su ga Ateni plaćale članice Sa- 
veza, koji je osnovao Aristid poslije bitke kod Salamine, 
iznosio je najprije 460 talenata godišnje. U vrijeme Pelopo- 
neskog rata, kada su vojne operacije iscrpile rezerve što 
ih je Periklo bio sakupio u riznici Atenina hrama, danak 
je u nekoliko navrata bio povećan do trostruke vrijednosti 
od početne, ali je Ateni, osobito poslije poraznog pohoda 
na Siciliju, i dalje nedostajao novac. Kad su se Pelopone- 
žani učvrstili u Atici, prekinuto je čak i vađenje srebra u 
Lauriju, jer su tamošnji robovi iskoristili priliku i po- 


"M. N. Tod, A selection of greek histor. inscriptions, 1, br. 67, 
no poslije je pronađeno još nekoliko primjeraka te odredbe: vidi 
J. i L. Robert, Bull, épigr, Rev. des Et. gr., 64 (1951), str. 152—153, 
br. 70. 

19 Aristofan, Ptice, stihovi 1040—1041 (prijevod K, Raca; op. prev.). 

2 Aristofan, Mir, stihovi 169—172; vidi P. Roussel, L'amende de 
Chios, u Revue des Et. anc., 1933, str. 385—386. 

bjegli. Tada je valjalo poslati u topionice i zlatne kipove 
da bi se od njih kovao novac, i zbog toga je odlučeno da 
se počne upotrebljavati bronca ili bakar. No, u petom 
stoljeću bakreni je novac imao kratkotrajnu primjenu. U 
Aristofanu jedan Atenjanin veli drugome: »Onu zar o nov- 
cu bakrenom ti ne znaš?«, a sugovornik mu odgovara: 


Nesreća mi bješe novac taj 
Što kovali ga. Grožđe baš ti prodah ja 
I bakra toga imah usta krcata 
Pa onda odoh na trg, brašna da kúpim. 
I veće vreću svoju uzeh, podmetnuh 
Kad glasnik zaurla, odsada nitko već 
Nek bakra ne prima, jer srebro vrijedi sad!” 


Običaj Atenjana da se vlastitim ustima služe kao nov- 
čarkom opisali smo već prije.“ Međutim, bakreni se novac 
u Ateni opet pojavio u 4. stoljeću, i konačno se ustalio. Me- 
đu zlatnicima najčešći je bio darik (po imenu kralja Dari- 
ja) s likom strijelca, koji su kovali Perzijanci. Posljednjih 
godina Peloponeskog rata, kada je Veliki kralj financijski 
podupirao Spartance, ti su se zlatnici toliko proširili po 
Grčkoj da je između 450. i 336. pr n. e. vrijednosni odnos 
zlata i srebra pao od jedan prema trinaest i 1/3 na jedan 
prema deset. 

Rekli smo da u čitavoj jednoj skupini država u optjeca- 
ju nije bio atenski novac, ali poznajemo tek jednu novča- 
nu jedinicu koju nije izdavala neka država nego jedno me- 
đunarodno tijelo: to je bila amfiktionska moneta, kovana 
negdje oko 338. pr. n. e. s likovima dvaju božanstava del- 
fijske amfiktionije (međususjedskog saveza) — Demetre 
i Apolona. Bio je to možda hvalevrijedan pokušaj mone- 
tarnog ujednačivanja, koji, međutim, nije imao osobita 
uspjeha.” 

U Periklovo vrijeme uvodi se posudba novca uz kamate. 
Dotle je postojala samo tezauracija 1 beskamatni zajam 
(éranos). Ali, rast privrednih djelatnosti uvjetovao je po- 


2 Aristofan, Žene u narodnoj skupštini, stihovi 815—822 (prijevod 
K. Raca; op. prev.). 


2 Vidi gore, u vezi s pogrebima, str. 89. 


\ 2 Vidi E. Bourget, L'administration financière du sanctuaire pyt- 
hique au IV: siècle. 

trebu za »investicijama«, dok je, usprkos prosvjedima ne- 
kih filozofa, bilo sasvim razumljivo da zajmodavac traži 
stanovitu odštetu za svoj rizik, to jest da se želi osigurati 
od mogućega gubitka. Potkraj 5. stoljeća pr. n. e. pojav- 
ljuju se prvi bankari, obično naseljenici ili oslobođeni ro- 
bovi. Iz nekih sudskih rasprava u pogledu nasljedstva 
proizlazi da je u 4. stoljeću bilo imetaka gotovo potpuno 
uloženih u kreditiranje. Najuobičajeniji način povećavanja 
kapitala sastojao se u davanju zajmova uz velike kamate 
pomorskoj trgovini, ili u kupnji robova za iznajmljivanje 
državi ili pojedincima. 

Rate za otplatu zajmova dospijevale su dosta učestalo, 
a kamate su se morale isplaćivati krajem svakog lunarnog 
mjeseca. Strepsijada, koji se zadužio udovoljavajući lju- 
bavi svoga sina prema konjičkom sportu, budi noću briga 
zbog novca: 


Ja pogibam 
Kad mjesec, vidim, nosi dvadeseti dan. 
Ta kamate sve rastu.” 


Kamate su iznosile obično po jednu drahmu na minu 
mjesečno, to jest 12%. Stopa od pet obola (10%) smatrala 
se veoma povoljnom, dok je često znala iznositi i do devet, 
pa i deset obola, znači 20%. Lihvari su, naravno, išli i 
dalje. Država se, barem u pravilu, nije trudila da ograniči 
kamatnu stopu. Znamo, međutim, za jedan izuzetak: pod 
upravom arhonta Kadida Delfi su u 4. stoljeću pr. n. e. 
zabranili kamatnu stopu veću od 8,75%, ukoliko se radi o 
delfijskoj mini od sedamdeset drahmi, odnosno 6%, ako 
se računa, što je bilo uobičajenije, da mina ima sto 
drahmi.” 

* 
* $ 


Život poljodjelca koji je obrađivao vlastitu zemlju bio je 
ideal starim Grcima u vrijeme Ksenofontovo, a kao što 
smo već vidjeli, tako je bilo već i u Heziodovo doba. Hele- 
ni su osnivali kolonije po čitavom Sredozemlju, u Italiji, 


% Aristofan, Oblaci, stihovi 16—18 (prijevod K. Raca; op. prev.). 
3 Vidi Th. Homolle, Bull, de Corr. Hell., 50 (1926), str. 87. 

u Galiji, u Španjolskoj, u Africi, pa čak i u južnoj Rusiji, 
prvenstveno u potrazi za obradivom zemljom za sve brojni- 
je pučanstvo, koje sušno i krševito tlo domovine više nije 
moglo prehranjivati. Ksenofontov spis O gospodarstvu sa- 
drži hvalospjev poljodjelstvu. Ratarstvo ne samo da daje 
najnužnije proizvode za život, nego štoviše, oplemenjuje 
tijelo i duh onih koji se njime bave: 


Koji rade sami rukama, vježba ih i jače čini, a koji 
nadgledaju težčnje, njih osnažuje tim, što ih rano budi 
i prigoni da mnogo hode... Da bi zemlju oružjem bra- 
nili, na to potiče nešto ratare i samo polje, jer u sredini 
rodi plodom za onoga koji nadvlada... Onda zemja dra- 
ge volje uči i pravednosti one, koji to mogu razabra- 
ti... Priuča ratarstvo i na to, da jedan drugome poma- 
že. Jer i na neprijatelja treba ići s ljudima i zemlja se 
ljudima obrađuje. Tko dakle hoće da bude dobar ratar, 
valja mu pripraviti težake da budu srčani i drage vo- 
lje pokorni; koji vodi na neprijatelje, valja mu isto 
raditi tako, da nagrađuje one, koji čine što dobrima 
treba činiti a da kazni one koji se ne drže reda... Li- 
jepo je i onaj rekao koji reče da je ratarstvo mati hra- 
niteljica ostalih zanata, Jer dok ratarstvo dobro ide, 
cvatu i svi ostali zanati, a gdje zemlja mora biti pusta, 
ginu i ostali zanati gotovo na kopnu i moru.“ 


Ukratko, obrada zemlje obrazuje najbolje građane i naj- 
pouzdanije vojnike. U staroj Grčkoj režim zemljišnog po- 
sjeda nije bio svagdje i uvijek podjednak. U Lakedemonu 
je svaki punopravni Spartanac imao pravo na u načelu ne- 
otuđiv srednje velik posjed (klčros), koji su za njega obra- 
divali heloti: naime, kako su se Spartanci smjeli baviti 
isključivo ratničkim zanimanjem, netko je umjesto 
njih morao raditi na zemlji. Svaki je Spartanac za svoje 
životne potrebe dobivao sa svog posjeda proizvode u na- 
turi, i to, u načelu, sedamdeset medimna žita za sebe i dva- 
naest medimna za svoju ženu godišnje, dakle sve zajedno 
oko četiri tisuće kilograma žita na godinu, kao i odgova- 
rajuću količinu maslina i, naročito, grožđa. Međutim, sis- 
tem takvih nasljednih zemljoposjeda nije bio uvijek do- 
sljedno primjenjivan, te se nije moglo sasvim spriječiti 


2 Ksenofont, O gospodarstvu, 5, 4—17 (prijevod M. Kuzmića; op. 
prev.). 

da se neke obitelji ne obogate nauštrb većine drugih, tako 
da su se zamljišna dobra u Lakedemonu ubrzo koncentri- 
rala u rukama malog broja građana koji su stalno širili 
svoje posjede." U mnogim drugim grčkim oblastima, u 
Tesaliji i u Beotiji na primjer, veleposjed je, po svemu 
sudeći, oduvijek bio pravilo. Sitni posjednici poput He- 
zioda bili su u tim krajevima rijetki i stalno su se morali 
žaliti na veleposjednike, koje poljodjelac iz Askre naziva 
»kraljevima«. 

U Atici sva su velika dobra eupatrida bila rascjepkana u 
6. stoljeću pr. n. e., kao što smo već rekli.” Velika veći- 
na stanovništva živjela je na zemlji i od zemlje. Vidjeli 
smo kako Ksenofont razlučuje zemljoposjednike auturge, 
koji obrađuju zemlju vlastitim rukama, počesto uz pomoć 
nekolicine robova, od onih koji samo nadgledaju poljske 
poslove na svojim imanjima, poput Ishomaha, Sokratova 
sugovornika u spisu O gospodarstvu. No, postojala je i 
treća vrsta zemljoposjednika: ovi su živjeli isključivo u 
gradu, povjerivši zemlju nadstojniku, koji im je slao do- 
bit u naturi ili u novcu. Periklo, kojega su državničke duž- 
nosti zadržavale trajno u gradu, prodavao je preko nadstoj- 
nika sve proizvode svoga imanja i dobivenim novcem iz- 
državao sebe i svoj dom. 

Prije Peloponeskog rata život atičkog zemljoposjednika, 
makar i sitnog, čini se da nije bio loš. To se može donekle 
zaključiti iz načina na koji Strepsijad žali što je morao 
napustiti selo zbog ratnih sukoba.” I doista, »u dolinama 
Mezogeje, Kefisa i Eleuzine dobro je uspijevalo žito i po- 
vrće. Dijakrija je bila veoma vinorodan kraj, a podnožje 
Parneta obilovalo je pašnjacima i šumama. U višim predje- 
lima cvalo je pčelarstvo, dok su masline posvuda davale 
ulje koje je imalo izvanrednu produ«x.* 

Ali, »Periklov plan«, prema kojemu je selo trebalo pre- 
pustiti na milost i nemilost neprijateljskim upadima i po- 
vući se u jedinstvenu atensko-pirejsku tvrđavu, odakle 
su troveslarke odlazile pustošiti obale Peloponeza, imao 


2 Vidi P. Roussel, Sparte, str. 71—78. 

2 Vidi gore, Prvo poglavlje, str. 33. 

2 Vidi gore, Prvo poglavlje, str. 36. 

» G. Glotz, Le travail dans la Grèce ancienne, str. 303. 

je s vremenom pogubne posljedice za atičku poljoprivredu, 
pogotovo što se tiče vinove loze i maslina, to jest upravo 
osnovnih bogatstava zemlje. Trebalo je mnogo vremena 
da se obnove posječeni vinogradi; sječa maslinika bila je 
prava katastrofa, jer treba čekati preko deset godina da 
mlada maslina počne pomalo rađati, a mnogo više da do- 
nese pun urod. I drugi su razlozi ubrzali opadanje poljo- 
privrede u Atici i u drugim grčkim pokrajinama, gdje su 
imanja na kraju bila rascjepkana na tako male dijelove 
da nisu mogla prehranjivati čak ni malobrojnu obitelj. 

S druge strane, zbog porasta cijena sitni se posjednik 
morao zadužviati; nerijetko je na kraju bio priisljen pro- 
dati zemlju kakvom špekulantu. 

U klasično doba poljoprivredna tehnika i dalje je bila 
sasvim priprosta. Od žitarica uzgajala se samo pšenica i 
ječam, a i to u nedostatnim količinama. Atika je najveći 
dio potrebnog žita morala uvoziti sa Sicilije, iz Egipta, Tra- 
kije i sa crnomorskih obala. Obično se oralo u tri navra- 
ta: u proljeće, u ljeto i u jesen. Plug, koji nije bio osobito 
usavršen još od Heziodovih vremena, a vukli su ga volovi 
(dosta rijetki u Atici) ili mazge, nije mogao orati dubo- 
ko, pa se brazda morala još dvaput dokapati trnokopom 
ili motikom.* Žito se vršilo kao još i danas u nekim grčkim 
selima: snopovi bi se rasprostrli po popločanu gumnu, 
negdje na vjetrometini, a zatim su ih kaskajući uokrug ga- 
zili konji ili mazge, privezani dugim konopom za kolac 
poboden u sredini gumna. Zrna su zatim pomoću drvenih 
ili kamenih tučkova u stupama usitnjavale pretežno žene.“ 
U 4. stoljeću pr. n. e. »agronomi« su se napokon pozabavili 
plodoredom i poboljšanjem plodnosti tla, nastojeći pove- 
Cati prinos upotrebom gnojiva. No, u prvom ih je redu 
zanimao uzgoj drveća. 


Masline su se brale ručno ili uz pomoć dugačkih, savit- 
ljivih trstika, a tiještile su se u stupama s rupom na dnu 
kuda je istjecao kom (amorge), koji je služio za gnojivo 
ili za impregnaciju drva i kože. Upotrebljavala se i prava 
drobilica za masline, koja se sastojala od dva međusobno 


a Vidi P. Clochć, Les classes, les métiers, le trafic, slika VIII, 1. 
x2 Vidi P. Cloché, ibidem, slika IX, 2. 

uglavljena okrugla kamena, jednog pokretnog, a drugoga 
učvršćenog. Dobivana se masa zatim gnječila u tijesku.” 

Berba grožđa odvijala se uz zvuke aulosa, koji je pospje- 
šivao žustrinu radnika, kao što je davao takt vježbama u 
gimnaziju. Vinska preša sastojala se od prenosive drvene 
kace lagano udubljena dna kako bi sok kroz izliv mogao is- 
tjecati u posudu smještenu ispod preše. Grožđe su, isto 
tako uz glazbu aulosa, radnici muljali nogama, držeći se o 
pritku kako ne bi izgubili ravnotežu.“ 

Od voćaka najviše se gajila smokva. Berko u Miru pod- 
sjeća na svježe smokve i »suho voće«, kojih je prije rata 
bilo koliko si htio.” 

Jedino sredstvo za zaslađivanje kojim su raspolagali stari 
Grci bio je pčelinji med. Himetske su košnice davale naj- 
cjenjeniji i najskuplji med. Opet Berko veli Ratu, koji 
stavlja atički med u stúpu: 


Ti, svjetujem te: uzmi meda drugoga! 
On četir' pare stoji, štedi atički.“ 


U 5. stoljeću pr. n. e. povrće što su ga jeli Atenjani, a 
koje se smatralo luksusom, stizalo je ponajviše iz susjed- 
nih zemalja, iz Beotije i iz Megaride. Ali i atički su vrtlari 
uspijevali uzgajati kupus, leću, bob, luk i češnjak; čak su 
bili odomaćili i egipatske krastavce, tikvice i slično. Cvi- 
jeće se također brižljivo uzgajalo: trebalo ga je za vijen- 
ce i cvjetne ukrase, nužne pri svim državnim ili privatnim 
svečanostima. 

Uzgoj goveda i konja u Atici nije bio osobito razvijen, 
jer je nedostajalo obilnih pasišta, ali je zato bio veoma 
uspješan u tesalijskim i beotijskim ravnicama. No, maga- 
raca i mazgi bilo je vrlo mnogo; pomoću njih obavljao se 
uglavnom sav prijevoz." Svinjogojstvo je bilo prilično ra- 
Sireno. Platon smatra svinjare neophodno potrebnima dr- 
Žavi.” Novoupućeni u elezinske misterije vjerojatno nisu 


3 Vidi P. Cloché, ibidem, slika XXIII 2; X, 2. 

$4 Vidi P, Clohé, ibidem, slike XI i XII. 

5 Aristofan, Mir, stihovi 571—579; vidi gore, str. 35—36. 

% Aristofan, Mir, stihovi 253—254 (prijevod K. Raca; op. prev.). 
7 Vidi P. Cloché, Les classes ..., sika XXXVII. 

4 Platon, Država, 2, 373. 

imali poteškoća da za tri drahme nabave odojka potreb- 
nog za falerski obred.” U planinskim, pograničnim predjeli- 
ma (eshatiai) brstila su brojna stada koza i ovaca. Strepsi- 
jad je govorio sinu dok je ovaj još bio dijete: 


Ala, kad koze budeš tjero s obronka, 
Ko babo tvoj, kožunom svojim ogrnut — !* 


Napokon, od ovaca ne samo da se, kao od koza, dobivalo 
mlijeko i meso, nego i vuna, sirovina neophodna za izradu 
odjeće. No, stada su bila prirodni dušmani obrađenih po- 
lja, koja bi za tili čas opustošila čim bi ih pastiri na čas 
ispustili iz vida, pa su neke države zbog toga odlučile za- 
braniti uzgoj koza.“ 


* * 


U Ateni Periklova doba privreda se i dalje razvijala, te 
je velika vecina gradskog stanovnistva Zivjela od nekog za- 
nata. Međutim, kućna je radinost još uvijek bila važna. 
Ali, iako su Atenjanke većinom tkale i prele kod kuće i 
mijesile vlastiti kruh, mnoge su kruh i kolače kupovale 
kod pekara, dok su druge, opskrbivši obitelj potrebnom od- 
jećom, prerađivale vunu za mušterije i na trgu prodavale 
pređu, vunicu, vrpce, odjeću, kape i slično.“ 

Najteže poslove obavljali su u prvom redu robovi, a za- 
tim i naseljenici. Građani su tvorili, kao što smo rekli, 
neku vrstu »aristokracije rada«“ i rijetko su se kada, čak 
i u iznimnim prilikama, prihvaćali fizičkog posla. Osim to- 
ga, većinom su izbivali od kuće i zasjedali u Skupštini, što 
im je bilo plaćeno. 

Unatoč nesumnjivom rastu privrednih djelatnosti, u Ati- 
ci još nije moglo biti govora o »tvornicama«. Najveća ra- 
dionica koju poznajemo zapošljavala je sto i dvadeset ro- 


¡ 3% Aristofan, Mir, stih 374; vidi dalje, Osmo poglavlje. 
*% Aristofan, Oblaci, stihovi 71—72 (prijevod K. Raca; op. prev.). 
! 4“ Vidi L. Robert, Hellenica, VII, str. 161—170. 


42 Vidi gore odlomak iz Ksenofontovih Spomena Sokratovih, na- 
veden na str, 128. 


% G. Glotz, Le travail dans la Grèce ancienne, str. 315. 

bova: to je bila oružarnica naseljenika Kefala, oca Liziji- 
na. Mnoge radionice koje su spadale u red velikih nisu ima- 
le više od pedesetak radnika. Jedino su laurijski rudnici 
zahtijevali mnoštvo robova, no i ovi su bili raspodijeljeni 
između mnogih koncesionara. Za sve privredne djelatno- 
sti od javnog značaja, na primjer za brodogradnju, sama 
je država nabavljala sirovine i razdjeljivala ih na velik broj 
sitnih poduzetnika, od kojih je svaki posjedovao svoju 
skromnu radionicu. 

Država nije nastojala uskladiti proizvodnju ili je podvrći 
propisima, osim kad se radilo o održavanju reda i o zaštiti 
javnoga vlasništva. Sviračice aulosa ili kitare — ponajviše 
hetere — nisu smjele tražiti više od dvije drahme na dan, 
a u slučaju kada bi se dvije mušterije otimale o jednu 
ženu, astinomi su presuđivali ždrijebom.“ U laurijskim 
rudnicima, koji su spadali pod državu, bilo je zabranjeno 
rušiti potporne stupove ili zadimiti galerije. Nikakvi drugi 
zakonski propisi nisu se ticali uvjeta rada. Svime je vla- 
dao zakon ponude i potražnje. Nezaposleni su se dolazili 
nuditi na Kolon, gdje ih je najmoprimac mogao uzeti na 
jedan dan ili na duže. Godišnji ugovori o radu obnavljali 
su se u pravilu 16. antesteriona, tj. veljače. 


Jedina pomoć koju je država ponekad pružala razvlašte- 
nim najamnim radnicima bili su javni radovi, kojima je 
donekle ublažavala nezaposlenost. Ako je vjerovati Plutar- 
hu, to je bio razlog uljepšavanja Akropole, poduzetog pod 
Periklovom upravom, a ovaj glasoviti tekst pruža nam i 
golem popis obrta kojima je taj pothvat bio dobrodošao: 


(Periklo je) želeo da ni ostali za ratnu službu nespo- 
sobni građani i zanatnici ne ostanu bez zarade, a da je 
opet ne dobijaju bez truda i rada. Zato je odmah pred 
narod izneo velike osnove za građevine i nacrte za 
preduzeća, koja iziskuju ne samo svakojake veštine 
nego i mnogo vremena... Potrebna građa bila je tu: 
kamenje, med, slonova kost, zlato, ebanovina, kipariso- 
vina. A bilo je i zanatnika koji će to izrađivati i dovršiva- 
ti: tesara, vajara, kovača, klesara, mastilaca, zlatara, 
tokara za izrezivanje stvari od slonovače, slikara, vezi- 
laca, rezara, zatim ljudi koji će to otpremati i dopre- 
mati: trgovaca, mornara i krmilara po moru, a na su- 


4 Aristotel, Ustav atenski, 50, 2. 

vu kolara, sopstvenika prevoznih sredstava, vozara uža- 
ra, tkača, sedlara, gradilaca puteva i rudara... I tako 
su svakovrsni radovi svima, da tako kažem, godinama 
i svakoj sposobnosti mogli donositi i razdavati obilnu 
korist." 

) 

Nerijetko je obrtnika nasljeđivao sin, kojega je otac 
upućivao u tajne svoga zanata. Ponekad je momak išao na 
naukovanje nekome drugom majstoru, što je bilo predme- 
tom posebnog ugovora., U svrhu poticanja na marljivost, 
znala su se priređivati natjecanja među naučnicima, na 
primjer u lončarskim radionicama.“ 

U Ateni je bilo šezdesetak neradnih dana u godini, raspo- 
ređenih dosta nejednakomjerno, kako u kojem mjesecu. 
Radnik je otpočinjao posao ranom zorom i završavao ga u 
smiraj dana. Nije samo luckasti sudac Ljubikleon ustajao 
s pijetlovima,“ jer: 


(pijetao) kad jutarnju zapjeva pjesmu, 

Na posao hitno skokom sve skoči, kovači, lončari, kožari. 
Postolari, brijači, brašnari, pa i oni što lire i štitove 

grade,“ 


Potkraj 5. stoljeća pr. n. e. uobičajena plaća nekvalifici- 
ranog radnika iznosila je jednu drahmu dnevno, no u 4. 
stoljeću povećala se, slijedeći porast životnih troškova. Ne- 
ki su rukotvorci bili plaćeni po komadu, kao što proizla- 
zi iz sačuvanih računa za gradnju kuća. Plaća je po svoj 
prilici bila dovoljna za život samca, no nije dostajala za 
uzdržavanje obitelji, pa čak ni ako se računa s izuzetnom 
skromnošću starih Grka, koji su se nerijetko za čitav dan 
zadovoljavali komadom kruha, dvjema glavicama luka i 
trima maslinama. 

Izuzevši nekvalificirane radnike, većina ostalih zanima- 
nja pretpostavljala je stanovite vještine i znanje, ne svo- 
deći se na mehaničko i monotono ponavljanje uvijek istih 
radnja. Ponekad su razlike između umjetnika i obrtnika 


€ Plutarh, Periklo, 12 (prijevod M. N. Đurića; op, prev.). 

* Vidi P. Cloché Les classes..., Slika XXI, 1. Među naučnicima 
koji oslikavaju posude, na toj slici primjećujemo zdesna i jednu 
djevojku. 

“ Aristofan, Ose, stihovi 100—102, 

€ Aristofan, Ptice, stihovi 489—492 (prijevod K. Raca; op. prev.). 

bile gotovo nezamjetne, jer je mnogo poslova zahtijevalo 
i ukusa i stanovitoga smisla za lijepo. Mnogi su radnici ra- 
dili pretežno uz pjesmu, a u nekim je radionicama posao 
bio praćen svirkom aulosa. Nemarni ili lijeni robovi bili su, 
međutim, okrutno kažnjavani batinama, dok se osobito 
budno pazilo da ne prisvoje plodove svoga rada. Jedan od 
dvojice Berkovih slugu, koji na početku Aristofanova Mira 
mijese za gospodareva govnovalja smrdljive pogače od 
balege, tješi samoga sebe: 


Od jedne sumnje, ljudi, prost sam, čini se, — 
To nitko neće reć da, mijeseć, grisko sam!” 


Znamo da su slastičarski ili pekarski robovi nosili oko 
vrata kolut polumjera dužeg od ruku, kako ne bi mogli 
jesti tijesto ili kolače, što je kao da su nosili brnjicu. 

Oruđe je bilo priprosto, pa se njime nije moglo bogzna 
što uraditi. 

Rudari su raspolagali uljenom svjetiljkom od olova ili 
pečene gline, koju su stavljali u udubljenja u stijeni i ko- 
ja je mogla gorjeti neprekidno i po deset sati. Smjene su 
tekle bez prekida. Okna su rijetko kada bila viša od jed- 
noga metra, dapače često i niža, te su morali raditi klečeći 
ili čak i ležeći. Kako bi spriječili urušavanje, rudari su u 
nepravilnim razmacima ostavljali potpornje od same ruda- 
če umjesto drvenih greda, no neki nezajažljivi koncesio- 
nari rudnika naređivali su da se i oni iskopaju, dovodeći 
tako u opasnost živote rudara; zbog toga im je država mo- 
rala priprijetiti zastrašujućim kaznama. Produšnica je bilo 
malo, pa je zrak u rovovima bio vrlo zagušljiv. Iza rudara, 
koji su kopali pijukom, čekićem i klinom, tovarili su ru- 
daču u košare njihovi pomoćnici, među kojima je znalo bi- 
ti i žena, noseći ih onako pognuti do okana uz koja su se 
drvenim ljestvama peli na površinu. Iskopana rudača naj- 
prije se usitnjavala u stupama, potom u drobilicama, zatim 
se prala i napokon topila u pećima. Tako dobiveno olovo 


dospijevalo je na tržište u polugama teškim oko petnaest: 


kilograma, u koje je svaki proizvođač utiskivao svoj znak. 


, # Aristofan, Mir, stihovi 13—14 (prijevod K. Raca; op. prev.). 
Atenej, 548 c. 

Srebro se najprije pročišćavalo, a zatim slalo u argiroko- 
pejon, gdje se kovalo u novac.” 

Lončari su bili osobito brojni, a u Ateni ih je najviše bilo 
u gradskoj četvrti Keramik, kao što i samo ime govori. 
Naime, u starini se glina upotrebljavala ne samo za pro- 
izvode koji su danas od fajanse ili porculana, nego i za 
mnoge druge, koji su danas drveni (na primjer, bačve su 
bile zapravo žare od pečene gline: pithoi), stakleni (pehari 
iz kojih se pilo: kylikes), ili metalni (lonci: hytrai). Od gli- 
ne su se proizvodile posude najrazličitijih oblika i najraz- 
novrsnije primjene, pa čak i svjetiljke." Jedna zavjetna plo- 
ča iz Korinta prikazuje vađenje gline.” I u Atici je bilo na- 
lazišta gline, osobito na kolijadi, deset kilometara južno 
od Atene. Da bi glina bila crvenija i manje porozna, do- 
davao joj se crveni oker (mmiltos) ili rumenica (cinober). 
Iz jednoga natpisa vidimo da je u 4. stoljeću pr. n. e. Atena 
zadobila monopol nad rumenicom s otoka Keosa.” 

Lončarsko kolo, kakvo se upotrebljavalo već u homerska 
vremena, nije bilo usavršeno: radilo se jednostavno o da- 
sci pričvršćenoj na okomitu os, koju je lončar okretao 
rukom sam, ili mu ju je okretao neki pomoćnik. Kad je 
posuda bila oblikovana, sušila se na suncu, zatim je na 
red došlo uglačavanje i oslikavanje. Nekad su slikari crta- 
li likove crnom bojom na crvenoj glinenoj podlozi. U 5. 
i 6. stoljeću pr. n. e. likove su ostavljali u prirodnoj boji 
gline, a podlogu prevlačili crnim lakom; tako su nastale 
posude sa crvenim likovima, koje su se izrađivale nakon 
posuda sa crnim likovima. Slikari su osim crnom i crve- 
nom raspolagali i drugim bojama. Bijela se boja ponekad 
upotrebljavala za premazivanje dna, kao na primjer u slu- 
čaju mnogobrojnih pogrebnih lekita, a nalazimo i ljubiča- 
sto-crvenu i, rjeđe, plavu, ružičastu, zlatnu i smeđu boju. 
Vrlo otporni i sjajni crni lak na bazi željeznog oksida na- 
nosio se debelim kistom, a zatim se posuda pekla u peći, 
što je iziskivalo veliku pažljivost. Kad se radilo o umjet- 


$ Vidi A. Ardaillon, Les mines du Laurion dans l'antiquité (1897), 
passim. 

5 U pogledu osnovnih oblika, vidi na primjer Ch. Dugas, La 
cćramique grecque (Payot, 1924), slike na str. 8, 10, i 15 


32 P. Cloché, Les classes..., slika XVIII, 1. 
53 M. N. Tod, A selection of greek hist. inscriptions, II, 162. 

ničkom lončarstvu (naime, mnoge posude kojima se divi- 
mo po muzejima nisu nikada bile u upotrebi, nego su na- 
pravljene samo za ukras), lončar je potpisivao svoje djelo: 
»napravio taj i taj«, što je činio i slikar: »oslikao taj i 
taj«. Na taj način dospjelo je do nas mnogo imena obrt- 
nika koji su bili istinski umjetnici. Od slikarstva klasičnog 
razdoblja ništa nije sačuvano, ali nam zato ove posude mo- 
gu pružiti vjernu predodžbu o tome kako je moglo iz- 
gledati. 

Na oslikanim su posudama ponekad prikazane i kovač- 
nice: ognjište nadvisuje čovječji stas i mora da je bilo 
visoko preko dva metra; vatra se u njemu rasplamsavala 
pomoću mijeha od kozje kože. Jedan kovač dugačkim kli- 
ještima pridržava na nakovnju komad metala, koji drugi 
kuje čekićem. U gotovo svim naslikanim kovačkim radio- 
nicama vide se kako na zidovima vise posude u kojima 
je po svoj prilici bilo piće za osvježenje kovača. Ovi su 
tek ponekad sasvim lagano obučeni: ponajčešće su potpu- 
no goli. Vidimo također i radnike kako odlijevaju dijelove 
brončanog kipa, koje će kasnije sastaviti uz pomoć zaglavi- 
ca, odnosno klinova. Drugi uglačavaju neki ogroman kip.“ 

Grčka, koja je u davnini bila obrasla golemim šumama, 
u klasičnom je razdoblju prilično ogoljela, pa je drvo mo- 

rala uvoziti iz Makedonije, Trakije, Male Azije i Južne 
Italije. Atenjani su najveći dio svojih lađa sagradili upra- 
vo od tračkog drveta. Alatke kojima su se služili drvodjel- 
ci prikazane su na nadgrobnom kamenu jednoga proizvo- 
dada kreveta: trokuti, šestari, krivuljari za ucrtavanje re- 
zbarija... Na posudama vidimo tesara kako teše gredu 
nekom vrstom bradve na dugačkom toporištu, pa zatim 
umjetnog stolara koji buši rupu na kovčežiću pomoću 
svrdla na luk i drvorezbara kako dlijetom izrađuje drveno 
poprsje.“ 

Kamen se rezao i glačao nevjerojatnom strpljivošću i toč- 
nošću. Znamo da je Grčka obilovala kamenolomima pre- 
krasnog mramora, osobito na otoku Paru, a u Atici na ob- 
roncima Pentelika vadio se lijep plavičasti vapnenac, poput 

onoga koji je tako čest u Delfima. Klesari su na dvije stra- 
ne pravokutnih blokova ili valjkastih trupaca za stupove 


4 Vidi P. Cloché, Les classes ..., slike XXVII, 1 i 3, XXIV, 1. 
5 Vidi P, Cloché, ibidem, slike XXVI, XXVII, 3 i 4, XXVII, 1. 

ostavljali klinaste držače za dizanje, koje se obavljalo pri- 
prostim napravama od dugačkih greda s vitlom i debelim 
užetom; naravno, ti su klinovi kasnije bili odsječeni. Ka- 
meni su blokovi međusobno bili čvrsto spojeni olovnim 
skobama. Te su spojnice u raznim razdobljima imale razli- 
čit oblik (kao slovo Y ili kao slovo T), pa arheolozi na te- 
melju njih mogu utvrditi starost svojih nalaza. Znamo da 
su Grci rado slikali na kamenu: većina je kipova i barelje- 
fa bila obojena živim bojama, osobito plavom i crvenom. 
Stele s uklesanim ili ugraviranim likovima također su bile 
obojene, a isto je tako bilo i s natpisima, koji su većinom 
bili crveni. 

Kožu je obrađivao štavilac ili kožar (skytodepsós, bur- 
sodćpses), prije nego što je dospjela u ruke obućara (sky- 
totómos, skyteús). Neki su kožari bili krupni poduzetnici, 
pa su se dali i u politiku, kao na primjer Kleon i Anit. Na 
jednoj oslikanoj posudi vidimo kako neki postolar uzima 
mjeru za obuću na vrlo jednostavan način: mušterija je 
stavila nogu na drveni ili kameni podnožnik koji podupire 
radni stol; oslonila se rukom o glavu majstorovu, a ovaj 
nožem obrezuje kožu oko mušterijine noge. Na drugoj 
jednoj posudi vidimo postolara kako reže komade kože, 
dok na zidu vise bičkija (postolarski nož), kože i kalupi 
za obuću.“ Postojale su posebne postolarske radionice za 
izradu muške i za izradu ženske obuće." 

Prelo se i tkalo obično po kućama, gdje su taj posao 
obavljale žene, no bilo je i posebnih radionica za preradu 
vune. Sirova vuna najprije se prala u vrućoj vodi, zatim 
su se grebenali i izvlačili pramenovi tako što su se snažno 
zategli preko noge, no u tu je svrhu služio i poseban 
glineni predmet, zvan onos ili epinetron. Ukras na jedno- 
me takvom predmetu upoznaje nas s njegovom namjenom. 
Radi se o žlijebu, koji se uleknutom stranom stavljao na 
koljeno i dio bedra. Radnica je snažno zatezala prameno- 
ve preko gornje, ponešto hrapave strane onosa. Zatim se 
vuna pričvrstila na preslicu. Prelja nije uvijek sjedila: 
na jednoj oslikanoj posudi vidimo kako jedna prelja sto- 
jeći vješto barata preslicom i vretenom. Na kralju, vuna se 


$ Vidi P. Cloché, ibidem, slike XXX, 2 i XXXI, 1. 
2 Ksenofont, Kirupedija, 8, 2, 5. 

tkala na primitivnom, uspravnom razboju. Kad je osnova 
bila postavljena, niti potke ukrštale su se pomoću čunka 
(kerkis)3 

Bojadisar (bafeús) je vunena ili lanena sukna najprije 
dugo obradivao prije nego ¿to ih je zamakao u boju, ka- 
ko bi ova ostala postojana pri pranju i kako ne bi izblije- 
djela." Na Kraju je u svojoj radionici valjar, odnosno suk- 
nar (knafetus), obrađivao nova sukna i davao im apreturu; 
u njegovoj se radnji, kao u našim čistionicama, čistila i već 
nošena odjeća. Stavljao ih je u velike sudove pune vode 
pomiješane s potašom ili u posude s glinom za odmašćiva- 
nje, zatim ih je metnuo pod presu. Teofrastov tvrdica »va- 
ljarima prikričuje, neka čisteći ne štede kredu, da se ha- 
ljina tako brzo ne uprlja«.? 


de 
I * * 


Poljodjelci i obrtnici su često prodavali svoje proizvode 
bez posrednika. Aharnjanin je sam donosio u grad vreće 
ugljena, a seljak voće, povrće, sir, ulje i vino. Proizvo- 
dad svjetiljaka, obuće, oružja ili posuđa nudio je pred 
svojom radnjom predmete koje su izrađivali njegovi robo- 
vi. Tako je Keridon, obućar mima Heronde, bio ujedno pro- 
izvođač i prodavač. Slike na posudama otkrivaju nam kup- 
ce pred izlogom lončara, ili pak uljara, kako ih ovi nagova- 
raju i daju im kušati svoga proizvoda, napunivsi njime le- 
kitu, kao i ribare kako donose svoj ulov na tržnicu." 

Bilo je i dosta prekupaca, koji su kupovali od proizvo- 
đača i poslije prodavali potrošačima. Svi koji su se bavili 
trgovinom na malo zvali su se kapeli, a ta je riječ imala 
dosta pogrdan prizvuk, kakav nema riječ empori, koja oz- 
načuje trgovce na veliko, osobito ako su se bavili pomor- 
skom trgovinom. 


3 Vidi P. Cloché, Les classes ..., slike XXVIII, 112, XXIX, 1, 2i 
5. Zanimljivo je usporediti način na koji se prede i tka u današ- 
njim grčkim selima: vidi P, de la Coste Messeličre — G. de Mirć, 
Delphes (du Chéne. 1943), slike 9 i 11. 

% Platon, Država, IV, 429—430. 

% Teofrast, Karakteri, 10 (prijevod N. Majnarića; op. prev.). 

€ Vidi P. Clochć, Les classes..., slike XXXII do XXXIV i 
XXXVI. 

Svi su dućandžije bili kapeli, a u prvom redu oni koji 
su prodavali hranu i piće: »kašu, luk i grah, i vino, češnjak, 
brašno, kupus, bob i kruh.. .«“ Trgovaca je najviše bilo na 
Agori i u okolnim ulicama: 


Svi koji imaju nešto za prodaju, robovi sa tkaninama 
vlastite izrade, obrtnici iz Keramika, Melite i Skambo- 
nide, seljaci što su pošli od kuća još prije zore, Megarani 
s čoporima svinja, ribari s Kopajskog jezera, svi se oni 
motaju ovamo i onamo. Upućuju se kroz drvorede na 
mjesta određena za pojedine vrste robe, koja su među. 
sobno odvojena pomičnim pregradama. Redom utvrde- 
nim službenom satnicom počinje prodaja povrća, voća, 
sira, ribe, mesa i suhomesnatih proizvoda, divljači, pe- 
radi, vina, drva, posuđa, odjeće i željezarije. U jednom 
se kutu prodaju i knjige. Svaki trgovac ima osigurano 
mjesto, za koje plaća posebnu pristojbu. Robu izlažu 
na tezgama u hladu suncobrana i tendi, u blizini svo- 
jih kola i tegleće marve koja počiva. Mušterije se vrzma- 
ju unaokolo, trgovci ih mame na kupovinu, a prekupci 
i nosači nude svoje usluge. Sve bruji od povika, psovki 
i prepirki: agoranomi ne znaju pravo koga da prvoga 
saslušaju, Kada je trg pod vedrim nebom zatvoren, kup- 
ci prelaze u natkritu tržnicu, koja podsjeća na istoč- 
njački bazar, gdje su uza zidove poredani mnogobrojni 
Standovi.* 


Trgovčiće je bio zao glas. Optuživali su ih da varaju na 
vrijednosti novca i na vagi, unatoč nadzoru metronoma, 
ili na kakvoći robe. Čak ukoliko su naočigled i pošteni, za- 
nat kojim se bave nosi žig sramote. Aristofan nije propu- 
štao nijednu priliku da zlobno podsjeti na to kako je 
Euripidova mati prodavala povrće na tržnici; istina je, 
doduše, da se je na žene koje su na Agori tako zarađivale 
za život gledalo još prezirnije nego na muškarce, a na nji- 
hovo ponašanje kao u najmanju ruku sumnjivo. Kobasi- 
čaru iz Aristofanovih. Vitezova jedan sluga Puka dobacuje: 


Ma zato baš ćeš ti i postat velikim, 
Jer ti si rđa, jedan s trga, bezočnik.“ 


¡ € Aristofan, Lisistrata, stihovi 457—458 (prijevod B. Klaića; op. 
prev.). 

é G. Glotz, Le travail dans la Grćce antique, str. 345—346. 

€“ Aristofan, Vitezovi, stihovi 217—218 (prijevod K. Raca; op. 
prev.). 

Ceste su bile loše, uglavnom obične utabane staze, a vo- 
dene je tokove trebalo pregaziti jer nije bilo mostova, no 
usprkos tome mnogi su putujući trgovci sa svojim magar- 
cima ili mazgama, koji su robu nosili na samarima ili je 
vukli upregnuti u kola sa dva, ponekad i sa četiri kotača, 
prelazili znatne udaljenosti i nudili, na primjer, Atenjani- 
ma proizvode plodne Beotije. Aristofan nam tako prikazuje 
kako se neki Atenjanin »cjenka« s jednim Tebancem, koji 
je iz svoje zemlje donio raznovrsnu divljač, perad i ribu, 
osobito čuvene jegulje iz Kopajskog jezera, za kojima su 
ludovali sladokusci.“ 

Međutim, kopnene su veze bile uglavnom nepodesne i 
skupe, pa se trgovina na veliko, kojom su se bavili empo- 
ri, odvijala Imorem. 

U Periklovo doba Sredozemnim morem više nisu harali 
gusari, jer ih je suzbila atenska talasokracija, koja je na- 
kon Salaminske bitke i sklapanja Delskog pomorskog sa- 
veza neprestano jačala. Ratne lađe sa tri reda vesala, tro- 
veslarke ili trijere, osiguravale su atensku prevlast i 
održavale red na moru. Trgovački su brodovi mogli ne- 
smetano ploviti, ne bojeći se nikakvih opasnosti, osim valo- 
va i nevremena; te su se lađe zvale »oble« ili »udubljene«, 
dok su ratni brodovi bili vitkiji i plići. Za razliku od tro- 
veslarki, koje su plovile brzo zahvaljujući veslima, mno- 
go sporije oble brodove pokretala su jedra, a vesla su ima- 
la samo pomoćni značaj. Stari su Grci poznavali primje- 
nu sidra, no nisu znali za krmeno kormilo na okomitoj 
osovini, te mnogi smatraju da upravo zbog toga nisu 
mogli graditi veće brodove. Najveći trgovački brodovi ima- 
li su istisninu manju od četiristo tona, otprilike triput veću 
od tonaže troveslarki. No takva ograničena tonaža imala 
je i drugih uzroka: kako bi se pomoću skromnih tehnič- 
kih mogućnosti teži brodovi mogli izvlačiti na obalu u vri- 
jeme nepogodno za plovidbu, ili čak i noću, kad je more 
bilo valovito? Naime, noćna je plovidba bila pogibeljna, 
jer nisu postojale dobre pomorske karte, kompasi i snažni 
svjetionici; plovilo se, dakle, gotovo isključivo po danu i 
po lijepom vremenu, nastojeći ne izgubiti iz vida kopno, 
Brodovi su se kretali uzduž obala, ili od otoka do otoka, 


kako bi u smiraj dana mogli naći pogodan zaklon. Na Si-. 


6 Aristofan, Aharnjani, stihovi 870—880. 

ciliju se iz Pireja obiéno plovilo preko Kerkire (Krfa) i Ta- 
ranta. Lađe su se izvlacile na suho na štitnim kobilicama. 
Da se ne bi moralo ploviti oko Peloponeza, brodovi su se iz- 
među Saronskog i Korintskog zaljeva prevlačili pomoću 
oblica preko čitave prevlake, putem koji je vodio otprilike 
pravcem današnjega kanala.“ 


Ogromnim sidrištem i dobro zaštićenim pristanima Pi- 
rej je nadmašivao obje korintske luke, kao i eginsku, koja 
se dugo nadmetala s njim, te sva ostala pomorska mjesta 
u staroj Grčkoj. Bio je daleko Zivahnije trgovačko središte 
i od same Agore, upravo toliko koliko je pomorska trgovi- 
na bila razvijenija od kopnene i koliko su veletrgovci — 
građani ili naseljenici — svojim novčanim mogućnostima 
visoko nadilazili skromna sredstva koja su obrtali kapeli. 
Veletrgovcima, koji su morali ulagati ogromne svote i 
prema tome izlagati se odgovarajućem riziku, ponekad su 
pomagali bankari odobravajući im zajmove uz velike ka- 
mate. U svim takvim djelatnostima, u koje se — osim, 
kao što ćemo vidjeti, u pogledu trgovine žitaricama — ni- 
je uplitala, država je nalazila koristi i za sebe, jer je po- 
sredstvom zakupnika poreza ubirala carinu najprije po 
stopi od jedan, a kasnije od dva posto na vrijednost ro- 
be koja je prolazila preko Pireja. 

Atena je političkom prevlašću nametnula i svoju trgo- 
vinsku hegemoniju. Da bi pirejski brodograditelji mogli 
praviti brodove, trebalo je ponajprije dobaviti drvo iz Tra- 
kije i neke druge sirovine iz drugih zemalja, te je Atena, 
zahvaljujući svojoj snazi, uspostavila na njih stvarni ili 
pravni monopol, kao u slučaju rumenice s otoka Keosa. 
Kako kaže autor Države Atenjana, veoma poučnog spisa, 
koji je dopro do nas sa Ksenofontovim djelima: 


Postoji li u čitavoj Heladi ili kod barbara narod koji 
je tako sposoban da se obogati kao Atenjani? Naime, 
ako neki grad obiluje drvenom građom, a neki drugi že- 
ljezom, bakrom ili vunom, kako da toj robi osigura pro- 
đu a da dobit ne podijeli sa državom koja vlada mori- 
ma? Zbog toga imamo brodove: jedni nam dovoze drvo, 


% Vidi Bull. de Corr. Hell., 81 (1957), str. 526—528, i slike 1 do 


8, i G. Roux, Pausanias en Corinthie (Les Belles Lettres, 1959), str. 
88—89 i slike 2 1 3, 

drugi bakar, treći željezo, ovi lan, a oni vosak... Ništa ne 
vadim iz zemlje, ali mi sve dolazi morem. 


Drugi jedan odlomak istoga djela govori nam o obilju 
i raznovrsnosti robe koja je odasvud pristizala u Pirej: 


Nedaće koje Zeus strovaljuje na ratarstvo kobne su 
za kopnene zemlje, ali ih pomorski narodi lako podno- 
se, jer nisu svi krajevi pogođeni odjednom. Zato proiz- 
vodi plodnih pokrajina uvijek dospijevaju onima koji 
vladaju morima. Ako je dopušteno hvaliti male stvari, 
koliko li samo ovim mogu uživati u raznovrsnim jestvi- 
nama do kojih dolaze zahvaljujući svojoj pomorskoj 
prevlasti i trgovini kojoj ona pogoduje! Sve što je naju- 
kusnije sa Sicilije ili iz Italije, svi plodovi Kipra, Egipta, 
Libije, Peloponeza, crnomorskih obala i drugih zema- 
lja, sve to pristiže na jedno mjesto, upravo zbog vlasti 
nad morima." 


Atenjanima je bilo naročito stalo do uvoza žita, više ne- 
go do bilo kakvih biranih poslastica. Naime, Atika je pro- 
izvodila premalo ječma i pšenice da bi mogla prehraniti 
svoje stanovništvo. U pirejskoj žitnici, alfitopolu, uvijek 
se morala čuvati dovoljna zaliha za potrebe grada i države. 
Na prvoj sjednici svake pritanije, to jest deset puta go- 
dišnje, Skupština bi saslušala izvještaj o stanju opskrbe. 
Veoma strogi zakoni određivali su obaveze veletrgovaca i 
srednjih trgovaca žitom, sitopola, kao i obaveze mlinara 
i pekara, kako bi se spriječila svaka utaja ili otuđenje za- 
liha, što bi izazvalo pomanjkanje i porast cijene kruha. 
Te je zakone provodio odbor sitofilaka, koji je nadzirao 
trgovinu žitom, kao i promet brašna i kruha. 


Glavni proizvođač žita bile su udaljene zemlje: Egipat, 
Sicilija i crnomorsko priobalje. Može se reći da je atenska 
politika oduvijek bila dobrim dijelom usredotočena na 
pitanja opskrbe žitom, pa su tako i vojni pohodi na Egipat 
i Siciliju, koji su se završili porazom, bili poduzeti, barem 
djelomično, iz ekonomskih pobuda, kao što je, u želji da 
osigura kontrolu nad žitom što je stizalo sa crnomorskih 
obala, Atena trački Hersonez i ostale svoje posjede smat- 
rala bitnim za svoj opstanak. Natpisi što se tiču kimerij- 
skih vladara Bospora veoma dobro odražavaju prilike u 4. 


€ Pseudo-Ksenofont, Država Atenjana, gl. 2. 

stoljeću pr. n. e.: Satir, .njegov sin Leukon, pa zatim i unu- 
ci Spartok i Peresed odobrili su atenskim uvoznicima ši- 
roke povlastice." God. 354, pr. n. e., na početku svoje go- 
vorničke karijere, Demosten je pred jednim atenskim su- 
dom izjavio: 


Mislim da znate da uvozimo više žita nego bilo koja 
država na svijetu. Pazite sad: isto onoliko žita koliko 
nam stiže sa svih ostalih tržišta zajedno šalje nam sam 
Pont. To je i razumljivo. Osim što u toj zemlji (današ- 
nji Krim) žita ima u izobilju, njezin vladar Leukon oslo- 
bodio je poreza na promet trgovce koji ga uvoze u 
Atenu, a lađe koje plove ovamo uvijek putem glasnika 
dobivaju pravo da krcaju prije ostalih... Taj vladar ina- 
če ubire tridesetinu od izvoza žita. Količina žita koja 
nam stiže iz njegove zemlje dosiže negdje oko četiristo 
tisuća medimna (preko dvjesta tisuća hektolitara), što 
se može provjeriti u knjigama sitofilaka.. Dakle, na trista 
tisuća medimna daje nam besplatno deset tisuća, i još 
otprilike tri tisuće na ostatak od sto tisuća. Povrh toga, 
ni na kraj mu pameti nije da nam ukine tu povlasticu 
jer je, osnovavši novo trgovište u Teodoziji, koje, kako 
pričaju pomorci, nimalo ne zaostaje za onim na Bospo- 
ru, i tamo naše trgovce oslobodio poreza... Štoviše, pri- 
je dvije godine, kad je posvud vladala nestašica i glad, 
poslao nam je toliko žita da ste, namirivši sve potrebe, 
na njemu još i zaradili petnaest talenata, koje ste po- 
vjerili Kalistenu da ih pametno uloži.“ 


Vidimo da se god. 404. pr. n. e., čak i nakon gubitka po- 
litičke prevlasti, Atena i dalje zadržala kao prva trgovačka 
sila. Na tom će je polju tek dobrano poslije razdoblja ko- 
jim se bavimo potisnuti Aleksandrija i Rod. 


* 
k x* 


O zvanju učitelja i »profesora« govorili smo u prethod- 
nom poglavlju. Kada dođe na red pravosuđe, imat ćemo 
prilike opisati logografe, to jest nešto kao odvjetnika, a 
kada bude riječi o vjerskom i umjetničkom životu, upoznat 


es M. N. Tod, A selection of greek hist. inscriptions, IL, 115 i 
167. 


2 Demosten, Govor protiv Leptina, 31—33. 

ćemo svećenike, vračeve i umjetnike. Od drugih zanimanja, 
koja se ponegdje zovu »slobodna« (artes liberales), smatra- 
mo shodnim da se pozabavimo medicinom. 

Doduše, Platon kao da medicinu nije smatrao slobodnim 
zanimanjem." Razlog je tome vjerojatno taj što je u ona 
vremena bilo mnogo nadriliječnika. Naime, diplome nisu 
postojale i svatko je za sebe mogao tvrditi da je liječnik. 
Mnogi su tobožnji vidari »liječili« pomoću čarobnih for- 
mula ili tumačeći snove, kao što se naveliko radilo u sve- 
tištu Asklepijevom u Epidauru, o čemu će još biti riječi. 

No, bilo je i odistinskih liječnika. Ovi su u načelu bili 
slobodni ljudi, ali znalo se dogoditi da poneki bogataš omo- 
gući nekome svom robu da izuči medicinu kako bi se mo- 
gao brinuti o gospodarevu zdravlju, a s druge strane i sa- 
mi liječnici imali su robove koji su im služili kao pomoćni- 
ci i tako stjecali stanovitu stručnost. 

Medicina, koja se već davno bila razvila u Egiptu, imala 
je i u Grčkoj dugu tradiciju, barem sve tamo od homer- 
skih vremena." Jonski su se filozofi mnogo bavili medicin- 
skom teorijom, dok smo u prethodnom poglavlju vidjeli 
da je podosta sofista u 5. stoljeću pr. n. e. naučavalo izme- 
đu ostaloga i liječništvo. Neka vrsta medicinskog učilišta 
postojala je u Knidu, a možda i u Krotonu, postojbini slav- 
noga Demokeda, javnoga liječnika u Egini i zatim u Ateni, 
prije nego što je prešao u službu na otoku Samu i, kas- 
nije, samoga kralja Darija." No, čini se da je kolijevka 
ne samo empirijske nego i sustavne medicine otok Kos, 
gdje su Asklepijadi, potomci Asklepijevi, prenosili svoja 
znanja od oca na sina, ne zazirući ni od toga da u njima 
poduče i liječničke pripravnike koji nisu spadali u poro- 
dicu, u genos. 

Slavni Hipokrat s otoka Kosa rodio se oko 460. pr. n. e. 
On je tvorac, ako već ne same medicine, a ono barem me- 
tode zasnovane isključivo na opažanju i rasuđivanju, kao 
i pravoga »medicinskog humanizma«, koji je tako dobro 
izražen u Zakletvi, u spisima Stara medicina i Aforizmi, 
koji su sa oko pedeset drugih djela što mu se pripisuju do- 


» Platon, Aikibijad, 131. 


nU Jlijadi ranjenike njeguju Asklepijadi Mahaon i Podalirij, 
vidi Ilijada, XI, stih 514 i Odiseja, XVII, stih 384, 


2 Herodot, III, 125—137. 

prli do nas pod zajedničkim naslovom Corpus hippocrati- 
cum. Evo nekoliko ulomaka iz Zakletve: 


Neću nikada nikome dati otrova, čak i ako budem za- 
moljen. Neću nijednoj ženi dati ljekarija od kojih bi mo- 
gla pobaciti. Udem li u nečiju kuću, doći ću samo da 
pomognem bolesnima, zazirući od namjerno nanesene 
nepravde ili zla, napose od udvaranja ženama ili dje- 
čacima, bili oni roblje ili slobodni žitelji. 


Medicinska deontologija bila je već tada na zavidnom 
stupnju, pa je s razlogom rečeno: 


Kod starih Grka i Rimljana poštivanje čovjekove lič- 
nosti bez obzira na stalež i podrijetlo nije bilo uvrije- 
ženo, čak ni na planu moralnog odgoja. Moramo dakle 
priznati da je u tom pogledu svojim stavom i djelova- 
njem hipokratski liječnik daleko nadmašivao mentalitet 
svojih suvremenika.? 


Pedotribi, o kojima smo govorili u prošlom poglavlju, sa- 
mom su prirodom svoga posla morali biti pomalo i »vjež- 
bališni liječnici«. Trebalo je da su higijeničari i dijeteti- 
čari, kako bi atletima mogli propisivati najpovoljniju is- 
hranu, a isto tako i maseri i vidari, jer su morali umjeti 
pružiti prvu pomoć kod prijeloma, iščašenja i uganuća. 
Tako je, na primjer, Herodik iz Selimbrije, pošto je dugo 
bio pedotrib, otišao bez poteškoća u liječnika kada je 
postao invalid.“ Postojali su i »sportski liječnici«," kao i 
vojni, koji su, kao u Ilijadi, pratili vojsku na pohodima da 
bi liječili ranjenike, što se lijepo vidi, na primjer, u 
Anabazi.* 

Kod svoga učitelja liječnički su pripravnici stjecali di- 
jagnostičke i prognostičke vještine, kao i umješnost u 
puštanju krvi, davanju klistira, stavljanju rogova (prona- 
đeni su rogovi od bronce i od rožine) itd. Učili su također 


33 Louis Bourgey, Observation et expérience chez les médecins de 
la collection hippocratique (Pariz, 1953), str, 270. Vidi također u 


Lettres d'humanité, 111 (1944), str. 33—70, članak Renéa Dumesnila 
o Hipokratu. 


% Platon, Država, 111, 406. 
13 Vidi L. Robert, Hellenica, IX, str. 25 i dalje. 
1% Ksenofont, Anabaza, ILI, 4, 30; V, 5, 4; VII, 2, 6. 

i neke površinske kirurške zahvate, no poznavanje anato- 
mije bilo im je vrlo manjkavo, jer su moral i vjerski men- 
talitet zabranjivali seciranje leševa ljudi, pa su se razuđi- 
vale jedino životinje. 

Javnost je na raspolaganju imala medicinske knjige", a 
mogla je, usprkos nekim suprotnim tvrdnjama, nabavljati 
ljekovito bilje i ostale ljekarije neposredno kod farma- 
kopola ili ljekarnika," kojega je opet opskrbljivao rizo- 
tom (rezač i sabirač korijenja), jer se branje ljekovitog bi- 
lja još od najdrevnijih vremena smatralo bitnim za umije- 
će liječenja ljudi. No, liječnici su najčešće sami spravljali 
ljekarije koje su propisivali svojim bolesnicima. Posjedo- 
vali su laboratorije, a neki su u vlastitoj kući mogli smje- 
stiti bolesnike koje su htjeli imati stalno na oku. Neki su 
liječnici putovali poput sofista i nudili usluge od grada do 
grada. 

Karakteristično je postojanje javnih, ili pučkih liječni- 
ka (demósioi iatroi), o čemu imamo vjerodostojnih po- 
tvrda. Spomenuli smo maločas Demokeda iz Krotona. Je- 
dna brončana pločica iz Idalije na Kipru upoznaje nas S 
ugovorom sklopljenim polovicom 5. stoljeća pr. n. e. iz- 
među toga grada i liječnika Onasila s braćom, koji su se 
obavezali da će za stanovitu paušalnu plaću njegovati vojne 
ranjenike." U Ateni je javne liječnike birala skupština 
građana, kojoj su ovi morali predočiti dokaze o svojoj 
stručnosti.“ Država ih je plaćala, stavljajući im osim toga 
na raspolaganje i prostorije za preglede, za operacije 1 
hospitalizaciju bolesnika, a snosila je i troškove za lijeko- 
ve. Sredstva za zdravstvenu zaštitu namicala su se iz poseb- 
nog poreza, ijatrikona. Znači da su bolesnici koji nisu bili 
u stanju platiti privatnog liječnika imali besplatnu liječ- 
ničku njegu, kao naši zdravstveni osiguranici. 

U Grčkoj se rijetko spominju liječnici specijalisti, dok 
ih je, prema Herodotovim riječima, u Egiptu bilo veoma 
mnogo. Najbolje potvrđena specijalizacija je okulistika; oč- 
ni je liječnik pretežno primjenjivao razne kapi za oči. Zu- 


” Platon, Fedar, LII. 

n Aristofan, Ženska skupština u Tesnoforiju, stih 504. 

” C. D. Buck, The greek dialects (Chicago, 1955), str, 210—213. 
% Platon, Gorgija, 455 B. 


154 


bari su umjeli plombirati zube i stavljati zlatne krune. 
Jedna Aristofanova pošalica ukazuje na to da su postojali 
i specijalisti za rektum.” 

I žene su se mogle baviti medicinom, no obično su se 
ograničavale na poslove njegovateljica, bolničarki i pri- 
malja. Sokratova je majka bila babica; u Platonu on naši- 
roko govori o toj struci u vezi sa svojom majeutikom, 
koja je umijeće »porađanja« istine iz učenikova duha. 
Što se tiče ženskih bolesti, bolesnice se u svojoj čednosti 
nisu baš često obraćale liječniku, nego su radije tražile 
pomoć od pripadnica vlastitog spola. Fedrina dadilja, ko- 
ja se izražava kao prava Euripidova suvremenica, veli 
svojoj gospodarici: 


Gle, kdliko je ovdje dobrih žena tih, 

a svaka jedva čeka da ti stiša bol. 

A smije li muškarac za tvoj očaj znat, 
govori, pa ću odmah liječnika ti zvat.“ 


No, »vidarice« su, čak i češće nego »vidari«, sigurno 
uglavnom pribjegavale vradžbinama i »babljim ljekarija- 
ma«, što se za primalje vjerojatno ne bi moglo reći. 


" Aristofan, Žene u narodnoj skupštini, stihovi 363—364. 
2 Platon, Teetet, 19 a, i dalje. 
5 Euripid, Hipolit, stihovi 293—296 (prijevod B. Klaića; op. prev.). 


SESTO POGLAVLJE 


UREDNOST I ODIJEVANJE : 


Starogrčki liječnici pridavali su veliku važnost higijeni, 
tjelesnoj urednosti i vježbanju. Gimnastika se smatrala 
neophodnom za zdravlje muškaraca, a u Sparti i za žene, 
kao i za opće dobro zdravstveno i duševno stanje (euek- 
sia). I sam je Sokrat već u poodmaklim godinama gimna- 
sticirao da bi se riješio malo prevelikog trbuha. Djeca su 
već zarana učila plivati u moru ili u rijekama (koje su, 
doduše, u Grčkoj rijetke i često presahnjuju). Mali su se 
Spartanci svakodnevno kupali u Euroti, čak i zimi. Odra- 
sli muškarci činili su isto, no Nausikaja i njezine sluški- 
nje, koje su se, opravši rublje, kupale u rijeci, nisu imale 
sljedbenica u klasičnom razdoblju, u kojemu su se žene 
kupale pod vedrim nebom samo na nekim vjerskim sve- 
čanostima: vidjevši Frinu kako se kupa prilikom Eleuzini- 
ja (vjerojatno u Falerskom zaljevu, sudjelujući u zanim- 
ljivom obredu hálade mystai: u more, posvećenici!) ili pri- 
likom Posejdonija, slikar Apel navodno se nadahnuo za 
svoju Afroditu Anadiomenu.? 


Pizistrat i njegovi sinovi izgradili su u toku 6. stoljeća 
pr. n. e. u Ateni monumentalne česme na kojima su žene 
punile krčage, no gdje se, ukoliko je slavina bila postavlje- 
na dovoljno visoko, čovjek mogao oprati pod mlazom kao 
pod tušem. Dosta posuda sa crnim likovima prikazuje 


! Ksenofont, Gozba, 2. 


2 Atenej, XIII, 590 f; R. Ginouvès, Balaneutike Recherches sur le 
bain dans l'antiquité grecque, 

takve prizore, no kasnije, na posudama sa crvenim likovi- 
ma dosta su rijetki. U slučaju da se na česmi nalazila stu- 
blina u kojoj se skuplja voda, u njoj je, naravno, kupanje 
bilo zabranjeno da se ne onečisti. U Ateni 5. stoljeća pr. 
n. €. ljudi se nisu često kupali na javnim zdencima, jer 
su se pojavile nove mogućnosti. 

To je vrijeme izgradnje palestra i gimnazija, koje su 
imale vlastite izvore, kade za pranje, pa čak i bazene (lu- 
trá). Okrugli bazen delfijskog gimnazija imao je 9,70 m u 
promjeru i bio dubok dva metra, pa se u njemu moglo pli- 
vati. Atleti su se, po svemu sudeći, najprije oprali u umi- 
vaonicima ispod same česme, a tek su se zatim zajednički 
kupali u bazenu. Gimnaziji su bili po mogućnosti smješte- 
ni u blizini mora, vodenoga toka ili izvora (delfijski gim- 
nazij nije daleko od vrela Kastalije), kako bi se što lakše 
napravili kupališni uređaji. U 5. stoljeću sve se više na- 
pušta kupanje na otvorenom i prelazi u udobnije kupaoni- 
ce s dovodom i odvodom tekuće vode kroz olovne cijevi; 
pronađeni su i posebni protočni uređaji za pranje nogu. 
U vrijeme kada su se prikazivali Aristofanovi Oblaci, tj. 
god. 423. pr. n. €., u gimnazijima još nisu postojale, barem 
se tako čini, tople kupke, nego samo u javnim kupališti- 
ma, o kojima ćemo uskoro kazati riječ-dvije. Povrh toga, 
gimnaziji su raspolagali i parnim kupeljima, gdje je ugri- 
jani zrak izazivao obilno znojenje. Gimnazij je sasvim si- 
gurno pridonio tome što su se stari Grci veoma brinuli za 
održavanje tjelesne čistoće. 


Grci klasičnog razdoblja poznavali su također i kupelji 
za oporavak od napora, u kakvima su uživali već i Home- 
rovi junaci. Kada (pyelos) bila je obično glinena, pa ju je 
prema tome bilo lako razbiti, no mogla je biti isklesana i 
od kamena ili napravljena od ciglica povezanih žbukom i 
obmazanih nekim nepropusnim slojem. Olintske kade, ko- 
jima je oblik otprilike pačetvorinast, imaju na stražnjoj 
strani odignuto dno, tako da podsjećaju na naše »sjede- 
će« kade; nemaju, međutim, nikakav otvor za odvod vode. 
U takvim kadama nije moglo biti zaronjeno u vodu čitavo 
tijelo, pa se kupač morao polijevati sam ili ga je iz vrča 


3 Vidi J. Jannoray, Le gymnase de Delphes (1953), str. 61 i dalje. 
1 Aristofan, Oblaci, stihovi 991, 1045 i dalje. ' 

ili spuzvom polijevao neki sluga. Velike i duboke kade u 
kojima se Covjek mogao posve ispruziti u vodi bile su, 
kako kažu, svojstvene Sibaritima. 

Okrugli ili ovalni umivaonici, koritanca 1 lavorčići, iz- 
rađeni od kovine, gline ili drveta, služili su za djelomično 
umivanje ili kupanje male djece. Noge su se prale u plit- 
kom metalnom lavoru na tri nožice s lavljim pandžama na 
kraju. No, posuda za pranje kakvu najčešće srećemo u kla- 
sično doba jest velik, okrugao i dubok umivaonik na dosta 
visokom, pri dnu ljevkasto proširenom stalku sa obično 
jonskom glavicom. Na posudama sa crvenim likovima to je 
najčešći tip posude za umivanje u kući i u palestri. Ti su 
umivaonici bili isklesani od kamena ili ponekad načinjeni 
od pečene gline. Mora da ih se punilo ručno (osim onih 
koji su se u gimnazijima nalazili ispod slavine), kako ih 
se zatim i praznilo. Zimi se voda za pranje zagrijavala u 
kotlu. 

Neki su, međutim, a osobito »Spartanci duhom«, sma- 
trali da topla kupelj pogoduje mekoputnosti. Aristofan na 
jednome mjestu cilja na to kako mnogi Atenjani idu tako 
daleko u oponašanju Sparte da ne samo što zanemaruju 
svaku ugodu, nego ne drže ni do tjelesne čistoće. 

Javna kupališta postojala su u Ateni već u 6, a osobito 
su se umnožila u 4. stoljeću pr. n. e. Posjetioci su se u nji- 
ma služili plitkim kadama sa sjedalom, kakve smo opisali, 
i bazenima. Kade su obično bile smještene u krug, straž- 
njim krajem prema zidovima okrugle prostorije; neke su 
takve prostorije bile uređene kao parne kupelji. Sve pro- 
storije, a ne samo parna kupelj, bile su zagrijavane, isto 
kao i voda za pranje. U ime vlasnika kupalište je vodio 
»kupeljski ravnatelj« (balaneús), koji je ubirao sasvim ma- 
lu ulazninu (dva kalka, tj. dva novčića od po osminu obola), 
održavao red i nadzirao rad robova ili »kupeljskih moma- 
ka«; ta je osoba često bila slikovita, vrlo glasna, ali i na 
lošem glasu. Momci su se brinuli za grijanje, polijevali 
kupače vodom i trljali ih uljem. 

U javne se kupke nije išlo samo radi kupanja, nego i 
zato — barem što se tiče besposlenih dokoličara — da se 
sretnu prijatelji i znanci i da se s njima popriča. Stroge 


5 Atenej, XII, 519 E. 
$ Aristofan, Ptice, stih 1282. 

i ozbiljne osobe poput Fokiona nisu zalazile u kupališta, 
no obični, »mali« ljudi rado su se odmarali uživajući u 
udobnostima kupališta i ostajali u njima dugo da bi se og- 
rijali, pogotovo ako zimi nisu kod kuće imali ognja“ Reklo 
bi se da su u nekim kupalištima postojali i posebni od- 
jeljci za žene, no posjećivale su ih vjerojatno samo siro- 
maSnije Atenjanke, hetere i robinje. Pripadnice gradan- 
skog staleža kupale su se kod kuće u kadi ili, redovitije, 
iz umivaonika na stalku u gineceju, što je također čest 
prizor na oslikanim posudama. | 

Stari Grci nisu znali za sapun. Vidjeli smo u Četvrtom 
poglavlju da su se atleti u gimnazijima trljali uljem i pije- 
skom, te da su zatim, prije pranja, kožu čistili strigilom. 
U kupalištima se upotrebljavao ili nepročišćen natrijev 
karbonat, kakav se vadio iz zemlje, ili otopina potaše dobi- 
vene od drvenog pepela (vjerojatno ista kakva se upotreb- 
ljavala i kao lug za pranje rublja: konta, litron), ili pak ne- 
ka osobita vrsta gline sa znatnim primjesama sode (smé- 
gma, halestraion, kimolia ge). U Aristofanu se Pravomil 
vajka: 


AY otkad ja se čistim, kupam, nikad još 
Ovako lug mi nije grizo obrve, 


a na drugome se mjestu kaže: 


Kligen, onaj mali, 

Čovjek najgori od sviju banjara na svijetu 
Što sapunom mašu 

Smjesom od pepela 

I salitre krive 

I od kimolske zemlje. 


Naime, Kimol, otok u Cikladima, poznat je i danas po 
jednoj vrsti vapnenca bogatog sodom, zvanoj kimolej. 
Teokritove su Sirakužanke u 3. stoljeću pr. n. e., po sve- 
mu sudeći, za pranje umjesto sapuna upotrebljavale neku 
vrstu kreme." 


7 Plutarh, Fokion, 4 
* Aristofan, Pluto, stih 535; vidi gore, Prvo poglavlje, str. 23. 


* Aristofan Aharnjani, stihovi 17—19; Žabe, stihovi 709—712. (pri 
jevod K. Raca; op. prev.). 


9 Teokrit, Sirakužanke, stih 30 (u prijevodu prof J. Perića, 
Zadar, 1909, stoji riječ mítlo; op. prev.). 

Stari su se Grci rado kupali prije večere. Zbog toga obi- 
Caja izrazi »kupati se« i »ići večerati« bili su gotovo isto- 
značni. Sokrat je, kao što znamo, više brige posvećivao 
svome duhu nego tijelu, no kad je bio pozvan na večeru, 
uvijek se okupao prije nego što bi pošao svome domaćinu: 


Reče mi, dakle, da je sreo Sokrata, i okupana i u san- 
dale obuvena, što je Sokrat retko činio, pa ga je zato 
zapitao kuda ide kad se onako lepo doterao. 

A Sokrat je odgovorio: Idem na gozbu kod Agatona... 
Zato sam se ovako lepo doterao, da lep lepu dođem." 


U takvim se prilikama išlo i brijaču, kod kojega su Ate- 
njani voljeli provesti stanovito vrijeme da bi malo popri- 
Cali i dočuli novosti, kao što kaže Lizijin Bogalj", no dr- 
žali su mnogo, poput Homerovih dugovlasih Ahejaca, i 
do urednosti i ljepote svoje kose, brkova i brade, koje su 
puštali da im rastu ili su ih podšišavali i potkresivali, već 
kako u kojem razdoblju i kako u kojem društvenom sloju. 
Brijač je uređivao također i nokte na rukama i nogama. 

Grci su tek poslije Aleksandra Velikog počeli potpuno 
brijati bradu i brkove. U klasičnom razdoblju britva je 
bila u prvom redu ženska toaletna potrepština, a ne mu- 
ška, jer su se žene rješavale suvišnih malja paleći ih pla- 
menom svjetiljke“ ili uz pomoć specijalnih krema, ali i 
britvom. U Aristofanu jedna žena, koja hoće da je smatra- 
ju muškarcem, kaže: 


Prije svega britvu iz kuće 
Ja bacih napolje da čdrunjavim sva 
I ništa već na žensko nalik ne budem. 


Kada u jednoj drugoj komediji Euripid veli Agatonu: 
»Sveđ, Agatone, imaš britvu uza se, — posudi nam je sa- 
da!«, zapravo cilja na ženske karakteristike pjesnikove. 
Tražeći od svojih prijateljica da se preobuku u muškarce 
kako bi pošle preuzeti vlast u Skupštini, Praksigora im 
nalaže da pokažu lažne brade koje je trebalo da ponesu.! 


11 Platon, Gozba, II (prijevod M. N. Đurića; op. prev.). 
dn citat iz Lizije, Govor za bogalja, 20, Prvo poglavlje, str. 
] : 
3 Vidi Aristofan, Žene u narodnoj skupštini, stihovi 12—13. 
1 Aristofan, Žene u narodnoj skupštini, stihovi 65 i 68—72; Zens- 
ka skupština u Tesmoforiju, stihovi 215—218 (prijevod K. Raca; 
op. prev.). Vidi P. Leveque, Agathon (1955), str. 39, 

Nema tome dugo što su stariji (atenski) bogataši pu- 
radi udobnosti prestali nositi lanenu donju odjeću i ume- 
tanjem zlatnih cvrčaka povezivati kovrljak kose na glavi.” 


Ne znamo pravo da li se radi o zlatnim iglama u obliku 
cvrčka (takve nisu pronađene), ili o zlatnim spiralama s ko- 
jih se pri hodu čuo zvuk pomalo sličan cvrčanju cvrčka, 
Promotrimo li glavu »Payne-Rampinova« jahača u Louvreu, 
moramo se diviti dotjeranosti njegove kovrčave frizure 
s tankim pletenicama simetrično raspoređenim iza ušiju. 
Muškarci su se češljali jednako pomno kao i djevice s 
Partenona. 

Ali, poslije Perzijskih ratova u Ateni su gotovo jedino 
djeca zadržala dugu kosu; kad su dječaci postali efebi, 
rezali su kosu i posvećivali je bogovima. S druge strane, 
u Sparti su djecu šišali sasvim kratko, a odrasli su nosili 
dugačke frizure, koje su u Ateni oponašali kicoši iz stale- 
ža vitezova. Teofrastov se tvrdica šišao do kože, kako bi 
morao što rjeđe ići brijaču.* Robovi su uvijek bili ostriže- 
ni. Većina slobodnih Atenjana klasičnog razdoblja nosila 
je dosta kratku kosu, kao na primjer odličnici s parte- 
nonskog friza." 

Bradu su u arhajsko doba često rezali ogrličasto uzduž 
donje čeljusti, a u Periklovo su je vrijeme puštali i na 
obrazima i potkresivali je u zaobljen ili šiljast oblik. 

Dok su u arhajsko doba muškarci i žene dotjerivali kosu 
na gotovo podjednak način, u klasičnom su razdoblju sa- 
mo Atenjanke zadržale i usavršile komplicirane frizure 
kakve su njihovi muževi napustili. Raspuštenu kosu nosile 
su samo prilikom nekih svetkovina. Kratka je kosa u na- 
čelu bila pravilo za robinje, no hetere i sviračice bile su 
izuzetak: sviracica aulosa sa »prijestolja Ludovisi« nosi 
kosu spletenu u punđu koju pridržava kekrifal, vrsta veo- 
ma elegantne mrežice ili fine marame što je zatezala kosu 
od čela prema zatiljku. Slobodne su žene rezale kosu samo 
povremeno, u znak žalosti. Djevojke su obično nosile oko 


5 Tukidid, Peloponeski rat 1, 6 (prijevod S. Telara: op, prev.). 
16 Teofrast, Karakteri, 10. 


1% Vidi J. Charbonneaux, La sculpture grecque classique, 1, slika 
69. 

glave jednostavne trake da im kosa ne pada na čelo. Dok 
djevice s Partenona imaju duge pletenice koje padaju niz 
grudi i leđa, Atenjanke Periklova doba nosile su uvojke i 
kovrče, koje su na razne načine pridržavale na tjemenu i 
zatiljku. Arheolozi su pronašli dosta češljeva, među ko- 
jima, na primjer, na atenskoj Agori, jedan dvostruki češalj 
od maslinova drveta sa trideset i jednim tankim zupcem 
na jednoj strani i dvadeset debljih na drugoj, dok je sre- 
dina izrezbarena ovalnim i trokutastim ornamentima, 
Drugi su češljevi od kosti, bjelokosti, kornjačevine ili mje- 
di. Neki su tako lijepo ukrašeni da predstavljaju prave 
male umjetnine. 

Kosa se bojila ponajviše u plavo (blond), jer je to bila 
najcjenjenija boja. Upotrebljavale su se i lažne pletenice, 
kao i vlasulje. 


Spomenuli smo već na koji su način žene uklanjale ili 
brijale nepoželjne dlake. Služile su se i raznim kremama 
za uljepšavanje, raznovrsnim miomirisima što su ih ku- 
povale u miropolionu, kao i šminkom. Govoreći o svojoj 
mladoj supruzi Ishomah kaže: 


Dakle, jednom sam je vidio kako se natrla mnogim 
bjelilom, da bi se činila još bjelja nego je bila, mnogim 
volujskim jezikom, da bi se činila rumenijom nego u 
istinu, u visokim cipelama, da bi se činila veća nego je 
narasla. 


Muž je mladu suprugu izgrdio zbog takva dotjerivanja, 
no ona je to učinila samo zato da bi mu se što više svi- 
djela, jer je bila poštena žena. Hetere sa svoje strane ne 
samo da su upotrebljavale bjelilo i rumenilo, nego su još 
oko očiju i preko obrva povlačile crne ili smeđe crte, a 
znale su i za grudnjak (strófion). Vidimo, dakle, da su lje- 
potice Periklova doba znale kako se valja dotjerati, a još 
nismo spomenuli nakit, o kojemu će biti riječi malo 
kasnije. 


18 Vidi Bull. de Corr. Hell., 80 (1956), str. 237, slika 6. 
1% Ksenofont, O gospodarstvu, 10 (prijevod M. Kuzmića; op. 

Sto se tiče tkanina, Grci su bili nešto naučili o postoja- 
nju egzotičnih proizvoda poput svile" i pamuka, koji je 
Herodot nazivao biljna vuna, doslovno »vuna sa drvecax”, 
no raspolagali su jedino lanom i runom nekih životinja, 
osobito kozjom kostreti, od koje su pravili grubu tkani- 
nu (sdkos) i, naravno, ovčjom vunom. 

U prethodnom poglavlju već smo govorili o predenju i 
tkanju vune, što je bio glavni posao starogrčke žene. Lan 
se proizvodio na Istoku i u Maloj Aziji, odakle su ga Grci 
isprva uvozili u sirovom ili obrađenom stanju. Kasnije je 
ta biljka prilagođena u nekim grčkim krajevima, u Traki- 
ji, u Makedoniji, u Ahaji i na pojedinim otocima, na Kre- 
ti, Kipru i Amorgu. Stabljike lana sušile su se na suncu, 
zatim su se namakale u mlakoj vodi; onda se ponovo osu- 
šeni lan tukao maljem na ravnom kamenu kako bi se vlak- 
na odvojila od drvenastih dijelova stabljike, a potom se 
preo i tkao. 

Antička, grčka ili rimska odjeća nije bila krojena i šiva- 
na prema obliku tijela kao naša. Sastojala se jednostavno 
od četvrtasta komada tkanine, kakav je izlazio iz tkalač- 
kog stana i prolazio kroz ruke bojadisara i valjara. Takva 
je tkanina slobodno obavijala tijelo, a samo ju je u nekim 
slučajevima pridržavao pojas, poneka kopča ili nekoliko 
šavova. 


Zbog takva načina odijevanja ljudi su u običnom ži- 
votu svaki čas izgledali poluobnaženi, onakvi kakve ih 
vidimo na starovjerskim slikama i kipovima, a da u tome 
ne nalazimo ništa neprirodno. Robovi, radnici, seljaci i 
mornari mora da su stalno izlagali pogledima razgalje- 
na ramena i grudi, suncem i vjetrom opaljene ruke i 
noge, sve potamnjelo i kao patinirano od redovitoga 
dodira sa zrakom.” 


Ta, zbog podneblja i obiklosti podnosiva obnaženost, ni- 
malo nas ne smije čuditi u zemlji gdje su atleti vježbali 


2 Aristotel, Ispitivanje životinja, V, 9, 11. 
21 Herodotova istorija III, 106 (prijevod A, Arsenića; op. prev.). 

2 L. Heuzey, Histoire du costume antique, str. 5. 

potpuno goli. Kvintilijan je rekao za togu: nec strangulat 
nec fluat; i doista: antička odjeća nije smjela biti ni su- 
više uska da ne bi sputavala pokrete, ali ni toliko široka 
da bi ih ometala. 

Muškarci nisu nosili donje rublje; košulju su navlačili 
na golo tijelo. Prvotni i najjednostavniji tip košulje (koja 
je često služila ujedno i kao ogrtač) jest eksomida, odjevni 
predmet koji je pokrivao samo jedno rame, a drugo ostav- 
ljao obnaženo (eks — 6mos). Eksomida je bila pretežno 
radna odjeća robova, slobodnih rukotvoraca i većine vojni- 
ka. Bila je kratka, u pasu stegnuta remenom i spojena na 
ramenu kopčom ili običnim čvorom. Mogla je biti otvo- 
rena ili sašivena na desnom bedru. U svakom slučaju, u 
njoj je čitava desna strana gornjega dijela tijela bila go- 
tovo potpuno gola. Najtraženije eksomide šile su se u 
Megari. 

Košulja ili kratka haljina, hiton, razlikovala se, u siučaju 
kada nije bila duga, od eksomide po tome što je kopča- 
ma ili zaponcima bila sastavljena na oba ramena. Kad je 
u trenutku prije nego što će s isukanim mačem sunuti u 
očajnički boj, kralj Kleomen u Aleksandriji »razderao 
košulju na desnom ramenu«, zapravo je od svoga hitona 
napravio eksomidu.” Košulja, koja je bila sapeta pojasom, 
pravila je oko struka niz nabušenih nabora, koji se zvao 
kolpos; počesto se iznad pojasa nalazio i zoster, kožni re- 
men vojničkoga tipa, koji je pravio i drugi kolpos, kao što 
se vidi na jednom konjaniku koji stoji kraj svoga konja u 
panatenejskoj povorci na partenonskom frizu.“ 

Kad je čovjek polazio spavati, ostajao je u košulji, koja 
je dakle bila i noćna i danja, ali je otpasivao remen: 


Ako se nezgodno štogod u kući dogodi kada, 
I bez pasa susjed će doći, drugi se mnogo ne žure.“ 


2 Plutarh, Kleomen, 31, 2. 

4 Vidi J. Charbonneaux, La sculpt. gr, class., I, slika 62. 

25 Heziod, Poslovi i dani, stih 344 (prijevod A. Bazale i N, Miliće- 
vića, Op. prev.). 

% Vidi Ch. Dugas i R. Flaceličre, Thésée, images et récits (De 
Boccard, 1958), slika 9% vidi i mladoga Troila na jednom drugom 
Eufronijevom peharu: E. Pottier, Douris, str. 89, slika 18. 

Djeca su nosila kratke haljetke bez pojasa, kakav ima 
na sebi mladi Tezej na čuvenom Eufronijevom peharu u 
Louvreu.“ 

Međutim, duga haljina drevnih Jonjana (koja pada sve 
do poda) zadržala se i u klasično doba, ali je, čini se, spa- 
dala u svečanu ili obrednu odjeću, kakvu su nosili svećenici, 
kitaredi (svirači kitare) i neki natjecatelji na javnim igra- 
ma. Delfijski auriga (znameniti kip upravljača kola na utr- 
kama) obučen je »u dugu kočijašku halju, tradicionalnu bi- 
jelu ksistu, koja se odijevala za utrke. Sezala je gotovo 
do gležanja, padajući u dugim paralelnim naborima sve od 
pojasa, koji se nosio visoko, ispod želuca... Iznad pojasa 
haljina je prilično 'nabušena', pogotovo sa strana. Izrez 
oko vrata joj je i sprijeda i straga u obliku slova V, a na 
ramenima i nadlakticama završava se šavovima koji tvore 
niz sitnih nabora. Ovi nabori i vrpce što prolaze ispod pa- 
zuha tvore kratke rukave.«” 

Čak je i kratka košulja imala ponekad duge rukave, koji 
su se prišivali vjerojatno po uzoru na perzijsku nošnju.” 

Uobičajeni ogrtač ili plašt starih Grka, himation, sasto- 
jao se od jednog jedinog komada vunene tkanine, koji se 
jednostavno prebacivao ili omatao oko tijela bez ikakve 
kopče. Običan himation od grube tkanine i bez ikakva 
ukrasa, kakav su nosili filozofi, zvao se tribon (»ogrtač 
za štrapac«), dok se himation od finije vune i često obrub- 
ljen trakama u boji, kakav su nosili kicoši, zvao hlanida. 
Uz ogrtač je obično išao i dugačak štap, gornjim dijelom 
sličan štaki; kad bi čovjek zastao u hodu, oslanjao se o 
štap, tako da je ovaj podržavao nabor himationa pod pa- 
zuhom, što je tako čest stav likova na bareljefima i osli- 
kanim posudama? 


Plutarh kaže da spartanski dječaci »od dvanaeste godi- 
ne više nisu nosili košulje, nego su dobivali jednu kabani- 
cu za čitavu godinu«.” Oponašajući Lakedemonjane;" ili 


a F, Chamoux, L'aurige de Delphes (1955), str. 51. 
22 Vidi L. Heuzey, Histoire du costume antique, str. 80—84. 


2 Vidi na primjer P. Cloché, Les classes, le métier, la trafic, slike 
XXIV Bi XXX B. 


% Plutarh, Likurg, 16, 12. 
3 Vidi F, Ollier, Le mirage spartiate, 1, str. 172—173 i 184—185. 

pak zbog siromaštva, i mnogi su Atenjani ogrtač oblačili 
na golo tijelo. Tako je radio i Sokrat, a po ugledu na nje- 
ga i većina ostalih filozofa. »Uvijek si bos i bez hitona«”, 
rekao mu je Antifon. Uostalom, ogrtač je bio dovoljno ši- 
rok da pokrije čitavo tijelo; jedino kad bi zapuhao snažan 
vjetar i odigao ga, vidjelo bi se da ispod njega nema ko- 
šulje. No, po svemu sudeći, u Ateni je oblačenje ogrtača 
na golo tijelo ipak bilo izuzetak. 

Himation se oblačio tako da se najprije prebacio preko 
leđa i oba ramena, zatim su se na grudi povukla dva do- 
nja ugla tkanine, a nabori su se ispruženom desnom ru- 
kom skupili u pregib lijeve ruke ili na lijevo rame, odakle 
su klinasto padali na leđa. Takav su način stari Grci zvali 
osrtanje zdesna (epidéksia); naime, desnom bi rukom uh- 
vatili skut ogrtača i potom ga zdesna prebacivali nalijevo. 
U Aristofanovim Pticama Posejdon kaže Tribalu, barbar- 
skome bogu, koji prema tome nije poznavao grčke obi- 
čaje: 


Ti, što je s tobom? Nalijevo zar nosiš plašt? 
Na desno rame nećeš li ga premetnuti? 
Što, kukavče? Baš pravi si Lespodija!* 


Atenski strateg Lespodija imao je čireve ili proširene 
vene na lijevoj nozi, pa je, navodno, namještao skut ogr- 
tača tako da ih prikrije, jer da se ogrtao kao drugi, u ho- 
du bi mu se vidjela lijeva noga (ako je, naime, nosio krat- 
ku košulju). U Platonovu Teetetu Sokrat se ruga prostaci- 
ma »koji ne umiju podići plašt na lijevo rame kao što čine 
slobodni ljudi«.* 

Stari govornici Solon, Periklo, Temistoklo i Aristid, be- 
sjedili su s govornice zaogrnuti u plašt koji im je pokrivao 
obje ruke, dok je iz nabora izvirivala samo desna šaka, 
što je onemogućivaio bilo kakvu izražajniju govorničku 
gestikulaciju. U takvu je stavu i Solonov kip u Salamini, 
kako veli Eshil, koji ga navodi kao primjer suzdržanoga 
mira nekadašnjih političara, kako bi što oštrije osudio 


2 Ksenofont, Spomeni Sokratovi, I, 6. 


3 Aristofan, Ptice, stihovi 1568—1569 (prijevod K. Raca; op. prev.); 
isp, F. Robert, Rev. Et. Gr., 70 (1957), str. XVI—XVII. 


% Platon, Teetet, 175 e. 

vatreno razmahivanje rukama po kojemu je bio poznat 
»divlja zvijer« (therion) Demosten.* Takvu pozu ima i ko- 
pija navodno Sofoklova kipa.* Skut himationa mogao se 
podići do brade ili čak i preko glave, poput kapuljače. 
Međutim, u Eshinovo i Demostenovo vrijeme govornici- 
ma je, dok su se obraćali slušateljstvu, skut ogrtača pro- 
lazio ispod desnoga pazuha i ukoso preko grudi do lije- 
voga ramena, tako da im je desna ruka bila sasvim slo- 
bodna »izvan himationa«. U Ženama u narodnoj skupštini 
Praksagora veli svojim drugama: 


Valja nam 
Dić ruku jednu uvis, nju odgalit svu.” 


Naime, taj način glasovanja (heirotonia) mogao se vršiti 
samo tako da se razgrnu desna ruka i rame. 

Kad bi ponekad ustrebalo osloboditi tijelo za neki fizič- 
ki posao ili za borbu, himation se presložio po dužini, no 
u tom ga je slučaju valjalo pričvrstiti o lijevo rame po- 
moću kopče kao eksomidu ili hlamidu. Nakon poraza kod 
Heroneje čak su i starci pozvani u vojsku da pomognu u 
obrani od Filipa, koji je bio zaprijetio Ateni: 


Starci, kojima su godine iscrple tjelesnu snagu, veli go- 
vornik Likurg, hodali su naokolo gradom onako pogrb- 
ljeni, »jednom nogom u grobu«, presloživši plašt i pri- 
kopčavši ga o ramenu.“ 


Tako su na jednostavan način svoje mirnodopske ogr- 
tače prilagodili za boj. 

Hlamida, koja je bila u prvom redu ogrtač vojnika, efeba 
1 konjanika, a vjerojatno je potekla iz Tesalije, pravila se od 
još deblje i čvršće tkanine nego čak tribon, i uvijek se 
kopčala na ramenu. Taj je dosta kratki plašt na vjetru le- 
pršao iza trkača ili jahača, pa su umjetnici često znali is- 
koristiti to lelujanje tkanine za postizanje osobito lije- 


5 Eshin, Govor protiv Timarha, 25. 


36 Vidi L. Heuzey, Histoire du costume antique, str. 102, slika 53, 
s čim treba usporediti Demostenov kip, ibidem, str. 30, slika 19. 


3 Aristofan, Žene u narodnoj skupštini, stihovi 266—267 (prijevod 
K. Raca; op. prev.). 


3 Likurg, Govor protiv Leokrata, 40. 

pih efekata, kao na primjer na partenonskom frizu.” Zbog 
toga što je bila otvorena i raspuštena, hlamida nije štiti- 
la tijelo kao himation, te se ispod nje morala nositi ko- 
šulja. Premještanjem kopče oko vrata ili s jednoga rame- 


na na drugo mogla se vrlo lako po potrebi osloboditi i li” 


jeva ruka umjesto desne. Hlamida omotana oko lijeve 
podlaktice mogla je služiti i kao kakva-takva zamjena za 
štit; tako je učinio Alkibijad kad se prije smrti probio iz 
svoje kuće zahvaćene požarom.“ Grimiznocrvena hlamida 
kroz čitavu je antiku ostala najuobičajeniji vojnički plašt: 
vojnici namjesnika Pilata ogrnuli su Isusa Krista, prije ne- 
go su ga ovjenčali trnjem, jednom takvom hlamidom, »skr- 
letnom kabanicom« (Matej, 27, 28). 

U staroj Grčkoj robovi nisu nosili posebnu odjeću; mo- 
ra da su se oblačili poput naseljenika i Atenjana iz siro- 
mašnijih slojeva. 

* 
Xx * 


U načelu, ženska se odjeća nije razlikovala od muške. 
Zbog posebna načina podešavanja i nagizdavanja mogla 
je izgledati sasvim drugačijom, no uvijek se radilo u pr- 
vom redu o četvrtastom komadu vunene ili lanene tkani- 
ne, kakav izlazi iz razboja, koji se slobodno prilagođivao 
tijelu pomoću kopča ili šavova. Kažu da su Fokion i nje- 
gova žena u svome siromaštvu imali samo jedan ogrtač 
za izlaske, kojim su se služili naizmjence. Međutim, žen- 
ska i muška odjeća razlikovale su se po načinu oblačenja 
i po boji. U Ženama u narodnoj skupštini Praksagora i 
njezine prijateljice posudile su od muževa ne samo štapo- 
ve i tešku obuću (embádes), nego i ogrtače, dok je Blepir, 
koji je zbog toga morao navući ženinu »safranastu donju 
suknjicu« (krokotós), u njoj ispao smiješan." 

Najpriprostija ženska odjeća je ona kakvu su nosile 
mlade Spartanke, koje su atenski pjesnici toliko ismijava- 


» Vidi J, Charbonneaux, La sculpture grecque classique, I, slika 


 Plutarh, Alkibijad, 39. 


4“ Aristofan, Žene u narodnoj skupštini, stihovi 311—332 (prije 
vod K. Raca; op. prev.). 

li.“ To je otvoreni peplos, koji je služio u isti mah kao ha- 
ljina i kao ogrtač. Sastojao se od dosta uzanoga, četvero- 
kutnog rupca, fibulama pričvršćenog o ramenima; na pep- 
losu nije bilo šavova, a nosio se utegnut pojasom. Pokri- 
vao je u stvari samo jednu polovicu tijela, dok se druga 
razotkrivala i pri najmanjem pokretu. Plutarh nam govo- 
ri kako su mlade Lakedemonjanke nosile »onu vrstu ha- 
ljetka, kojemu su se skutovi, jer nisu bili dolje sašiveni, 
rastavljali u hodu i otkrivali bedra, zbog čega su se i zva- 
le 'golokuke' (fainomeris)«.* 


Ako je taj otvoreni peplos bio dovoljno dug, mogao je 
imati i nabrani pregib: 


Kad je žena satkala četvrtast komad tkanine veći od 
skromnoga peplosa spartanskih djevojaka, morala je, 
sasvim naravno, prebaciti preko ramena i zakopčati fi- 
bulama sve što je bilo dulje od njezina stasa. Jedan dio 
velike vunene marame bio je gore prebačen preko dru- 
goga svog dijela, dok joj je jedna strana ostajala otvore- 
na. Preko nje se nosila dulja ili kraća gornja odjeća, 
koja se, međutim, u donjem dijelu sastojala samo od 
jednoga komada tkanine, bez i jednoga šava. Na isti 
način, rubovi su joj padali postrance u slapu nabora, 
koji s čitavoj odjeći pridavali karakterističnu ose- 
bujnost.“ 


Žena odjevena u peplos lako je mogla ruku staviti pod 
nabrani pregib, što je čest stav mnogobrojnih kipića, oso- 
bito onih koji su služili kao stalci za ogledala. 

Ako je pregib bio dovoljno dug, stražnji je dio mogao 
biti prebačen preko glave poput koprene ili kapuljice. Zen- 
ske figure na nadgrobnim spomenicima obično imaju na 
taj način zastrte glave. 

Kad je pregib s naborima padao niz tijelo, mogao je u 
struku biti stegnut pojasom, na način kako je odjevena Fi- 
dijina Atena Partenos, sudeći barem prema brojnim njezi- 
nim kopijama koje su se sačuvale do danas.“ Pojas je pri- 


2 Vidi gore, Treće poglavlje str, 64. 
8 Plutarh, Usporedba Likurga i Nume, 3, 6—1. 
“ L. Heuzey, Histoire du costume antique, str. 156. 


s Vidi J. Charbonneaux, La sculpture grecque classique, I, slika 
46. 

državao nabore, ne dopuštajući da se pri hodu desna noga 
obnaži, 1 isticao gornji dio tijela, pridajući cijeloj figuri 
plemenitu naočitost. Kada tkanina nije bila zategnuta pre- 
ko prsiju, pojasom se mogao postići bogat naborak, ko- 
Ji su stari Grca zvali kolpos. Otvoreni peplos nužno je bio 
asimetričan, dok je zatvoreni obično cilindrična oblika, 
bio podešen vrlo simetrično. Zatvoreni peplos također je 
mogao imati pregib i pojas. Takva je vilečanstvena odjeća 
ergastiná (radnicá) na partenonskom frizu u Louvreu.* 

U vrijeme atensko-eginskog rata, kojemu ne znamo toč- 
nu godinu, no do kojega je sasvim sigurno došlo prije 
485. pr. n. e., Eginjani su odnijeli jednu tako potpunu 
pobjedu da su izginuli svi Atenjani, osim jednoga, o čemu 
Herodot veli; 


Kad je stigao u Atinu, on javi kakva se nesreća de- 
sila. Kad su za to saznale žene onih koji su učestvovali 
u pohodu na Eginu, strašno su se naljutile što je od 
njih tolikih on sam ostao u životu, te ga opkole i počnu 
ga bosti šiljkovima od kopči sa svojih haljina i svaka 
ga je pitala gdje joj je muž. I on tako pogine, a Atinja- 
ni su smatrali taj postupak žena za veću nesreću od one 
prve. Pošto nisu znali kako drukčije da kazne ove že- 
ne, oni ih prisile da otada nose jonske haljine. Pre toga 
su Atinjanke nosile dorske haljine, koje su vrlo slične 
korintskima. Posle toga su nosile lanene haljine da im 
kopče ne bi bile više potrebne. 

Ako hoćemo da govorimo istinu, taj način odevanja i 
nije bio poreklom jonski, nego je bio karski; stari na- 
čin odevanja helenskih žena bio je taj za koji mi sada 
kažemo da je dorski.“ 


Posljednja tvrdnja iz ovoga teksta nije baš sasvim vje- 
rodostojna, kao što ni čitavu tu Herodotovu priču ne mo- 
ramo uzeti pod gotov groš. Vjerojatno je, međutim, da je 
atenska moda u pogledu ženskog odijevanja bila rezultat 
dugotrajna razvoja a ne nekoga dramatičnog događaja 
poput ovoga o kojemu govori povjesničar. No, u svakom 
slučaju, moramo se pridržavati njegova razlikovanja pe- 
plosa, obično satkanog od vune i pričvršćenog kopčama, 


% Vidi J. Charbonneaux, ibidem, slika 83. 
17 Herodotova istorija V, 87—88 (prijevod M. Arsenića; op. prev.). 

od šivane lanene košulje odnosno haljine, i složiti se s 
tim da je ova novijega postanja. 

Grci su oduvijek upotrebljavali ovčju vunu da bi se 
obukli, dok se lan, kao što smo rekli, isprva uvozio iz Jo- 
nije, a tek se kasnije udomaćio u nekim krajevima Grčke 
u užem smislu. Lan se, prema tome, dugo smatrao luksu- 
snom robom, te se njegova upotreba proširila tek malo- 
-pomalo, i to najprije među pomodarkama iz bogatijih slo- 
jeva. No, mislim da se s pravom može pretpostaviti da 
je stari vuneni peplos, pošto su ga ove već bile odbacile, 
i dalje ostao glavna odjeća seljanki i većine pučanki, o 
robinjama da i ne govorimo. Kao što su atenski gradite- 
lji na partenonskom frizu primijenili usporedo dorski i 
jonski red, tako su i Atenjanke nosile sad takozvani »dor- 
ski« peplos, sad finu lanenu haljinu s naborima, hiton, ko- 
ju su zvale »jonskim«. Na jednom eleuzinskom bareljefu 
iz sredine 5. stoljeća pr. n. e. Demetra je obučena u strogi 
peplos, dok nejzina kći Kora nosi elegantnu lanenu halji- 
nu.“ 

Lanena je haljina, kao i peplos, bila pravljena od četve- 
rouglastoga komada tkanine, kakav izlazi iz razboja, no 
dva su postrana ruba tkanine bila prišivena jedan za dru- 
gi, dok su gornji rubovi sa svake strane bili spojeni na 
ramenima i uzduž ruku dvostrukim nizom šavova, pone- 
kad i kopčama, tako da su tvorili neku vrstu širokih ru- 
kava. Iznad struka nabirao se dublji ili plići kolpos, već 
prema dužini tkanine. Lanena se haljina često plisirala 
priprostim postupkom kakav je utiskivanje nabora nok- 
tom, jer ne bismo mogli tvrditi da su stari Grci poznavali 
glačalo. Ta je dugačka haljina mogla, kao i peplos, imati 
dvostruk pregib na prsima i leđima. 

Preko haljine, koja nije bila tako topla kao peplos, žene 
su zimi nosile raznovrsne ogrtače: na primjer, običan 
oveći rubac prebačen ukoso i pričvršćen oko jednoga ra- 
imena kopčom, ili okrugli plašt, enkiklon, ili peplos kao 
gornju haljinu, ili, napokon, dug himation sličan muškom, 
no kojemu je skut obično elegantnije padao sprijeda, a 
ne straga kao na hlanidi. Katkad bi se taj ogrtač preslo- 


“s Vidi J. Charbonneaux, La sculpture grecque classique, 1, sl. 41. 

žio nekoliko puta po duljini i prebacio unatrag preko oba 
ramena, a sprijeda preko nadlaktica, tako da je, kao na 
oslikanim posudama, izgledao poput dugačka šala.“ 

U 4. stoljeću pr. n. e. elegantne mlade žene što ih pri- 
kazuju figure iz Tanagre zimogrožljivo su se zaogrtale u 
široke, ukusno nabrane plašteve, koji su im gotovo sas- 
vim pokrivali haljine, a katkad su glavu prekrivale sku- 
tom plašta, kao kukuljicom.* 

Naravno, dok su siromašnije Atenjanke i dalje same 
tkale svoju odjeću, u nekim su gradovima pojedini obrt- 
nici već uživali glas vrsnih majstora za pravljenje ovoga 
ili onoga odjevnog predmeta. S otoka Amorga izvozile su 
se bogate lanene haljine, koje su bile vrlo skupe, dok su 
se od sicilskog lana mogle praviti mnogo jeftinije." Duge 
lanene halje iz Korinta (kalásireis) također su bile na vi- 
sokoj cijeni. Vezena odjeća sa Hija, Kipra i iz Mileta tra- 
žila se nadaleko. U Pelenu su se pravili glasoviti ogrtači, 
a otmjene su žene mnogo tražile vrlo fin i kvalitetan lan 
(b$ssos) koji se tkao u Patrasu. 


Sliku o tome kako je žena Euripidova vremena ispro- 
bavala novu odjeću najbolje nam daje sam pjesnik kada 
u Medeji glasnik kazuje kako je Glauka, kći korintskoga 
kralja, kojom se upravo bio oženio Jazon, primila otrovan 
plašt i vijenac, smrtonosne darove ljubomorne čarobnice 
koja ih joj je poslala po svojim sinovima: 


A ona kada nakit vidje tvoj i plašt, 
odoljet nije mogla nego primi dar 

i obeća što od njč tražio je muž. 

Pa jedva što je s djecom izašao on, 
ogrnula je ona vézen onaj plašt 

i zlatnim vijencem plavi dvjenčala pram. 
Pred zrcalom poravna vlasi svojih red 

i uredi na tijelu plašta nabor svak. 

Pa nasmijana sva sa stolca usta tad 


€ Vidi reprodukciju Pasijadove alabastre u L., Heuzey, Hist. du 
cost. ant., slika V, s obzirom na str. 220. 


* Vidi J. Charbonneaux, La sculpt. gr. class., II, slika 104, i E. 
Pottier, Diphilos et les modeleurs de terres cuites grecques (Lau- 
rens, 1909), passim. 


3 Platon, Pismo XIII, 363 a. 


172 


i poščta po trijemu sitan miereć hod, 
i vidi se da daru raduje se tvom 
sva sretna što se može smatrat prekrasnom." 


Ovakvo se ponašanje lako dade protumačiti: Glauka je 
sitno koračala kako bi što bolje odmjerila ljepotu nabora 
na odjeći pri hodu. 


* 
+ $ 


Zlatni vijenac kraljevne Glauke spada u bogat ukras 
kakav su starogrčke žene voljele stavljati na glavu kada su 
se oblačile za neku svečanost ili kakvo primanje. Rekli 
smo što se toga tiče da Atenjani iz vremena Perzijskih ra- 
tova, noseći u kovrljku kose (krobylos) zlatne »cvrčke«, 
nisu bili ništa manje gizdavi od svojih žena, ali je muška 
moda ubrzo postala umjerenija, osim u nekim okolnosti- 
ma, kao na primjer prigodom vjerskih svetkovina i sveča- 
nih gozbi. Mladi kicoši iz bogatih slojeva, dugovlasi Aris- 
tofanovi »vitezovi«, nisu baš prezali od takvih ukrasa, a 
ponekad su nosili i metalne grive oko gležnjeva. Gizdelin 
poput pjesnika Agatona, koji se navodno odijevao kao že- 
na, sigurno je nosio i nakit, no to je bilo tako izuzetno da 
je upadao u oči. U klasično doba nakit su u običnim pri- 
likama nosile samo žene, osim prstena pečatnjaka, ko- 
jim su se muškarci koristili za utiskivanje pečata (sfragis) 
u glinu ili u vosak na pismima ili dokumentima povjerlji- 
va sadržaja. 

Žene su dosta često nosile ogrlice, narukvice, naušnice i 
grivne na nogama. Teške ogrlice s privjescima iz miken- 
ske i arhajske epohe — poput Harmonijina đerdana ko- 
jim je bila podmićena Erifila — rijetko su se nosile u 
Periklovo doba, kad su ih nadomjestili lanciéi, o kojima 
je ponekad visjela poneka amajlija. Narukvice su se no- 
sile oko zapešća, ali i između lakta i ramena, kada je nad- 
laktica bila obnažena izvan peplosa. To su bile spiralne ili 
obične kružne grivne od zlata ili srebra, koje su se mogle 
zatvarati kopčom u obliku figurice. Ta vrsta nakita često 
je bila oblikovana u sklupčanu zmiju. 


2 Euripid, Medeja, stihovi 1156—1166 (prijevod B. Klaića; op. 
Drev.). 

Običaj bušenja rupica kroz ušne resice kako bi se o njih 
mogle objesiti naušnice proteže se do najdavnijih vremena. 
Žene Periklova doba nisu u ušima nosile teške i složene 
ukrase mikenskog zlatarstva, nego uglavnom kružiće od 
plemenitih kovina ukrašene, na primjer, rozetama. Pone- 
kad su s njih kao amajlije visjele figurice životinja. 1, na- 
pokon, bila je vrlo raširena moda nošenja grivni oko glež- 
njeva i listova, koja je, vrlo vjerojatno, imala neke vjer- 
ske, odnosno magične (apotropejske) značajke. 

Naravno, žene su nakit držale u kutijicama, koje su im, 
kad su se željele okititi, donosile robinje: takav prizor 
često zatječemo na oslikanim posudama, kao i na nad- 
grobnim reljefima, na primjer na prekrasnoj Hegesinoj 
steli.“ 

Od ženskih toaletnih potrepština valja također spome- 
nuti lepezu i suncobran, od velike koristi u tako toploj i 
sunčanoj zemlji kakva je Grčka. 

Starogrčka lepeza (ripis) ni u čemu ne nalikuje suvre- 
menoj, sklopivoj lepezi, koja se otvara u polukrug. Bila 
je to jednostavno tanka daščica ili pločica, obično u obli- 
ku srca ili kozlačeva ili palmina lista, s peteljkom kao 
drškom. Takve su one krute lepeze načinjene po svoj pri- 
lici od tankih drvenih daščica što ih prikazuju figurice iz 
Tanagre." Ponekad je lepeza bila okrugla ili je izgledala 
kao palmeta. Lepeze su bile obojene zeleno, plavo ili bije- 
lo, a bilo ih je i pozlaćenih. 

Sto se tiče suncobrana (skiádion), kakav se vidi na po- 
nekom bareljefu i na oslikanim posudama iz 5. stoljeća 
pr. n. e., ovaj je, za uzvrat, dosta nalikovao današnjim 
suncobranima. Bio je to predmet napravljen od okrugle 
tkanine nategnute preko stanovitoga broja žbica, koje su 
jednim krajem pričvršćene za prsten što klizi uzduž drš- 
ka. Ponekad su mu radi elegancije dubovi bili ukrašeni 
resama. Suncobran (koji je ujedno mogao služiti i kao ki- 
šobran) rijetko je kada prikazan zatvoren. Gotovo uvijek 
nosi ga rob, slijedeći svoju gospođu i praveći joj sjenu. 
Mora da su suncobrani imali i vjersku ulogu sličnu onoj 
kakvu u nekim procesijama igra »nebo«, kao na primjer 


3 Vidi J. Charbonneaux, La sculpt, gr. class., II, slika 57. 


4 Vidi na primjer E. Pottier, Diphilos et les modeleurs de terres 
cuites grecques, slika XII; P. Guillon, La Bćotie antique, slika XXI. 

u panatenejskoj povorci i Skiroforijama, u kojima se je- 
dan bijeli suncobran nosio ispred Posejdonova svećenika i 
Atenine svećenice, no bili su isto tako i predmeti svako- 
dnevne upotrebe, kojima su otmjene gospođe štitile bje- 
linu svoje puti. 


+ 
* * 


Sokrat i, po svoj prilici, mnogi robovi i pučani hodali 
su atenskim ulicama i stazama predgrađa bosonogi. Liko- 
vi koje vidimo na oslikanim vazama obuveni su dosta ri- 
jetko, a sigurno je da su kod kuće Atenjani i Atenjanke 
bili uglavnom bosi. No, pri izlasku počesto su nazuvali 
sandale i cipele. Pa ipak, Teofrastov se tvrdica obuvao tek 
poslije podneva! 


U pogledu obuće, kao i u pogledu kapa o kojima ćemo 
uskoro također kazati riječ-dvije, veoma je teško uskladi- 
ti mnogobrojne nazive što nam ih daju tekstovi s predme- 
tima predstavljenima na likovnim spomenicima. Mnoge su 
pretpostavke i dalje veoma nepouzdane. Obuća se često 
pravila po mjeri; u tom je slučaju postolar obrezivao pot- 
plat izravno oko naručiočeva stopala.5 Sandale su se sas- 
tojale jednostavno od plutenog, drvenog ili kožnatog đona, 
koji su uz nogu pridržavali remenčići oko gležnjeva i nož- 
nih prstiju, dok je gornji dio stopala ostajao nepokriven. 
Embada, obična zatvorena obuća kakvu su nosili putnici, 
bila je cipela koja se vezala sprijeda, a na gornjem je di- 
jelu bila posuvraćena i gotovo nalikovala na današnju po- 
lučizmu. Endromida joj je dosta slična, samo nema po- 
suvratka. Koturna, lidijskog postanja, koju je, kažu, usavr- 
šio za kazališne potrebe Eshil, bila je obuća s debelim pot- 
platom, mnogo prostranija od prethodnih, pa se mogla 
obuvati i na desnu i na lijevu nogu, odakle i nadimak »Ko- 
turna« koji su protivnici nadjenuli političaru Teramenu, 
optužujući ga da se suviše lako priklanja čas jednoj, a čas 
drugoj stranci.“ 

Ženska je obuća bila znatno elegantnija i raznovrsnija. 
Nazivi nekih vrsta, kao na primjer »perzijanke« ili »lakon- 


5 Vidi gore, Peto poglavlje, str. 145. 
%* Ksenofont, Helenska povijest, IX, 3, 30—31. 

ke« dovoljno jasno govore odakle su bile preuzete, no 
mnogo ih je teže opisati. Znamo da su se žene, kako bi im 
stas bio viši, služile nekom vrstom potpetice koju su stav- 
ljale između noge i dna obuće, budući da po svoj prilici 
postolari nisu stavljali petu na potplate. Jedan je satirič- 
ki pjesnik rekao: »Kad je žena premalena, stavlja pluto 
u cipele«. Koža za žensku obuću bojila se u crno, crveno, 
bijelo ili žuto. Kao i kod odjeće, obućari iz mnogih grado- 
va pravili su vrlo cijenjene modele, na primjer majstori 
iz Arga, iz Sikiona i sa Roda. Jedan Herondin mim uvodi 
nas k nekom postolaru, koji je, kao i većina drugih, ujed- 
no i prodavač obuće. Doduše, taj je komad napisan u 3. 
stoljeću pr. n. €., no vjerojatno su i otmjene žene iz pret- 
hodnog stoljeća već nalazile kod svog obućara širok izbor, 
pa bi se prizor iz Herondinoga komada bio mogao otprili- 
ke na isti način odigrati i pedeset ili sto godina prije. Dvi- 
je mušterije ulaze u radnju, a obućar Kerdon odmah se 
počne truditi da im ugodi; nudi im da sjednu, kori po- 
moćnike i pokazuje dvjema gospama razne »modele iz 
svoje kolekcije«, hvaleći im kakvoću. Uzgred saznajemo da 
je u njegovoj radionici zaposleno trinaest robova, a zatim 
veli: 
Izvolite, pogledajte sve ove razne vrste; 
evo sikionke, ampračanke, kanarinac- 
-žute, jednobojne, papiga-zelene, špageri- 
ce, natikače, papuče, jonjanke, visoke, za 
ujutro, otvorene, otvoreno crvene, sandale, 
argivke, grimizne, na dječačku, za hoda- 
nje. Recite samo što vam je po volji... 

MUŠTERIJA: Kolika je cijena ovom paru što sada dr- 
žiš? Samo, nemoj da nas grom ošine kad 
je čujemo. 

KERDON: Najbolje je da ih sama pogledaš i da mi 
kažeš što misliš koliko vrijede. Reci neku 
cijenu, samo pazi da mi radnici ne ostanu 
bez kruha... 

MUŠTERIJA: No, no, što se buniš unaprijed. Zar mi ne 
možeš bez okolišanja reći cijenu, pa koli- 
ka je da je. 

KERDON: Gospo, ovaj par košta jednu minu (dakle, 
trista drahmi, što je prilična svota). Mo- 
žeš ih pogledati odozgo i odozdo. Kad bi 
ih i sama boginja Atena htjela kupiti, ne 
bih mogao spustiti ni za pola pare. 

MUŠTERIJA: Sad mi je jasno zašto ti je dućan prepun 
lijepe i skupe robe. Dobro je čuvaj, Ker- 
done.” 


I cjenkanje se nastavlja u istom šaljivom tonu. 


* 
> 


Preostaje da kažemo nešto i o kapama. U gradu su mus- 
karci hodali uglavnom gologlavi; na selu i izvan grada po- 
krivali su glavu. Jedino su stranci na proputovanju nosili 
gradom neku kapu. U ratu se nosio metalni šljem. Šaka- 
či — rekli bismo: boksači — imali su kožne štitnike za 
glavu. Pilos je lijepa visoka kapa ušilj, manje-više stožasta 
oblika, koja je mogla imati i štitnik kao zaštitu od sunca, 
pa i razne ukrase. Ta se kapa obično izrađivala od izdrž- 
ljivog i relativno krutog pusta, kako se ne bi spljoštila. 
Mogla je biti napravljena i od kože, pa čak i od kovine. 
Herodot je naziv pilos upotrijebio za perzijsku tijaru.“ Ta 
je kapa mogla poslužiti i kao vojnički šljem.” 

Riječ pilidion, umanjenica prema pilos, označivala je u 
stvari dosta različitu vrstu kape. To je jednostavan vuneni 
ili pusteni klobučić, koji je isprva služio kao nešto poput 
noćne kapice, a koji su liječnici ponekad propisivali bo- 
lesnicima da im se ne prehladi glava.% Takvu istu kapicu, 
bez ikakva ukrasa i bez štitnika za oči ili oboda, nosili 
su na selu robovi i ljudi iz puka: seljaci, pastiri, obrtnici, 
mornari, lađari itd. Njome je glavu pokrivao i bog Hefest, 
kao zaštitnik rukotvoraca. Atenjanin stanovita društvenog 
ugleda sramio se pojaviti na ulici sa tako običnim, nedotje- 
ranim pokrivalom za glavu. Doduše, Solon ju je nosio jed- 
nom osobitom zgodom, kada je, naime, htio da se pomisli 
kako mu se poremetio um.“ 


5 Heronda, Mimi, VII, stihovi 56—85 (uz skraćenja). 


* Herodot, III, 12 (u Arsenićevu prijevodu stoji riječ »šubara«; 
Op. prev.). 


% Vidi na primjer graviranu nadgrobnu stelu u P. Guillon, La 
Bćotie antique, slika XXIV. 


% Platon, Država, III, 406. 


“ Vidi R, Flaceličre, Revue des Et. anc., 49 (1947), str. 235—241: 
Solonova kapica. 

Kineja je bila kožnata kapa (doslovno: »od pseće kože«), 
oblikom i upotrebom vrlo slična pilidionu. 


Pilos je, čak i kad je imao štitnik za oči, slabo štitio od 
sunčanih zraka. Zbog toga su putnici — kao glasnik bogo- 
va Hermo — radije nosili petaz, velik pusteni ili slamnati 
šešir veoma široka oboda i niske »glave«, a remenčićem ili 
uzicom ispod brade, koja ga je pridržavala kad se zabacio 
na potiljak ili nosio na leđima. Takav je šešir morao 
biti pričvršćen na glavi, jer ga je lako mogao odnijeti vje- 
tar, no izvrsno je štitio od sunca i kiše. 

Rekli smo da su žene zastirale glavu skutom haljine ili 
plašta kao kukuljicom. Kekrifal, koji smo također već 
spomenuli, prije je vrsta šala ili marame koja se veže oko 
kose nego pravo pokrivalo za glavu. No, i žene su mogle 
nositi okrugao, šiljat šešir široka oboda, toliju, u stvari 
jednu varijantu petaza. Figurice iz Tanagre pokazuju s 
kakvom su elegancijom otmjene gospe znale nositi tu to- 
liju. 

SEDMO POGLAVLJE 


PREHRANA — IGRE I ZABAVE 


Radni dan, kao i svi skupovi, na primjer sjednice Skup- 
štine i sudovi ili vjerske svečanosti, počinjao je u pra- 
vilu po izlasku sunca. Prije nego bi u cik zore izašao iz ku- 
će, Atenjanin bi pojeo zajutrak (akratismós), koji se obič- 
no sastojao od nekoliko komada ječmenoga ili pšeničnog 
kruha zamočenih u malo čistoga vina (4kratos). Taj je pr- 
vi obrok mogao biti i nešto obilniji kad bi mu se dodalo 
nekoliko maslina ili smokava. 

U antičkoj Grčkoj vremenski odjeljci dana — sati — ni- 
su se računali točno. U davnini se doba dana približno 
određivalo zorom, vremenom kada je najveći promet na 
tržnici (sredina prijepodneva), podnevom, poslijepodnevom 
i večeri. Međutim, već od polovice 5. stoljeća pr. n. e. Grci 
su raspolagali sa dvije naprave za mjerenje vremena: to 
su sunčani sat ili gnomon, koji im je došao s Istoka i kle- 
psidra ili »vodena ura«, u kojoj je otjecanje tekućine oz- 
nacivalo vremensko trajanje. Hidraulični sat na principu 
klepsidre u klasično doba još nije postojao. U praksi, Ate- 
njanima je vrijeme za neki sastanak ili susret pokazivala 
duža ili kraća sjena što ju je na vodoravnu plohu gnomona 
bacala igla koju je na Pniksu postavio astronom Meton, 


ili igla drugih sunčanih satova, od kojih su neki bili i pre- 


nosivi. Dužina sjene mjerila se stopama. U Ženama u na- 
rodnoj skupštini Praksagora veli mužu: 

Tvoja sva briga će biti 
Kad dò desét stopa dosegne sjena, na ručak da pomazan 
ideš. 
Jedan ulomak iz komediografa Eubula prikazuje nekog 
izjelicu: 

Budući pozvan na večeru prijatelju koji ga je zamolio 
da dođe kada sjena na sunčanoj uri dosegne dvadeset 
stopa, izmjerio ju je u zoru, čim je sunce granulo i do- 
šao u goste kad je sjena bila još dvije stope duža. Čak se 
i ispričao što je malo zakasnio, jer da je imao obaviti 
neki posao, i što je došao kad je već svanulo? 


Kako su gozbe za uzvanike uvijek bile zakazivane uve- 
čer, to je kao da je bio pozvan u osam navečer, a došao 
već u osam ujutro. Čak i pošto se proširila upotreba gno- 
mona, stari Grci, po svemu sudeći, nisu brojili sate, kao 
što su to činili Rimljani počevši od izlaska sunca. Podjeljci 
dana ostali su, dakle, kod njih sasvim približno i nedovolj- 
no određeni, što mora da se održavalo i na sam životni 
ritam. 

Negdje oko podneva, ili tokom poslijepodneva, Grci su 
uzimali na brzinu dosta skroman obrok (driston). Neki 


su predvečer imali užinu (hespćrisma), dok je daleko naj- 


obilniji obrok bio obično u sam smiraj dana, često kad 
bi se već spustila noć: to je bila večera (deipnon). 


* 
* * 


Sto su stari Grci jeli kod kuće u običnim prilikama? 
Većinom su, a osobito Atenjani, bili veoma umjereni, što 
je bilo donekle uvjetovano podnebljem i škrtošću tla. Me- 
dutim, stanovnike plodne Beotije bio je glas velikih izje- 
lica, te su im se ostali rugali zbog proždrljivosti, kao i 
zbog neotesanosti i ograničena duha. No, vjerojatno su 
im tu tobože jedinu sklonost dobrom jelu i piću pripisi- 
vali iz predrasuda njihovi zavidni susjedi“ Naprotiv, Spar- 


1 Aristofan, Žene u narodnoj skupštini, stihovi 651—652 (prijevod 
K. Raca; op. prev.). 


2 Eubul, Kockovo izdanje fragmenata iz komediografa, 119; kod 
Ateneja, 1, 8 b—c. 


3 Vidi P. Guillon, La Béotie antique (1948), str. 79—92. 

tanci su slovili kao još skromniji od Atenjana, no možda 
je i to mišljenje tek posljedak obrnutoga privida. 

Homer je već ljude zvao »hljebojedima«. I zaista, žita- 
rice su, osobito pšenica i ječam koje su, kao sto smo rek- 
li, Atenjani pretežno morali uvoziti, bile osnovne prehram- 
bene namirnice. Opisujući zdrav i jednostavan život, Pla- 
ton u Državi kaže: 


Hraniće se spremajući sebi kašu od ječma i brašno od 
pšenice, i to će onda mesiti i peći, a zatim će najlepše 
hlebove i kolače stavljati na rogozinu i čisto lišće... 


Ječmeno brašno umiješeno u pogačice je maza, osnovna 
svakodnevna hrana. Prema jednom Solonovom propisu, 
pšenični kruh (ćrtos) u obliku okruglih hljebova smio se 
jesti samo na blagdane. No sigurno je da se u Periklovo 
vrijeme kod pekara moglo svakoga dana kupiti i pšenič- 
noga kruha i ječmenih pogača (dok je nekada obitelj sa- 
ma pekla kruh), ali je maza bila jeftinija, te su se siro- 
mašniji slojevi vjerojatno u obične dane zadovoljavali sa- 
mo njome. 


Svaka netekuća hrana koja se zalagala uz kruh zvala se 
opson (prismok): povrće, luk, masline, meso, riba, voće i 
poslastice. Povrće je bilo rijetko i u gradovima prilično 
skupo, osim boba i leće, koji su se priređivali uglavnom 
kao kaša (étnos). To je bilo krepko i hranjivo jelo, u ko- 
jemu je, kako veli Aristofan, uživao veliki proždrljivac 
Heraklo“ Mnogo se jeo češnjak, a također i sir i luk, na- 
ročito u vojsci, gdje se sladokuscima takva hrana činila 
jednoličnom i prostom. U Atici je maslina, barem prije 
Peloponeskog rata, veoma dobro uspijevala, pa je osim 
za pravljenje ulja služila vrlo mnogo i kao hrana. 

Meso je bilo skupo, osim svinjetine (odojak je stajao 
tri drahme”), te ga je gradska sirotinja jela tek u rijet. 
kim prilikama, prigodom prinošenja žrtava, budući da su 
sve vjerske svetkovine djelomično podsjećale na ono što 
se zbiva u klaonicama i mesnicama i završavale općim žde- 


* Platon, Država, II, 372 (prijevod A, Vilhara; op. prev.). 
3 Aristofan, Žabe, stihovi 62—63. 

* Aristofan, Mir, stihovi 529 i 1127—1129. 

7 Aristofan, Mir, stih 374. 

rancijama. Međutim, na selu su imućniji zemljoposjednici 
mogli često jesti živad, svinjetinu, kozletinu i ovčetinu, da 
i ne govorimo o divljači iz lova. 

Većina se Atenjana iz grada mnogo više hranila ribom 
nego mesom. Već je samo po sebi u tom pogledu značajno 
što se riječ opson, za koju smo već rekli da je označivala 
sve što se jelo uz kruh, dakle prismok, malo-pomalo po- 
čela odnositi u prvom redu na ribu, tako da riječ koja u 
modernom grčkom jeziku znači »riba« potječe od nje. 

Pored kruha, riba je po svoj prilici bila glavna hrana 
gradskoga življa. Svako poskupljenje falerskih sardela i 
inćuna zabrinjavalo je pučke slojeve, koji su strahovali da 
bi mogli ostati bez najomiljenije i najuobičajenije hrane. 
Ribarnica je bila najposjećenije i najslikovitije mjesto na 
Agori. Neke osobito ukusne i tražene vrste ribe bile su 
preskupe za siromašne građane, kao na primjer glasovite 
jegulje iz Kopajskog jezera. Naime, Atenjani su podjedna- 
ko voljeli slatkovodnu ribu kao i morsku, a od ove su oso- 
bito cijenili tunjevinu. Rado su jeli i školjkaše, kao i lig- 
nje i sipe, kojih je bilo mnogo uz eubejsku obalu i koje 
su predstavljale tako važan izvor prihoda za ribare iz Eret- 
rije da je ovaj grad kao svoj posebni znak na novcu što 
ga je kovao imao lignju. Trgovci usoljenim namirnicama 
(tdrihos) prodavali su usoljenu ili dimljenu ribu i sušeno 
meso. 

Obrok se mogao završavati nekim poslasticama (tragé- 
mata): svježim ili suhim voćem, osobito smokvama, ora- 
sima, grožđem, ili medenjacima. 

Jela su spravljale obično ukućanke, ponajviše robinje. 
Međutim, u 4. stoljeću pr. n. e. pojavljuju se i kuhari i 
slastičari od zanata, od kojih su neki sastavljali i »kuha- 
rice«. Platon kaže da su »pekar Tearion i Mitek koji je 
napisao knjigu o sicilijanskoj kuvarskoj veštini, i vinski 
trgovac Sarambo, ... izvrsni negovatelji tela, jer jedan pe- 
če izvrstan hleb, drugi se stara o jelima, a treći o vinu«. 

Većina jela uzimala se prstima, jer se nije znalo za vili- 
ce. Plosnata pogačica od ječma ili pšenice mogla je poslu- 
Ziti i kao tanjur, no upotrebljavale su se i plitice i zdjele 


! Vidi R. Flaceličre, Revue des Et. anc., 50 (1948), str. 211—21T: 
Temistoklo, Eretrijci i lignja. 


* Platon, Gorgija, 518 B (prijevod A, Vilhara; ep. prev.). 

od drveta, gline ili kovine, dok su se kašasta jela grabila 
žlicama nalik na današnje, sa ponekad lijepo izrezbarenim 
drškama. Za rezanje mesa u upotrebi je, naravno, bio nož. 

Spartanci su na svojim skupnim objedima, sisitijama, 
najradije jeli glasovitu crnu juhu, vrstu dosta začinjene 
čorbe od svinjetine, krvi, octa i soli. Plutarh nam pripovi- 
jeda kako je, da bi probao to jelo, »jedan kralj sa Ponta 
Euksina kupio spartanskog kuhara i naredio mu da skuha 
crnu juhu. Kako mu se nije svidjela, kuhar reče: Kralju, 
ova se juha kusa tek pošto se čovjek okupa u Euroti.«" 
Ova nam priča potvrđuje da je čak i u Sparti, gdje, kao 
što smo rekli, pranje nije bilo toliko omiljeno, postojao 
običaj kupanja prije večere. 

Jedno polutekuće jelo zvalo se kikeon (u naših prevodi- 
laca: »čistilo«; op. prev.): to je bio obredni napitak pri 
eleuzinskim misterijama, no rado su ga pili i starogrčki 
seljaci. Radilo se o ječmenoj prekrupi razmućenoj u vodi, 
i začinjenoj raznim aromatičnim biljem, kakvo su majčina 
dušica i metvica; ta se skromna hrana, međutim, smatra- 
la i ljekovitom: 


U Aristofanovom Miru Hermo savjetuje Berku, koji 
se boji da će mu biti zlo ako se prenajede voća, neka 
prije popije kikeona s metvicom. Radi se sasvim očito o 
seljačkom napitku, jer ga u istoj komediji zbor hvali kao 
seoski specijalitet. Među blagodatima mira nalazi se i ki- 
keon začinjen majčinom dušicom, kojim se ratar pri 
povratku kući osvježuje od ljetne žege. Jedan odlomak 
iz Teofrastovih Karaktera ukazuje na to da je kikeon 
zbilja pučko piće i da ga otmjen svijet prezire. Njegov 
»neotesanac« popije kikeona prije nego što pođe u Skup- 
štinu, gdje svojim susjedima koje smeta njegov zadah 
tumači da ništa ne miriše ugodnije od majčine dušice." 


Piće se pilo iz čaša kakav je lakedemonski koton, vje- 
rojatno drven ili metalan, za koji nam Plutarh veli da je 
bio osobito pogodan za upotrebu u vojsci: 


Iznutra je bio premazan smolom, tako da se nije vi- 
djela prljavština koju su vojnici bili primorani piti, a 


10 Plutarh, Likurg, 12, 13. 


u A, Delatte, Le cycéon (1955), str. 27, gdje se navode Aristofan, 
Mir, stihovi 712 i 1169, i Teofrast, Karakteri, 4. 

koja bi im se inače zgadila. Osim toga, rubovi te čaše 
zadržavali su mulj, pa je voda dospijevala u usta Cistija.” 


U Ateni se pak kod kuće ponajviše pilo iz glinenih pe- 
hara. 

Najuobičajenije piće bila je svakako voda, a sladokusci 
su joj znali cijeniti ukus i svježinu. Pilo se također i mli- 
jeko, osobito kozje, kao i neka vrsta medovine, rastoplje- 
noga meda u vodi. No vinova loza davala je piće nad pići- 
ma, »Dionizov dar«. Na selima se poslije berbe kušao mošt. 
Proizvodnja vina prilično se razlikovala od današnje. Dugo 
vrenje u kacama nije se primjenjivalo sustavno, pa se 
dragocjena tekućina lako kvarila. Da bi se tome doskoči- 
lo, vinu se dodavala zasoljena voda ili neki drugi sastojci, 
što donekle podsjeća na postupak kojim se u današnjoj 
Grčkoj dobiva smolom začinjeno vino ili rakija (mas- 
tika), iako stari Grci, barem koliko znamo, nisu stav- 
ljali smolu u vino. Dodavali su često aromatičnog bilja 
poput majčine dušice, metvice i cimeta, a koji put i me- 
da. Pravili su isto tako i kuhano vino. Svaka vinogradar- 
ska pokrajina proizvodila je vino po vlastitim postup- 
cima. 

Vino namijenjeno domaćoj upotrebi nalijevalo se u mje- 
šine od kozje ili svinjske kože, dok je vino za izvoz bilo 
sipano u velike glinene ćupove (pithoi), koji su služili kao 
burad, a kasnije u isto tako glinene amfore, kojima su 
unutarnje stijenke bile premazane smolom. Ručke tih am- 
fora nosile su pečat trgovca ili nekih lokalnih predstav- 
nika vlasti, što je bilo nešto kao zaštitni znak i jamstvo 
za kvalitetu. Osobito su bila čuvena vina s otoka Hija, 
Lezba, Tasa i Roda. Izvoz i uvoz vina bili su, naročito na 
Tasu, podložni strogim zakonskim propisima, koji su kaž- 
njavali svaku zloupotrebu i sačinjavali, kako se čini, pra- 
vi sistem zaštitnih mjera.” 

Čisto vino (ákratos) pilo se relativno rijetko. Prije sva- 
kog obroka priređivala se u velikom vrču zvanom krater 
slabija ili jača mješavina vina i vode. Već u Ilijadi, kada 
u svome šatoru prima Agamemnonovo poslanstvo, Ahilej 
naređuje Patroklu: 


12 Plutarh, Likurg, 9, 8. 


12 Vidi Inscr. gr., XII, dod, 347, I, i J. Pouilloux, Recherches sur 
l'histoire et les cultes de Thasos (1954), str. 37—45. 

Veći postavi vrč, Menčtijev sine, i jaččg 
Smiješaj vina i mčtni ispred svakog čašu. 


U klasično doba vino se također razblaživalo vodom, ja- 
če ili slabije, već prema okolnostima. Sluge su iz kratera 
zahvaćale piće dugom metalnom ili glinenom zaimačom 
zakrivljena drška, ili posudom za natakanje (oinohóe), i 
tako punili čaše za stolom. Vino je pri vjerskim obredima 
služilo i za žrtve ljevanice u čast bogova, no štovanje ne- 
kih božanstava isključivalo je vino, te im se žrtva prino- 
sila mlijekom. 


* 
de $ 


Dok je kod Spartanaca zajedničko blagovanje bilo re- 
dovito, i svi su se ostali Grci veoma voljeli proveseliti na 
gozbama prilikom obiteljskih ili državnih svečanosti, kao 
i u svakoj prigodi koju je valjalo proslaviti, kakvi su raz- 
ni uspjesi, osobito na atletskim i pjesničkim natjecanji- 
ma, odlasci i dolasci prijatelja itd. Gozbe (sympósia) su čak 
urodile posebnom književnom vrstom, kao što potvrđuju, 
između ostalih, Platonova i Ksenofontova Gozba i, mnogo 
kasnije, Plutarhovi Gozbeni razgovori, te Atenejeva Gozba 
sofista. 

Riječ simpozion, koju prevodimo kao »gozba«, znači dos- 
lovce »skupna pijanka«. Da bismo je dobro shvatili, valja 
znati da se svako gošćenje, svako zajedničko blagovanje 
vjerske bratovštine ili kakve druge družbe, tijaza, odvijalo 
u dva dijela: najprije se utaživala glad, a potom se (no taj 
dio, iako je dolazio drugi po redu, nije bio manje važan, 
dapače, dao je ime simpozionu, a i trajao je mnogo duže 
od prvoga) prelazilo na piće, u prvom redu na vino, što je 
bilo popraćeno raznovrsnim zabavama, zavisno o vreme- 
nu i mjestu — razgovorima, doskočicama, slušanju glazbe, 
gledanju plesova itd. Ne bismo smjeli pomisliti da se u 
prvom dijelu nije posluživalo piće, ni u drugom jestvine: 
znamo, naprotiv, da su uzvanici mogli i uz jelo biti poslu- 
ženi pićem, a da su za samoga simpoziona, kako bi mogli 


“ Homer, Ilijada, IX, stihovi 202—203 (prijevod T. Maretića; op. 
prev.). 

vise piti, griskali razne »zakuske« (tragémata): svjeze ili 
suho voće, kolače, prženi slanutak i slično.“ 

Kao u slučaju spartanskih sisitija, i u Ateni se radilo 
o muškim gozbama, što veoma jasno ističe obilježje grč- 
koga društva koje smo naznačili već u Četvrtom poglav- 
lju u vezi s odgojem i pederastijom: slobodnim je ženama 
bio strogo zabranjen pristup na društvene domjenke, kao 
i na sve političke skupove. Doduše, u povodu nekih vjer- 
skih svetkovina priređivale su se gozbe koje su bile isklju- 
čivo ženske kao, na primjer, u Ateni za vrijeme Tezmofo- 
rija. U Platonovoj Gozbi Diotima iz Mantineje ne nalazi se 
među uzvanicima: Sokrat samo prepričava što je navod- 
no od nje čuo, a što je, unatoč književnoj fikciji, zapravo 
izraz njegovih vlastitih, odnosno vjerojatnije samih Pla- 
tonovih misli.“ U Periklovo doba žene su se pojavljivale 
na gozbama samo da bi poslužile muškarce i da bi ih, oso- 
bito u drugom dijelu, zabavljale kao sviračice, plesačice i 
hetere. 

Prijatelji ili članovi neke družbe, heterije, ponekad su se 
sastajali uzastopce čas kod jednoga, čas kod drugoga, do- 
noseći svaki svoj udio (éranos) u hrani i piću. No, gostilo 
se ponajčešće na račun nekoga dovoljno imućnog uzvani- 
ka, koji je bio u stanju sam snositi sve troškove. Po svemu 
sudeći, gozbe su se često i improvizirale: čovjek bi na 
Agori ili na ulici sreo prijatelje i pozvao ih na večeru; po- 
nekad je neki uzvanik na svoju ruku doveo i nekoga svog 
prijatelja, kojega domaćin nije pozvao. Muktaši, koje su 
toliko ismijavali satirični pjesnici, oduvijek su tražili na- 
čina da se negdje besplatno dobro najedu i napiju. 

Stigavši u kuću domaćinovu, gost se izuo, robovi su mu 
oprali noge, a zatim je ušao u blagovaonicu. Uzvanicima je 
glava nerijetko bila ovjenčana lišćem i cvijećem, a preko 
grudi im je bio ovješen cvjetni vijenac (hypdthymis)." Obič- 
no su jeli ležeći, odnosno noge ispruživši na počivaljci, dok 
su uspravljeni ili lagano zabačeni gornji dio tijela oslanja- 
li o jastučiće, kao što se vidi na mnogim oslikanim posu- 
dama i bareljefima s prizorima gozbe. Naravno, broj i ras- 


5 Vidi Aristofan, Mir, stih 1136 
6 Platon, Gozba, 201 d—c. 
17 Plutarh, Gozbeni razgovori, III, 1 (647) E). 

pored počivaljki nije bio uvijek jednak: obično su se na 
jednom ležaju znala ispružiti po dva, a ponekad i po tri 
gosta. Pitanje prvenstva i etikete u razmještaju uzvanika 
postavljalo se kao i danas. Počasna su mjesta bila naj- 
bliža domaćinu, koji je mogao svakome gostu pokazati 
njegovo mjesto, što međutim nije uvijek činio. Stolovi su 
bili maleni i prenosivi; na svakoga je gosta, odnosno na 
svaku počivaljku mogao doći po jedan stolić. Pojedini su 
stolići bili kvadratni ili pravokutni, drugi su pak bili ok- 
rugli tronošci. Na njih su robovi stavljali zdjele i plitice 
sa već pripremljenim porcijama. 

Čim su se gosti smjestili, poslužitelji su im donosili vrč 
s vodom (hérnips) i mali umivaonik za pranje ruku, što je 
bilo utoliko korisnije što se potom jelo prstima. Večera 
je često počinjala propomom, što bismo vrlo rado preveli 
kao »aperitiv«: radilo se o čaši začinjena vina, koja je ko- 
lala od gosta do gosta prije nego bi se prihvatili jela." Na 
stolovima nije bilo ubrusa. Prsti i lice brisali su se loptica- 
ma od sredine kruha, koje su se zatim zajedno s kostima 
i drugim otpacima bacale domaćinovim psima što su se 
vrzmali između počivaljki i stolova, kao što je dosta često 
prikazano na spomenicima. 

Neki gosti, koji su bili pozvani samo na simpozion u pra- 
vom smislu, mogli su pristići i poslije večere. Pijanka je 
započinjala uobičajenom žrtvom ljevanicom bogovima, u 
prvom redu Dionizu, »dobrome bogu«, koji je ljudima po- 
dario vino. Ljevanica se prinosila tako da se najprije ot- 
pilo malo vina, a zatim se prolilo nekoliko kapi zazivajući 
ime božje. Zatim se otpjevala zahvalnica Dionizu. Onda 
je ždrijebom biran »stoloravnatelj« (symposiarhos), koje- 
mu je glavna zadaća bila da određuje količine vina i vode 
koje treba izmiješati u krateru i da odlučuje o tome koli- 
ko čaša mora iskapiti svaki uzvanik. Vladao je običaj da 
se pije uzastopce u zdravlje svakog od prisutnih. Tko se 
ne bi podvrgao stoloravnatelju, morao je za kaznu, na 
primjer, plesati sasvim gol, ili triput obići dvoranu nose- 
ći na rukama sviračicu aulosa, bez koje se gozba gotovo 
nije ni mogla zamisliti. Sve je obično završavalo u općem 


1 Atenej, II, 66 c—d, 

pijanstvu: slikarije na posudama često prikazuju žene ka- 
ko podupiru i s mukom odvode kući vinopije u jadnom 
stanju. 


* 
* * 


U Platonovoj Gozbi najprije vidimo Sokrata kako »oku- 
pan i u sandale obuven, što je... retko činio«, ide pjesni- 
ku Agatonu, koji ga je zajedno s nekolicinom prijatelja 
pozvao da zajednički proslave pobjedu što ju je bio odnio 
svojom prvom tragedijom. Sokrat sreće prijatelja Aristo- 
dema, koji nije pozvan na gozbu. Kako se Sokrat putem 
zadržao razmišljajući o nekom pitanju koje mu je upra- 
vo palo na um, Aristodem dolazi Agatonu prvi. Ovaj ga 
odmah pozove da se pridruži gostima i pošalje slugu da 
potraži Sokrata, a zatim zamoli Aristodema da se smjesti 
na ležaju gdje se već nalazio liječnik Eriksimah, dok mu 
jedan rob prinese što je potrebno za pranje ruku. Agaton 
zatim naloži slugama da posluže i ne čekajući Sokrata, 
koji se pojavio tek nešto kasnije. 


Posle toga..., kad je Sokrat legao uza sto i ručao, a s 
njim i ostali, prineli su žrtvu i otpevali pesmu bogu i 
učinili sve ostalo što iziskuje običaj, pa onda prešli na 
piće." 

No, kako su gosti već dan prije dobrano pili, »svi su se 
saglasili u tome da vreme u ovome društvu ne provedu u 
opijanju, nego da piju onako kako se kome svidi«, bez 
ikakve obaveze, to jest da simpozijarh nikome ne određu- 
je koliko čaša vina ima popiti. Zatim Eriksimah dade ova- 
kav prijedlog: »Oslobodimo se sviračice koja je baš ušla 
— neka svira sama sebi ili, ako želi, ženama u kući — a 
mi provedimo današnji dan u razgovoru jedni s drugi- 
ma.«“ Nato Fedar predloži da svaki od prisutnih održi 
govor u slavu ljubavi, 


Zatim čitamo što izlažu Fedar, Pauzanija, Eriksimah (ko- 
jemu je pjesnik Aristofan prepustio svoj red, jer ga je 
uhvatila ljuta štucavica, nato mu liječnik nabroji razne 


19 Platon, Gozba, 176 a (prijevod M. N, Đurića: op. prev.). 
% Id. ibidem, 176 d—177 c. 

načine kako da se čovjeku prestane štucati), pa Aristofan 
(kad mu je napokon prošla štucavica), a zatim, nakon ma- 
log prekida i nevezana razgovora, i ono što govori Agaton, 
pa na kraju i sam Sokrat, koji po svom običaju najprije 
vodi dijalog s Agatonom, a nakon toga iznosi svoje, od- 
nosno bolje reći Platonove misli o tom predmetu, pripi- 
sujući ih svećenici Diotimi. 

Tek što je Sokrat završio svoje izlaganje, »iznenada 
udari neko halkom na kapiju, i zaori se silna graja kao od 
vesela društva, i ču se svirka sviračice«. 


Agaton je naložio robovima da pogledaju što je to: 


I malo docnije čuli su u dvorištu glas Alkibijadov; on 
je bio veoma pijan i dizao graju; pitao je gdje je Agaton 
i zahtevao da ga vode Agatonu. Sviračica, koja ga je uze- 
la pod ruku, i još neki od pratilaca poveli su ga k nji- 
ma: i on se zaustavio na vratima, ovenčan nekim gus- 
tim vencem od bršljana i ljubičica, i sa celom kitom 
trakova na glavi, i rekao: Ljudi, dobra vam sreća! Čov- 
eka koji se žestoko napio hoćete li da primite u druš 
tvo, da s vama pije, ili da odemo kad samo Agatona 
ovenčamo, radi čega smo i došli?" 


Alkibijad je pozvan da uđe i da se smjesti na domaći- 
novu počivaljku između Agatona i Sokrata, kojega isprva 
nije prepoznao. Agaton naredi slugama da ga izuju. 

Tada Alkibijad zaželi da se još pije i nametljivošću pi- 
jana čovjeka sam sebe proglasi simpozijarhom. Zatraži da 
mu se donese velik pehar vina, ili psikter, to jest posuda 
za rashlađivanje pića, za koju sam autor veli da sadrži 
osam kotila, odnosno više od dvije litre i četvrt.“ Zatim is- 
kapi pun pehar i primora Sokrata da popije istu količinu 
vina. Nakon toga, budući zamoljen da i sam uzme riječ, 
održi znameniti hvalospjev Sokratu: in vino veritas.” Tada 
Sokrat zaželi izreći pohvalu Agatonu te ga zamoli da pro- 
mijeni položaj na ležaju, kako bi opet bio uza nj. 


a Td. ibidem, 212 c—e. 

2 Vidi o ovom pasusu i o raznim vrstama psiktera G. Daux, Re 
vue des Et. gr., 55 (1942), str. 268—269. 

3 Vidi zanimljiv članak P. Boyancé, Platon et le vin, u Lettres 
d'humanité, Supplément au Bulletin de 1'Ass. G. Budé, X (1951), str. 
3—19, 

Ali najedared bane na vrata cela gomila veselih noéni- 
ka, i kako su ih slučajno našli otvorena, jer je neko izi- 
šao, udare pravce ka gostima i posedaju. Nastala je sil- 
na graja na sve strane, i već su bili prinuđeni da bez ika- 
kva reda silno vino piju.“ 


Neki uzvanici tada pođu kućama, dok drugi pozadrije- 
maše. U razgovoru i pri piću još su ostali jedino Agaton, 
Aristofan i Sokrat. Zatim je i prvu dvojicu savladao san. 
Sokrat, koji je mogao podnijeti velike količine pića bez 
nekih posljedica, i sam je konačno »ustao i otišao, i on, 
Aristodem, kao obično, pošao je za njim. Onaj je došao u 
Likejon, okupao se, pa je zatim ostali deo dana provodio 
kao i inače, i pošto ga je tako proveo, tek uveče kod kuće 
legao je da počiva.« Tako se završava Platonova Gozba. 


* 
* * 


Ksenofontova počinje, nakon kratkog uvoda ovako: »Bi- 
la je na Velike Panateneje trka na konjima, a Kalija Hi- 
ponikov bijaše tada ljubavnik mladog Autolika i pošto je 
ovaj bio dobitnik u pankratiju povede ga sobom na gle- 
danje. Kada je trka na konjima svršila, s Autolikom i ocem 
njegovim pođe u svoju kuću u Pireju, a išao je s njim 1 
Nikerat. Ugledavši gdje idu zajedno Sokrat i Kritobul i 
Hermogen i Antisten i Harmida«, pozove ih da te večeri 
dođu k njemu, gdje će biti Autolik sa svojim ocem, sigur- 
no zato da proslave pobjedu njegova mladog eromena. 

Autolik, koji svojom ljepotom privlači sve poglede, 
smjestio se u gozbenoj dvorani uz oca. Uzvanici večeraju u 
tišini, kadli netko pokuca na vrata. Ulazi lakrdijaš Filip u 
pratnji jednoga roba i moli da ih posluže večerom. Kalija 
ga pozove da im se pridruži: »A ti se nasloni, jer ovi su 
ovdje siti zbilje, pa su smijeha valjda gladniji.« Ali Filipo- 
ve lakrdije u početku ne nasmijavaju goste. Nato on pres- 
tane jesti, zastre glavu, baci se na počivaljku i napravi se 
kao da plače, zbog čega se smili prisutnim uzvanicima, 
koji ga nuikaju neka jede dalje i obećavaju da će se smi- 
jati njegovim šalama? 


2 Platon, Gozba, 223 b (prijevod M. N. Đurića; op. prev.). 
3 Ksenofont, Gozba, gl. I. 

»Kad su se digli stolovi i kad su izlili žrtve i otpjevali 
pean«, to jest kad je počeo simpozion u pravom smislu, 
pojavi se »neki Sirakužanin«, vodeći zabavljačku družinu 
u kojoj je troje mladih ljudi: vrsna sviračica aulosa, ple- 
sačica-artistica i veoma lijep mladić, kitarist i plesač. Vr- 
lo je vjerojatno da je bogati Kalija unaprijed naručio Si- 
rakužanina i njegovu družinu da pruže razonodu i veselje 
(komos) njegovim gostima. Ksenofont nam to daje nas- 
lutiti govoreći da je taj »impresario« doveo svoje plesače 
i glazbenike kako bi zaradio novaca. 


Ovi najprije održe mali koncert na kitari i aulosu. Kali- 
ja predloži da se donesu miomirisi, ali se tome usprotivi 
Sokrat, tvrdeći da su mirisi isključivo za žene. (U dvora- 
nama za gozbe, kao i u gineceju, postojale su one visoke 
kadionice — thymiatćria — koje su služile i pri religioz- 
nim obredima. Uostalom, Grci su gotovo u svakoj prigodi 
rado upotrebljavali miomirise.)“* Nakon toga plesačica uz 
glazbu aulosa žonglira sa dvanaest obruča, a zatim izvodi 
opasne akrobacije na »okrugloj ploči, uokolo načičkanoj 
noževima«. Svaka njezina točka izaziva živahne komenta- 
re među gledaocima. Potom dođe red na mladoga plesača, 
što navede Sokrata da održi zabavan govor u pohvalu ple- 
sa, odnosno ritiničke gimnastike, kojom bi se i sam želio 
baviti da svoj preveliki trbuh svede na razumniju mjeru. 
Poslije te točke lakrdijaš Filip groteskno oponaša dvoje 
plesača. Na Sokratov prijedlog svi odluče da piju umjere- 
no, a ne da se opijaju, a onda, pošto je mladić optjevao 
jednu pjesmu prateći se na kitari, filozof povede ovakav 
razgovor: svatko od prisutnih mora reći koju vrlinu ili ko- 
ju umjetnost najviše cijeni, trudeći se da dokaže oprav- 
danost svoga stava. Taj je razgovor pun duhovitih dosjet- 
ki koje uzvanici dobacuju jedni drugima pomalo zbrda- 
-zdola. Poslije dolazi do duhovitog natječaja u ljepoti iz- 
među Sokrata i Kritobula. 


Nešto kasnije, neki predlože da se igraju »nalaženja na- 
lika«, to jest pantomimske igre »portreta«, ali se drugi s 
tim ne slože, te Sokrat pomiri suprotne stavove tako što 


2% Takve kadionice vide se često na oslikanim posudama isp. na 
primjer M. Metzger, Les reprćsentations dans la cćramique attique 
du IV“ siècle, slika I, i 1 i II, 2. O stanovitoj upotrebi mirisa, vidi 
Aristofan, Lisistrata, stihovi 938—947. 

je sam poveo pjesmu. Plesačica se počne spremati za ak- 
robatsku točku na lončarskom kolu, ali Sokrat zamoli Si- 
rakužanina da prikaže nešto manje opasno i uzbudljivo. 
Dok impresario i artisti u pokrajnjoj prostoriji obavljaju 
pripreme, uzvanici razgovaraju o ljubavi, koja je, zapravo, 
osnovni motiv toga Ksenofontovog djela, kao i Platonove 
Gozbe. Poslije takve razmjene misli odu mladi Autolik i 
njegov otac, a Sirakužaninova družina počne prikazivati 
neku vrstu pantomime, u kojoj plesačica igra Arijadnu, a 
plesač Dioniza, sve uz glazbu aulosa. Ta ljupka predstava 
uskoro postane prilično lascivna: 


Kada je Dioniz ustajući sobom digao Arijadnu, bilo je 
vidjeti prilika kako se njih dvoje ljube i miluju. A oni 
videći gdje se zaista Dioniz lijep momak i Arijadna usti- 
ma ljube, svi razdraženo gledahu... Jer su nalik bili ne 
onakvima koji su naučili prilike, nego onakvima kojima 
je dopušteno da rade što su davno željeli. Napokon druš- 
tvo, vidjevši kako su se ogrlili i kao u postelju da idu, 
oni, koji su bili neoženjeni, zakunu se da će se ženiti, a 
oženjeni, poskakavši na konje, odjašu k svojim ženama, 
da i oni onako urade. Sokrat i drugi, koji su ostali bili, 
pođu za Likonom i njegovim sinom, da se s Kalijom 
prošeću. 

Ovakav je bio završetak tadašnjoj pijanci.” 


* 
* * 


Ksenofontova Gozba, iako je također književna transpo- 
zicija stvarnosti, kao da odslikava vjernije nego Platonova 
uobičajena obilježja tih veselih posijela. Vidimo kako i 
sam Sokrat vodi pjesmu. Naime, stari su Grci upravo na 
gozbama i vjerskim ili obiteljskim proslavama imali pri- 
like primijeniti ono što im je u mladosti dao muzički od- 
goj: 

Na gozbama je pjesma bila prirodan oblik razonode. 
Svi su prisutni redom malo posvirali na liri. Ponekad 
bi jedan za drugim, držeći u ruci mirtovu ili lovorovu 
grančicu, recitirali stihove, koje bi susjed na počivaljci 
popraćao zvucima lire ili aulosa. U tome su zdušno su- 


2 Ksenofont, Gozba, gl. VII—IX (prijevod F. Petračića; op. prev.). 

djelovali i mladi i stari, pa je pravi užitak vidjeti na osli- 
kanim vazama kako se ta dobroćudna i nerijetko oćelav- 
jela gospoda, kojima su godine malo popunile stas ali im 
nisu oduzele robusnu eleganciju, osvježuju u predahu 
između dvije pjesme. Ti obrazovani ljubitelji dobre kap- 
ljice govorili su Simonidove stihove u slavu eginskog 
atleta Krija, ili »Pij, pij, danas je sretan dan«, i »Ne, 
nisi umro, lijepi Harmodije«, pa zatim Kratinove hvalo- 
spjeve »Dora s doušničkim sandalama«, i »Majstori um- 
nih hvalospjeva« kao i poneki ulomak iz Eshila i Euri- 
pida, ili po koju strofu iz Alkeja i Sapfe. Stihovi popu- 
larnih pjesnika poput Teognida, Anakreonta i Kidije 
Hermionjanina također su često odjekivali na tim im- 
proviziranim koncertima, koji su znali potrajati do sit- 
nih sati.“ 


Naravno, na gozbama se moglo uživati i u pravim arti- 
stičkim nastupima, kakve je priredio Ksenofontov Sira- 
kužanin, no trebalo je da domaćin bude dovoljno imućan 
kako bi mogao pozvati neku zabavljačku družinu. U većini 
slučajeva se razveseljavalo jeftinije vlastitim sredstvima. 
Pored glazbe i popjevaka, zabavljalo se ugodnim razgovo- 
rom (obično, po svoj prilici, sličnijim nevezanom ćaskanju 
u Ksenofontovoj Gozbi, nego mudrom razglabanju u Pla- 
tonovoj), ili društvenim igrama kakve su zagonetke i pita- 
lice, šarade i portreti (ovu igru nalazimo u Ksenofontu) 
u kojima su uživali Atenjani profinjena duha, ili pak igra- 
ma umješnosti, od kojih je, rekli bismo, najomiljenija 
bila igra kotab. 

Kazali smo da je svaki simpozion započinjao prinoše- 
njem žrtve ljevanice, prije svega Dionizu. Svatko je naj- 
prije otpio malo čista vina, a onda prosuo nekoliko kapi 
zazivajući božje ime. Za vrijeme pijanke uzvanici su se 
zabavljali tako što su, umjesto da ljevanicu prosipaju po 
tlu, nastojali pićem koje je preostalo na dnu čaše pogoditi 
određeni cilj. Pri toj, drugačijoj ljevanici nije se zazivalo 
ime božje, nego se izgovaralo ime neke voljene osobe. Ako 
je vino palo u tanjur ili u posudu koju je uzvanik ciljao, 
ovaj je u tom pogotku vidio povoljno znamenje za uspjeh 
svojih ljubavnih nastojanja. Žene su se na svojim posebnim 
gozbama, kao i hetere pozvane na muške provode, također 


2 P Girard, L'éducation athćnienne, str. 182. 

zabavljale tim »erotskim« kotabom: na jednoj Eufronije- 
voj vazi neka žena, ispruživši se potpuno obnažena na po- 
čivaljci, drži u desnoj ruci pehar govoreći: »Bacam za tebe, 
Leagre«. Teramen je, navodno, u samrtni čas parodirao tu 
igru: Na smrt ga je bio osudio Kritija, jedan od trideseto- 
rice tirana. »Kad je ispio otrov, pripovijeda se da je kao u 
kotabu bacio iz čaše posljednju kap uz riječi: U zdravlje 
lijepoga Kritije.«? 

Kotab je bio tako obljubljen da se iz prvotnog oblika, 
kakav smo upravo opisali, razvio u nekoliko varijanata. Po- 
suda koja je sluzila kao meta mogla je biti napunjena vo- 
dom, na kojoj su plutali glineni tanjurici; zadatak je bio 
da se vinom spretno pogode i potope ti maleni čamčići; 
pobjednik je bio onaj iko je uspio poslati na dno posude 
najveći broj tanjurića. 

Na kraju, netko se dosjetio da na vrh uskoga metalnog 
stalka postavi malu pliticu. Igrač je morao ostatkom vina 
iz čaše srušiti pliticu, a čini se da je osobito cijenjen bio po- 
godak pri kojemu bi plitica u padu zahvatila neku vrstu 
izvrnute zdjelice ili čašice pričvršćene o gornju polovicu 
stalka. 

Tom su se dionizijskom igrom (jer su se uz nju, naravno, 
ispijale mnoge čaše vina) stari Grci zabavljali u prvom 
redu na gozbama, ali i na javnim mjestima gdje su se 
okupljali u slobodno vrijeme, osobito u kupalištu. Pobjed- 
nik u kotabu dobivao bi kao nagradu jaja, jabuke, kolače, 
sandale, poneku ogrlicu, vrpce, čašu, loptu, ili jednostavno 
poljubac osobe koja mu se sviđa. Čini se da je u dosuđi- 
vanju pobjede osim vještine u gađanju cilja uzimana u 
obzir i otmjenost kretnje kojom je igrač bacao vino iz 
čaše. 

* 
k x 


U Četvrtom poglavlju rekli smo nešto o igračkama i ig- 
rama samo sasvim malene djece, a gotovo ništa o zabava- 
ma starije djece i odraslih. Ovi se nisu ništa manje voljeli 
igrati. 


2 Ksenofont, Helenska povijest, II, 3, 56. 

Osnovne dječje i mladenačke igre otprilike su jednake u 
svih naroda i u svim razdobljima, pa je tako i većina da- 
našnjih igara bila već poznata u istom ili barem sličnom 
obliku i u staroj Grčkoj. Atenska i, uopće, sva helenska 
djeca igrala su se loptom, koturom, zvrkom i kolicima, a 
znala su se poigrati 1 »školice«; ljuljala su se na ljuljački 
i igrala se »trule kobile«, odnosno »preskakanja jarca«, 
kao i efedrizma, igre pri kojoj su jedno drugo nosila na 
leđima. Znala su se i špekulati, i to uglavnom orasima, a 
primjenjivala su pri tom razna pravila: 


Jedno se sastojalo u tome da se na tri oraha, vjerojat- 
no spretno poslagana u piramidu, baci četvrti... Pobjed- 
nik je pokupio sva četiri oraha. U igri poznatoj pod na- 
zivom homila ili delta, nacrtao bi se na tlu krug ili tro- 
kut, u kome je morao ostati bačeni orah. Lako je pret- 
postaviti da je onaj koji je to postigao imao kao pob- 
jednik pravo uzeti sve orahe izvan te mete. U posljednjoj 
varijanti igrači su umjesto u lik nacrtan na zemlji cilja- 
li u jamicu ili u neku posudicu, a dobitak je bio kao u 
prethodnoj." 


Djeca su se igrala i krhotinama glinenog posuđa ili ka- 
mečcima, koje su bacala što bliže crti na tlu." 

Stari su Grci poznavali i igračku koju mi zovemo jojo: 
to su dva kotačića spojena cilindričnom osovinicom, oko 
koje je namotana uzica. Privezavši uzicu o prst desne ru- 
ke igrač namatajući i odmatajući vješto podiže i spušta 
kotačiće. Možda se efeb iz Antikire zabavljao upravo tom 
igračkom.“ Jojo je mogao biti drven ili metalan, a u muze- 
jima se nalaze i jojoi od gline. Znamo već da su mladi 
Grci obaju spolova, kad bi se zamomžčili ili zadjevojčili, 
običavali nekim božanstvima prinijeti na dar svoje dječ- 
je igračke ili zavjetne predmete takva oblika. 


% F. Chapouthier, Syria 31 (1954), str. 199, prema Ovidijevoj elegiji 
Nux; no ta igra orasima potvrđena je i u grčko klasično doba, a f. 
Chapouthier navodi jednu atičku vazu s kraja 5. stoljeća pr. n. e. 
(slika 16, str. 200), na kojoj mu se čini da prepoznaje kako se tri 
dječaka zabavljaju tom igrom. 

32 Vidi Jean Taillardat, Rev. Et. anc., 58 (1956), str. 91: ta se igra 
zvala ostrakinda. 

2 Vidi A. Gardner, Jour. Hell, St., 43 (1923). str. 142—143, i Ch. 
Picard, La vie privée dans la Créce classique, slika LVIII. : 

Djeca i efebi zabavljali su se vježbajući balansiranje: na 
jednom peharu u Louvreu vidi se mladić kako na odignutoj 
lijevoj nozi drži vazu koja se sužava prema dnu.” Askoli- 
jazam je bilo natjecanje pri kojemu su mladići nastojali 
što dulje održavati ravnotežu na nauljenoj mješini vina. 
Pobjednik bi za nagradu dobio mješinu zajedno s njezinim 
sadržajem. Ova se igra priređivala najčešće na selu, prili- 
kom nekih vjerskih svečanosti u čast Dionizovu.* Održa- 
vale su se i utrke na štakama, odnosno hoduljama. 

Igre loptom, kojom su se već u Odiseji zabavljale Nausi- 
kaja i njezine druge, nisu bile isključivo za djecu, a bilo 
ih je raznih vrsta, kao i danas. Jedan bareljef iz Kerami- 
ka pokazuje kako sasvim goli momčići igraju neku igru 
loptom, gurajući je zakrivljenim palicama, što umnogo- 
me podsjeća na današnji hokej.“ I odrasli su se loptali u 
gimnaziju, gdje je postojao u tu svrhu posebno uređeni te- 
ren. Uostalom, teško je reći što je igra, a što vježba pod 
pedotribovim nadzorom, s obzirom na to što se sve odvi- 
jalo na čistom zraku i bilo od koristi za razvijanje i razgi- 
bavanje tijela. 

U Grčkoj se i mlado i staro rado zabavljalo s domaćim 
životinjama, ponekad i veoma okrutno. Jedan arhajski ba- 
reljef prikazuje dva efeba kako sjede licem u lice; jedan 
na uzici drži psa, a drugi mačku, koji su sasvim očigledno 
zapodjeli ljuti megdan. Iza svakog mladića po jedan čov- 
jek, oslonivši se o štap, sa zanimanjem prati borbu: to su 
po svoj prilici »navijači«, odnosno kladioci.* Doduše, za 
razliku od pasa, u staroj Grčkoj bilo je malo mačaka. U 
borbama životinja obično su se sučeljavala dva pijetla, na- 
hranjena češnjakom i lukom kako bi im ratobornost bila 
što ljuća. Grci su im na čaponjke pričvršćivali mjedene 
ostruge da bi im udarci bili što opasniji i krvaviji. Pri tim 
su se borbama, koje su prikazane na priličnom broju osli- 
kanih posuda, gledaoci kladili, a dobar, posebno uzgojen 
pernati borac prodavao se uz veoma visoku cijenu. U Ate- 


3 Vidi Ch. Picard, ibidem, slika LIX. 
“ H. Jeanmaire, Dionysos, str. 42. 


5 Vidi Ch. Picard, La vie privée dans la Grèce classique, slika 
XLVII. 


* Vidi Ch. Picard, La sculpture antique, I, str. 397, slika 119. 
196 


ni je čak gradska uprava svake godine priređivala borbe 
pijetlova u kazalištu. 

Hazardnih je igara također bilo raznih vrsta, od igre »pi- 
smo-glava« s brončanim novčićima (halkínda), ili »par-ne- 
par« s koščicama ili zrnima boba, do raznovrsnih igara ko- 
ckama (kýboi). Platonov nam Lizid pokazuje kako u jednoj 
palestri na dan posvećen Hermu, zaštitniku gimnazija, dje- 
ca, »pošto prinesu žrtvu, igraju par-nepar sa mnogo košči- 
ca koje vade iz košarica, dok druga djeca gledaju stojeći 
oko njih«.37 

Kockalo se obično sa tri glinene kocke, kojima su strane 
bile obilježene slovima s brojčanom vrijednošću (A = 1, 
B = 2 itd.), ili manje-više skraćenim nazivima prvih šest 
brojeva. Jedinica se zvala kub.* Najbolji ishod, »Afrodita«, 
bile su tri šestice” a najgori »pas«, tri jedinice. 

Igra »pet crta« igrala se udvoje, tako da su protivnici po 
crtama kao pione pomicali kamenčiće, prema tome kako bi 
pala kocka.“ Stari su Grci poznavali i neku igru sličnu na- 
šem »čovječe, ne ljuti se«. Što se tiče peteje, ta je igra 
više nalikovala na triktrak ili na damu, a potjecala je iz 
davnina: već Homerovi junaci i Penelopini prosci »bacajuć 
kocke srce vesele«.“ 

Atenjani koji su posjećivali Agoru i ostala javna mjesta, 
osobito gimnazije, mogli su se svakoga dana prepustiti 
razbibrigama, pa su se i odrasli Atenjani vrlo rado zabav- 
ljali tjelesnim vježbama. Najčešće su znali uživati bazajući 
po ulicama i trgovima, zalazeći u brijačnice i različite ra- 
dionice i trgovine; pri tom su razmjenjivali novosti i na- 
široko pričali s poznanicima; takve prilike za susrete tra- 
žio je osobito Sokrat. Na Agori su nastupali i pelivani, 
žongleri, mimi, mađioničari, plesači i lakrdijaši svakakvo- 
ga kova. U Ateni je sigurno bilo i lutkara, a postojalo je i 
jedno kazalište sjena, preteča istočnjačkih »karađoza«. Vje- 
rojatno je Platon mislio na njega kada je zamislio svoj 


3 Platon, Lizid, 206 e. 


3 Vidi P. Wuilleumier, Istros, I (1934), str, 14—18: Dé à jouer de 
Tarente. 


9 Eshil, Agamemnon, stihovi 32—33. 
* Vidi Jean Taillardat, Rev. Et. anc., 58 (1956), str. 193. 


“ Vidi na primjer Odiseju, I, stih 107. O sumnjivoj »naumahiji«, 
vidi H. van Effenterre, Corr Hell., 79 (1955), str. 541—548. 

znameniti mit o pećini gdje se u dnu odražavaju sjene. 
U Odeonu su se često održavale glazbene priredbe, osobito 
na blagdane. 

U Tukikidu Periklo, držeći pohvalni govor vojnicima po- 
ginulim u boju, koji je ujedno i hvalospjev čitavoj državi, 
veli o njezinim zakonima i običajima: 


Doista i najviše smo odmora nakon napora priredili 
duhu koristeći se brojnim igrama i žrtvama kroz čitavu 
godinu te krasno uređenim svojim kućama, kojih sva- 
kodnevno veselje razgoni tugu.“ 


Državne svetkovine upoznat ćemo malo kasnije, kad bu- 
demo govorili o vjerskom životu. | 


* 
Xx  * 


Lov i ribolov bili su kao i danas pravo zanimanje za je- 
dne, a obična razonoda za druge. U spisu O lovstvu Kseno- 
font smatra lov potrebnim i važnim dijelom odgoja mladi- 
ća, jer se njima vježba tijelo i navikava na opasnosti, što 
je dobra priprema za ratnički poziv, no takve su ideje bile 
uvreženije u Lakedemonu nego u Atici, a Ksenofont ih je 
zastupao zato što se divio Sparti, koja je poduzimala čak 
i lov na helote, to jest na ljude.“ Međutim, mnogi su se 
imućniji Atenjani bavili lovom kao sportom, iako je Atika 
u pogledu divljači bila jedna od najoskudnijih grčkih po- 
krajina. 

U mikensko i arhajsko doba u grčkim gorama i šumama 
bilo je mnogo zvjeradi, osobito lavova, pa je lov na krupnu 
divljač ostavio dubokog traga u helenskoj mitologiji, u 
kojoj postoje tolika božanstva lova i toliki polubogovi slav- 
ni lovci što ih je pobožno nabrojio Ksenofont na početku 
djela O lovstvu. U klasičnom razdoblju, iako je vjerojatno 
još bilo preostalo nešto zvijeri, a osobito vukova (kojih 
nije sasvim nestalo ni danas), lovile su se pretežno divlje 
svinje, jeleni i nebrojeni zečevi i ptice: jarebice, prepelice, 
ševe i drozdovi. Aristofanova komedija Ptice nabraja mno- 

go pernatih vrsta, koje međutim nije baš lako identificirati. 


4 Tukidid, Peloponeski rat 11, 38 (prijevod S, Telara; op prev.). 
4 Vidi E. Delebecque, Essai sur la vie de Xénophon, str. 173—181. 

U Periklovo vrijeme najstarija je lovačka tehnika po 
svoj prilici bila lov pomoću zamke. Za hvatanje ptica i 
sitne četveronožne divljači pravile su se zamke sa smršalj- 
kom, s omčom i na oprugu.“ Treba dodati i jame za hvata- 
nje žive krupne divljači, koje Ksenofont opisuje kao du- 


boke rupe strmih strana prekrivene granjem da se ne bi 


vidjele. U sredini je bilo uz kolac privezano janje, koje je 
trebalo beketom namamiti zvijer; kada bi ova prišla, 
granje bi pod njezinom težinom popustilo i ona bi pala 
u jamu; da bi je izvadili, lovci su spuštali u jamu otvoren 
kavez u kojemu se nalazio komad mesa; čim bi zvijer ušla 
u kavez, lovci su ga zatvarali i izvukli napolje. 


Ptice su se ubijale strijelama ili kamenjem iz pracke, 
Ostalo lovačko oružje sastojalo se od koplja, sjekire, kija- 
če, bodeža i palice, koja se upotrebljavala obično u lovu 
na zečeve. 


Stari nisu posjedovali snažno i precizno dalekometno 
oružje, a jahanjem su se bavili tek iznimno. Zbog toga 
su lovci divljač morali nagoniti u stupice i u mreže i on- 
da je umlaćivati. U tom je pogledu poučan Ksenofontov 
spis O lovstvu. U lovu na zeca, lovac uz pomoć psa nasto- 
ji plijen nagnati prema mrežama koje nadzire čuvar (ar- 
kyoros). Uhvaćenoga zeca ubit će potom ili sam lovac, 
ili čuvar, a možda će ga izvući iz mreže i živog. Razliko- 
vale su se tri vrste mreža: 1. arkis, malena i gusta mre- 
ža ispletena od trostruke niti, duga otprilike 1,5, a viso- 
ka skoro 1 metar; enodion, čvršća mreža, ispletena od dva- 
naestostruke niti, mnogo duža od prve (4 do 9 metara), 
koja se razapinjala preko putova i na mjestima gdje 
se spajaju staze; diktion, mreža ispletena od šesnaesto- 
struke niti, dugačka od 20 do 50 metara, upotrebljavala 
se za hvatanje svakovrsne divljači i za opkoljavanje ve- 


ćega prostora; račve na koje se razapinjala bile su više 
od metra.“ 


Lovački psi, koji nisu bili potrebni za lov zamkama ili 
stupicama, imali su važnu ulogu u lovu sa mrežama, te je 
njihova primjena bila toliko česta da i sama riječ koja u 
grčkom jeziku označuje lovca: kynegétes, u stvari znači 

4 Vidi P. Cloché, Les classes, les métiers, le trafic, str. 24, slika 
9 i XIV, slika 5. 


$ P. Chantraine, Etudes sur le vocabulaire grec (1956), str. 64. 

»vođič pasa«.“ U spomenutom Ksenofontovom spisu mno- 

go je prostora posvećeno uzgoju i dresiranju lovačkih pa- 

sa. Neke lakedemonske rase bile su veoma cijenjene zbog 

brzine i dobrih lovačkih osobina. Na oslikanim posudama 

iz klasičnog razdoblja prikazani su lovački psi malenih za- 
. šiljenih ušiju i izdužene njuške. 


Na jednoj posudi s crnim likovima vidimo lovca, koji 
na glavi nosi pustenu kapicu (pilidion), a spretno se mo- 
že kretati u kratkoj, visoko opasanoj (eúzonos) halji, ka- 
ko na ramenu nosi lovački štap (lagobólon), o kojemu 
vise zec i lisica; uza nj je pas, najvjerojatnije one la- 
konske pasmine, za koju Aristotel kaže da je mješavina 
psa i lisice.“ 

* 
* * 


Ribarstvo je bilo zvanje čak i češće nego lov, a rekli smo 
da su stari Grci, osobito Atenjani, obično jeli mnogo ribe. 

Ksenofontu sigurno ne bi palo na um da napiše neko 
djelo o ribolovu, kao što je napisao o lovu, jer su Grci ri- 
barstvo mnogo manje cijenili. Razmatrajući u Zakonima 
odgojnu vrijednost jednoga i drugoga, Platon upućuje 
mladim ljudima ovakvu želju: 


Dragi, ne obuzela vas nikada nikakva želja ni težnja za 
lovom na moru niti za lovom pomoću udice niti uopće 
za lovom vodenih životinja, niti se koliko budni, toliko 
za vrijeme spavanja bavili lovom pomoću vrša, pri če- 
mu nije potreban nikakav napor!“ 


Plutarh je pošao i dalje kada kaže, izražavajući mišljenje 
koje se već bilo ustalilo u klasično doba, da u ribarenju 
nema ništa časno, da je nedolično slobodna čovjeka, jer 
traži više lukavstva a manje snage, i da nije pogodno za 
zdrav tjelesni razvoj kao lov.“ Trebalo je pričekati da tek 
u 2. stoljeću naše ere Opijanovo djelo Haleutika bude pr- 


# Vidi P, Chantraine, ibidem, str. 84. 


7 P. Cloché Les classes, les métiers, le trafic, slika XV; isp. Aris- 
totel, Fizika, VIII, 28. Vidi također, P. Cloché, ibidem, slika XVI. 


# Platon, Zakoni, 7, 23 (prijevod V. Gortana; op. prev.). 
4 Plutarh, De sollertia animalium, 9. 

va grčka rasprava posvećena ribolovu. Međutim, zahvalju- 
jući književnim aluzijama i likovnim spomenicima ipak 
poznajemo tehniku starogrčkog ribolova, koja je veoma 
slična današnjoj i nije se razvila kao tehnika lova. 

Riba se hvatala na udicu, odnosno pecala, kako veli Pla- 
ton, kao i danas najčešće pomoću trščanog štapa i povraza 
od lana ili konjske strune, na koji je bio privezan pluteni 
plovak, komadić olova i na kraju udica. Za lov na male ribe 
kao mćka stavljale su se gliste i kukci, a za velike — male 
ribice. Grci su upotrebljavali i umjetne mamce, na pri- 
mjer »mušice« napravljene od vlakanaca crvene vune. Ri- 
be su se hvatale i samo povrazom, bez štapa. 


Jedan pehar iz 5. stoljeća pr. n. e. prikazuje dječaka 
kako čuči na stijeni što se nadvila nad more i u desnoj 
ruci drži povraz, a u lijevoj košaru za ribe; u bistroj vodi 
umjetnik je nacrtao ribe, hobotnicu i vrsu.* 

Vrša je vrsta pletene košare, ponekad široke i okrugle, 
a ponekad izdužene i sužene na krajevima. Princip joj je 
isti kao i danas: oštri šiljci branili su da riba koja u nju 
uđe ne izađe napolje. 

Mreže za ribolov, kao i lovne mreže, bile su veoma raz- 
nolike. Razlikovala su se kao i danas dva osnovna tipa: 
mreže metnice u obliku lijevka oteščanog olovnim utezima, 
koje su se bacale raširene i zatim prilikom povlačenja za- 
tvarale, i dugačke, četverouglaste povlačne mreže, koje 
su ribari držali za krajeve i povlačili kroz vodu tjerajući 
ribu prema određenom mjestu, pri čemu je moglo sudje- 
lovati više barki. 


Zatvorena mreža »tunjara« kombinacija je vrše i mre- 
že; to je mreža stajačica, unutar koje su uz pomoć kolaca 
razapete zamke; ribe se u nju tjeraju kroz nešto poput 
labirinta, sve dok se na kraju ne skupe u takozvanoj »ko- 
mori smrti«, koja se onda izvlači na površinu. 


Osi i harpun upotrebljavali su se za lov na morske si- 


savce, ali i na ribe srednje veličine, osobito tune. Tunolov 


je zahtijevao dobru organizaciju i dosta ljudi. Promatrači 
su s tunolovki pratili približavanje jata tuna i javljali ri- 
barima, a ovi su onda ribu tjerali u mreže, po svoj prilici 
kao što rade i današnji grčki ribari, koji »u tu svrhu di- 


$ P, Clochć Les classes, les métiers, le trafic, slika XVII, 7. 

žu buku defovima, tuku kamenjem privezanim za uzice po 
površini vode, pljuskaju po njoj nogama ili štapom udara- 
ju o dasku«.* Zatim su se barke okupljale, ribari su mre- 
žama podizali tune do površine i onda ih gađali ostima 
ili mlatili čakljama. 

Za lov na sabljane ribari su mrežu bacali u more i zatim 
oba kraja privlačili obali, tako da je oblikovala velik polu- 
krug; kad se taj polukrug dovoljno suzio, ribari su ulazili 
u vodu i umlaćivali ribu harpunima. 


I na kraju, stari su Grci lovili ribu i pomoću baklje, 
»na sviću«, što Opijan opisuje ovako: 


Dok se neke ribe najbolje hvataju u cik zore, druge 


se moraju loviti noću. Čim se spusti mračak, ribari za- . 


pale baklju i upravljajući laganom barkom donose crnu 
smrt ribama, koje se ništa ne sluteći raduju smolastome 
plamenu bora, pa skaču oko čamca da vide tu kobnu 
svjetlost u noći i tako se izlažu neumoljivim ostima.” 


Tako se lovi još i danas, naročito uz obale otoka Lezba.* 


* 
* * 


Mnoge igre koje smo naveli bile su popraćene izražaj- 
nom mimikom, odnosno gestikulacijom, a rekli smo da su 
stari Grci cijenili eleganciju kretnji ruku, bilo da se radi 
o zaogrtanju odjeće ili bacanju ostatka vina iz čaše pri 
igri kotaba.* 

I danas mediteranski narodi, a nadasve Grci, popraćuju, 
a ne rijetko i nadomještaju riječi živahnim kretnjama; ka- 
žemo da »govore rukama«, ali i držanjem glave, pa i čitava 
tijela. Je li nekada bilo isto tako? 

Grci Periklova doba kazivali su »ne« glavom kao i dana- 
šnji, zabacujući je unazad i podižući bradu (ananeúo), a ne 
odmahujući zdesna nalijevo i slijeva nadesno. Pri susretu 


3 Louis Robert, Hellenica, X, str. 272. 


2 Opijan, Hal., IV, 640—646; vidi F. Vian, Revue de Philologie, 28 
(1954), str. 50—51. 


S Vidi Stratis Mirivilis, Notre-Dame la Sirene (roman preveden 
sa grčkoga, R. Laffont, 1957). 


4 Vidi gore, str. 166 1 194. 

su se pozdravljali uzdignutom desnom rukom, no nisu iz- 
mjenjivali poljupce kako su kasnije običavali Rimljani. 
Rukovali su se uglavnom samo pri nekim prigodama vjer- 
skog značaja i to u znak svečane zakletve“; na nadgrobnim 
stelama može se vidjeti kako pokojnik izmjenjuje stisak 
ruke s preživjelom rodbinom. 

U kazalištu i u Skupštini odobravanje su iskazivali plje- 
skom (krótos) i klicanjem, a prosvjed zvižducima i vikom.“ 
No čini se da su za vrijeme Periklove uprave takve bučne 
manifestacije (thórybos) bile rijetke i da su postale češće 
tek poslije njegove smrti. U svakom slučaju, znamo da su 
u Solonova vremčna govornici besjedili bez ijednog po- 
kreta, »rukom pod ogrtačem«, dok su u Demostenovo 1 
Eshinovo doba rado gestama potkrepljivali žestinu svojih 
riječi." Moglo bi se pomisliti da se u toj promjeni govor- 
ničkog držanja odražavala i odgovarajuća promjena u op- 
ćem ponašanju slušateljstva, koje je postajalo sve nemir- 
mije i bučnije. Aristofan, koji se divio suzdržanosti i dosto- 
janstvenosti nekadašnjih Atenjana, zgraža se nad popro- 
stačenjem svojih suvremenika. 

Neke su kretnje u svakidašnjem životu imale simbolično 
značenje. Radost se izražavala pucketanjem prstima na 
visoko uzdignutoj ruci, kao što čini po svoj prilici mara- 
ionski efeb. Da bi se nekome narugalo ili ga se ismijalo, 
nije mu se pokazivao »dugi nos«, nego se u nj upro ispru- 
ženi srednji prst, dok su drugi prsti ostali stisnuti u pest. 
Naime, »srednji prst bio je kod starih Grka, kao i kod 
Rimljana, infamis digitus. Pokazati ga nekome bio je, 
dakle, prostački gest, kakav je donekle kod nas pokazati 
figu«.* 

Mnoge su kretnje bile uvjetovane vjerskim pobudama 
ili praznovjerjem. Stari su Grci odvraćali pogled od sva- 
kog prizora koji ih je mogao, kao što su vjerovali, oka- 
ljati svojom grešnošću, i pljuvali da bi osujetili neki loš 
predznak, ili neku riječ ili susret koji su smatrali zlogu- 


35 Vidi Carl Sittl, Die Gebärden der Griechen und Romer (Leip- 
zig, 1890), str. 78—81. 


5 Vidi Platon, Zakoni. 
7 Vidi gore, str. 167. 


s P, Mazon, izdavač Aristofana, Mir, bilj. uz stih 549 (u Račevom 
prijevodu stoji »kazati prstom na nekoga«; op. prev.). 

kim: Teofrastov praznovjerac »kad vidi luda ili padaviča- 
va čovjeka, upanji se od straha i pljune u nabor haljine 
svoje«.* Kad je Grk plakao, patio ili, još opravdanije, os- 
jećao da mu se bliži smrtni čas, zastirao je lice skutom 
odjeće, kao da se srami, odnosno da bližnje poštedi zlo- 
kobna prizora.“ 

Žalost za pokojnikom izražavala se na način koji bi nam 
se danas učinio pretjeranim: 


Žene jecaju i jadikuju; svi plaču, busaju se u grudi, 
čupaju kosu i grebu obraze; deru odjeću na sebi 1 po- 
sipaju glavu pepelom. Živi izazivaju više sažaljenja od 
pokojnika, jer se često valjaju po tlu i udaraju glavom o 
zemlju, dok mrtvac, pristojno i lijepo obučen, sav okru- 
žen vijencima mirno počiva na povišenom odru, okiće- 
nom kao za neku svečanu povorku 1 


Ovaj Lukijanov opis nastao je nekoliko stoljeća poslije 
klasičnog razdoblja, ali mnogi tekstovi i likovni spomenici 
potvrđuju da su Periklovi suvremenici davali gotovo isto 
toliko maha strastvenim izrazima tuge." 


» Teofrast, Karakteri, 16 (prijevod N. Majnarića; op. prev.). 

% Vidi opis posljednjih dana Sokratovih u Platon, Fedon, LXVI. 
€ Lukijan, O koroti, 12. 

& Vidi gore, Treće poglavlje, str. 89. 


OSMO POGLAVLJE 


VJERSKI ŽIVOT — KAZALIŠTE 


Starim se Grcima često pridaju racionalističke značaj- 
ke, što je opravdano utoliko ukoliko u njima gledamo 
tvorce znanosti i filozofije i ukoliko znamo da su mnogi 
starogrčki filozofi podvrgli vjersku tradiciju svojih suna- 
rodnjaka oštroj i bespoštednoj kritici" Međutim, kao i 
svi narodi Starog vijeka, grčki je narod u cjelini bio pro- 
žet osjećajem za sveto“, tako dobro izraženim predhelen- 
skom riječju thdmbos: strepnja, strahopoštovanje pred 
svakom silom ili nadnaravnim bićem što se tobože krije 
u prirodi ili u čovjekovoj okolini“ Naime, starovjeki je 
čovjek smatrao da je svijet napučen nižim i višim, dobrim 
i zlim božanstvima, što je, nakon animističke faze, pridalo 
starogrčkoj vjeri dosta brzo politeistička obilježja. U ta 
vremena, 


nebeski kad je rod 
Hodio zemljom svud, dišući njezin zrak, 


1 Vidi staru knjigu P. Decharme, La critique des traditions reli- 
gieuses chez les Grecs, koja sve do danas nije izgubila ništa od svo- 
je zanimljivosti i vrijednosti. 

2 To je iznova pokazao nedavno E. R. Dodds, The Greeks and 
the irrational (Sather classical lectures, knj. 25, Univ. of California 
Press, 1951). 

3 A. J. Festugičre dao je dobru analizu thambosa u Histoire gé 
nérale des religions, Gréce-Rome (A. Quillet, 1944), str. 41—42. 


' 4 A. de Musset, početak Rolle. 
205 


ljudi su vjerovali u postojanje bezbrojnih, sasvim bliskih 
i gotovo opipljivih božanstava, o kojima ovisi sreća ili ne- 
sreća smrtnika na ovome svijetu, a nakon smrti i u za- 
grobnome Hadovom carstvu. Čitav im se život upravljao 
prema učestalosti vjerskih svetkovina obitelji, dema, file 
i države, kao i prema brižljivu održavanju obreda naslije- 
denih od predaka (tà pátria). 

Doduše, već je u 6. stoljeću pr. n. e. u Grčkoj među 
filozofima bilo nezavisnih, ateističkih mislilaca, koji su 
isprva bili usamljeni, ali su polovicom 5. stoljeća, u vri- 
jeme sofista, postali znatno brojniji. Ta epoha pomalo 
podsjeća na evropsko 18. stoljeće, na »prosvjetiteljsko 
doba« i protuvjerske pokrete. Umovi poput Perikla ili Tu- 
kidida svakako su izvršavali tradicionalne vjerske obrede, 
ali po svoj prilici nisu suviše vjerovali u njihovu djelotvor- 
nost, a još manje u praznovjerja 1 proročanstva. Kad je 
god. 429. pr. n. e. Periklo ležao oboljevši od kuge, »jednom 
prijatelju koji je bio došao da ga obiđe pokazao je neku 
amajliju koju su mu žene obesile oko vrata. Time je prija- 
telju hteo reći kako mu je teško kad i takve budalaštine 
mora da trpi«.* No, ljudi koji su mnogo bliži »prosječnom 
Atenjaninu«, kao na primjer vojskovođa Nikija ili pisac 
Ksenofont, bili su prožeti dubokom vjerom koja se gra- 
ničila s praznovjerjem. Čak su i filozofi poput Sokrata i 
njegova učenika Platona, koji je oštro osuđivao Homero- 
vu mitologiju, sigurno vjerovali u postojanje natprirodnih 
sila', a ipak je Sokrat morao popiti otrov zbog bezbož- 
ništva! 

Mnogi su filozofi, kao kasnije platoničar Plutarh, bili ne- 
gdje na pola puta između naivne pobožnosti i nevjerice, 
između praznovjerja i ateizma, koje su smatrali podjed- 
nakim zabludama. Tek je u 3. stoljeću pr. n. e. Epikurova 
škola okupila mnogobrojne nevjernike; doduše, ovi nisu 
bili bezbožnici, ali su bogovi koje su oni priznavali bili 
daleko od ovozemaljskog svijeta i nisu hajali za čovjeka, 
zbog čega su epikurejci bili u stvari ravnodušni prema 


3 O sofistima vidi gore, Četvrto poglavlje, str, 123—126. 

$ Plutarh, Periklo (prijevod M. N. Đurića; op. prev.), prema Teo- 
frastovoj Etici. 

7 Vidi V. Goldschmidt, La religion de Platon (Presses Univ. de 
France, 1949). 

religiji, a često su se i otvoreno suprotstavljali tradicio- 
nalnoj pobožnosti. 

Starovjeka je država, kao što bismo danas rekli, bila 
»totalitarna«. Bilo je nemoguće lučiti svjetovno od duhov- 
noga: svećenici bez »poziva« bili su visoki državni činovni- 
ci. Zato je i bilo logično što se držalo da filozofi koji otvo- 
reno zastupaju ateizam ili neku sumnjivu vjeru, krše držav- 
ne zakone i »društveni ugovor«. Čovjek nije mogao biti 
dobar Atenjanin ako nije vjerovao u svemoć boginje Ate- 
ne, zaštitnice države, i u njezina oca Zeusa. Zbog toga je u 
5. i 4. stoljeću pr. n. e. nekolicini filozofa suđeno zbog bez- 
božništva. Najznamenitije takvo suđenje održano je Sokra- 
tu, koji je god. 399. bio optužen »što ne vjeruje u bogove 
u koje vjeruje država, a uvodi druga nova demonska bića; 
a kriv je što i odmladinu kvari« (Platon, Sokratova obrana 
i smrt u prijevodu B. Klaića, op. prev.) i osuđen na smrt. 
Prije njega na temelju iste optužbe suđeno je Anaksagori iz 
Klazomene, Periklovu učitelju, Protagori iz Abdere i Dijago- 
ri s otoka Mela, strancima 'koji su, međutim, imali znatnog 
utjecaja u Ateni“ Ni dramski pjesnici Eshil i Euripid nisu 
bili pošteđeni od takvih progona, ali su komediografi, što 
nam se može činiti upravo čudno nedosljednim, uživali 
daleko veću slobodu: Aristofan se u Pticama nekažnjeno 
usudio pozvati Demetru neka učini da nikne ma i jedan 
klas žita kad su ptice pozobale zrnje, a u Zabama prika- 
zati Dioniza — boga kazališta, kojemu je bila posvećena 


svaka tragična ili komična predstava — kao protuhu i 
hvastavca; naime u tim lakrdijama ništa nije uzimano 
ozbiljno. 


Najstariji rituali grčke vjere — koja je bila bez dogmi i 
bez ikakvih svetih knjiga — po svoj su prilici pastirski i 
poljodjelski obredi za plodnost stada i polja: 


Zamislimo starogrčkog seljaka. Poput težaka u sva vre- 
mena i on je ustajao rano, prije zore. U jutarnjem polu- 
mraku tražio je pogledom zvijezde na nebu... Pozdrav- 
ljao je izlazak sunca šaljući mu poljubac rukom, kao što 
je pozdravljao prvu lastu i prvoga kopca... Priželjki- 
vao je kišu, a ponekad i zahlađenje, više nego sunce. Pog- 


5 Isp. A. J. Festugičre, Epicure et ses dieux. 
9 Vidi E. Derenne, Les procés d'impiété intentés aux philosophes 
à Athènes au V* et au IV" siècle avant Jésus-Christ (Liège, 1930). 


207 


ledavao je na okolne vrhove, poneki put utonule u obla- 
ke, jer je gore na planinskim vrhuncima stolovao Zeus, 
koji je sakupljao oblake, bacao munje i udjeljivao kišu. 
Bio je to silan bog... Grmljavina je bila znak njegove 
moći i prisutnosti, katkad i gnjeva." 


I sam jezik potvrđuje utjecaj religije: stari Grci nisu 
govorili: »pada kiša« ili »grmi«, nego »Zeus kiši« ili »Zeus 
grmi«. ' 

U Grčkoj ima malo vode, pa se zato veoma cijeni. Zbog 
toga su vodeni tokovi bili sveti. Vojska nije nikada prega- 
zila rijeku, a da joj najprije nije prinijela žrtvu, jer je i 
rijeka bila božanstvo. Heziod je nalagao da se nikad ne 
smije prijeći preko rijeke prije nego joj se izmoli molitva 
i prije nego se ruke operu njezinom vodom. Nimfe, što 
znači naprosto »djevojke«, nastavale su planine, hladovite 
pećine, gajeve, livade i izvore. Morske nimfe zvale su se 
nerejide, a znamo da je Tetida, majka Ahilejeva, pripadala 
njihovu kolu. Ta su božanstva bila dobra, no mogla su 
postati i opasna kad bi ih netko uvrijedio ili makar i za- 
nemario. Duševno poremećen čovjek zvao se nimfolept, 
to jest »od nimfa zaluđen«. Na isti način, kad bi netko 
naglo umro, smatralo se da su ga pogodile nevidljive stri- 
jele Apolonove ili Artemidine. 

Bogoslužje se sastojalo uglavnom od molitava, prinoše- 
nja žrtava i očišćenja. Molitva se obično izricala stojeći, 
ruku ispruženih prema nebu kada je bila upućena nebesni- 
cima, a spuštenih prema tlu kada se obraćala Hadu i dru- 
gim podzemnim božanstvima. Čovjek je moleći zazivao ime 
boga ili božice, podsjećao ih na pobožna djela koja je izvr- 
Sio i izricao predmet svoje molbe, kao što u Prvom pjeva- 
nju Ilijade čini svećenik Hrizo, utječući se svome bogu 
Apolonu: 


Čuj, srebrnoluki bože, što Hrisu i presvetu Kilu 
Štitiš, koji si moćni gospodar Teneda, čuj me, 
Smintije! Ako ti hram sagradih ikada mio, 

Ili ako ti ikad od bikova pretila stegna 

I od koza sažegoh, izvrši ovu mi želju: 

Tvojim strčlama moje naplati Danajcem suze." 


10 Martin P. Nilsson, La religion populaire dans la Grèce antique 
(Plon, 1954), str. 6—1. 
i Homer, Ilijada, I, stihovi 37—42 (prijevod T. Maretića; op. prev.) 

Kad se molitelj obraćao bozima, obično se radilo o nekoj 
vrsti pogodbe, jer je žrtvu prinosio da bi za uzvrat dobio 
neko dobročinstvo ili pomoć protiv neprijatelja. U službe- 
nim molitvama grad Atena moli bogove, u prvom redu 
Zeusa i Atenu, »za dobro i spas atenskih građana, njiho- 
vih žena i djece, kao i čitave zemlje i njezinih saveznika«. 

Žrtve kojima su se obično popraćale molitve sastojale sn 
se uglavnom od ljevanica, vina ili mlijeka, od slastica ili 
žrtvenih kolača (pélanos) prinesenih na žrtvenik, odnosno 
od povrća i prvih polodova berbe. No najvažnije su žrtve 
bile krvne. U najstarija vremena vjerovalo se da bogovi 
traže ljudsku krv, a žrtvovanje Ifigenije legendarno je sje- 
ćanje na to prinošenje ljudskih žrtava; međutim, već mno- 
go prije klasičnog razdoblja posvuda su se za žrtvu klale 
samo životinje: ovnovi, ovce, volovi, krave, jarci, koze 1 svi- 
nje. Bikovi su se prinosili na žrtvu u prvom redu Posej- 
donu, krave Ateni, koze Artemidi i Afroditi; Asklepije je 
zahtijevao pijetlove ili kokoši, a drugi bogovi golubove, 
pse ili pak konje. Potvrdu za hekatombe — doslovno »sto- 
volovke«, žrtvovanja po stotinu volova — i za prinošenje 
trostruke žrtve, bika, ovna i nerasta (suovetaurilia), Posej- 
donu nalazimo već u Homeru.“ Zrtveni primjerci uvijek 
su morali biti teleoi, to jest zdravi i besprijekorni. Vodilo 
se računa i o njihovu spolu kao i o boji dlake: božicama 
su se žrtvovale obično ženke, nebesnicima bijele ili svijet- 
le životinje, a božanstvima podzemlja crne ili tamne. 

Žrtveni obred obično se odvijao u zoru. Žrtvenik je bio 
okićen cvijećem i lisnatim vijencima. U bijelo odjeveni sve- 
ćenici i svi prisutni imali su ovjenčane glave. I sama je žr- 
tva bila okićena vjenčićima i vunenim trakama, a rogovi 
su joj ponekad bili pozlaćeni. Najprije su se žrtva i svi 
prisutni poškropili lustralnom vodom (za očišćenje) iz na- 
ročite posude, zvane hernips. Na žrtveniku je bila zapalje- 
na vatra u koju je svećenik bacio pregršt ječmenoga zrnja 
i pramen dlaka odrezanih sa glave žrtvene životinje. Pošto 
je izgovorio molitvu, povukao je glavu žrtve nagore i jed- 
nim joj potezom noža prerezao grkljan, upravivši mlaz 
krvi na žrtvenik. U većini slučajeva bogu u čast spaljivao 
se tek djelić životinje, to jest komad od stegna i malo pre- 
tiline, koja je dok je gorjela svojim vonjem (knise) bila 


12 O suovetaurilijama vidi Odiseja, XI, stihovi 129—131. 

tako ugodna Homerovim Olimpljanima?, dok se meso 
žrtve raskomadalo i podijelilo svećenicima i vjernicima, 
koji su ga mogli ispeći i pojesti na licu mjesta ili ga odni- 
jeti kući. Međutim, pri nekim žrtvama paljenicama što su 
se prinosile bogovima podzemlja ili pokojnicima, spalji- 
vala se čitava životinja: to je takozvani holokaust. Zrtvo- 
vanju je često prisustvovao i kakav gatar; on je promatrao 
još toplu iznutricu životinje, prije svega jetra, i iz nje pro- 
ricao odnosno tumačio volju bogova. Starogrčka paljenica 
bila je, uglavnom, kolinje s gozbom. 

Holokaust je prinošen kao žrtva za pojedinačno ili sku- 
pno očišćenje. Poput svih starovjekih naroda, i Grci su 
strepili od okaljanosti u vjerskom smislu, okaljanosti čita- 
vog ljudskog bića s tijelom i dušom, koja nije obuhvaćala 
nama bliži pojam moralnoga zgrešenja, to jest »grijeha«. 
Bilo je nečisto u prvom redu sve što se ticalo rođenja i 
smrti, nečist je bio i svaki ubojica, čak i ako je ubio u sa- 
moobrani. Likovima bogova i žrtvenim obredima čovjek 
je smio pristupiti jedino u stanju ritualne očišćenosti, ina- 
če ga je, u njegovu strahu božjem (thámbos), čekala osve- 
ta i srdžba nebesnička. Svaka je žrtva i svaka sjednica aten- 
skih političkih skupova počinjala, kao što smo vidjeli, ob- 
redima očišćenja, lustracijom. Svaka kuća u kojoj je netko 
umro morala je biti očišćena zajedno sa svim ukućanima, 
kao Odisejev dom poslije pokolja prosaca. U tu se svrhu 
obično uzimala morska voda, a ako se prinosila žrtva, naj- 
češće bi se zaklala svinja, čija je krv služila za lustraciju. 
Delfijski bog Apolon Pitijski, koji je prema priči očistio 
Oresta pošto je ovaj ubio majku, smatrao se glavnim 
iskupiteljem grijeha: i on se sam morao očistiti pošto 
je ubio zmaja Pitona. Svaka je bezbožna riječ odmah mo- 
rala biti okajana, pa makar i ispljuvkom, koji je mogao 
poslužiti kao neki vid očišćenja.“ 

Štovanje mrtvih igralo je, kao što je pokazao Fustel de 
Coulenges u Antičkoj državi, značajnu ulogu u životu pre- 
živjelih. Kult pokojnika počinjao se održavati trećeg dana 


3 Crkveni oci će se čuditi što su se »bogovi, koji su uživali u 
nektaru i ambroziji, oduševljavali vonjem spaljenih kostiju« (Teo- 
dor iz Kira, VII, 15). 

14 Vidi Louis Moulinier, Le pur et l'impur dans la pensée des 
Grecs, d'Homere a Aristote (Klinicksieck, 1952), passim, a što se ti- 
če ispljuvka za očišćenje, isp. str. 74, 

poslije pogreba.“ Na godišnjice smrti obitelj je dolazila 
na grob i prinosila pokojniku žrtve ljevanice i paljenice, 
nakon kojih bi uslijedio žalobni objed. Žrtveno vino: ili 
mlijeko, kao i darovi u hrani, soli, kolačima i voću, prino- 
šeni su u posudama s probušenim dnom, kako bi jelo i piće 
mogli dospjeti do pokojnika, koji tobože i dalje živi pod 
zemljom radujući se darovima, poput sjena što ih spomi- 
nje Odisej u Jedanaestom pjevanju Odiseje, koje se baca- 
ju na crnu krv zaklanih životinja kako bi, pijući je, malo 
povratile snagu... U kući se kraj domaćeg žrtvenika ču- 
vala pokojnikova slika: prema jednom natpisu iz 2. sto- 
ljeća pr. n. e. vidimo da je tu sliku valjalo ovjenčati lovo- 
rom dvaput mjesečno, za svakog mlađaka i na svaki sedmi 
dan u mjesecu.“ Vjerojatno se takav ili sličan obred obav- 
ljao i u klasično doba. 


* 
* *k 


U Ateni, gdje, kao što smo vidjeli, Periklo držeći u Tu- 
kididu nadgrobni govor poginulima za domovinu ubraja 
u privlačne strane grada »brojne igre i žrtve kroz čitavu 
godinu«", vjersko-državne svetkovine bile su osobito mno- 
gobrojne i veličanstvene. Sve su rasplamsavale u isti mah 
pobožnost i domoljublje, vjeru u bogove i nacionalni po- 
nos. Jedino je rat mogao poremetiti redoslijed ili barem 
potamniti sjaj tih povremenih skupova, i zato nam Aristo- 
fan prikazuje u komediji Mir kako se Božica mira, u tre- 
nutku kada su je atički seljaci s teškom mukom izvadili iz 
ponora gdje je ležala pod hrpom kamenja, pojavljuje u 
pratnji Berbe, božice žetve, i Slave, božice predstava i sve- 
tkovina. Mir je za Periklove sugrađane u prvom redu zna- 
čio blagostanje i užitak u velikim svečanostima ili pane- 
girijama; već pomišljamo na zahtjev rimskoga plebsa: pa- 
nem et circenses, iako je Slava zaštitnica plemenitijih za- 
bava nego što su cirkuske igre. 


Većina je tih svetkovina bila popraćena igrama natjeca- 
teljskog karaktera (agóna), najčešće boračkim i atletskim 


5 Vidi gore, Treće poglavlje, str. 91. 


16 Acte d'affranchissement delphique, Griech. Dial. Inscr., Delphi, 
1807; vidi L. Lerat, Revue de Philologie, 1943, str. 82. 


17 Vidi gore, Sedmo poglavlje, str. 198. 

takmičenjima o kojima smo govorili u vezi s odgojem," 
ali i pjesničkim i glazbenim, ili dramskim i komediograf- 
skim natjecanjima, pa čak i natječajima ljepote u pogledu 
držanja i lika, bilo među ženama, bilo među muškarcima! 

Pogledajmo sada najvažnije datume atenskoga vjerskog 
kalendara i opišimo ukratko svaku od tih svetkovina.“ Za 
vrijeme Peloponeskog rata uvedena je reforma kalendara, 
kako bi se poklonili lunarni mjeseci i solarna godina, što 
je unekoliko poremetilo ustaljeni redoslijed blagdana, pa 
se zbog toga Aristofan u Oblacima šaljivo izruguje Atenja- 
nima prijekornim riječima što im preko Zbora upućuje 
Mjesec: 


I inače, dobrotvor je, kaže, a vi dane mu 

Ne brojite dobro, nego pravi darmar gradite. 
Zato, kaže, groze mu se bozi svagda, svaki put 
Kad se prevare, bez ručka kući vrate sa slave, : 
I čast dužna po računu dana ih ne dopadne; 
Kad vam žrtvovat je, mučila su i sud poso vaš. 
Često puta opet mi vam bozi zapostimo post, 
Smrt il” našeg Memnona il' Sarpedóna žalimo, 
A vi žrtvujete, smijete se.” 


Službena, građanska i vjerska godina počinjala je u 
srpnju, u mjesecu hekatombeonu, koji se isprva zvao kro- 
nion, jer se 12. dana toga mjeseca u sklopu završnih sve- 
čanosti, slavio Kron, otac Zeusov, i njegova žena Kibela 
(Reja), majka bogova. O Kronijama, kao u Rimu o Satur- 
nalijama, okupili bi se gospodari i robovi na bučnoj gozbi 
u krilu obitelji, no ta je svetkovina imala i značaj držav- 
nog i nacionalnog praznika. Šesnaestog istog mjeseca sla- 
vile su se Sinekije, koje su podsjećale na sinekizam (uje- 
dinjenje) što ga je bio proveo Tezej, utemeljujući atičko 
jedinstvo i atensku moć. Potkraj hekatombeona padale su 
Panateneje, velik nacionalni praznik u čast božice Atene, 
zaštitnice države i grada. 


Taj je praznik trajao dva dana, no svake četvrte godine 
slavljen je osobito sjajno i trajao najmanje četiri dana. 
Na boračkim natjecanjima, među kojima su najznatnije 


u Vidi gore, Četvrto poglavlje, str. 114—119. 
% Najvažnije djelo je L, Deubner, Attische Feste (Berlin, 1932). 
2 Aristofan, Oblaci, stihovi 615—622 (prijevod K. Raca; op. prev.). 

bile utrke s bakljama, lampađedromije", pobjednici su 
kao nagradu dobivali ulje svetih Ateninih maslina u tako- 
zvanim »panatenejskim« amforama, koje su s jedne strane 
bile ukrašene likom Atene Promahos (Prvoborkinje) što 
stoji između dva stupa, a s druge strane prikazom samoga 
natjecanja (na primjer utrke) na kojemu je nagrada za- 
služena. Zatim se odvijao velik obredni ophod (uklesan u 
mramor partenonskog friza), koji je pošavši iz Keramika 
prolazio središtem Atene svečano noseći na Akropolu pep- 
los koji su svake godine vezle izabrane djevojke, a kojim je 
na kraju trebalo zaogrnuti Atenin kip. Svećenici i svi dr- 
žavni staleži, među kojima i predstavnici naseljenika, stu- 
pali su u savršenom redu u kratnji efeba na konjima. Sti- 
gavši na Akropolu, najprije su pred drevnim hramom Ate- 
ne Polias (Zaštitnice države) prinijeli na žrtvu četiri vola 
i četiri ovna, a zatim su na velikom žrtveniku ispred Par- 
tenona zaklali toliko goveda koliko je bilo potrebno da se 
nahrani cijeli grad, te je zacijelo upravo ta hekatomba i 
dala novo ime mjesecu hekatombeonu. 

U boedromionu (rujnu) slavile su se Eleuzinske misteri- 
je, o kojima ćemo nešto pobliže reći kasnije, i Boedromije, 
svetkovina u čast Apolona Boedromije, to jest »Pomagača 
u boju«. Na taj se blagdan prinosila žrtva i organizirala 
povorka. 

Svečanostima je najviše obilovao mjesec pianopsion (li- 
stopad). Sedmoga dana toga mjeseca slavile su se u čast 
Apolonovu Pianopsije, svetkovina sjetve s prestarim i ve- 
oma zanimljivim obredima: bogu se prinosilo na dar jelo 
od graha (pyanos) i drugoga povrća, a zatim se u povorci 
kao talisman plodnosti nosila maslinova grančica okićena 
vunicom i plodovima (eiresióne), dok je radosni dječački 
zbor pjevao: 


Na grani vise smokve, svježe pečen hljeb, 
pun lončić slatkog meda, finog ulja sud 
i pehar čistog vina za okrepu i san.“ 


Sličan je ophod išao i prilikom Oshoforija u čast Dioni- 
zovu: povorka golobradih mladića nosila je pod vodstvom 


4 Čini se da je ta utrka bila vrlo omiljena i da se priređivala 
i na Hefestovim, Prometejevim i Panovim svetkovinama. 


2 Plutarh, Život Tezejev, 22. 

dječaka amfitala” grančice loze s grozdovima. Prinošenje 
žrtve i prosipanje ljevanice obavljalo se uz obredno poci- 
kivanje: eleleu iju iju. Zatim su mladići plesali i utrki- 
vali se.” 

Jedanaesti, dvanaesti i trinaesti dan pianopsiona svetko- 
vale su se Tezmoforije u čast Demetre Tezmoforos, koja 
je bila zaštitnica sjetve i ženske plodnosti. Toj su sveča- 
nosti prisustvovale samo udate Atenjanke, dok muškarci 
uopće nisu imali pristupa.“ Žene su se spremale za nju ne- 
koliko se dana odričući svakog spolnog odnosa.“ Prvoga 
dana, zvanog anod (uzlazak), iskapani su i iznošeni na svje- 
tlo dana ostaci posvećenih predmeta (odojaka, tjestanih 
figura spolnih udova i zmija) što su bili zakopani četiri 
mjeseca prije; taj obred poljodjelskih vradžbina sličan je 
onome što su ga u čast boginje Atene vršile djevojčice zva- 
ne arefore. Drugoga dana, koji se zvao nesteja (post), žene 
nisu uzimale nikakvu hranu. Trećega dana, nazvanog kali- 
geneja (ljeporodni), darivale su Demetri svakovrsne plo- 
dine, kao i kaše i sireve, zatim su jedna drugoj dobacivale 
opscene pošalice, igrajući se figuricama u obliku ženskog 
spolovila, jele koštice nara i šibale se zelenim grančicama 
— što su bili, navodno, obredi u svrhu povećanja 
plodnosti. 

Apaturije, svetkovine fratrija, također su trajale tri da- 
na. U prva dva dana prinosile su se žrtve i priređivale go- 
zbe. Trećega dana, zvanog kureotis, glavari obitelji pred- 
stavljali su članovima fratrije zakonitu djecu rođenu u 
toku godine, kako bi ova mogla biti zavedena u knjige. 
Pri tom je svaki žrtvovao ovcu ili kozu na žrtveniku Zeusa 
Fratrijskog ili Atene Fratrijske. 

Na kraju, 30. pianopsiona, Atena Ergane (Radnica), za- 
štitnica rukotvoraca, i Hefest, bog kovača, primali su za 
Halkeje poklonstvo obrađivača mjedi (halkćis) kovača, kot- 


2 To jest, dječaci kojima su oba roditelja živa: vidi gore, Treće 
poglavlje, str. 58. 

a Usprkos rezervama izraženim u H. Jeanmaire, Dionysos, str. 
486, meni se čini dosta vjerojatnim da su se Ostroforije svetkovale 
u čast borbe. 

3 Vidi Aristofanovu komediju s naslovom Ženska skupština u 
Tesmoforiju. 

2 Vidi Teodor iz Kira, Terapeutika, XII, 73. 

lara i drugih obrtničkih staleža.” Rukotvorci su, po ugle- 
du na poljodjelce koji su žrtvovali prve plodove svoje 
ljetine, rado prinosili na dar neku vlastitu izrađevinu, neko 
malo »remek-djelo«, napravljeno posebno za božicu. Među 
pronađenim zavjetnim darovima Ateni Ergane nalaze se, 
na primjer, i pokloni nekog Bakija, o kojemu s njegova 
epitafa znamo da je bio lončar i da je odnio prvu nagradu 
na nekom obrtničkom natjecanju: »Bakije je prinio (ovaj 
zavjetni dar) kao prvinu Ateni Ergane, pošto su ga ovjen- 
čali drugovi iz tijaza.«” 

U mjesecu posejdeonu (prosincu) svetkovina Haloje (od 
hálos — gumno ili žito) održavala se zato da se zaštiti sje- 
me koje klija pod zemljom, kao što je svrha Tezmoforija 
bila da pospješi sjetvu. Tom se prilikom žrtvovalo Demetri, 
njezinoj kćeri Kori i Posejdonu, koji je i dao ime tome 
mjesecu, a koji je bio bog zemlje i podzemlja (gaiéohos) 
prije nego što je zagospodario morem. Muškarci nisu imali 
pristupa Halojama, osim nekih odličnika koji su nadzirali 
odvijanje obreda; s druge strane, u njima su mogle sudje- 
lovati i hetere, iako im je kao i muškarcima bilo zabranje- 
no da prisustvuju Tezmoforijama. Obredi su se, po sve- 
mu sudeći, vrtjeli oko muškoga spolnog uda, falosa. Jedna 
posuda što se čuva u Londonu prikazuje ženu kako pra- 
škom iz nekakve kutije posipa glinene falose pobodene u 
zemlju u rasporedu zrna na žitnom klasu.” 

Falos je imao važnu ulogu i prigodom Dionizovih svet- 
kovina, koje su se odvijale (barem najstarije) u zimskim 
mjesecima. Za Seoskih Dionizija u mjesecu posejdeonu 
povorka je iza djevojke »košaronoše« (kanefóros) svečano 
nosila velik falos.” Jedna atenska odredba iz 445. pr. n. e. 
nalaže da kolonija Breja u Trakiji mora poslati u Atenu 
»za Velike Panateneje jednu kravu i jednu bojnu opremu, 


2 Vidi M. Delcourt, Héphaistos ou la légende du magicien, str. 
195—200. 

ča Ch. Michel, Recueil d'Inscr. gr, 1597 (posveta) i 1820 (epitaf). 
Tijaz je vjersko udruženje u kojemu su se mogli okupljati ljudi is- 
toga zvanja. 

2 Vidi reprodukciju takve pelike, London, u navedenom djelu 
L. Deubner, Att. Feste, slika 3, 3. 

% Vidi Aristofan, Aharnjani, stihovi 247—262. 

3 M. N. Tod, A selection of greek hist. inscr., 1, 4, 1, 11—13. 

a za Dionizije jedan falos«.* Za te su se svetkovine održa- 
vale pučke zabave, kakve vidimo i danas po seoskim pro- 
štenjima. Seoski su momci pokušavali održati ravnotežu 
na napuhanim i nauljenim mješinama (askoliasmós)”, a 
raspojasani i bučni komi (od kojih su se razvili »komični« 
zborovi) hodali su u velikim skupinama po seoskim puto- 
vima i uličicama plešući, pjevajući i dobacujući raskala- 
šene i nepristojne dosjetke svima koje bi uz put sretali. U 
5. stoljeću pr. n. najbogatiji demi pridodali su tim razono- 
dama i kazališne predstave. 

U gamelionu (siječnju), mjesecu vjenčanja (gámos), sla- 
vile su se Gamelije ili Teogamije, u čast Zeusova i Herina 
braka, kao i još jedna Dionizova svetkovina, Leneje. Nije 
se radilo, kao što neki misle, o svečanosti u čast vinske 
preše (lenós), što bi bilo čudno nekoliko mjeseci nakon 
berbe, nego o orgijastičkoj svetkovini leneja, što je drugo 
ime za menade ili bakantice, žene opsjednute bakantskom 
mahnitošću. Ove su na svetom prostoru Lenejona izvodile 
raspojasane i divlje plesove." Kako je Dioniz bio zaštitnik 
ditiramba i kazališta, ta je svetkovina obuhvaćala i kaza- 
lišne predstave: nekoliko je Aristofanovih komedija, među 
kojima Aharnjani, Vitezovi i Ose, igrano samo na Leneja- 
ma, jedino pred Atenjanima, dok su za Velikih Dionizija u 
kazališta polazili i mnogi izaslanici savezničkih gradova. 
Zato je u Aharnjanima Aristofan iskoristio priliku što u 
gledalištu nema saveznika i veoma slobodna napao Kleona, 
na kojega je veoma rado ciljao: 


Ta sami sad smo i Leneje slave se, 

Još nema stranaca nit danak nose nam 
Nit iz gradova saveznici stigli su. 

Sad sami smo i dobro ovijani baš, — 

Jer tuđi svijet zovémo pljevom građana.“ 


Jedna druga svetkovina u čast boga vina Dioniza slavila 
se u antesterionu (veljači): Antesterije su se održavale, kao 
i Demetrine Tezmoforije i Pianopsije, 11. 12. i 13. u mje- 
secu. Prvoga dana tog trodnevnog praznika, zvanog pitoigi- 


2 Vidi gore, Sedmo poglavlje, str. 196. 

3 Vidi H. Jeanmaire, Dionysos, str. 48—56. 

4 Aristofan, Aharnjani, stihovi 504—508 (prijevod K. Raca; op. 
prev.). 

ja (otvaranje ćupova), otvarali su se glineni ćupovi (pithoi) 
s vinom od jesenje berbe. Toga ili slijedećeg dana, zvanog 
hoes (»vrč za nalijevanje vina« isp. hoefore), održavalo se 
takmičenje ispičutura: na dati znak trubom natjecali su se 
u brzom ispijanju vina iz lonca. Pobjednik je dobivao vije- 
nac od lišća i mješinu vina. Pronađeno je dosta takvih lo- 
naca; često su oslikani likovima male djece koja se igraju 
igračkama i vijencima, jer se u okviru Antesterija održa- 
vala i jedna dječja svečanost.“ Drugoga se dana organizi- 
rao ophod, koji je pratio Dioniza smještenog u kolima la- 
dastog oblika; čini se da su učesnici povorke nosili maske, 
pa bismo taj veseli običaj mogli usporediti s našim pokla- 
dama; ulogu boga vjerojatno je igrao arhont kralj, s ob- 
zirom na to što se basilina, to jest kraljica, odnosno žena 
arhontova, morala sjediniti s njim u hijerogamiju. No, 
treći dan svetkovine, zvan »lonci« (hytroi), bio je sasvim 
drugačijeg karaktera: bio je posvećen mrtvima ili umiru- 
ćima. U glinenim loncima pripremalo se povrće i kaše od 
raznoga zrnja, panspermije, koje je trebalo pojesti prije 
mraka, a glavna je žrtva prinošena Hermu Psihopompu, 
pratiocu duša u podzemni svijet. Na kraju toga trećeg 
dana odvraćao se zao udes bajajući: »bježite, Kere (bogi- 
nje smrti), prošle su Antesterije!«* 

Antesterion je bio i mjesec Hloja, proslave Demetre 
Hloe, i Dijazija, najveće atenske svetkovine u čast Zeusa. 

U toku mjeseca elafeboliona (ožujka), koji je označivao 
svršetak zime i početak proljeća, prinosile su se žrtve za- 
hvalnice Ateni — Proharisterije — a iznad svega slavile su 
se gradske Velike Dionizije, što je poslije Leneja predstav- 
ljalo drugu kazališnu »sezonu«, koja je privlačila mnogo 
stranaca, jer su s dolaskom ljepših dana već brodovi po- 
novno plovili Egejskim morem. Ta je svetkovina, s kojom 
su se po sjaju mogle mjeriti jedino Velike Panateneje, 
trajala pet dana: 9. elafoboliona izvođeni su ditirambi, 10. 
komedije, a od 11. do 13. dramske trilogije, svaka s jednim 
satiričnim komadom na kraju. Vratit ćemo se na njih u 
vezi s kazalištem. 


35 Vidi gore, Četvrto poglavlje, str. 99. 
* Vidi H. Jeanmaire, Dionysos, str. 48—56. 

Sesnaestog dana mjeseca munihiona (travnja) održavale 
su se Munihije s povorkom u čast Artemide, u kojoj su 
se nosili kolači okruženi gorućim bakljama. 

U targelionu su se slavile Targelije u čast Artemidina 
brata Apolona, iskupitelja grijeha. Prvoga dana svetkovi- 
ne, 6. u mjesecu, grad je bio očišćen obredom koji dosta 
podsjeća na židovski ritual s jarcem otpuštenja. Dva su 
čovjeka (fármakoi) trčala ulicama grada, dok su ih ljudi 
udarali smokvinim grančicama i stabljikama morskog luka 
(skilla), istjerujući iz grada zajedno s njima grijehe (mías- 
ma), koje su ovi tobože nosili u sebi. Sutradan, 7. u mje- 
secu, Apolonu se na žrtvu prinosio targel, to jest hljeb ili 
kaša od žita, dar u prvim plodinama nastupajuće žetve. 
Plinterije, to jest svetkovina Atenine kupelji, održavale su 
se 25. toga mjeseca. Tada se stari drveni kip (ksóanon) 
božice Atene Polias nosio u luku Faler, gdje se zaranjao u 
more zajedno s peplosom: boginji su se nakon toga prino- 
sili žrtveni kolači i suhe smokve. Naravno, kako se radilo 
o idolopokloničkom kultu, držalo se da je kip boginja sa- 
ma. Ta je kupelj vrijedila kao očišćenje cijeloga grada, 
što ga je trebalo učiniti dostojnim božanske naklonosti 
prilikom žetve. 

Napokon, u posljednjem mjesecu atenskog kalendara, 
skiroforionu (lipnju), održavale su se Skiroforije, svetkovi- 
na sa još nedovoljno objašnjenim obredima, prilikom koje 
se po svoj prilici prinosila zajednička žrtva Demetri, nje- 
zinoj kćeri Kori, Ateni i Posejdonu; zatim Dipolije ili Bu- 
fonije, kada se Zeusu žrtvovao oraći vol, i Aretoforije, sve- 
čanost u čast boginje Atene, za koje su djevojčice zvane 
arefore vršile obrede dosta slične ritualu prvoga dana Tez- 
moforija. 

Čitalac će primijetiti da smo nabrojili deset mjeseci 
atenske godine. Preostaju još matageitnon (kolovoz) i 
maimakterion (studeni), u kojima je također sigurno bilo 
vjerskih ceremonija, no u dokumentima ima veoma malo 
spomena o blagdanima u tim mjesecima, to jest o Meta- 
geitnijama i Maimakterijama. Rekli smo sasvim dovolj- 

no da možemo vidjeti kako Tukidid nije nimalo pretjerao 
kad je kroz navodne Periklove riječi tvrdio da se u Ateni 
svetkovalo kroz cijelu godinu. A pri tom smo još zanema- 
rili svetkovine u čast nekih nižih bogova poput Asklepija, 
ili polubogova, na primjer Tezeja, kao i strana bogoštovlja 

koja su donijeli naseljenici, poput Bendideja što su se od 


5. stoljeća pr. n. e. slavile u Pireju u čast tračke boginje 
Bendide. 


* 
k x 


U vezi sa Seoskim Dionizijama, Lenejama i Gradskim 
Dionizijama spomenuli smo kazališne predstave. Uz sta- 
dion, teatar je najkarakterističnija monumentalna građe- 
vina svakoga malo većeg starogrčkog grada, a znamo da 
su u Atici, osim kazališta smještenog na obronku Akro- 
pole u svetištu Dioniza Eleutereja, i u mnogim drugim 
demima, u prvom redu u Pireju, Kolitu, Salamini, Eleuzi- 
ni, Toriku i Ramnuntu postojala kazališta u kojima su se 
prikazivale predstave za vrijeme Seoskih Dionizija. 

Kazalište smo smjestili u poglavlje posvećeno vjerskom 
životu zato što se svaka dramska predstava održavala u 
nekom Dionizovom svetištu u povodu svetkovina njemu u 
čast i pod predsjedavanjem njegova svećenika, te što su 
je, kao i gimničke igre koje su popraćale druge svetkovi- 
ne, priređivali u formi natjecanja najviši državni služ- 
benici. 

Znamo da su starogrčka kazališta bila smještena na ot- 
vorenom, obično na obronku nekog brežuljka, sa stepeni- 
častim, polukružnim gledalištem, teatronom, oko okrugle 
orhestre, po kojoj se kretao zbor oko Dionizova žrtvenika 
ispred proskeniona; u dnu pozornice, iza proskeniona, na- 
lazila se skena (prvotno običan šator gdje su se preodi- 
jevali koreuti i glumci). Dionizovo kazalište u Ateni u 
svom današnjem stanju potječe iz rimskog doba, dok je 
veličanstveni teatar svetišta u Epidauru u Argolidi bolje 
sačuvao izgled kakav je imao u klasičnom razdoblju" U 
svim tim kazalištima akustika je bila izvanredna.* 

U Ateni su prije Leneja i prije Velikih Dionizija najviši 
državni službenici — arhont eponim i arhont kralj — du- 
go unaprijed brižljivo pripremali predstave. Najprije su 
određivali korege, to jest imućne građane koje je država 
zadužila da o svome trošku opreme zborove za tragedije i 


9 Vidi J. i G. Roux Grèce (Arthaud, 1957), slike uz str. 74—75 i 
104—105. 


% Vidi E. Canac, L'acoustique des théátres antiques, u La Revue 
scientifique, svibanj 1951, str. 151—169. 

komedije, u prvom slučaju po petnaest, a u drugom po 
dvadeset i četiri koreuta. Pjesnici koji su željeli sudjelo- 
vati u natjecanju — a učešće su mogli uzeti i stranci, to 
jest neatenski Grci — uputili bi arhontu »molbu za dodje- 
lu zbora«, a ovaj je izabirao među njima po vlastitu uku- 
su, ali je zatim morao narodu obrazložiti svoj izbor. Pjes- 
nik je bio ujedno i redatelj svoga djela, a morao je sam 
uvježbavati i zbor. Međutim, u tome mu je mogao poma- 
gati korodidaskal (učitelj zbora), jer je to bila teška zada- 
ća koja je zahtijevala mnogostruke sposobnosti: naime, 
zbor je pjevao i plesao uz svirku aulosa, tako da su sta- 
rogrčke drame i komedije bile s formalnog stajališta slič- 
ne današnjim operama ili operetama. Zatim je arhont iza- 
birao glavnoga glumca ili protagonista, kojemu su bili pod- 
ložni glumci drugoga ili trećeg reda, deuteragonisti i tri- 
tagonisti. U tragedijama i komedijama nijednu ulogu ni- 
kada nije igrala žena; u svim ženskim ulogama nastupali 
su muškarci, zbog čega nas ne bi trebalo začuditi to što 
su svi glumci nosili maske. 

Pošto je bio sastavljen popis korega, pjesnika i prota- 
gonista, valjalo ih je složiti, to jest svakome pjesniku do- 
dijeliti po jednoga korega i protagonista, U tu bi se svrhu 
održao narodni skup, na kojemu su imena određenih ko- 
rega bila stavljena u žaru, nakon čega je ždrijeb odluči- 
vao red kojim je svaki od njih birao svoga pjesnika. Ta- 
ko je god. 472. pr. n. e. mladi Periklo kao koreg izabrao Es- 
hila, koji je te godine prikazivao trilogiju u koju spadaju 
Perzijanci. Ždrijeb je također određivao koji će protagonist 
biti dodijeljen kojem pjesniku. Kasnije je svaki protago- 
nist morao tumačiti redom po jednu tragediju svakog 
pjesnika, kako bi autori imali izjednačenije izglede na 
uspjeh. 

Na kraju svih tih predradnji dolazilo je proagon, javno 
predstavljanje pjesnika i glumačkih družina, što se odi- 
gravalo pokraj teatra u Odeonu, natkrivenoj zgradi nami- 
jenjenoj u prvom redu glazbenim priredbama. Tom je pri- 
likom svaki autor s povišene pozornice objavljivao svoje 

ime, naslove i sadržaje komada, kao i imena glumaca. Ta 
je ceremonija bila, dakle, nešto poput plakatiranja. | 

Kao i svi skupovi, tako su i kazališne izvedbe počinjale 
rano izjutra, odmah nakon izlaska sunca. To je, međutim, 
bilo nužno ukoliko se prije zalaska sunca htjelo odigrati 

četiri do pet kazališnih komada s plesom i pjevanjem, uz 
ipak kakvu-takvu stanku između predstava (svaka se tra- 
gedija i svaka komedija igrala bez prekida, odnosno pau- 
ze). Naime, takva je bila dnevna kazališna »porcija« na 
koju su gledaoci imali pravo u toku četiri dana za vrije- 
me dionizijskih svetkovina. Nakon prvoga dana, obilježe- 
nog dionizijskom povorkom, drugi je dan bio posvećen 
lirskom natjecanju u pjevanju ditiramba, a trećega se 
dana igralo tri, a kasnije i pet komedija. Tri slijedeća da- 
na bila su posvećena izvođenju tragedija, tako što se sva- 
koga od ta tri dana igrao samo po jedan od ona tri auto- 
ra koje je bio izabrao arhont, odnosno po jedna tetralo- 
gija što se sastojala od trilogije, to jest triju tragedija, i 
jedne satirične igre na kraju. 

Atenjani koji su pratili cijele Velike Dionizije vidjeli 
su, dakle, ako izostavimo ditirambe, petnaest do sedam- 
naest kazališnih komada u četiri dana, odnosno saslušali 
oko dvadeset tisuća što govorenih, što pjevanih stihova! 
Možemo se, svakako, diviti takvome »kapacitetu slušanja«, 
no valja imati na umu da su stari Grci stekli naviku du- 
gotrajnog i netremičnog usredotočenja pažnje slušajući, 
na primjera na Panatenejama, beskrajne homerske spje- 
vove. 

Iako nisu smjele glumiti, žene su svakako mogle posje- 
Ćivati kazalište.“ Ulaznica je koštala dva obola (trećinu 
drahme), no siromašnim je građanima država davala po- 
moć za posjet predstavama (theoriká). Sjedala u prvom re- 
du bila su namijenjena svećenicima, kao i onim Atenjani- 
ma i strancima koji su uživali povlasticu proedrije, to 
jest pravo na počasna mjesta. Buleuti, efebi i naseljenici 
imali su svaki svoj dio gledališta; žene su, po svemu sude- 
ći, sjedile na najvišim tribinama. Isto je tako i svakoj fili 
bio dodijeljen poseban dio teatrona. Unatoč takvom raz- 
mjestaju, zaposjedanje sjedala nije baš uvijek išlo bez ne- 
reda i tučnjave, pa su u takvim slučajevima morali zavo- 
diti red kazališni redari, rabdusi (»batinaši«). Vjerujemo 
da su na tako dugotrajne predstave, ma kako inače bili 
skromni u pogledu hrane, Atenjani nosili jelo i piće. Po- 
nekad su darežljivi korezi dijelili prisutnom narodu ko- 


» Vidi gore, Treće poglavlje, str. 79. 

lače i vino. Predstave mora da su se, dakle, odvijale u at- 
mosferi pučkoga veselja. 

Imale su, međutim, vjersko obilježje, jer su otpočinjale 
obrednim očišćenjem krivlju žrtvovanoga praseta i jer 
im je iz sredine prvoga reda, s posebnog sjedala nasuprot 
žrtveniku nasred pozornice, predsjedavao Dionizov sve- 
ćenik. 

Nakon prinošenja žrtve, određivalo se ždrijebom kojim 
će se redom izvoditi djela prijavljenih natjecatelja. Poče- 
tak svake predstave najavljivao je zvuk glasnikove trube. 
Usprkos religioznim značajkama priredbe, gledaoci su 
bučno izražavali svoje osjećaje: pljeskali su ili zviždali i 
toptali nogama.“ Prema stanovitim tvrdnjama, neki su 
pjesnici znali unajmiti i plaćene pljeskače! Mogli bismo 
se čuditi krajnjoj bestidnosti starogrčkih komedija kad 
ne bismo znali za osobitosti Dionizova kulta: Dionizije su 
započinjale ophodom u kojemu se kao kakav barjak no- 
sio falos; za sam komos (noćno veselje ili obilazak gradom 
uz glazbu i ples), od kojega se i razvila komedija, oduvijek 
je bilo karakteristično raspojasano, čak i razulareno ve- 
selje. 

Natjecanje se završavalo dodjeljivanjem nagrade. Popis 
sudaca bio je utvrđen već prije svečanosti, a prilikom ot- 
vorenja natjecanja ždrijebom se iz njega izvlačilo deset 
imena. Tih je deset sudaca sjedilo na posebno određenim 
mjestima u gledalištu. Glasovali su poslije predstava, no 
iznova je ždrijeb odlučivao o samo pet glasova koji su 
se uzimali u obzir za konačan ishod. Glasovanje je teklo 
ovako: u jednoj se žari nalazilo svih deset glasačkih ploči- 
ca, na kojima su suci dali svoj glas, dok je druga žara 
sadržavala pet crnih i pet bijelih kocaka; iz prve se žare 
vukao po jedan glas, a iz druge po jedna kocka. Uzimao se 
u obzir samo onaj glas koji je bio izvučen istovremeno kad 
i bijela kocka. Te su mjere opreza, dakako, imale svrhu da 
onemoguće eventualne mahinacije od strane autora i ko- 
rega. U slijedećem poglavlju naići ćemo u vezi s pravosu- 
đem na još zamršenije takve postupke. Međutim, gledalište 
je ponekad nastojalo »vršiti pritisak« na suce, što se opet 
znalo izroditi u nerede, pri kojima su redari imali pune 


% Vidi gore, Sedmo poglavlje, str, 202. 

ruke posla. Platon s aristokratskim prezirom kazališno 
gledateljstvo naziva teatrokracijom.A 

U svakoj disciplini natjecanja, to jest u tragediji i u 
komediji, dodjeljivale su se po tri nagrade: pjesniku, ko- 
regu i protagonistu, a sastojale su se naprosto od lovoro- 
va vijenca, Čini se da su jedino pobjednici u ditiramp- 
skom natjecanju dobivali kao nagradu po jedan tronožac. 
Međutim, moramo od tih priznanja lučiti novčane nagra- 
de, koje su, po svoj prilici zavisno o postignutom uspjehu, 
dobivali autori i protagonisti. Prvonagrađeni korezi znali 
su koji put podići spomenik Dionizu, kako bi ovjekovje- 
čili svoju pobjedu i slavu koju su njome stekli; sačuvan 
je takav spomenik Lizikratov.“ 

Dva dana poslije svetkovine narod se okupljao u kazališ- 
tu da bi preispitao kako je arhont koji je organizirao nat- 
jecanje obavio svoj zadatak: tom bi mu prilikom izgla- 
savao pohvalu ili ukor. 


* 
* * 


Koregija, o kojoj smo upravo govorili u vezi s kazališ- 
tem, bila je jedna liturgija, to jest javna dužnost, ali u is- 
ti mah i vrsta dodatne, vrlo znatne porezne obaveze za 
najbogatije građane. No, bilo je posrijedi i pitanje časti, 
jer se prvonagrađeni koreg ponekad rado bacao i u nov 
trošak, kako bi svojim sugrađanima ostavio dostojan spo- 
men na predstavu kojom je, djelomično zahvaljujući nje- 
mu, »njegov« pjesnik odnio pobjedu. 

Ostali bogati građani bili su određivani za druge litur- 
gije: za trijerarhiju (održavanje i zapovjedništvo nad rat- 
nom lađom troveslarkom, trijerom); za gimnazijarhiju (pri- 
ređivanje gimničkih igara i opskrbu uljem za atletske pot- 
rebe); za hestijazu (troškove javnog objeda za članove ne- 
ke file) itd. Građani zaduženi tim obavezama smatrali su 
se svetim i nepovredivim službenicima, a onoga koji bi 
ih uvrijedio — kao Midiju, koji je usred kazališta opalio 
pljusku Demostenu dok je ovaj bio koreg — očekivala 
je stroga kazna. Ako su bili širokogrudni i odani javnoj 
dobrobiti, narod ih je zvao euergetima, to jest dobrotvo- 


4 Platon, Zakoni, III, 15. 
2 Vidi gore, Četvrto poglavlje, str. 112—113. 


223 


rima. No, dok su neki atenski bogataši, zaslužujući naziv 
euergeta veoma teška srca, trošili novac samo zato što im 
je to nalagala obaveza, drugi su u tome vidjeli dobrodošlu 
priliku da za sebe i svoje zadobiju stvarnu naklonost pu- 
ka. Ne smijemo pri tom zaboraviti ni filotimiju, ljubav pre- 
ma slavi i počastima, koja je bila duboko usađen i raši- 
ren osjećaj u Ateni Periklova doba, kada je bilo mnogo 
primjera nesebičnog i zaista dragovoljnog euergetizma. 

Kimon, sin Miltijadov, od svoga je imeika i plijena od 
ratnih pohoda zdušno pomagao svojim sugrađanima: mak- 
nuo je ograde sa svojih posjeda kako bi naseljenici i si- 
romašniji Atenjani mogli dolaziti da beru voće, a svakoga 
je dana dao poslužiti u svome domu jednostavan no hra- 
njiv obrok velikom broju sirotinje — rekli bismo da je 
držao »pučku kuhinju«. 

Na taj je način svoju kuću pretvorio u »opću gostioni- 
cu«, kako veli Plutarh, misleći na Pritanej, gdje su se za- 
jednički besplatno hranili osobito zaslužni građani. Ki- 
mon je čak nalagao mladim bogatašima iz svoje pratnje 
da razmjenjuju odjeću s onemoćalim i bijedno odjeve- 
nim Atenjanima koje susreću i da ubogarima na javnim 
mjestim udjeljuju milostinju.“ 

Međutim, velikodušnost se osobito sjajno mogla iskazati 
prilikom svetkovina i natjecanja. Nikija se proslavio ras- 
košnim sjajem kad je jednom prilikom vodio atensko sve- 
čano poslanstvo na Del: kažu da je iz Atene ponio složiv 
most, sav prekrasno urešen pozlatom, slikarijama, vijen- 
cima i tapiserijama, da bi spojio otoke Reneju i Del za 
vrijeme trajanja svetkovine.“ 

Na isti su se način na četiri velike panhelenske svetko- 
vine, u Olimpiji, u Delfima (Pitije), na Istmu i u Nemeji, 
gdje su se održavala natjecanja koja je opjevao Pindar 
slaveći pobjednike na njima, bogati i častoljubivi Grci 
nadmetali međusobno tko će više istaknuti sebe i svoju 
domovinu neumjerenom rastrošnošću, koja ih je često 
znala otjerati u propast. Alkibijad je svojim sudjelova- 
njem na Olimpijskim igrama god. 416. pr. n. e. zabliještio 

čitavu Grčku: ne samo da je kao vlasnik velikog broja 
sjajnih trkaćih konja mogao u utrci imati istovremeno 


4 Plutarh, Kimon, 10. Vidi gore, Prvo poglavlje, str. 33. 
4 Plutarh, Nikija, 3. 

devet zaprega pod svojim imenom i tako osvojiti prvo, 
drugo i četvrto mjesto, nego je još dao podići i ogroman 
šator, u kojemu je nakon prinošenja žrtve priredio veli- 
čanstvenu gozbu za more hodočasnika.“ Zavidnici su, do- 
duše, govorkali da su atenski »saveznici« Efez, Hij i Lez- 
bo, morali Alkibijadu besplatno nabaviti šator, žrtvene 
životinje i vino, pa čak i da jedna zaprega koja se natje- 
cala za njega zapravo i nije bila njegova.“ 

Zeusovo svetište u Olimpiji, nedaleko od obala rijeke 
Alfeja, bilo je svake četvrte godine zborište, panegirija, 
Grka iz svih država. Važnost te svetkovine, koja se odr- 
žavala svake pete (penteteris), to jest svake četiri godine 
(kao i Velike Panateneje), bila je tako velika da se jedina 
pouzdana kronologija u čitavoj Grčkoj temeljila na olim- 
pijadskoj eri, koja je počinjala god. 776. pr. n. e. Tako se, 
na primjer, datum bitke kod Salamine (480. pr. n. €.) ra- 
čunao kao prva godina 75. olimpijade (74x4 = 296, a 
776 — 296 = 480). Na olimpijskim svetkovinama mogli su 
učestvovati čak i robovi i barbari, ali ne i udate žene. 
Olimpijske su igre za Grke značile potvrdu njihova suš- 
tinskog jedinstva, unatoč političkoj rascjepkanosti. Oko 
Zeusova svetišta održavao se pravi sajam s atrakcijama 
za svačiji ukus, a ne samo sa sportskim natjecanjima. 
Tom su prigodom sofisti i mnogi pisci javno čitali svoja 
najnovija djela. Tako su, od najznamenitijih, činili Hero- 
dot, Gorgija, Lizija i Izokrat. Ovaj posljednji, doduše, ni- 
je sam čitao svoj govor kojemu je dao naslov Panegirik, 
jer ga je bio sastavio za jednu drugu olimpijsku svečanost, 
za Panegirije. 

Svetkovina je trajala sedam dana. Prvoga su se dana pri- 
nosile žrtve paljenice na Zeusov žrtvenik i na šest dvos- 
trukih žrtvenika koje je, kako se vjerovalo, bio podigao 
Heraklo, te ljevanice na grob Zeusova unuka, a sina Tan- 
talova, Pelopa, po kojemu je nazvan Peloponez, a zatim 
su se obavljale pripreme za igre. Pet slijedećih dana odr- 


s O namjeni skene vidi L. Robert, Le sanctuaire de Sinuri, str. 
50, i Hellenica, X, str. 287, gdje se upozorava na sličnost s tur- 
skim čardakom; u arapskim zemljama, osobito u Egiptu, prilikom 
svadbi i drugih događaja podižu se veliki platneni šatori u kojima 
se ugošćuju uzvanici. 

* Isp. Andokid, IV, 29—30; Izokrat, O zaprezi, passim, Vidi ta- 
kođer J. Hatzfeld, Alcibiade, str. 130—131 i 139—140. 


15 Grčka 225 


Zavala su se atletska nadmetanja, deset za odrasle i tri za 
djecu. Odrasli muškarci takmičili su se u četiri utrke: na 
stadij, na diaul, odnosno dva stadija, zatim u dolihu (duga 
utrka, vjerojatno na šest stadija) i u utrci pod oružjem, 
potom u rvanju, šakanju, pankratiji i pentatlonu, atlet- 
skom petoboju." Napokon, na hipodromu su se održavale 
utrke četveroprega, na kojima je god. 416. trijumfirao 
Alkibijad, te jahačke utrke. Djeca su se natjecala u trci 
na jedan stadij, u rvanju i šakanju. Sva su se natjecanja 
odvijala pod nadzorom helanodika (helenskih sudaca). Sed- 
mi, odnosno posljednji dan, bio je obilježen svečanim op- 
hodom i gozbom. Imena pobjednika — olimpionika — ob- 
javljivao je glasnik, navodeći im očevo ime i postojbinu. 
Za nagradu dobivali su tek maslinov vijenac, no slava im 
je bila ogromna i protezala se i na njihovu porodicu, kao 
i na čitavu domovinu. Atena je svoje građane koji su se 
vraćali kao olimpijski pobjednici nagrađivala »hranom u 
Pritaneju«“, a nije se uzalud govorilo da su građani jed- 
noga grada, kako bi na dotad neviđen način dočekali svog 
olimpionika, otišli čak dotle da su razorili dio gradskih 
bedema kako bi ga uveli na vrata kroz koja još nitko pri- 
je njega nije prošao! 


* 
k x 


Jesu li kult države i klanjanje svehelenskim Zrtvenicima 
dovoljno ispunjavali vjerske potrebe starogrčkog naroda? 
Atenjanin je, svakako, mogao gorljivo obožavati boginju 
Atenu, kao što Hipolit u istoimenoj Euripidovoj trage- 
diji gotovo mističnom pobožnošću vjeruje u Artemidu, 
no Hipolit je, osim toga, bio i orfik. Javno bogoštovlje sa 
često veličanstvenim obredima imalo je u sebi, međutim, 
uvijek nešto pomalo hladno i bezlično: svodilo se na mol- 
be bogovima za opće blagostanje grada ili čak i cijele Grč- 
ke, no malo se ticalo osobne sreće čovjekove na ovome ili 
na onom svijetu; i samo štovanje mrtvih sastojalo se tek 
u brizi oko »hranjenja sjena«, ne dajući nikakvo jamstvo 
za sreću — ili nesreću — na drugom svijetu. 


1 Vidi gore, Četvrto poglavlje, str. 115. 
€ Platon, Obrana Sokratova, 36 d. 

No zato su kultovi s »misterijama« obećavali vjernicima 
blaženu besmrtnost, i to jedino pod uvjetom da se upute 
u njih i da redovito vrše obrede, bez obzira na čestit ili 
grešan život. Svrha im je, dakle, bila čovjekov osobni spas. 
Značenje grčke riječi misterion, kao i evropeizam izveden 
iz nje, obuhvaća pojam tajne koju poznaje samo stanovit 
broj posvećenih, dok su srodni pojmovi mistika i mistici- 
zam više nego klica iz koje su se razvile misterijske sljed- 
be. Neke su od njih državi bile nepoćudne, ali je Atena 
priznavala i štitila eleuzinske misterije, koje su uživale 
poseban položaj i imale kroz čitavu antiku izuzetnu važ- 
nost. 

Rekli smo da su se Velike eleuzinske misterije slavile u 
mjesecu boedromionu (rujnu) u čast Demetre i njezine 
kćeri Kore.? Te su boginje bdjele nad usjevima i nad po- 
kojnicima, koji poput sjemenki počivaju u zemlji. Po sve- 
mu sudeći, na ove su misterije djelovali orfički i bakant- 
ski utjecaji. Sačuvana homerska Himna Demetri pjeva o 
tome kako je Had ugrabio Koru i kako je očajna majka 
posvuda tražila svoj kćer; kad je stigla u Eleuzinu, gdje 
je bila ljubazno primljena, Demetra je podarila besmrt- 
nost mladome Demofontu i zatim osnovala svoj misterijski 
kult. 


' Evo što se kaže u posljednjim stihovima Himne, nekoj 
vrsti »blaženstva« iz Isusova govora na gori: 


Blažen onaj čovjek koji je spoznao tajne. Ali onoga tko 
nije upućen u svete obrede čeka drugačija sudbina kada, 
umrijevši, bude boravio u vlazi i tami. 


Atički dem Eleuzina udaljen je dvadeset i dva kilomet- 
ra od Atene. Iz njega su se u Atenu 14. boedromiona veo- 
ma svečano u košari nosile »svete stvari«, odnosno »sve- 
tinje« (hierd), koje su zatim bile pohranjene u Eleuzionu. 
Sutradan, 15. boedromiona, skupili su se kod Šarene stoe 
(Poikile) svi koji su željeli da se upute u misterije: to je 
bilo dopušteno svima, čak i robovima i barbarima, osim 
neočišćenim ubojicama i onima koji su govorili »nerazum- 
ljivo«, vjerojatno onima koji u nepoznavanju grčkoga je- 
zika nisu bili u stanju izgovarati obredne formule kako 


* Vidi gore, str. 213. 

valja. Misti su 16. boedromiona odlazili u luku Faler, gdje 
su obavljali dosta čudan obred očišćenja: svećenici bi na- 
redili »u more, posvećenici«, našto bi svi potrčali da se 
okupaju, vukući za sobom po jedno prase, koje je nakon 
toga trebalo prinijeti na žrtvu." Zatim, 19. istog mjeseca, 
velika svečana povorka vraćala je mistični koš natrag u 
Eleuzinu uz pjesme i poklike »Jahos! Jahos-. U Eleuzini 
su se, napokon, poslije jednodnevnog posta, od 21. do 23. 
odvijale noćne ceremonije posvećenja. 

No, što se zbivalo tih dviju noći moralo je ostati taj- 
na, a onoga tko bi otkrio što je vidio i čuo čekala je smrt- 
na kazna. Tajna se tako dobro čuvala da nam tek neki 
vrlo kasni tekstovi, ponajprije spisi crkvenih otaca, daju 
donekle naslutiti u čemu se sastojalo uvođenje u miste- 
rije. Prilikom arheoloških iskapanja pronađeni su ostaci 
ogromnog hrama, telesteriona, u kojemu su se odvijali 
obredi: radi se o golemoj četverokutnoj dvorani sa stra- 
nama od po pedeset metara i sa šest redova stupovlja, 
kojima se i danas vide osnovice; djelomično u stijenu 
uklesani redovi stepeničastih sjedala pružali su mjesta 
za oko tri tisuće osoba. 

U toku prve noći stjecao se niži stupanj upućenosti. Mis- 
ti su prekinuli post — kao Demetra u homerskoj Himni 
— popivši kikeon, ritualni napitak od vode, prekrupe i 
metvice.” Zatim su im otkriveni i dati u ruke sveti pred- 
meti iz koša. Pretpostavlja se da se radilo u prvom redu 
o figurama muških i ženskih spolnih organa. Mist je mo- 
rao izgovoriti ove obredne riječi: »Postio sam, pio sam 
kikeona, uzeo sam stvar iz košare i obavio čin, stavio sam 
je u korpicu, a korpicu natrag u košaru«. Pjevale su se 
i svete pjesme, koje mora da su vodili svećenici iz roda 
Eumolpida (to jest »Dobrih pojaca«). 

U toku druge noći prošlogodišnji misti postajali su epop- 
ti (to jest: »osvjedočeni«) i tako stjecali najviši stupanj 
posvećenja. Dvorana telesteriona bila je u potpunom mra- 
ku, a misti su se morali po njoj kretati u atmosferi tjes- 
kobe i strave, kakvu su stvarale sumorne pjesme. Zatim 
su baklje — karakteristični atributi Demetrini i Korini, 


% Vidi gore u vezi sa Frininom kupkom, šesto poglavlje, str. 156. 
s Vidi A. Delatte, Le cycéon, breuvage rituel des mystères d'Eleu- 
sis (Les Belles Lettres, 1955) i gore, Sedmo poglavlje, str. 183. 

simboli objave — naglo obasjale središte prostorije. Mis- 
tima se tada ukazao prizor »velike i predivne tajne požnje- 
toga klasa«, a vjerojatno su pri tom mogli gledati i pravu 
liturgijsku dramu, hijerogamiju. Jedan značajan odlomak 
iz Temistija, koji se krivo pripisivao Plutarhu, kaže: 


U trenutku smrti duša se osjeća kao oni koji se upravo 
posvećuju u Velike misterije... U potpunoj tami bez- 
glavo hrlimo tjeskobnim stranputicama i beskonačnim 
stepeništima. Na kraju dršćemo od jeze i straha, a užas 
nas oblijeva ledenim znojem. Ali, tada nam pred očima 
zasja čudesna svjetlost. Stupamo na neokaljana mjesta, 
na livade gdje pjesme odjekuju i gdje se kolo vodi, Sve- 
te riječi i božanske pojave pobuđuju u nama bogobojaz- 
nost. Posvećen i savršen tada čovjek, oslobođen more i 
nesputana koraka, ovjenčavši glavu, slavi Misterije. Živi 
među čistim i svetim ljudima, gledajući kako se na zem- 
lji neposvećena čeljad valja i gazi u kalu i tmini, u stra- 
hu od smrti ne tragajući za izlazom iz zala, umjesto da 
se nadahnu vjerom u zagrobnu sreću.“ 


I dionizijske su misterije, po svemu sudeći, kao i Demet- 
rine obećavale sreću na onom svijetu; njihovi su se vjer- 
nici okupljali u tijaze, kamo su primani uz ceremonije 
posvećenja, a vršili su obred omofagije, jedući sirovo 
meso zaklane životinje. 

Gotovo je nemoguće znati u čemu su se u klasično doba 
sastojale orfičke misterije, to jest vjerski pokret potekao 
navodno od tračkoga pjevača Orfeja, vrača Dionizovog, 
koji je opčaravao pjesmom, a prije nego što su ga rastrg- 
le bijesne menade bio je sišao u podzemni svijet. Orfičku 
je vjeru širilo i mnogo obmanjivača, koje je izvrgao ruglu 
Platon,” i koji su, kao što je govorio, obećavali bogataši- 
ma da će ih uz dobru plaću nekim vradžbinama osloboditi 
svih zala i da će nauditi njihovim dušmanima. No i sam 
se Platon ponegdje nadahnjivao orfičkim idejama, što do- 
kazuje da ih je donekle cijenio, iako je možda prezirao 
njihove širitelje. Međutim, s razlogom se moglo tvrditi da 
»u klasično doba orfizam nije bio doktrina, a gotovo ni 


2 Vidi Martin P. Nilsson, Les croyances religieuses d la Gréce 
antique (Payot, 1955), str. 179. 


5 Platon, Država, II. 

vjera,... nego knjige o kojima ne znamo skoro nista«.* a 
Ipak se može sa stanovitom sigurnošću reći da je već u 8 


5. stoljeíu pr. n. e. bilo skupina ljudi koji su se odavali, 
ako već ne orfičkoj vjeri u pravom smislu riječi, a onda 
barem »orfičkom životu«; od njih su potekli teolozi i mo- 
ralisti snažnoga mističnog pokreta vezanog uz »orgastič- 
kog« boga Dioniza. 
Orfička teogonija i mit o Dionizu-Zagreju i o Titanima 
prilično su zanimljivi. Orfici su tvrdili da je zbog veoma 
starog zgrešenja, koje podsjeća na kršćanski istočni gri- 
jeh (kada su Titani ubili mladoga Zagreja, praoca ljud- 
skog roda), čovječja duša zatvorena u tijelu kao u tamnici 
ili u grobnici (soma, »tijelo« = séma, »nadgrobni spome- 
nik, grob«) i da mora proći kroz čitav jedan ciklus uzas- 
topnih utjelovljenja ili reinkarnacija. No, pred onima ko- 
je je prosvijetlila Orfejeva objava pruža se put spasa.. 
Orfik je morao voditi isposnički život pun odricanja i 
samozataje. Bio je vegetarijanac, jer je vjerovao u selje- 
nje duša, što mu je nalagalo i poštivanje svih živih bića. 
Dušu je trebalo da oslobodi svega tjelesnog i materijalnog, 
kako bi se mogla odvojiti od zemlje i uzdići se do ba- 
žanskih boravišta (što je, u stvari, zaključak Platonova 
Fedona). Amajlije na zlatnim listićima, koje su pronađene 
u Južnoj Italiji i na Kreti sadrže riječi što ih je posveće- 
nik morao uputiti bogovima podzemlja (no nije sasvim 
dokazano da se doista radi o orfičkim predmetima): 


Dolazim iz družbe čistih, prečista vladarko podzem- 
noga svijeta. Vjerovah da spadam u blažene, ali me zla 
zadesi kob. Otrgoh se kolu muka i patnji, hitrim kora- 
kom hrleći žuđenome vijencu i utekoh se krilu kraljice 
podzemlja. 


Boginja odgovara: 
O blaženi sretniče! Od čovjeka bogom si postao! 


A posvećenik na kraju izgovara tajanstvenu formulu: 


Jarence, u mlijeko upadoh.* 


4 L. Moulinier, Orphée et l'Orphisme à l'époque classique (Les 
Belles Lettres, 1955), str. 115—116. 


55 Ch. Michel, Recueil d'insriptions grecques, br, 1330. 

U službenoj vjeri bogovima se molilo i prinosile su im 
se žrtve za opće dobro države; u misterijskim kultovima 
vjernici su tražili obećanja za sreću u zagrobnom životu. 
No, ljudi su u staroj Grčkoj, kao i posvuda u antici, pri- 
željkivali i više: željeli su znati što su bogovi odredili za 
sadašnjost i za budućnost, i kakvi ih događaji očekuju. 
Pri tome su se utjecali gatanju. 

Latinska riječ divinacija (gatanje, vračanje, proricanje) 
sama po sebi ukazuje na značajno mjesto koje je prorica- 
nje imalo u starovjekim religijama, jer se postanjem te- 
melji na svemu što je divinum, to jest božansko, te je pro- 
ricanje možda najznačjnija crta grčke i rimske vjere. U 
grčkom se vrač zove mántis, a proricanje mantiké: ta ri- 
ječ označuje u prvom redu intuitivno, nadahnuto prorica- 
nje, jer je po svoj prilici istog postanja kao i manía (lu- 
dilo, zanos) i mainás (menada). Međutim, stari su Grci 
poznavali i induktivno ili umjetno (eutehnón, tehnikón) 
proricanje, pri kojemu je gatar na temelju promatranja 
raznih pojava koje su se smatrale sigurnim znamenjem 
(semeia) pogađao božju volju. 

Predznaci su mogli biti raznovrsni: čuda, jer se svaki neo- 
bičan ili čudesan prizor, svako rođenje životinjske ili ljud- 
ske nakaze* smatralo lošim znamenjem; atmosferske po- 
jave — kiša ili grom — bile su Zeusovo znamenje (diose- 
meia); svaki nenadani susret izjutra pri izlasku iz kuće 
tumačio se kao dobar ili kao loš znak: svaka iznenadna 
riječ, svaki neočekivani šum ili krik bio je kledon, zvu- 
kovni znak, koji se mogao tumačiti ovako ili onako; i na- 
pokon fiziološke pojave: svaki je nehotičan pokret pri na- 
padaju padavice, ili obično zujanje u ušima ili pak kiha- 
nje moglo imati posebno značenje, jer je bilo izvan moći 
čovjekove volje. Kad je Telemah kihnuo, njegova majka 
Penelopa smatrala je to povoljnim znamenjem”, a u Ana. 
bazi, kad je nakon Ksenofontova govora jednoga vojnika 


5 Vidi Plutarh, Periklo, 6, gdje državnikovi prijatelji vrač Lampon 
i filozof Anaksagora na različit način tumače što je neka ovca s 
Periklovog imanja ojagnjila jednorogog ovna. 

7 Homer, Odiseja, XVII, stihovi 541—546. 

spopalo kihanje, zbilo se ovo: »Dok je on to govorio, kih- 
ne netko; a vojnici čuvši to svi se jednodušno pomole 
bogu.«* 

U Dodoni, Zeusovom svetištu u Epiru, koje je vjerojat- 
no najstarije proročište u Grčkoj, Seli (stari Dodonjani) 
proricali su budućnost po šumu vjetra u krošnjama hras- 
tova (Zeusovog drveća) ili po zvuku metalnih kotlića koji 
su se, obješeni jedan uz drugi, sudarali na vjetru. Međutim, 
najčešće se proricalo iz živih ili zaklanih životinja. Božja 
se volja osobito dobro mogla prepoznati u letu i pjevu 
ptica, kao što obrazlaže Plutarh: 


U umijeću predskazivanja budućnosti najstariji je i 
najznamenitiji onaj dio koji se zove pticoznanstvo, to 
jest gatanje iz ptičjega leta. Zbog svoje brzine, razbori- 
tosti i nepogrešivosti leta, ptice zapažaju sve što im 
podražuje čula, i zato su poput oruđa u službi božan- 
stva. Ono im nalaže kako da se kreću i određuje im 
pjev i glasanje. Ponekad ih drži da lebde u zraku, pone- 
kad ih pak obrušava svom žestinom da odvrate ljude od 
nekog djela ili nauma, ili da ih, naprotiv, potaknu da 
ga izvrše. Zbog toga Euripid ptice i zove glasnicima bo- 
gova.” 


Zeusova ptica orao bila je povoljan znak ako se pojavio 
zdesna, a nepovoljan, kad ga je tko ugledao slijeva. Orni- 
tomantija (gatanje iz ptičjeg leta) se od homerskih vreme- 
na bila toliko ustalila da grčke riječi kojima je značenje 
»ptica« (Órnis, oionós) znače istovremeno i »znamenje«. 

Govoreći o prinošenju žrtava, spomenuli smo već hije- 
roskopiju, gatalačku metodu po svoj prilici preuzetu iz 
Etrurije, koja se sastojala u ispitivanju utrobe životinje, 
koja je bila zaklana kako bi se iz nje mogla pročitati bož- 
ja volja. Tri su stvari bile najvažnije pri promatranju je- 
tara: izgled režnjeva, žučni mjeruh i vena vratarnica. U 
Euripidovoj Elektri Orest pomaže Egistu, prije nego će 
ga ubiti, pri žrtvi koja kobnim znamenjem predskazuje 
skoro umorstvo: 


I eno utrobe! Egisto uzme drob 
I gleda. Jetra nijesu jedra, cijela sva, 


3 Ksenofont, Anabaza, III, 2, 9 (prijevod S. Senca; op. prev.). 
% Plutarh, De sollertia animalium, 22. 

A grane, žile i klijet žuči nablizu — 

Sve motriocu tešku kaže nesreću. 

I namršti se. Gospodar njega zapita: 

»Sto klonu duhom? »Stranče, zasjede me strah 
Izvana. Najljući je dušman, protivnik 

Na svijetu domu mom sin Agamemnonov«.* 


Ako je nedostajao jedan režanj jetre, bio je to najsi- 
gurniji predznak što se može naći u životinjskoj utrobi: 
takvo je znamenje najavilo prijeku smrt Kimonu, Agesila- 
ju i Aleksandru Velikom.“ 

Međutim, sam naziv mantiké, pod kojim su Grci podra- 
zumijevali sve vrste predskazivanja budućnosti, jasno uka- 
zuje na to da je za njih najvrednije gatanje bilo ono na- 
dahnuto, ekstatično proricanje, putem kojega je čovjek 
dobivao neposrednu božju poruku. 

Oniromantija, proricanje iz snova, nalazi se na pola pu- 
ta između induktivnog i intuitivnog proricanja. Vjerova- 
nje po kojemu su snovi božanske objave veoma je staro 
i još se nije posve izgubilo: nemaju li i danas razne »sa- 
njarice« veoma dobru prođu? U Homera su snovi koje ša- 
lju bogovi veoma česti, a nalazimo ih i u starogrčkoj tra- 
gediji, odakle ih je preuzelo, među ostalima, i francusko 
dramsko pjesništvo 17. stoljeća. No, onirokritika (tuma- 
čenje snova) složeno je umijeće, jer su mnogi snovi var- 
ljivi. 

Epidaursko svetište u Argolidi, koje je cvjetalo osobito 
u 4. stoljeću pr. n. e., bilo je znamenito po čudesnim oz- 
dravljenjima. Tamo su hodočasnici uvečer lijegali u sveti 
trijem-spavaonicu (ábaton koimetérion) i spavali. Preko 
noći bi ozdravili, većinom pošto bi im se u snu pokazao 
bog liječništva Asklepije, sin Apolonov, kako im prilazi i 
rukom dodiruje i liječi oboljelo mjesto na tijelu ili im 
»propisuje« neki lijek, koji bi počinjali uzimati odmah 


sutradan. Na zanimljivim stelama iz Epidaura sačuvani su 


»zapisnici« o mnogim »čudesima« te vrste: jednoj se polu- 
slijepoj ženi vratio zdrav vid, neko je nijemo dijete odjed- 


2 Euripid, Elektra, stihovi 826—833 (prijevod K. Raca; op, prev.). 

í Važnost jetara za proricanje dovela je do dvije bitne posljedi- 
ce: zbog nje se veoma razvilo anatomsko poznavanje tog organa, a 
utjecala je neposredno na Platonovu i Aristotelovu teoriju u vezi 
s proricanjem, kao i općenito na njihovu fiziološku doktrinu. 

nom progovorilo, nekom je čovjeku kao rukom odnesen 
nestao čir itd. 

Čovjek se u snu nalazi u besvjesnom stanju, koje pogo- 
duje dodiru s božanstvima. I u predsmrtnom se času po- 
javljuje proročansko nadahnuće, koje sakriveno tinja u 
svakom čovjeku: u Ilijadi Patroklo i Hektor na samrti pro- 
riču kako će i na koji način uskoro skončati oni koji su ih 
ubili, a da pri tom nisu vračevi poput Kalhanta ili Helena.$ 

Ali, i općepriznati proroci i proročice mogu također u 
stanju ekstaze (ćkstasis) ili »entuzijazma«, to jest, u grč- 
kom smislu riječi, »božanske nadahnutosti«, objaviti vo- 
lju Zeusovu, koju im prenosi većinom Apolon, bog pro- 
ricanja i, kako smo rekli, očišćenja od grijeha. 

U 2. stoljeću n. e. nepovjerljivi je Lukijan u jednom iro- 
ničnom i zabavnom odlomku nabrojao glavna Apolonova 
svetišta i proročišta; govori Zeus: 


Apolon je preopterećen poslom koji je sam izabrao, 
jer ga neprestano salijeću gnjavatori moleći ga za pro- 
roštva. Sad mora biti u Delfima, odmah potom u Kolo- 
fonu, odakle juri u Ksant, pa zatim u Klar, onda na Del 
ili Branhidima u Didimu. Jednom riječju, gdje god ga ne- 
ka proročica, napivši se svete vode i prožvakavši lovoro- 
va lišća, sva uzdrhtala na svome tronošcu zamoli da se 
pojavi, mora istoga trena biti u stanju sročiti prorocan- 
stvo, inače bi mogao izgubiti sav stečeni ugled.“ 


Proročku moć koju nadahnjuje neposredno Apolon sre- 
ćemo u slučaju Trojanke Kasandre, čiji nam vidovnjački 
zanos prikazuje Eshil u Agamemnonu. Takav je slučaj i 
s raznim Sibilama, a vjerojatno i s gatarima zvanim Bak- 
hidi. I napokon, to je slučaj s delfijskom Pitijom. 

Panhelensko svetište Apolona Pitijskog u Delfima u Fo- 
kidi, središnjoj grčkoj pokrajini, bilo je znamenito po ig- 
rama pod nazivom Pitije, koje su se slavile svake četiri 
godine kao i Olimpijske igre, po amfiktioniji (savezu) 
okolnih plemena, koja je znala odigrati značajnu, pone- 
kad i kobnu ulogu u povijesti starogrčkih država, ali oso- 


& Za više detalja vidi na primjer A. J. Festugičre, u Histoire 
générale des religions, Gréce-Rome, str. 128—136. 


& Vidi također što je osuđeni Sokrat prorekao svojim sucima: 
Platon, Obrana Sokratova, 39 c. 


“4 Lukijan, Dvostruka optužba, gl. I. 

bito po najčuvenijem i daleko najposjećenijem proročiš- 
tu u klasičnom razdoblju. Kažu da je Pitija, obična delfij- 
ska seljanka kreposna i uzorita vladanja, koja je za vri- 
jeme prorokovanja morala živjeti poput djevice, jedno- 
stavno zrnima boba ždrebala odgovore na postavljena pi- 
tanja (koja su, dakle, uvijek morala biti sročena tako da 
se na njih može odgovoriti jednostavno se »da« ili sa »ne«). 
Naravno, takva vrsta gatarskog ždrebanja bila je u sta- 
roj Grčkoj veoma raširen postupak za spoznavanje božje 
volje, a sigurno je da se u klasično doba kleromantija 
zaista primjenjivala i u Delfima, no gradovi i pojedinci do- 
lazili su u Apolonovo proročište u prvom redu da zamole 
za nadahnuti odgovor na svoja pitanja proročicu Pitiju, 
koja je sjedeći na proročkom tronošcu u podzemnom 
aditonu (zabranjenom mjestu) hrama, u ekstazi kazivala 
volju Zeusovu, kako joj ju je objavljivao njegov sin. Na 
koji je način zapadala u taj »entuzijazam«? O tome ne 
znamo ništa pouzdano; danas se općenito smatra da se 
radilo o nekoj vrsti autosugestije, nekakve »samohipnoze«, 
religioznog fenomena koji se razlikuje od inače poznate 
vjerske histerije. 

Kad je netko želio što upitati proročište, najprije je mo- 
rao platiti pristojbu zvanu »kolač« (pćlanos), zatim je kao 
pristupnu žrtvu prinosio bogu jednu kozu. Prije nego što 
se pristupilo klanju, životinju su polili vodom: ako je za- 
drhtala pod hladnom kupkom, smatralo se da se Apolon 
umilostivio proricati.* Tada se Pitija očistila u izvoru Kas- 
taliji i stupila u hram, gdje je najprije na unutarnjem žrt- 
veniku zapalila nešto lovora i ječmenoga brašna, a potom 
sišla u podzemni, proročki dio hrama (manteion). Oni koji 
su došli po proroštvo sišli su za njom redom na koji su 
meki od njih imali pravo po promantiji, ili koji im je do- 
dijelio ždrijeb, no morali su ostati zajedno sa svećenici- 


s Vidi u prvom redu P. Amandry, La mantique apollinienne à 

Delphes (de Boccard, 1950); R. Flaceličre, Le délire de la Pythie est- 
-il une legende? (Rev. des Et. anc., 52, 1950, str. 306—324); M. Del- 
court, L'oracle de Delphes (Payot, 1955); H. W. Parke and D. E. 
Wormel, The delphic oracle (2 sv., B. Blackwelle, Oxford, 1956). 
. % To »iskušavanje koze« poznaje samo Plutarh u kasnijem raz- 
doblju, no vjerojatno se primjenjivalo i u klasično doba. U slu- 
čaju da je koza mirno podnijela hladnu kupku, proricanje je mog- 
lo za Pitiju biti opasno, pa čak i smrtonosno: vidi Plutarh, O odu- 
miranju proročišta, gl. 51. 

ma i vračevima u posebnoj prostoriji, dok je Pitija pošla 
sama malo dalje u aditon. Molitelji i svećenici slušali su je 
kako proriče, ali je nisu mogli vidjeti. Izgovarala je »is- 
tinita« i »nepogrešiva« proroštva Apolona Loksije, to jest 
»Kosoga« ili »Iskrivljenoga«, jer su ti odgovori često bili 
dvosmisleni. U aditonu se nalazio zlatan Apolonov kip, 
grob Dionizov (koji se u Delfima veoma štovao, pa se time 
može donekle objasniti Pitijin zanos, jer je Dioniz ponaj- 
prije bog »orgije« i »ekstaze«), te napokon omfalos, odnos- 
no »pupak« zemlje, u drevna vremena betil, sveti kamen 
približno stožasta oblika, i tronožac na koji je sjedala 
Pitija. 

Nećemo sada ulaziti u ogroman vjerski, moralni i poli- 
tički utjecaj Pitijinih proročanstava, naročito u ona du- 
boko bogobojazna vremena, to jest u 6. i 5. stoljeću pr. n. 
e., prije pojave sofista, koji su došli upravo u doba jenja- 
vanja vjerske gorljivosti, pa prema tome i slijepoga uz- 
danja u proročišta. Pa ipak se je usred 4. stoljeća pr. n. e. 
filozof Platon, zamišljajući svoju utopijsku Državu, zala- 
gao za to da u njoj sva vjerska i moralna pitanja rješava 
delfijsko proročište, kojemu je taj velikan sigurno prida- 
vao blagotvoran utjecaj na razvoj grčke civilizacije." 


* 
*  * 


Proricanjem se dakle nisu, kao danas u civiliziranim 
zemljama, potajno bavile razne »vidovite« osobe ili babe 
vračare; proroštvo je bila službena, od države priznata in- 
stitucija. I sama je država pitala za savjet Pitiju, a vrače- 
ve držala u službi uz bok građanskim i vojnim visokim 
službenicima. Periklov prijatelj Lampon, koji mu je bio 
nešto kao »ministar za vjerska pitanja«, bio je također 
prorok i vrač. 


Često je teško povući granicu između religije i prazno- 
vjerja. Zato ćemo u opisu praznovjerna čovjeka u Teofras- 
tovim Karakterima naići na obrede što smo ih upravo opi- 
sali u vezi s vjerom; poneki su, međutim, pretjerani do 
apsurda: 


€ O delfijskoj utjecajnosti vidi u prvom redu J, Defradas, Les 
thèmes de la propagande delphique (Klincksieck, 1954). 


236 


Umije ruke i namaže ih mekinjama, poškropi se sav 
osvećenom vodom, uzme u usta listak lovorov, i tako po 
vas dan naokolo hoda.“ 

Kad mu mačka pretrči preko puta“, neće prije dalje, 
dok drugi tko onuda ne prođe ili dok ne baci tri kamena 
preko puta njezina. 

Spazi li u kući svojoj zmiju, priziva Sabazija", ako je 
to burlava zmija, a ako je sveta, podigne joj odmah on- 
dje kućni žrtvenik. 

Kad prolazi na raskršću mimo posvećenih kamenova", 
prelije ih uljem iz bočice svoje, padne na koljena, pomoli 
se i tad istom dalje ide. 

Proglođe li mu miš brašnenu torbu, pođe k tumaču 
znamenja?“ i zapita ga što tu valja činiti, pa ako mu on 
odgovori neka je preda torbaru da je zakrpi, ne mari za 
to, nego prinese, vrativši se, žrtvu pokajnicku.” 

I kuću će svoju često kadom očistiti govoreći da ju je 
Hekata” čarom začarala. 

Zauče li sova kad on putuje, prepadne se i poviče: 
»Pomozi Ateno!«, pa tad istom krene dalje. 

Niti će da se približi grobu, ni da pođe do mrtvaca ili 
do porodilje. Njemu je, veli, prvo to, da se ne okalja. 

Svakoga četvrtoga i dvadeset četvrtoga dana u mjese- 
cu” naloži ukućanima svojima da kuhaju vino, on pak 
iziđe i kupi na trgu mrčeve grančice, tamjan i žrtveni 
kolač, a kad se vrati kući, ovjenčava cio dan svoje Her- 
mafrodite.” 

Kad što u snu vidi, ide k tumačima sna, ka vračima i 
motriocima ptica, da pita, kojem bogu ili boginji treba 


& Smatralo se da lovor, kao i morska voda i češnjak koji se za- 
tim spominju, mogu očistiti od okaljanosti. 

6% Loš predznak, kao i glasanje ćuka ili predmet koji  progrize 
miš, kao što se veli dalje. 

% Strani bog tračkoga podrijetla, čiji je kult kao i Bendidin prod- 
ro u Grčku u 5. stoljeću pr. n. e.; zmija je jedan od njegovih naj- 
češćih atributa. 

11 Radi se o betilima ili svetim kamenovima Apolona Agijeja, 
koji su bili omotani vunicom kao i delfijski omfalos (vidi gore, str. 
235) i obmazani uljem. 

2 Egzeget je tumač božanskih poruka, koji u Ateni ima rang 
visokog upravnog činovnika. 

3 Isp. Bion Boristenit, fragment, 45: »Čemu se čudiš kada ti miš 
pregrize torbu? Čudno bi bilo, kao što je u šali govorio Arkesilaj, 
da torba proguta miša!« 

% Boginja vradžbina i noćnih utvara. 

75 Dani koji su se smatrali nepovoljnim (apofrádes). 

16 Ili kipove Herma? Tekst rukopisa nije pouzdan. 

da se moli. A kad hoće da se posveti u misterije, ide k 
nadrisvećenicima Orfejevima. 

On je zacijelo jedan od onih koji se na žalu morskom 
brižno polijevaju vodom. A polazi na more svaki mjesec 
sa ženom i djecom; ako žena nema kad, povede doj- 
kinju. 

Spazi li koga od onih što se češnjakom zakićeni po 
raskršćima potežu”, pođe kući, opere se od glave do pe- 
te, pozove svećenice i zaište da ga morskim lukom i šte- 
netom čestito očiste. 

Kad vidi luda ili padavičava čovjeka, upanji se od stra- 
ha i pljune u nabor haljine svoje." 


Kad bi nekome pukao remenčić dok je obuvao desnu 
ili lijevu sandalu i to je mogao biti dobar ili loš znak.” 

Krivo bismo imali kad bismo mislili da je praznovjerje 
vladalo samo među nekultiviranim ljudima iz puka. Boga- 
ti državnik, kakav je bio Nikija, ili Sokratov učenik, pisac 
Ksenofont, također su se okruživali gatarima i hrezmolozi- 
ma (tumačima proroštava) i pribjegavali gotovo isto tako 
sitnicavom bajanju kakvom i Teofrastov praznovjernik. 
Poznato je da je Nikija izgubio vojsku zbog jedne pomrči- 
ne Mjeseca — kobnoga li znamenja — i bijedno skončao 
na Siciliji: 

Šta su rekli Atinjani kad su čuli za taj poraz? Njima 
je bilo poznato Nikijino lično junaštvo i njegova velika 
istrajnost. Nije im padalo na um ni da ga kore zato što 
je radio po savetu religije. Na posletku su mu zamerali 
samo jedno: što je poveo vrača koji ne zna ništa. Jer 
se taj vrač prevario u pogledu tumačenja mesečevog 
pomračenja; on je morao znati da je za vojsku koja 


namerava da se povlači sa bojišta pomračenje, koje za- 
klanja svetlost, bilo dobar znak. 


Magija, koja raspolaže djelotvornim sredstvima za ovla- 
davanje neživom prirodom i živim bićima, pa čak umije i 


= 7 Bit će da se radi o skitnicama, koji se po raskršćima potežu 
i kradu jestiva određena za božicu Hekatu. Praznovjerac smatra se 
već samim pogledom na te ljude okaljanim.« (Bilješsa 42 u prijevodu 
N. Majnarića; op. prev.). 

7 Teofrast, Karakteri, 16 (prijevod N. Majnarića; op. prev.). 

2 Menandar, fragmenti 109. 

% Fustel de Coulanges, Antička država, str. 177 (prijevod B. A. 
Prokića i Ž. M. Milosavljevića; op. prev.). prema Tukididu, VII, i 
Plutarhu, Nikija, 23. 

same bogove primorati da svoju moć stave u službu čov- 
jekovu, nije bila u klasičnoj Grčkoj sasvim nepoznata, no 
bila je još, ako se tako može reći, u povojima prema ono- 
me kako će se snažno razviti u helenističko i rimsko do- 
ba. Stari su je Grci smatrali nečim stranim, što je k nji- 
ma dospjelo s Istoka: Najznamenitija čarobnica iz priče, 
Medeja, bila je barbarka rođena u Kolhidi, a Eshil svojim 
gledaocima predočuje prizor nekromantije, prizivanja po- 
kojnika, nigdje drugdje nego u Perzijancima, u kojima na 
zaziv Zbora vjernika kralj Darije u gotovo halucinatnoj 
sceni ustaje iz groba. Međutim, u Ilijadi, a osobito u Odi- 
seji, nalazimo podosta tragova magije, dok su tesalske ča- 
robnice bile znamenite već u klasično doba. Pripisivalo 
im se da mogu Mjesec spustiti na zemlju, čime se onda 
objašnjavala pomrčina našega prirodnog satelita." Naime, 
priča kaže da je Medeja s Jazonom živjela u Tesaliji, pa 
im je prema tome mogla u amanet ostaviti svoje vještine. 


Obredi orfeotelesta, o kojima govori Teofrast, to jest 
onih orfika najniže vrste za koje nam Platon kaže da su 
iskorištavali bogataše obećavajući svojim vradžbinama sre- 
ću njima a nesreću njihovim dušmanima, spadaju već u 
magiju, kao i krug što su ga u svrhu iskupljenja grijeha 
psećom lešinom pravile spomenute svećenice: mora da 
se radilo o nekom obredu u čast Hekate (boginje koju Te- 
ofrast spominje na jednom drugom mjestu u svom opisu 
praznovjerna čovjeka). Ta strahotna boginja, zaštitnica 
orfika i čarobnjaka, isto je tako najvjerojatnije došla iz 
Trakije, kao Bendida i Sabadije. Ona je istovremeno bo- 
žanstvo mjeseca i podzemlja. U pučkom je vjerovanju 
strašna, paklena sila, koja ljudima šalje utvare i noćne 
more. Kao iskonska čarobnica, poznaje sva ljubavna baja- 
nja i zato su je štovale osobito žene. 

Jedan vid ljubavnih čini iz 5. stoljeća pr. n. e. neizravno 
nam opisuje Pindar, koji smatra, međutim, da potječe od 
Afrodite, a ne od Hekate. Radi se o ljubavi Medejinoj, 
koju bi morao zadobiti Jazon, ukoliko želi doći do zlat- 
noga runa: 


Ali Kiprida, gospodarica najoštrijih strijela, 
prva je s Olimpa ljudima smrtnim vijoglavca 


él Platon, Gorgija 513 A. 

pticu donijela i dala, :nahnitu pticu i šarenu, 
vezanu uz kolo sa četiri zupca.” 


Ptica vijoglavka ili vrtoglavac zove se tako jer može gla- 
vu izvijati, vrtjeti na sve strane. Vidimo, dakle, da poma- 
lo podsjeća na kolut koji se vrti ukrug, te riječ iynks OZ- 
načava u grčkome i vijoglavku i čarobni kolut; kolut je 
pak simbol »magičnog kruga«: na jednoj oslikanoj posu- 
di iz treće četvrtine 5. stoljeća pr. n. e. vidimo majku neke 
mlade Atenjanke kako na svadbeni dan svoje kćeri vrti 
oko štapa čarobni kolut, koji bi mladome paru trebao 
pribaviti Afroditinu naklonost. U muzejima postoje gline- 
ni »ptičji kolutovi«, koji mora da su služili za ovakvu vrs: 
tu bajanja.“ U 3. stoljeću pr. e. e. Teokrit nam u pjesmi 
Vračarica opisuje mladu ženu koju je napustio ljubavnik, 
kako nastoji da ga posebnim činima opet »pritegne« uza 
se. Naređuje sluškinji da joj donese lovorovih grančica 1 
ljubavnih napitaka te zaziva između ostalih božanstva Mje- 
sec, Hekatu i Medeju; na kraju pjeva uročni pripjev uz 
koji vrti čarobni kotur (rómbos): 


Vijoglavko, deder mi pritegni 
domu moga ti onoga muža.“ 


U prvoj polovici 5. stoljeća pr. n. e. u Atici se uvrijezl- 
la i upotreba kletvenih pločica. Radi se o činima kojima 
su se nastojali ureći neprijatelji, osobito protivnici na 
kakvoj raspravi pred sudom, zavjetujući ih podzemnim bo- 
žansivima Hermu, Hekati i Persefoni, doslovno »vežucći« 
ih i »prikivajući« za svijet mrtvih. Pri tom su se navodili 
razni dijelovi dušmaninova tijela, njegove duhovne sposob- 
niste i sve čime se bavi, kako bi bio uvećan cijelim svojim 
bićem. Tko je bacao takve čini napisao je ime onoga koga 
je želio poslati u smrt na olovnu pločicu, omotao je sple- 
tom niti, savio je oko čavla i zakopao u zemlju.“ 


" Pindar, Pitijska četvrta, X, A (prijevod T. Smerdela; op. prev.). 
* Milligen, Peinture de vases antiques, slika XLV: vidi članak 
J. de la Geničrea naveden u slijedećoj bilješci, str. 28—29. ' 
“J, de La Geničre, Une roue à oiseaux du cabinet des medail- 
les, Rec. Et. anc., 60, 1958, str. 27—35. 
5 Teokrit, Vračarica, stihovi 27—28 (prijevod J. V. Perića; op. 
rev.). 
Á p Vidi Ch. Michel, Recueil d'inscriptions grecque, br. 1319—1325, 
i L. Robert, Collection Froehner, I, br. 11—12. 

Groblje u Keramiku; u pozadini Akropola 
Foto: Louis-Yves Loirat 

Akropola, pogled s Brežuljka muza; desno ‘kabet 
Foto: Louis-Yves Loirat 


. a == 
“rr s jm nno + , 





Otac i sin 


(mramorna nadgrobna ploča 
u Atenskom muzeju). 


Foto: Boudot-Lamotte 





Govornica na Pniksu 
Foto: Boudot-Lamotte 


Mladi rob 


(brončani kip u Berlinskom muzeju) 
Foto: Berlinski muzej 

4 Žene na česmi 
(atička hidrija u Louvreu) 


Foto: Hachette 






Dječje sjedalo od keramike 
(američke iskopine s atenske Agore) 
Autorov slunnent 

Orfej svira liru i pjeva pred Tračanima (atička amfora u Louvreu) 
(atički krater u Berlinskom muzeju) 


Foto: Louvre 
Foto: Berlinski muzej 

Seljaci idu na tržnicu. 
(atička pelika, Cambridge) 


Foto: Guillaume Bude 

Škola 


(atički pehar u Berlinskom muzeju) 
Foto: Berlinski muzej 





Lončarska radionica Pekarice 
(atički krater, Oxford, Ashmolean Museum) (beotska terakota u Louvreu) 


Foto: Guillaume Bude Foto: Hachette 

Heraklo na gozbi kod Ifitovog i Jolinog oca Eurita 
(korintski krater u Louvreu) 
Foto: Giraudon 

Efeb na gozbi igra kotab 
(atiéki pehar u Louvreu) 
Foto: Giraudon 

Svećenik pred žrtvenikom 
(atička amfora u Louvreu) 


Foto: Hachette 

Magični kolut sa pticama 
(terakota u Kabinetu medalja 
Nacionalne biblioteke, Pariz) 
Foto: B. N, 





4 Atička lutrofora 
(Louvre; izložba 
pokojnika i narikača) 
Foto: Giraudon 


XIII 


= O b £ “a k P 
A pe 


x 
PA 





. sx r A 
AZ -< j 
: hon ar ds < “= 
je EEE tl io nl y 


Dionizovo kazalište u Ateni 


| vježbaju u palestri 
Foto: Jean-Pierre Launay 


“ pehar u Louvreu) 


Hachette 
Stadion u Delfima 
Foto: Jean-Pierre Launay 
Panatenejska amfora » 
(Louvre) 


Foto: Giraudon 

: Borba psa i mačke 
(mramorni reljef u 


Nacionalnom muzeju, Atena) 
Foto: Giraudon 

Ratnikov polazak 


(amfora u Louvreu, pripisana Nikostenovu slikaru). 
Foto: Hachette 





Ratni brod 


(atička hidrija u Louvreu) 
Foto: Hachette 


Hoplit pred četveropregom i 
(bronca, friz Vixova kratera, muzej 

Helijastova pločica Ka 
(bronca, Pariz, Nacionalna biblioteka) 
Foto: B. N. 

Sprava za ždrebanje ' 
(kleroterij, američke iskopine s atenske Agore) 
Foto: Hespćria, dod. 1, 1937. 


DEVETO POGLAVLJE 


PRAVOSUĐE 


Podrobno poznajemo samo atensko pravosuđe, dok u 
pogledu ostalih starogrčkih gradova-država raspolažemo 
oskudnim i nedovoljnim podacima. U aristokratskoj Spar- 
ti sudbeni poslovi mora da su se obavljali mnogo ekspedi- 
tivnije nego u Ateni: tako, na primjer, kada sam Tukidid 
potanko pripovijeda kako su spartanski državni poglavari 
efori osudili zbog veleizdaje Pauzaniju da bude živ zazi- 
dan u hram Atene Halkiokos (»Mjedenkuće«), kamo se bio 
utekao, ne veli da je bio priveden na sud. 

Izricanje pravde kraljevska je povlastica: u Homera i 
Hezioda presude (thémistes) donose žezlonosci, vladari i 
kraljevi. U Periklovoj demokratskoj Ateni ta se kraljevska 
vlast nalazila u rukama naroda, a časnome skupu na Areo- 
pagu prepušteni su bili tek neki slučajevi umorstava. Kao 
što se diči Ljubikleon u Aristofanovim Osama: 


Pa mahom ću na početku utrke za vlast našu dokazat 
Od kraljevstva nijednoga na svijetu da ona lošija nije. 


Ta ima li pod nebom igdje sretnijeg i blaženijeg stvora 
... od suca.. ? 


No, prije nego izložim kako su tekli sudbeni poslovi, mi- 
slim da neće biti zgorega da ukratko opišem jednu izriči- 
to atensku, doduše prije političku neko pravosudnu in- 


1 Tukidid, I, 130—134. 
2 Aristofan, Ose, stih 549 i dalje (prijevod K. Raca; op. prev.). 

stituciju, pomoću koje su građani mogli privremeno uklo- 
niti iz svoje sredine nepoćudnu osobu mimo sudskog pos- 
tupka, pa čak i bez formalne optužbe: to je bio takozvani 
ostracizam. 


»Ostracizam je bila tipično atenska kaznena mjera, ko- 
jom su Atenjani osuđivali na izgon sugrađanina koji bi 
im se zamjerio i bez nekoga određenog povoda. Bilo je 
dovoljno da mu ime napišu na crepićima (óstraka), po ko- 
jima je takva kazna i dobila ime.« Ostracizam je kao sred- 
stvo obrane od tiranije uveo Klisten, pored Solona pravi 
utemeljitelj atenske demokracije potkraj 6. stoljeća pr. n. 
€., kako bi ubuduće spriječio svaki pokušaj nekoga novog 
Pizistrata da se domogne vlasti. Zanimljivo je primijetiti 
da su prve žrtve ostracizma bili Alkibijad Stariji i Megak- 
lo, prvi suradnik, a drugi nećak tvorca te institucije. Osu- 
da ostracizmom imala je preventivan karakter: nije kaž- 
njaval : neko zlodjelo, nego ga je sprečavala. Suzbijala je 
stvarnu ili pretpostavljenu vlastoljubivost i častohlepne 
ili barem naizgled takve težnje. Donosila se, dakle, zbog 
»namjeravanoga zločina«. 

O ostracizmu se glasovalo najviše jedanput godišnje, a 
i to samo ako je na pripremnom zasjedanju Skupštine od- 
lučeno da se u toku godine treba održati ostrakoforija. 
Pripremno zasjedanje i, nekoliko tjedana kasnije, ukoliko 
je donesena odluka za njezino održavanje, »ostrakoforij- 
ska skupština«, održavale su se u toku šeste i sedme pri- 
tanije, to jest zimi, u posejdeonu i antesterionu, mjeseci- 
ma preopterećenim blagdanima', kada su atički seljaci, 
oslobodivši se poljskih poslova, rado dolazili u grad. 


Ostrakoforijska je skupština bila izvanredno zasjedanje 
Eklezije. Umjesto uobičajenih odbora, predsjedalo joj je 
devet arhonata i petsto buleuta. Nije se održavala na Pnik- 
su ili u kazalištu, kao redovite skupštine, nego na Agori 
kao u najdrevnija vremena. Toga dana »Agora je bila og- 
rađena daščanim plotom sa deset ulaza, kroz koje su gra- 


3 J. Carcopino, L'ostracisme athénien (Alcan, 2, izd., 1935), str. 5. 
$ Vidi gore, Osmo poglavlje, str. 214—216. 

dani svrstani po filama ulazili da obave glasovanje.«* Pro- 
madeno je mnogo crepića koji su služili prilikom ostraciz- 
ma, osobito pošto su američki arheolozi počeli vršiti is- 
kapanja na Agori“ Glasovalo se tajno, no nepismeni su 
ipak morali zamoliti nekog susjeda da za njih napiše ime 
čovjeka koje su željeli izagnati putem ostracizma. 
Pregledavanje i uređivanje te hrpe crepića mora da je 
bio dug i mukotrpan posao. Prema Plutarhu, »arhonti bi 
najprije na onom mestu brojali svu količinu donesenih 
crepića, jer ako bi broj glasača bio manji od šest hiljada, 
suđenje crepom ne bi imalo uspeha. Zatim bi svako od 
onih imena odvajali za sebe, a onoga koji je od većine gla- 
sača bio zapisan gonili bi javnim proglašavanjem iz grada 
na deset godina, ali s time da može svoje imanje uživati.« 
Čovjek koji se našao na meti ostracizma imao je deset 
dana da se oprosti od bližnjih i da se pobrine o svome 
boravištu izvan Atike. Mogao je i dalje slobodno raspola- 
gati imovinom, po čemu se ostracizam razlikovao od obič- 
nog izgona (fygé), uz koji je išla i zapljena dobara, Nije se 
smio primaknuti Ateni bliže od Eubeje i Argolide, ali je 
inače mogao birati i mijenjati boravište kako je htio. Do- 
gađalo se da ga je Narodna skupština posebnom odlukom 
pozvala da se vrati i prije isteka deset godina: tako su Ate- 
njani, osjetivši da im prijeti strahovita opasnost od Kserk- 
sovih ratnih priprema prije Salamine, objavili opću amnes- 
tiju, kako bi pred tom pogibli uspostavili neku vrstu »sve- 
tog jedinstva«. Svi koji su se u to vrijeme nalazili u izgonu 
na temelju ostracizma, naime: Periklov bliski rođak Me- 
gaklo, Alkibijad Stariji, Periklov otac Ksantip i Aristid, 
zvani »Pravedni«, vratili su se na taj način u Atenu. Zatim 


3 Filohor, fragment 79 b. 

* Vidi J. Carcopino, naved. djelo, slike I, II i III. Nedavno otkri- 
vena ostraka objavljena su u časopisu Hesperia. Do god. 1952. poz- 
nato je ukupno 1650 ostraka vidi: A. E. Raubitschek, u Actes du 
Ie Congrés international d'épigraphie gr. et lat., str. 62. 

7 Vidi gore, Četvrto poglavlje, str. 102, Plutarhovu anegdotu u 
vezi s Aristidovim ostracizmom. 

* Plutarh, Aristid, 7 (prijevod M. N. Đurića; op. prev.). Prema 
Filohoru broj 6.000 ne odnosi se na potreban kvorum glasača, nego 
je kažnjenik morao imati protiv sebe najmanje 6.000 glasova. J. 
Carcopino se složio s Filohorom, a ne s Plutarhom. Pitanje ostaje 
otvoreno. 

je ostracizam pogodio: pobjednika kod Salamine, Temi- 
stokla, pa Kimona, sina Miltijadova, Tukidida, sina Mele- 
sijina, neprijatelja Periklova (ne radi se o povjesničaru 
Tukididu) te — potkraj Peloponeskog rata — demagoga 
Hiperbola. Zatim se ostracizam više nije primjenjivao. 
* 
* k 


Bitna razlika između pravosuđa u staroj Grčkoj i u da- 
masnjim civiliziranim zemljama leži u tome što, barem u 
Atici, nije postojalo »javno tužilaštvo«. Sudstvo nije sa- 
mo po sebi uzimalo u zaštitu zakonitost, a suci su veoma 
rijetko pokretali postupak za gonjenje prijestupnika. U 
svim privatnim predmetima (díkai) spor je mogla pokre- 
nuti jedino osoba koja se smatrala oštećenom, ili je to 
činio njezin zakoniti zastupnik ( u slučaju da je oštećeni 
maloljetan, da je žena, naseljenik ili rob). Jedino je ona 
mogla nekoga pozvati na ročište ili dati iskaz pred sudom, 
ponekad i uz pomoć neke vrste odvjetnika, zvanog sine- 
gor. Što se tiče predmeta od javnog interesa (grafai), kad 
se radilo, dakle, o nekom činu protiv države ili naroda, 
svaki se građanin koji je »bio voljan« (ho bulómenos) 
mogao kao član zajednice smatrati oštećenom strankom, 
te je imao pravo, čak i dužnost, da »pritekne u pomoć« 
zakonitosti, podnoseći sudu tužbeni zahtjev. Pri takvom 
je stanju stvari država zapravo bila primorana da potiče 
na potkazivanje, pa odatle i veliki broj sikofanata. 

U slučaju materijalne štete nanesene državi kršenjem 
zakona o trgovini, carinama i rudnicima, pojedinci koji su 
pokretali sudski postupak smatrali su se »oštećenom stran- 
kom«; ako je optuženome bila dokazana krivica, dobivali 
su u 5. stoljeću pr. n. e. kao odštetu tri četvrtine, a u 4. 
stoljeću polovicu dosuđene globe. Međutim, kako bi se 
spriječilo da previše tužbi ne bi bilo podneseno bez osno- 
ve ili s namjerom da se nekome naudi, u privatnim spo- 
rovima obje su strane morale najprije položiti stanovitu 
svotu za sudske troškove (prytaneia). Prilikom javnih pred- 
meta jedino je tužitelj morao uplatiti polog (parástasis). 

Ako je odustao od tužbe ili nije dobio barem petinu porot- 
ničkih glasova, morao je platiti globu od tisuću drahmi. 
U oba slučaja sudska rasprava (agón) vodila se samo iz- 
među dviju strana: sudac istražitelj bio je zadužen samo 

da sakupi iskaze, da registrira dokaze i svjedočenja koje 
mu podastiru parničari, te da obično predsjedava sudu. 
Sud se je, ma kojega god stupnja bio, sastojao od porote, 
koja je bez primjedbi slušala optužbu i obranu, a zatim 
se izjašnjavala za jednu ili za drugu. No, suci porotnici, 
a bilo ih je uvijek popriličan broj, ponekad su izražavali 
svoje osjećaje »raznim kretnjama, glasnim odobravanjem 
ili negodovanjem« (thórybos). 

Suci istražitelji u većini slučajeva bili su arhonti: ar- 
hont kralj u predmetima koji su se ticali bogoštovlja ili 
umorstva; arhont eponim u vezi s privatnim pravom gra- 
dana; polemarh za sporove u vezi s naseljenicima i stran- 
cima, a tezmoteti kad se radilo o povredama materijalnih 
interesa držvane. Platon u početku Eutifona opisuje kako 
su se istoimeni vrač i Sokrat susreli pred Kraljevskim tri- 
jemom, gdje je zasjedao arhont kralj: Eutifon je došao da 
podnese tužbu protiv vlastitog oca, koji je u njegovim 
očima bio kriv što se ogriješio o »samilost«, dopustivši da 
jedan ubojica, inače rob, umre od gladi, dok je Sokrat 
bio pozvan zbog toga što ga je Melet optužio za bezbožniš- 
tvo i kvarenje mladeži, za što je i bio osuđen na smrt. 

U Ateni je postojala i neka vrsta policije. Njome je up- 
ravljao odbor »Jedanaestorice« ili »čuvara reda«, kojima 
je zadaća bila da dadu uhapsiti svakog lopova ili zločinca 
zatečenog na djelu. Ako je ubojica priznao zločin, dali bi 
ga ubiti na licu mjesta, a ako nije, onda su ga privodili 
na sud. Pored toga, imali su u nadležnosti i zatvore, a po- 
kretali su i sve hitne postupke koji su zahtijevali pritvor. 
Intervenirali su osobito u slučaju kad bi neki građanin 
sam uhvatio i priveo zlikovca (apagogé) ili kad bi netko 
pozvao policijskog činovnika da dođe na mjesto gdje se 
nalazi zločinac i da ga uhapsi (afégesis), ili kad se radilo 
o prijavi, to jest o prokazivanju (éndeiksis). U nadležnosti 
im je bilo i izvršenje kazni: Sokratu je u zatvor donio ča- 
šu otrova jedan službenik »Jedanaestorice«. 


* 
k * 


U Ateni je bilo mnogo sudova. Najstariji i najčasniji bio 
je svakako Areopag, koji je u Periklovo vrijeme bio pot- 
puno izgubio nekadašnju političku utjecajnost, no koji 
je i dalje sudio o predmetima ubojstva s predumišljajem, 

nanošenja po život opasnih ozljeda, paleža nastanjenih ku- 
ća i trovanja; u slučaju umorstva mogao je osuditi na 
smrt, a u slučaju nanošenja ozljeda s ubilačkim namjera- 
ma, na izgon i zapljenu imovine. 

Suci u krivičnim predmetima, efeti (njih pedeset i je- 
dan na broju), bili su raspoređeni u tri suda: Paladion je 
razmatrao slučajeve ubojstva iz nehata i poticanja na 
ubojstvo, te izricao kazne na privremeni izgon bez konfis- 
kacije. Delfinion je bio nadležan ukoliko je arhont kralj, 
koji je vodio istragu, došao do zaključka da je umorstvo 
opravdano ili zakonito. Pred trećim sudom, u Freatidi na 
moru, sudilo se onima koji su privremenom izgonu zbog 
nenamjernog lišavanja života počinili novo ubojstvo, ovaj 
put s umišljajem. Optuženi je, opet kažnjen zabranom bo- 
ravka, izlagao svoju obranu stojeći u barci pred sucima 
koji su sjedili na obali. 


I na kraju, posebni »krvni sud«, sastavljen od arhonta 
kralja i plemenskih glavara, zasjedao je pred Pritanejem. 
Predmeti o kojima je raspravljao dokazuju da je postojao 
već i u najstarija vremena. »Taj je sud izricao nepoznatom 
ubojici kaznu u odsutnosti, a znao je osuditi i životinje 
ili kamene, željezne ili drvene predmete koji su bili uzro- 
kom nečije smrti da budu odvedeni ili bačeni preko grani- 
ca, kako bi se država očistila od njih.«* 


Atenskom pravosuđu nisu posebno obilježje po kojemu 
se razlikovalo od sudstava drugih starogrčkih država pri- 
davali ti »krvni sudovi«, nego narodni sud Helijeja, koji 
je bio nadležan gotovo u svemu što se nije ticalo uboj- 
stava. Doduše, mnoge je povrede državnih interesa kažnja- 
valo Vijeće, dok je Skupština sama donosila presude u 
pogledu najtežih povreda državne sigurnosti: tako su god. 
406. pr. n. e. stratezi koji su odnijeli pobjedu u boju kod 
Arginuskog otočja bili optuženi da nisu poduzeli posebne 
mjere za spašavanje mornara postradalih u nevremenu i 
osuđeni poslije dvije dramatične skupštinske sjednice.!? 


9 G. Glotz, La Cité grecque, str. 275. 
1% Ksenofont, Helenska povijest, 1, 7. 

lako je Narodna skupština imala svu vlast, uključujući 
i pravosudnu, nije mogla dospjeti na sve, te je njezin 
sudbeni organ Helijeja, i sam veoma brojan, putem svojih 
odbora odlučivao o većini sporova. U Helijeji je mogao ra- 
diti svaki građanin s navršenih trideset godina života, je- 
dino pod uvjetom da mu atimijom nisu bila oduzeta gra- 
danska prava. Broj helijasta ili dikasta iznosio je šest 
tisuća, što je bio potreban kvorum za plenarno zasjedanje 
Eklezije, koji je u praksi zapravo predstavljao čitav narod, 
a rekli smo već da je za punovažan ostracizam bilo potreb- 
no najmanje šest tisuća glasova. 

Svaki je Atenjanin, ukoliko je samo htio, imao velike 
izglede da barem jedanput u životu bude buleut ili pri- 
tan", a još veće da postane sudac, s obzirom na to da je 
Vijeće brojilo svega petsto članova, a u Helijeji ih je bilo 
preko deset puta više. 

Svake su godine uz pomoć svoga tajnika devetorica ar- 
honata izvlačila ždrijebom šest stotina imena iz svake od 
deset fila s kandidacione liste koju su razmjerno broju 
stanovnika predlagali demi. Postupak ždrebanja bio je 
isti kao i prilikom biranja buleuta.” 

Razna sudska tijela Helijeje (a neka su od njih mogla 
sudovati i zajedno) brojila su po 501, ili 1001, 1501, pa čak i 
2001 porotnika. Porote su se u većini slučajeva ipak sa- 
stojale od po 501 osobe. 

Raspoređivanje helijasta na razne sudove teklo je uz ne- 
vjerojatno mnogo mjera opreza, a sve zato da zainteresira- 
ne strane ne bi mogle unaprijed znati ime nijednoga od 


svojih sudaca. Te potanke pripreme, kakve su se odvijale 


u Aristotelovo vrijeme, možemo opisati zahvaljujući otkri- 
ću i identifikaciji ostataka kleroterija (naprava za ždreba- 
nje) iskopanih na Agori, koje su konačno omogućile da se 
shvate tri oštećena i krnja poglavlja Aristotelova Atenskog 
ustava, do toga otkrića nepotpuno objašnjena. Atenski us- 
tav objavljen je god. 1891. na temelju jednog jedinog tek- 
sta zapisanog na papirusu. U ovom slučaju, kao i u mno- 


u" Vidi gore, Drugo poglavlje, str. 47. 
12 Vidi gore, Drugo poglavlje, str. 46. 

gim sličnima, dvije su znanstvene discipline (to jest, papi- 
rologija i arheologija) uspješno nadopunile jedna drugu." 

Na dan kada su bile zakazane rasprave pred Helijejom, 
helijasti su ustajali prije zore i polazili u sudište, dok su 
im mladi robovi osvjetljivali put.“ Predstavnici svake po- 
jedine file ulazili su na posebna vrata, gdje su morali po- 
kazati svoju sudačku »iskaznicu«, to jest pločicu od mjedi 
ili od šimširovine (zavisno o razdoblju) s ugraviranim 
imenom, patronimom i demotikom, kao i jednim slovom 
od A do K, koje je označivalo kojem odjelu svoje file pri- 
pada dotični helijast, budući da je šest stotina helijasta 
svake file bilo raspoređeno na deset odjela sa po šezde- 
set članova. Naravno, zbog bolesti ili iz bilo kakvih drugih 
razloga, broj prisutnih helijasta u pojedinom odjelu bio 
je obično daleko manji. Ljubikleon iz Osa, koga je vlastiti 
sin zatvorio u kući, nije se mogao odazvati pozivu! Prona- 
đeno je dosta sudačkih pločica, kao na primjer ona na 
kojoj piše Dionizije, sin Dionizijev iz Koile, a u gornjem 
uglu stoji slovo A: Dionizije je, dakle, pripadao prvom 
odjelu svoje file. Svatko je znao da dem Koila spada u 
Hipotondovu filu. 


Pred svakim plemenskim ulazom nalazio se jedan od 
devetorice arhonata, a pred desetim tajnik tezmoteta; po- 
magali su im podvornici, državni robovi. Na svakoj strani 
ulaza stajao je jedan kleroterij, dakle po dva za svaku 
filu, odnosno sve skupa dvadeset. Kleroterij (»ždrebalište«) 
je mramorni četverougaoni stupić, kojemu je prednja stra- 
na ispresijecana vodoravnim usjecima za sudačke pločice. 
Ti su usjeci poredani u pet okomitih stupaca. Iznad stu- 
paca ugravirana su na prvom kleroteriju svake file slova 
A-B-F'-A-E, a na drugom Z-H-6-I-K. Uz brid svakoga stupa 
nalazio se okomit oluk ljevkasto proširenoga gornjeg di- 
jela. Na donji otvor izlazile su kocke što su se ubacivale 
u lijevak, ali samo jedna po jedna, zahvaljujući nekoj vrs- 
ti brtvila ili uređaja za zatvaranje sličnoga pipi, koji se na- 
lazio pri dnu oluka. Kuglice bi nam se činile prikladnije, 


B Radi se o gl. 63—65 Ustava atenskog. Dva članka Sterlinga Dowa 
na koja se oslanjam izašla su u Hesperia, dod. I, 1937, str. 198—215: 
Allotment machines, i Harvard Studies in Class. Philology, 50, 1939, 
str. 1—34: Aristotle, the Kleroteria and the courts, 


4 Vidi Aristofan, Ose, stihovi 219, 248, i 257. 


248 


no Aristotel izrijekom veli da su se u oluk spuštale bijele 
ili crne brončane kocke (ždrebovi), slične onima za igru. 
Na svakom je ulazu osim kleroterija bilo postavljeno i 
po deset kovčežića označenih sa prvih deset slova alfabeta. 
Svaki je sudac stavljao svoju pločicu u kovčežić s onim slo- 
vom koje se nalazilo i na pločici. Zatim je podvornik pro- 
tresao kovčežiće, poslije čega je arhont nasumce vadio 
pločice. Helijast čija je pločica bila izvučena prva iz kovče- 
žića zvao se »oglašivač« (po Majnarićevu prijevodu: »na- 
bijač«; op. prev.), jer mu je zadatak bio da stavlja (odnos- 
no »nabija«) u usjeke na kleroteriju najprije svoju pločicu, 
a onda i pločice svojih kolega, redom kako ih je arhont 
izvlačio. Desetorica tih »oglašivača«, po jedan iz svake file, 
ispunjavali bi odozgo nadolje okomite stupce (kanonis) 
usjeka, označene odgovarajućim slovima, sve dok sva ime- 
na prisutnih sudaca ne bi bila izvješena na kleroteriju. 


Zatim je arhont izbrojio imena na onom stupcu gdje ih 
je bilo najmanje (to jest, u kojem je odjelu file bilo najvi- 
še izostanaka); znajući već potreban broj porotnika za 
rasprave zakazane za taj dan, odredio je prema njemu 
broj bijelih i crnih kocaka koje valja ubaciti u lijevak 
jednoga ili drugog kleroterija. Helijasti čija su se imena 
nalazila u najkraćem stupcu nisu sudjelovali u suđenju, 
pa su se mogli vratiti kućama. Pretpostavimo da je nekog 
dana trebalo obrazovati četiri porote od po petsto članova, 
to jest imenovati dvije tisuće helijasta, po dvjesta iz svake 
file, odnosno po sto na svaki kleroterij. Arhont je ubacio 
u lijevak dvadeset (100 : 5) bijelih kocaka. Pretpostavimo 
također da se u najkraćem stupcu nalazilo četrdeset i pet 
imena: u tom je slučaju ubacio dvadeset i pet (45 — 20) 
crnih kocaka. Naravno, bijele i crne kocke stavio je u 
lijevak zajedno, kako bi se pomiješale padajući niz oluk. 

Svaka bijela ili crna kocka koja je izlazila iz naprave 
vrijedila je za vodoravni red od po pet pločica. Ako je 
prva kocka bila bijela, značilo je da toga dana vrijedi svaka 
prva pločica u pet stupaca (to jest, pločice petorice »ogla- 
šivača«). Imena što su se nalazila na njima odmah je za- 
tim objavio glasnik. Ako je druga kocka bila crna, petori- 
ca helijasta čije su se pločice nalazile na drugom mjestu 
u stupcima bila su za taj dan otpuštena kućama. I tako 
redom. 

Osim kleroterija i kovčežića u kojima su se nalazile plo- 
Čice helijasta iz određene file, arhont je imao na raspola- 
ganju i dvije žare, kao i onoliko kutija koliko je porota 
bilo potrebno. Dvije žare — po jedna uz svaki kleroterij — 
sadržavale su toliko žirova koliko je porotnika trebalo 
imenovati u pet odjela svake file. Žirovi su bili označeni 
slovima, od jedanaestog (A) pa dalje, koja su se odnosila 
na potrebne porote (i ta su slova bila unaprijed vučena 
ždrijebom). U slučaju četiri porote od po petsto članova 
kao što smo gore pretpostavili, svaka je žara morala sadr- 
žavati 25 žirova označenih slovom A, 25 slovom M, 25 slo- 
vom N i 25 slovom O. Sudac je izvlačio po jedan žir i zatim 
ga podizao uvis, pokazujući njegovo slovo najprije pred- 
sjedavajućem arhontu. Kad je ovaj pročitao slovo, stavio 
je sučevu pločicu u kutiju označenu istim slovom. Zatim 
je helijast pokazao žir podvorniku, a ovaj mu je kao znak 
suca na dužnosti dao u ruke štap određene boje, već pre- 
ma poroti označenoj slovom koje nosi njegov žir, kako 
bi se priključio onom sudu koji mu je dodijelio žrijeb 
a ne nekom drugom; kad bi učinio suprotno, odala bi ga 
boja štapa, jer je nadvratak svake sudnice bio obojen dru- 
gačije, a sudac je morao ući u onu sudnicu koja je bila oz- 
načena istom bojom kao i njegov štap i istim slovom kak- 
vim i njegov žir. 

U međuvremenu su »oglašivači« vratili sudačke pločice 
onima koje je ždrijeb izlučio sa sudovanja, a podvornici 
su u sudnice donijeli kutije s imenima članova pojedine 
file koji treba da u njima zasjedaju. Predali su ih onim 
sucima koje je ždrijeb odredio da nakon rasprave svojim 
kolegama vrate pločice, pomoću kojih su ovi onda mogli 
podići svoju sudačku odštetu (misthós dikastikos), jer su 
suci dobivali za svaki dan sudovanja jedan do tri obola, 
kako u kojem razdoblju. 

U šezdeset i šestoj glavi Atenskog ustava Aristotel nada- 
lje podjednako podrobno tumači kako se ždrijebom odre- 
divao predsjednik svakoga suda. Vidjeli smo da je broj 
porotnika u sudu uvijek bio neparan (501), kako ne bi 
došlo do podjednakog broja glasova za i protiv, ali je po- 

stupak pomoću kleroterija davao paran broj (500), te ne 
znamo kako se određivao posljednji helijast. Ne znamo ni 
to da li je predsjednik suda imao pravo glasa. Aristotel za- 

tim potanko objašnjava kako se birao porotnik koji se 
brinuo za vodu u klepsidri i onaj koji je mjerio vrijeme 
određeno za iskaze parničara i njihovih odvjetnika, pa oni 
koji su nadzirali glasovnice, kao i oni koji su, kao što smo 
spomenuli, na kraju isplaćivali naknadu svojim kolegama. 
No, mi se nećemo upuštati u sve te potankosti. Učinilo 
nam se zgodno da se malo više zadržimo na tome kako su 
suci raspoređivani po sudovima zato da bismo pokazali 
koliko je gotovo sitničave brige atenska demokracija po- 
svećivala funkcioniranju sudova, a sve u nastojanju da 
onemogući bilo kakvu podvalu ili »hvatanje veza« stranke 
sa sucima u čijoj je nadležnosti bio njezin slučaj. U ta- 
kvom sistemu nijedan parničar nije mogao unaprijed zna- 
ti tko će zasjedati u sudu pred kojim se mora pojaviti. 

Jasno, sudovi Helijeje nisu mogli zasjedati u dane kada 
se održavala Skupština, jer su svi helijasti bili građani, pa 
prema tome i skupštinari. Iz vjerskih razloga nisu zasjedali 
ni na blagdane, ni na dane za koje se vjerovalo da su ne- 
povoljni. Zbog toga je pravosuđe često djelovalo prilično 
sporo. 

Nakon svih pripremnih radnji, helijasti su napokon 
stigli u sudnicu koju im je odredio ždrijeb. Dobili su biljeg 
(symbolon), koji je u trenutku glasovanja trebalo zamije- 
niti za jedan drugi, a na temelju ovoga mogli su po zavr- 
šetku parnice podići svoju naknadu. Posjedali su na drve- 
ne klupe prekrivene hasurama. Predsjednik suda sjedio 
je na povišenu mjestu (bčma) u dnu dvorane, a uz njega 
su bili tajnik ili pisar, javni glasnik i skitski strijelci, zadu- 
ženi za održavanje reda u sudnici, kao i u Skupštini. Pred 
njim se nalazila govornica za optužbu i obranu, pored koje 
su, svaki na svojoj strani, sjedili parničari. Postojao je i 
stol za prebrojavanje porotničkih glasova. Publika, koja 
je smjela prisustvovati raspravama, osim u slučaju isklju- 
čenja javnosti, natiskivala se pokraj ulaza, jer ju je od 
sudaca odjeljivala pregrada. Čim je rasprava počela, pred- 
sjednik je dao znak da se vrata zatvore. 

Na početku sudske rasprave tajnik je pročitao optužni- 
cu i pismeni odgovor obrane, koje je već imao u spisima. 
Zatim je predsjednik dao riječ tužitelju, a potom tuženo- 
me. Svaki građanin upleten u sudski spor morao je govo- 
niti osobno .Ukoliko se, međutim, smatrao nesposobnim 
za to, mogao je naručiti obranu ili optužnicu od nekog 

stručnjaka, eogografa, i naučiti je napamet: mnogi Lizijini 
i Demostenovi pledoajei napisani su u takvim okolnostima 
po narudžbi nekog parničara. Sud je mogao dopustiti da 
parničaru pomogne, ili ga čak i zamijeni neki njegov rje- 
čitiji prijatelj, sinegor, koji nije odvjetnik po zanimanju 
i ne traži za to nikakvu plaću. Nepunoljetne Atenjane, žene, 
naseljenike, robove i slobodnjake zastupali su otac, muž, 
zakoniti skrbnik, gospodar ili izaštitnik (prostátes). 

Osim kada bi ih, kao i Skupštinu, odgodilo neko nepo- 
voljno atmosfersko znamenje, rasprave su se odvijale bez 
predaha, a morale su se završiti isti dan. Zbog toga se mo- 
rala vremenski ograničiti riječ parničara, koji su, među- 
tim, uvijek imali pravo na odgovor. U tu se svrhu upotre- 
bljavala klepsidra, to jest vodeni sat. 

Za čitavo vrijeme rasprave helijasti su samo slušali. 
Odmah po njezinu završetku, glasnik ih je pozvao na gla- 
sovanje. Svaki je morao postupiti po svojoj savjesti, bez 
ikakva vijećanja ili barem dogovaranja. U 5. stoljeću pr. n. 
e. svaki je sudac stavljao oblutak (pséfos) ili školjku u jed- 
nu od dviju žara pored kojih je prolazio, prema tome da li 
je smatrao da je optuženi kriv ili nevin. U 4. stoljeću smi- 
šljen je drugačiji način, sve kako bi glasovanje -bilo što 
tajnije: Svaki je porotnik dobivao dva brončana kolutića 
s metalnom prečkicom po sredini; jedan je kolutić imao 
šuplju, a drugi punu prečkicu. Pronađen je stanovit broj 
takvih kolutića s natpisom »narodna glasovnica« (pseéfos 
demósia). Helijasti su prolazili pored dviju Zara, od kojih 
se računala samo prva. Držali su kolutiće sakrivajući pal- 
cem i kažiprstom krajeve prečkice, te stavljali u prvu 
žaru kolutić sa šupljom prečkicom kao osudu, a kolutić s 
punom prečkicom u znak oslobađanja od krivnje, pa zatim 
spuštali preostali kolutić u drugu žaru. 

Kad je većinom glasova optuženi bio proglašen krivim, 
visinu kazne određivao mu je zakon, ili je pak dolazilo do 
»procjembene parnice«, što je dovodilo do novoga glasova- 
nja. Tako je bilo u Sokratovu slučaju god. 399. godine pr. 
n. e. Optuženi je dobio riječ da sam kaže kakva mu se 
kazna čini najprimjernijom. Sokrat je izjavio kako nije 

svjestan da zaslužuje bilo kakvu kaznu, nego da bi mu, 
dapače, trebala pripasti nagrada za usluge koje je učinio 
Atenjanima, i predložio je da mu bude dopušteno da se 

hrani u Pritaneju, kao značajnim dobrotvorima države i 
kao olimpionicima. Takve riječi optuženika koji je bio pro- 
glašen krivim sud je ocijenio kao drskost i osudio ga na 
smrt: helijasti nisu podnosili da im se bilo tko izruguje. 

Kada je optuženi bio oslobođen krivnje, a njegov tužitelj 
sakupio ispod petine glasova, onda je ovaj bio osuđen na 
globu, ili čak i na atimiju, to jest na gubitak građanskih 
prava. To se god. 330. pr. n. e. dogodilo Eshinu kada je 
izgubio parnicu što ju je bio poveo protiv Ktezifonta, to 
jest protiv Demostena, u slučaju zlatnoga vijenca: bio je 
osuđen na veoma visoku globu od tisuću drahmi. Takve 
su mjere bile razumljive u nastojanju da se ograniči djelova- 
nje sikofanata, koji su u svakom trenutku bili spremni da 
potvore svoje sugrađane. Naime, kao što smo rekli, kako 
nije postojalo ništa slično državnom tužilaštvu, zakon je 
sokolio potkazivače nagrađujući ih dijelom zaplijenjene 
imovine optuženoga ako je ovome bila dokazana krivica. 
Kazna kojoj su se pak sami izlagali u slučaju da su podni- 
jeli lažnu prijavu bila je, sasvim logično, razmjerna toj ko- 
risti, pa su morali dobro promisliti prije nego bi poveli 
meki sudski postupak. 

Naravno, tako osoben pravosudni sistem, u kojem su 
sudjelovale mase helijasta, mogao je u mnogih Atenjana raz- 
viti sklonost prema parničenju i »pravdašenju«, tako da se 
na Atenu doista moglo gledati kao na pravi Dikaipolis 
(»Pravdograd«). Aristofanove Ose, kojih se sjetio Racine 
na mnogim mjestima svojih Parničara, na podsmješljiv na- 
čin upozoravaju na tu opasnost. Ose u prvom redu ukazuju 
ma loše posljedice sudačke novčane naknade, ustanovljene 
kao odšteta za vrijeme izgubljeno na sudovanje: besposli- 
čari i neradnici hrlili su u sudove kako bi se dočepali potvr- 
de o prisuinosti. Čini se da bi se pravda bila mogla dijeliti 
podjednako dobro i uz manje složen sustav, kao i s ma- 
njim brojem porotnika. No, moramo priznati da je atensko 
sudstvo vodio isti onaj demokratski duh koji je predao 
upravu nad gradom i državom u ruke čitava naroda. Vi- 
djeli smo da je Eklezija imala svu vlast, pa tako i sudbe- 
nu, a sama je presuđivala u mnogim političkim predmeti- 
ma, pogotovo kad bi na optuženičku klupu sjeli stratezi. 
No, nije mogla dospjeti na sve. Helijeja, kao skupštinsko 
tijelo sastavljeno poput Vijeća od građana svih fila, 
predstavljalo je, dakle, zaista sav atenski narod, pa 

je i morala brojiti dovoljno članova kako bi imala doista 
svenarodno obilježje, koje joj je pridavalo nepovredivost, 
jer njezine odluke nisu trpjele priziva. 

Svjedočenje robova priznavalo se u istrazi samo ako je 
bilo dobiveno na temelju bičevanja, stavljanja u klade, ra- 
zapinjanja na kotač i slično, no takvu je postupku uvijek 
prethodio sudski poziv. Stranka je nudila da svoje robove 
dade na mučenje, ili je tražila od protivne stranke da tako 
učini sa svojima. Možda te muke i nisu bile suvišne okrut- 
ne, sastojeći se uglavnom »od formalnosti koju je zahti- 
jevao sam položaj roba, jer se ovaj mogao bojati da će 
mu gospodar ozbiljno zamjeniti ako bude govorio od svoje 
volje, bez prisile«.” U svakom slučaju, sigurno je da muče- 
nju nikada nije bio podvrgnut nijedan slobodan građanin, 
Atenjanin, naseljenik ili stranac. 


* 
* * 


Kao što je sudski postupak bio različit ovisno o tome 
jesu li obje stranke ili samo jedna od njih atenski građani, 
naseljenici ili robovi, razlikovale su se prema tome i kazne. 
Imovinske kazne bile su globa, odšteta, djelomična ili pot- 
puna zapljena dobara, dok su druge kazne bile: privremeni 
izgon (fygé), doživotno progonstvo (aeifygía), lišavanje 
građanskih prava (atimia), zatvor (na koji su, osim osuđe- 
nika na smrt poput Sokrata, uglavnom bili osuđivani samo 
ne-građani), bičevanje na kotaču“, žigosanje usijanim želje- 
zom i klade (ksyla), kazne za robove, te napokon smrtna 
kazna, o kojoj ćemo uskoro kazati riječ-dvije. Postojale 
su i religiozne ili starinske kazne na gubitak časti, kao 
na primjer zabrana preljubnicama da se kite i da ulaze 
u hram, i prokletstvo, što se izricalo protiv svetogrdnika u 
odsutnosti, sramotni natpis na steli, ili, napokon, lišavanje 
prava na pogreb. 

Predsjednik suda naredio bi pisaru da sastavi presudu, 
a zatim ju je poslao sucima izvršiteljima, »jedanastorici«, 
koji su imali preko sebe tamničare i krvnika, ili prakto- 
rima, utjerivačima globa, ¿li poletima, koji su na dražbi 


15 Dareste, Plaidoyers civils de Dćmosthčne, str. 17. 
16 Aristofan, Mir, stih 452. 

prodavali konfisciranu imovinu i u datom slučaju tužite- 
lju isplaćivali što mu pripada, a Ateninim rizničarima da- 
vali zakonom određenu dersetinu. 

Mnogi osuđeni građani i stranci koji nisu bili u stanju 
platiti imovinske kazne, mogli su im izbjeći dobrovoljnim 
odlaskom u progonstvo: tako je učinio Eshin poslije slu- 
čaja sa zlatnim vijencem, a i sam Demosten poslije Harpa- 
lova procesa. Znamo da je i Sokrat poslije osude na smrt 
mogao, zahvaljujući prijateljima, izaći iz zatvora i otići u 
progonstvo. On je ipak popio otrov, što nije bio najokrutni- 
ji način izvršenja smrtne kazne, nego vrsta dopuštenoga 
samoubojstva. No, kakva je sudbina čekala u Ateni one 
koji su bili osuđeni na smrt? 

U Eshilovim Eumenidama Apolon tjera iz svoga delfij- 
skog hrama odvratni zbor Erinija, koje progone Oresta, i 
veli im: 


Nedćstčjne ste vi za takav jedan dom, 
već tamo vam je mjesto gdje je glavosijek, 
gdje zatiru se ljudi, gdje se ništi vid, 

i gdje dječake škope, gdje je plač i vaj 

od kamenja i kolja na kom stenje svijet, 
gdje bolna stoji piska, jauk, uzdisaj." 


Ne možemo pretpostaviti da Eshil misli pri tom na aten- 
sku stvarnost svoga doba, kao što je slučaj sa mnogim sta- 
rogrčkim tragičkim pjesnicima: škopljenje dječaka, na 
primjer, istočnjački je običaj, nepoznat u staroj Grčkoj. 

Kako se, međutim, izvršavala smrtna kazna u Ateni? 


Godine 1915. u jednoj zajedničkoj grobnici otkrivenoj u 
Faleru, a koja potječe iz vremna prije klasičnog razdob- 
lja, pronađeno je sedamnaest kostura sa željeznom kari- 
kom oko vrata i skobama oko ruku i nogu. To su vjerojat. 
no ostaci žrtava mučenja koje su prije nego su izdahnule 
karikom i skobama bile pričvršćene o veliku dasku (ostaci 
drveta još su se držali skoba). Radi se po svoj prilici o 
uhvaćenim i pogubljenim gusarima.? 


"7 Eshil, Eumenide, stihovi 185—190 (prijevod B. Klaića; op. 
prev.). 

! Keramopulsovo djelo (Ho apotympanismós) izašlo je 1923; 
vidi L. Gernet, Sur l'exécution capitale, u Revue des Et. gr., 37, 1924, 
str. 261—293. 

Herodot nas izvješćuje da su Atenjani god. 479. pr. n. e. 
»pod vodstvom Ksantipa, sina Arifronova, uhvatili satra- 
pa u Sestu, Persijanca Artaikta, i živa ga razapeli na 
krst...«? Plutarh pripovijeda kako je Periklo, ugušivši po- 
bunu na otoku Samu god. 439. pr. n. e., dao pribiti stano- 
vit broj pobunjenika o stupove na miletskoj agori i ostavio 
ih tako deset dana: potom ih je dao zatući maljevima. 
Aristofan nam prikazuje kako je jedan skitski stražar 
Mnesiloha »pribio na drvo kojim mu je sapeo vrat« i 
takvoga ga izložio na hridi poput Andromede," Drugdje 
spominje »drvo sa pet rupa«, na koje će biti osuđen Kle- 
ont“: tih pet rupa očito odgovaraju skobama i karici koje 
su stezale vrat i četiri uda. 

L. Gernet piše: 


Jasnu predodžbu o tome okrutnom mučenju, odnosno 
smaknuću, stječemo na temelju arheoloških iskopina i 
pisanih spomenika. Osuđenik je bio sa pet skoba pričvrš- 
ćen gol za stup zabijen u zemlju. Nitko mu se nije smio 
približiti da mu pomogne ili olakša patnje. Čekalo se 
da izdahne. Taj postupak podsjeća na razapinjanje na 
križ, s tom razlikom što su u ovom slučaju ruke i noge 
bile čavlima pribijene o drvo, pa je mučenik postepeno 
iskrvario, što Inu je prikratilo muke. Osim toga, jedan 
od bitnih dijelova takvoga mučila jest vratni okov, zbog 
kojega je tijelo dobrim dijelom svoje težine visilo o do- 
njoj čeljusti, što je samo povećavalo bolove. Strašna je 
već i sama pomisao na takvu agoniju, koja je mogla po- 
trajati više dana. Činjenica što se u Ateni primjenjivala 
takva vrsta smaknuća može donekle utjecati na našu 
predodžbu o atenskom kaznenom pravu. A treba znati 
da se tako postupalo kroz čitavo klasično razdoblje..., 
pa sve do kraja 4. stoljeća pr. n. e? 


Da li se to mučenje zvalo apotimpanizam, kako se u 
Ateni obično nazivalo smaknuće? Jedno se vrijeme misli- 
lo da je tako, no ne možemo biti posve sigurni. U čemu 
se, dakle, sastojao apotimpanizam? Je li to bilo batinjanje 


1% Herodotova istorija VII, 33 (prijevod M. Arsenića; op. prev.). 
2 Plutarh, Periklo, 28 


11 Aristofan, Ženska skupština u Tesmoforiju, stihovi 930—1014. 
2 Aristofan, Vitezovi, stihovi 1037—1049, 


3 L, Gernet, Revue des Et. gr., 37, 1924, str. 264—265 

nasmrt, ili možda odsijecanje glave? Danas još ne može- 
mo na to odgovoriti.“ 

U svakom slučaju, mučilište i gubilište nalazilo se izvan 
grada pokraj sjevernoga Dugog zida, između Atene i Pireja. 
Jednoga dana, pripovijeda Platon, »kad je, naime, Aglajo- 
nov sin Leontije pošao od Pireja duž severnog zida spolja, 
primetio je da pored dželata leže leševi«.2 To mjesto nije 
isto što i ponor zvan Baratron, bivši kamenolon zapadno 
od Akropole, kamo su već u najstarije doba Atenjani strmo- 
glavljivali neke osuđenike na smrt. 


Do bacanja u Baratron dolazilo je, kako se čini, samo u 
nekim slučajevima svetogrđa i političkih zločina. Kameno- 
vanjem, o kojemu postoji malo potvrda, kažnjavani su ta- 
kođer bezbožnici i izdajnici, no ponajčešće se radilo o 
linču kojim je ogorčena svjetina znala sama presuditi. Ta- 
ko su god. 479. pr. n. e. buleuta Likida, koji je predlagao 
da se prihvate Mardonijevi uvjeti, na licu mjesta kameno- 
vali njegovi kolege i ostali građani koji su se tamo zatekli.“ 
Gusari i zlikovci uhvaćeni na djelu obično su bili izlagani 
na uspravljenoj dasci. Druge osuđenike na smrt, ukoliko 
im nije bilo dopušteno da u zatvoru popiju otrov, čekalo 
je neobjašnjeno pogubljenje apotimpanizam. 


* 
 *x 


Sigurno je da atensko pravosude nije bilo u svim vido- 
vima besprijekorno, i da su mnoge Aristofanove zamjerke 
izrečene u Osama sasvim na mjestu, Treba čak poći i da- 
lje i ustvrditi da zasade atičkog prava nisu ni čvrste, ni 
ujednačene; nepostojanje zakonika ostavljalo je i previše 
toga na volju sucima, koji u velikoj većini nisu imali ni- 
kakva pravničkog obrazovanja, a bili su, dapače, kao i sva- 
ka masa, suviše skloni da se prepuste strastima i zapre- 
tanim simpatijama ili antipatijama: dovoljno je da pročita- 
mo nekoliko govorničkih istupa pred sudom, pa da se uvje- 
rimo kako se captatio benevolentiae sastojala uglavnom 


A Vidi Kurt Latte, Real Enzyklopädie, dod VII, uz riječ Todes- 
strafe, stupci 1606—1608. 

5 Platon, Država, IV, 439 (prijevod A. Vilhara; op. prev.). 

2 Herodot, IX, 5. 

u kađenju pučkom samoljublju i predstavljanju parniča- 
ra, kad je god to bilo moguće, kao skromna čovjeka iz 
naroda, prirodnog neprijatelja bogataša i moćnika. So- 
kratova obrana, ukoliko nam ju je, naravno, Platon vjerno 
prenio, mora da je aristokratskim duhom kojim je pro- 
žeta bila gotovo jedini izuzetak. Atenski pravosudni sistem 
poticao je, osim toga, i na doušništvo. 

No, moramo povesti računa i o razvoju prava i priznati 
da su, nakon Drakonovih zakona. (7. stoljeće pr. n. e.), koji 
su već bili bolji od prijašnjih, atensko pravo i pravosuđe 
znatno uznapredovali. To se ogledalo ponajprije u ukida- 
nju skupnih kazni i uzimanju u obzir osobne odgovornosti, 
jer se u starija vremena nije kažnjavao smrću samo ubo- 
jica, nego zajedno s njim i čitava njegova obitelj." Drevno 
načelo talionskog prava »oko za oko, zub za zub« primjenji- 
valo se u Ateni Periklova doba samo u iznimnim slučajevi- 
ma, budući da su, barem što se tiče punopravnih građana, 
kazne protiv imovine sve više zamjenjivale tjelesne kazne. 

Kritičke primjedbe ne zavređuju intencije, nego praktič- 
na djelotvornost toga pravosudnog sistema. Naime, Atenja- 
jele pravdu bez ikakve pristranosti i da se što je više 
moguće drže moralnih principa svojega doba. Svaki je he- 
lijast prije stupanja na dužnost polagao zakletvu, koju 
možemo otprilike rekonstruirati zahvaljujući različitim 
ulomcima iz starih pisaca. Glasila je, dakle, ovako: »Glaso- 
vat ću u skladu sa zakonima i odredbama koje donose Na- 
rodna skupština i Vijeće. U slučajevima koje zakonodavac 
nije predvidio, prihvatit ću najpravednije mišljenje, ne 
povodeći se ni za naklonošću ni za neprijateljstvom. Gla- 
sovat ću jedino o onome što se izlaže pred sudom. Podjed- 
nako ću pažljivo saslušati obje strane. Tako mi Zeusa, Apo- 
lona i Demetre. Budem li se držao ove zakletve, neka me 
prati sreća u životu, a ako je prekršim, neka sam proklet 
i neka je proklet moj rod!« 


Uostalom, zašto »idealizirati« atensko pravosuđe, čemu 
između ostalih teži G. Glotz, kao i druge demokratske in- 
stitucije Periklova doba? Pravosudni sistem koji je mogao 
osuditi jednoga Sokrata, »čoveka koji je, kao što smemo 


7 Vidi G. Glotz, La solidarité de la famille dans le droit criminel 
en Grece (Pariz, 1904), str. 406 i dalje, i passim. 

tvrditi, od svih savremenika, koje smo upoznali, bio najbo- 
lji i uopće najumniji i najpravedniji«“, svakako nije bio 
savršen, pa čak ni za svoje vrijeme. Radije ćemo priznati 
da na području pravosuđa Atena, unatoč svim hvalevri- 
jednim naporima, nije doprla do onog vrhunca (akme), do 
onoga stupnja zrelosti do kojega je uspjela usavršiti um- 
jetnost, književnost i filozofiju. Po svoj prilici, nije posje- 
dovala onaj pravnički dar kakav će kasnije imati Rimlja- 
ni, kojima moramo priznati da su tvorci prava na kojemu 
počiva i naše. 


2 Platon, Fedon, LXVI (prijevod M. N. Đurića; op. prev.). 
17* 


DESETO POGLAVLJE 


U današnje vrijeme prevladava mišljenje da su demo- 
kratske vladavine miroljubivije od diktatura. U antici, 
međutim, nije bilo tako: atenska demokracija, barem što 
se tiče Periklova vremena, bila je vrlo ratoborna i zavoje- 
vačka. Poslije Perzijskih ratova u kojima je najviše pri- 
donijela porazu osvajača, Atena je nastojala nametnuti 
svoju prevlast ostaloj Grčkoj i potom je i zadržati, suz- 
bijajući težnje prema nezavisnosti ostalih država, koje 
su joj nominalno bile »saveznice«, a u biti su joj bile po- 
dvrgnute, i sukobljujući se sa Spartom i njezinim pelopo- 
neskim saveznicima, koji su se suprotstavljali atenskoj 
prevlasti. 


Kako bi stekla i sačuvala vlast nad egejskim otocima i 
mnogim primorskim gradovima Male Azije, te kako bi osi- 
gurala dovoz žita, koje je većinom dolazilo sa crnomor- 
skih obala i prolazilo kroz morske tjesnace“, Ateni je bila 
potrebna velika trgovačka flota i snažna ratna mornarica. 
Znamo da se nakon odlučnih Temistoklovih koraka pri- 
je Salaminske bitke (480. pr. n. e.)? atenska talasokracija 
protegla čitavim istočnim bazenom Sredozemnog mora, 


1 Vidi izvanrednu studiju Jacqueline de Romilly, Thucydide et 
l'impérialisme athénien (Les Belles Lettres, 1974) i sugestivnu knji- 
gu Alberta Thibaudeta, La Campagne avec Thucydide (N. R. F. 
1922). 

2 Vidi gore, Peto poglavlje, str. 150. 

3 Vidi J. Labarbe, La loi navale de Thćmistocle (Les Belles Let- 
tres, 1957). / 

sve do sloma god. 404. pr. n. e. U 4. stoljeću pr. n. e. Atena 
je pokušala povratiti pomorsku prevlast, koju je bila izgu- 
bila odlučne 377. godine, kada je osnovan Drugi pomorski 
Savez. 

Osim toga, kroz čitavo klasično razdoblje Ateni je bila 
potrebna i snažna kopnena vojska, kako bi se mogla su- 
protstaviti nasrtajima susjeda iz Beotije i s Peloponeza, 
te ih, s vremena na vrijeme, i napasti na njihovu području. 
Međutim, na kopnu je Atena bila uglavnom prisiljena da 
se brani od spartanskih i tebanskih hoplita. Kad je Izo- 
krat, u namjeri da se napokon okonča krvavo suparništvo 
među Grcima, predložio da se hegemonija razdijeli na Ate- 
nu i Spartu, sasvim je prirodno što je htio da se sjedini 
atenska pomorska sila s lakedemonskim suhozemnim 
snagama. 


* 
k * 


Snaga spartanske kopnene vojske temeljila se u prvom 
redu na sistemu odgoja, koji je u cjelini bio usmjeren na 
stjecanje vojničkih vještina, kako smo ga već opisali.“ Iz- 
među šesnaeste i dvadesete godine života mladić je posta- 
jao iren prve, druge, treće i četvrte godine. »Irenstvo« je 
odgovaralo atičkoj efebiji, s tom razlikom što je ova bila 
dvostruko kraća i trajala samo dvije godine. 


Navršivši dvadeset godina, svaki je Spartanac ulazio u 
aktivnu vojnu službu, no time njegova vojna obuka još 
nije bila završena: »Vojna obuka Spartanaca trajala je do 
zrele dobi.«* Od dvadesete do tridesete godine života ti su 
mladi ratnici, bili oženjeni ili ne, i dalje živjeli zajednički 
sa svojim »drugovima iz šatora« i skupno se hranili, ali 
još nisu nimali pravo pristupa na agoru i nisu mogli ostva- 
rivati svoja politička prava. Stanovit obiteljski život po- 
činjao je za njih tek nakon tridesete, no ni onda nije bio 
potpun, jer su i dalje običavali blagovati zajednički. Tek 
navršivši šezdeset godina života, Spartanac je bio oslo- 
bođen od vojne obaveze i mogao je ući u Gerusiju, tj. Se- 
mat, ali je i dalje mnogo vremena provodio u gimnazijima 


* Vidi gore, Četvrto poglavlje, str. 92—96. 
5 Plutarh, Likurg, 24. 

nadgledajući dječake kako vježbaju i irene kako savladuju 
ratničke vještine. Nije, dakle, pretjerano ako kažemo da 
mu je cijeli život bio posvećen ratu. Spartanska vojska, 
kojom su zapovijedala dva kralja, često pod nadzorom 
efora, sastojala se u prvom redu od hoplita, to jest oklop- 
nika, punopravnih građana ili perijeka, čiju ćemo pano- 
pliju (bojnu opremu) opisati nešto dalje. Ova teško naoru- 
žana pješadija bila je podijeljena na pet pukova, mordá, 
pod zapovjedništvom petorice polemarha, koji su pod 
sobom imali niže oficire, lohage, pentekontarhe i eno- 
motarhe. 

Jedinice spartanske vojske veoma su vješto izvodile raz- 
ličite pokrete, u čemu im se osobito divio Atenjanin Kse- 
nofont, a posebno su se uvježbano iz marša u koloni raz- 
vijali u borbeni poredak: brzim su se manevrom svi vo- 
dovi prestrojili u visini čela kolone, koje se zaustavilo, 
a ako bi im neprijatelj prišao s leđa, svaka bi se vrsta 
umješno prestrojila tako da su se najbolji borci našli u pr- 
vom redu, oči u oči s neprijateljskom jedinicom. 

Spartanski su se hopliti već na prvi pogled razlikovali 
od hoplita drugih država po boji plašta i po kosi. Plašte- 
vi su im bili grimiznocrveni, kako se, kao što su govorili, 
»ne bi na njima vidjela krv«, dok je, na primjer, u aten- 
skoj vojsci jedino odjeća oficira bila ukrašena grimiznim 
porubima. Nosili su i dugu kosu, što se u Grčkoj Periklova 
doba inače smatralo veoma zastarjelim. Uoči bitke uređi- 
vali su i češljali tu grivu, koja je po svoj prilici obično 
bila zapuštena i neuredna: prije bitke kod Termopila je- 
dan je konjanik, koga je Kserkso poslao u izvidnicu pre- 
ma Leonidinu taboru, uspio vidjeti, prema Herodotovim 
riječima, »kako jedni vojnici goli izvode telesne vežbe, a 
drugi se češljaju.« 

Sparta je imala veliko povjerenje u svoje hoplite, koji 
su radije pogibali nego uzmicali. Imala je tek malobrojnu 
konjicu. U vojničkim logorima vladala je željena stega i 
svaki je i najmanji prekršaj bio kažnjavan batinama. Teži 


$ Ksenofont, Država Lakedemonjana, 11, 5—10. 


? Herodotova istorija VII, 208. (prijevod M, Arsenića; op. prev.). 
Sigurno se radi o obredu, koji nalazimo i drugdje; isp, početak 
Pjesme Debore i Baraka, Suci, 5, 2: »Ratoborno rasuše kose borci 
izraelski« (prijevod A. Sovića; op. prev.), to jest, spremni su za bit- 
ku. Beduini još običavaju postupati na taj način. 

su prekršaji za sobom povlačili smrtnu kaznu ili oduzima. 
nje vojničkih činova, kao i gubitak građanskih prava. Je- 
dina slaba strana Sparte u vojnom pogledu (no, koja ju 
je na kraju skupo stajala) bila je malobrojnost ljudi, oli- 
gantropija. Hopliti su bili izvanredni borci, ali gotovo da 
ih više nije ni bilo... Društveni sloj »jednakih«, kojemu je 
materijalna egzistencija ovisila o nasljednim zemljišnim 
posjedima (kléroi) što su za njih obrađivali potlačeni slo- 
jevi, bio je veoma zatvoren i iz samoživosti ograničavao 
svoje potomstvo, tako da je zbog gubitaka u ratovima ma- 
lo-pomalo sasvim izumro. Kod Plateje god. 479. pr. n. e. 
bilo je pet tisuća spartanskih hoplita (uz pet tisuća perije- 
ka i mase od trideset i pet tisuća lako naoružanih helota)"; 
jedno stoljeće kasnije, kod Leuktre god. 371, bilo je još 
samo sedam stotina spartanskih hoplita. 

No, i pored malobrojnosti, spartanski su oklopnici, za- 
hvaljujući savršenoj obučenosti i osjećaju za čast i stegu, 
gotovo uvijek izlazili kao pobjednici, sve dok ih upravo 
kod Leuktre nisu potukli Epaminondini Tebanci. 

Beoćani su oduvijek imali najbolju konjicu u Grčkoj. 
Njihovi hopliti nisu nosili uobičajeni okrugli, nego sa obje 
strane eliptično usječen štit. U 4. stoljeću pr. n. e. Gorgi- 
da je osnovao slavnu tebansku »svetu četu«, elitnu jedini- 
cu od samo trista ljudi, no koja je bila zamišljena kao 
»udarni odred«. Hopliti iz te čete bili su poput Spartanaca 
međusobno većinom povezani homoseksualnim osjećajima, 
što je, prema nekim tvrdnjama, samo učvršćivalo monolit- 
nost i odvažnost te vojne formacije. Kad je mladi Tebanac 
stasao za vojnu službu, njegov mu je erast poklanjao bojnu 
opremu, panopliju.* Epaminonda je doskočio uvijek istoj 
spartanskoj taktici napadom u kosom poretku i tako 
savladao, doduše, malobrojne ratnike iz Sparte. 


* Herodot, IX, 28. 
* Ksenofont, Helenska povijest, VI, 4, 15. 


u Vidi L, Lacroix, Le bouclier, emblème des Béotiens (Revue 
belge de phil. et d'hist., 36, 1958, str. 5—30), i slike II—IV. 

t Plutarh, Razgovori o ljubavi, 761 B. »Bit grčke pederastije leži 
u tome što se radi o ratničkom drugarstvu«, prema H. I. Marrou, 
L'histoire de l'éducation dans l'antiquité, str. 57. Vidi gore, Četvrto 
poglavlje, str. 119. 

* 
* * 


Vidjeli smo da su u Ateni djetinjstvo i početak momaštva 
protjecali mnogo nesputanije i u drugačijim uvjetima ne- 
go u Sparti“, ni pod kakvim teretom brige za obrazova- 
njem elitnih boraca. No, i mladi je Atenjanin uporno vje- 
žbao u palestri pod budnim okom pedotriba, jer je gimna- 
stika spadala u uobičajeno stjecanje borbenih sposobnosti. 
Rvanje, utrkivanje, skakanje i bacanje diska razvijali su 
snagu i hitrinu. Što se pak tiče pete discipline petoboja, 
bacanja koplja, ono je već samo po sebi prava ratnička 
vježba. Za odrasle muškarce, koji su već prošli dobnu gra- 
nicu efebije, gimnastika je također predstavljala najbolji 
način da »sačuvaju formu« i da vježbaju između dva poho- 
da. Sigurno je da je u 5. stoljeću pr. n. e. većina Atenjana 
razne dobi uporno vježbala i tako uvijek bila spremna na 
ratne napore, no u 4. stoljeću primjećujemo stanovito 
hlađenje prema tjelovježbi, koje uviđa i Ksenofont: »Ri- 
jetki su oni u našim državama koji se posvećuju tjelesnom 
vježbanju«.“ U to su vrijeme, naime, grčki gradovi sve više 
počeli povjeravati svoju obranu vojnicima od zanata, stra- 
nim plaćenicima, dok su prije Peloponeskog rata grčke 
vojske bile sastavljene gotovo isključivo od građana. 

Svaki je Atenjanin morao služiti domovini od svoje 
osamnaeste do pedesete godine. Između osamnaeste i dva- 
desete bio je efeb i prolazio vojnu obuku. Od dvadesete 
do pedesete nalazio se kao »hoplit s kataloga (regrutne 
liste)« ili konjanik pod aktivnom vojnom obavezom. Prije 
svakoga vojnog pohoda izvan zemlje (éksodos), mobilizi- 
rana su pojedina, koji put i sva godišta. Od pedesete do 
šezdesete spadao je u veterane, prezbitate, koji su sa efebi- 
ma i naseljenicima svih godišta sačinjavali neku vrstu 
teritorijalne obrane atičkih granica i utvrda. U vrijeme mi- 
ra veći dio vojske bio je demobiliziran, osim efeba, koji su 
tokom dvije godine bili potpuno zauzeti vojnom službom 

i zbog toga čitavo to vrijeme izuzeti od političkih dužnosti, 
kao i od pojavljivanja na sudu; postajali su građani čim 


2 Vidi gore, Četvrto poglavlje, str. 96. 
13 Ksenofont, Helenska povijest, VI, 1, 5. 

su stasali za efebiju, no politička su prava smjeli ostvari- 
vati tek nakon te dvije godine vojnog roka. 

Atenjanin je, dakle, imao četvrdesetdvogodišnju vojnu 
obavezu, a svaka se od tih četrdeset i dviju »klasa« zvala po 
nekom legendarnom heroju eponimu. Građani koji su stu- 
Pili u šezdesetu godinu života bili su oslobođeni vojne oba- 
veze i postajali dijeteti, javni suci raspravitelji, to jest 
nešto poput »mirovnih sudaca« (u našim tekstovima: »ob- 
ranici« ili »obranični suci«; op. prev.)“ 

Kad je god. 431. pr. n. e. Atena ušla u Peloponeski rat, 
raspolagala je aktivnom vojnom silom od 13.000 hoplita 
i 1.000 konjanika, kao i teritorijalnom vojskom od 1.400 
efeba (oko 700 po kontingentu), 2.500 veterana i 9.500 na- 
seljenika, ukupno dakle oko 27.400 Ijudi.” 


Odbacivši jednu njemačku teoriju, koja je vladala i su- 
više dugo, možemo tvrditi da je efebija postojala već u 
5. stoljeću pr. n. e. Hopliti koji su se borili kod Maratona 
svakako su bili prošli stanovitu vojnu obuku, Jedino se tre- 
ba pitati jesu li tada svi Atenjani bili obavezni na vojni rok 
u efebiji, to jest, jesu li i teti, pripadnici najsiromašnijih 
slojeva, koji su služili u prvom redu kao veslači na bro- 
dovlju, bili oslobođeni te obaveze. Što se tiče 4. stoljeća pr. 
n. €., Aristotel podrobno opisuje tu instituciju, koja se po 
svoj prilici nije bila mnogo promijenila od Periklovih 
vremena, osim možda u ponekoj pojedinosti. 

Početkom svake godine, u mjesecu hekatombeonu, aten- 
ski osamnaestogodišnjaci bili su upisivani u popis demota, 
to jest primljeni među članove očeva dema. Skupština de- 
ma provjeravala im je dob i glasovanjem odlučivala jesu 
li zakonito rođeni kao slobodni ljudi. Ukoliko bi netko to 
osporio, slučaj je bio proslijeđen sudu Helijeje, a ukoliko 
bi ovaj utvrdio da je posrijedi zaista prevara, mladića je 
država odmah prodala u roblje. Zatim su efebi izlazili 
na nov ispit pred Vijeće. Fizičke sposobnosti vjerojatno 
je kao »regrutna komisija« procjenjivala skupština dema, 


14 Aristotel, Ustav atenski, 53; on jasno razlikuje četrdeset dvojicu 
eponima iz ratničkog staleža od plemenskih. 

5 Tukidid, II, 13; vidi G. Glotz i R. Cohen, Histoire grecque, II, 
str. 223 i dalje. 

ili Vijeće, ili pak, u spornim slučajevima, neki nadležni 
sud.“ 

Zatim su u hramu boginje Aglaure na sjevernoj strani 
Akropole efebi polagali, ruku ispruženih prema žrtveniku, 
ovakvu zakletvu: 


Kunem se da neću osramotiti sveto oružje koje nosim; 
da neću napustiti druga u boju; da ću se boriti za obra- 
nu svetišta i države i da potomstvu neću ostaviti okrnje- 
nu, nego još veću i moćniju otadžbinu, koliko mi snaga 
dopusti uz pomoć sviju. Pokoravat ću se poglavarima, 
postojećim zakonima i onima koji budu pravedno uvede- 
ni. Ako ih netko pokuša oboriti ili ukinuti, sprečavat ću 
ga koliko mi snaga bude dopustila i uz pomoć sviju. 
Štovat ću vjeru svojih predaka. Tako mi Aglaure, Hesti- 
je, Enije, Eujalija, Aresa i Atene Areje, Zeusa, Tale, 
Aukse, Hegemone, Herakla, Granica domovinskih, Žita, 
Ječma, Vinove loze, Maslina i Smokava." 


Nabrojena božanstva, osobito Aglaura (Rosna), Auska 
(Rast) i Tala (Pupanje), kao i zazivanje atičkih granica i 
plodova, imaju veoma naglašeno arhajsko obilježje. Ta 
zakletva potječe sasvim sigurno iz doba prije 5. stoljeća 
DI pre: 

Efebima su rukovodili po jedan sofronist (nadstojnik) iz 
svake file, koje je birao narod na temelju izbornih lista 
sa po tri kandidata što su ih predlagali očevi mladića 1 je- 
dan kozmet (ravnatelj vojnog zavoda), vrhovni poglavar 
svih efeba; narod je postavljao i pedotribe (učitelje tjelo- 
vježbe), kao i posebne učitelje oklopničkih bojnih vješti- 
na, hoplomahije, strijeljanja lukom i strijelom i bacanja 
koplja. U Aristotelovo vrijeme uvedeni su i podučavatelji 
u rukovanju tek izumljenim katapultom." Efebi su se 
raspoznavali po vrlo vjerojatno crnoj hlamidi.” 

Vojni obveznik nastupao je svoj rok dva mjeseca nakon 
početka građanske godine, u mjesecu boedromionu. »Kad 


16 Aristofan, Ose, stih 578, gdje helijast Ljubikleon kaže: »Pre- 
gledanje kad je dječaka, eh onda im kiticu smijemo gledat.« 

1? Vidi L. Robert, Etudes épigr. et phil. (E. Champion, 1938), str. 
296—307. 

12 Aristotel, Ustav atenski, 42, 3, 


1% Vidi gore, Šesto poglavlje, str. 167—8., a za boju, P. Roussel, Rev, 


des Et. anc., 43, 1941, str. 163—165: Les chlamydes noires des ćphčbes 
athéniens. 

(sofronisti i kozmeti) prikupe efebe, najprije obiáu s nji- 
ma svetinje, a potom idu u Pirej i čuvaju stražu, jedni u 
Munihiji, drugi na Akti... Za hranu daje država nastojni- 
cima (sofronistima) po jednu drahmu svakomu, a efebima 
svakomu po četiri obola na dan. Novce za efebe svoje file 
prima nastojnik, kupuje žitak za sve zajednički (jer efebi 
blaguju zajedno, po filama) i brine se za sve ostalo.«” 

Možda se već u vojnoj školi vršila podjela na pješadiju 
i konjicu, no u to ne možemo biti posve sigurni; međutim, 
pouzdano znamo da se kozmet morao brinuti o tome da 
efebi dobro ovladaju konjaničkim umijećem i da odapinju 
strijele iz sedla." 

»Tako provode prvu godinu, a u drugoj pokažu narodu, 
pred skupštinom u kazalištu, svoju vještinu u ratnim 
vježbama i potom, primivši od države štit i koplje, obilaze 
zemljom kao straže i borave u stražarama.«“ U toku dru- 
ge godine efebi su služili kao peripoli, to jest »patroldži- 
je« oko utvrda Eleutere, File i Ramnunta.? 

Natpisi iz 4. stoljeća pr. n. e. omogućuju nam da stvo- 
rimo odsta vjernu sliku o životu efeba i o njihovim odnosi- 
ma s mjesnim stanovništvom, osobito u Ramnuntu: »Ram- 
muntskim seljacima i ribarima boravak većega broja mla- 
dih ljudi osiguravao je dobru prođu poljoprivrednih pro- 
izvoda i ulova ribe. Tamošnji dem i vojna posada surađi- 
vali su vrlo tijesno... Efebi su, doduše, imali i vojnih za- 
dataka, no često su bili u stvari ne baš odviše disciplini- 
rana omladina... Ti su se mladići više bavili atletikom, 
tom inače neophodnom dodatnom aktivnošću vojničkog 
života, nego vojnim vježbama u pravom smislu. Vježbe 
u gimnaziju zahtijevale su velik potrošak ulja«, pa su sta- 
novnici Ramnunta sudjelovali u troškovima oko njega ta- 
ko velikodušno da su ih efebi i njihovi starješine zbog toga 
nagrađivali izrazima zahvalnosti i počastima (vijencima). 
Malo ramnuntsko kazalište također je živjelo punim živo- 
tom zahvaljujući prisutnosti efeba: »Visoki službenici de- 


22 Aristotel, Ustav atenski, 42, 3 (prijevod N. Majnarića; op. 
prev.). 


21 A. Martin, Les cayaliers athéniens (Pariz, 1887), str. 327. 


2 Aristotel, Ustav atenski, 42, 4 (prijevod N. Majnarića; op. 
prev.). 


B Vidi L. Robert, Hellenica, X, str. 283—-292: Pćripolarques. 

| ma i garnizonski vojni starješine pratili su s počasnih 
mjesta (u proedriji) predstave«, osobito komediografska 
natjecanja: 


Bogu Leneja veselili su se i pučani i vojnici. Ta poma- 
lo neotesana provincijalna publika bila je sklonija la- 
krdijama nego istančanoj ljepoti Euripidovih tragedi- 
ja... Seljaci su se u dodiru s efebima ubrzo počeli kulti- 
Virati: način života postajao im je bliži onom u gradu 
i stvarao nove potrebe, što se odrazilo na povijesne spo- 
menike.** 


* 
+ *x 


Hoplit, taj spartanski ili atenski pješak-oklopnik, koji je 
vladao bojištima kroz čitavo 5. stoljeće pr. n. e. i još nešto 
kasnije, raspolagao je bojnom opremom, panoplijom, koja 
se sastojala od oružja za napad i za obranu.” 

Atički šljem (krános) iz 5. stoljeća lakši je nego u pret- 
hodnim razdobljima, a i perjanica mu više nije tako ne- 
zgrapno velika. Sastoji se od pustom podstavljene metalne 
polulopte sa zaobljenom krestom ili perjanicom i više- 
djelnim štitnicima za obraze, a ponekad i za nos i šiju. 
Obično mjedeni oklop (thóraks) sastavljen je od jedne pr- 
sne i jedne leđne ploče međusobno pričvršćene kopčama ili 
kukicama, a dosiže do nešto ispod struka, tako da su bed- 
ra gotovo čitava nezaštićena. Oklop je često ukrašen rezba- 
rijama, odnosno linijama koje naglašavaju grudne mišiće. 
Umjesto takva oklopa, hopliti su ponekad znali nositi i 
neku vrstu kožnoga ili lanenog prsluka s metalnim ploči- 
cama. Noga je bila zaštićena od koljena do gležanja mje- 
denim nazuvkom (knemis), koji je u toku 5. stoljeća pr. 
n. €. gotovo izašao iz uporabe. Atički je mjedeni štit (aspis) 
okrugao, za razliku od postrance eliptično usječenog beo- 
ćanskog štita, a promjer mu je oko 90 centimetara; mogao 


24 J. Pouilloux, La forteresse de Rhamnonte (de Boccard, 1954), 
str, 81—82. 


3 Vidi na primjer Hoplita Aristiona, J. i C. Roux, Grèce (Arthaud, 
1957), slika 80; prizor odlaska ratnika, Ch. Dugas, Aison, slika 3,i 
slikovni materijal u P. Coussin, Les institutions militaires et navales, 
slike VII—XXI. Za starije doba zanimljivo je usporediti P. Cour- 
bin, Bull. de Corr. Hell, 81, 1957, str, 322—386, slike I—III. 

je biti napravljen i od nekoliko slojeva volujske kože 

pričvršćenih na drven ili metalan kostur i pojačan pločama 
od kovine. Vanjske mu je stijenka uvijek konveksna, a na 
sredini se nalazi ispupčenje (omfalo), ponekad u apotro- 
pejske svrhe ukrašeno glavom Gorgone, po religioznom 
uvjerenju zaštitnice od zle kobi, ili drugim znamenjem, 
episemima. Takav je ukras mogao biti bogato izveden, no 
nije bio ravan ljepoti Ahilejeva štita, koji je bio izradio 
sam bog Hefest. Na unutrašnjoj strani štita nalazila se is- 
prva jedna, a kasnije dvije ručke, kroz koje je hoplit pro- 
vlačio nadlakticu i šaku. Kad nije bilo bitke, kroz njih je 
proveden remen, pomoću kojega je ratnik mogao svoj štit 
nositi ovješen preko ramena. Ponekad je o štitu visjela neka 
vrsta pregače od, najvjerojatnije, remenja, koja je štitila 
borčeve noge. U klasičnom razdoblju hopliti su obično bili 
bosi, dok su »brončani ljudi« iz arhajskog doba nosili 
metalnu obuću. ' 

Ofenzivno se oružje od Homerovih vremena manje pro- 
mijenilo nego defenzivno. Za napad i dalje služe koplje i 
mač. Koplje (dóry) je udarno oružje, koje se sastoji od 
drvene motke duge oko dva metra s metalnim šiljkom u 
obliku plosnata lista ili dosta izdužene masivne piramide. 
Sam držak koplja obično je od jasenovine, a hvatište mu 
je opleteno kožnim remenom. Na donjem kraju nalazi se 
kao protuteža šiljku metalan naglavak, često i sam zaši- 
ljen, tako da su mogle služiti obje strane koplja. Mač 
(ksifos) nije tek obična nožina, nego oružje koje u borbi 
prsa u prsa zamjenjuje koplje. Hoplitski je mač imao 
ravno, dvosjeklo sječivo; ukupna dužina zajedno s balča- 
kom mu je do 60 centimetara. Nosio se obješen preko 
ramena. Poslije Perzijskih ratova hopliti su bili naoružani 
još i kratkim mačem, jedva nešto dužim od bodeža. 

Pod vrhovnim zapovjedništvom arhonta polemarha i 
stratega, atenski su se hopliti dijelili na deset jedinica, ko- 
liko je bilo fila, a svakom je zapovijedao po jedan taksi- 
jarh, koga je birao narod; taksijarsi su nosili ogrtač sa ši- 
rokim crvenim porubom.” Svaki taksijarh imenovao je če- 
tovođe, lohage. 

Atenski strateg Ifikrat uveo je u 4. stoljeću pr. n. e. 
čete peltasta, kojima je dao lakše oružje nego što su imali 


2 Vidi Aristofan, Mir, stihovi 303 i 1172—1173. 

hopliti, no o tome znamo dosta malo. Čini se da im je štit 
(pélte) bio od pletena pruća i da nije bio okrugao, nego 
više polumjesečast, a da su mjesto metalnog oklopa nosili 
neku vrstu lanene košulje. Kako su bili mnogo pokretljiviji 
od hoplita, peltasti su imali velikog uspjeha na ratištima. 


Peltast je bio u stvari lakše oboružani hoplit; i njegovo 
se ofenzivno oružje sastojalo od koplja i mača. Grčka je 
vojska raspolagala i lakom pješadijom bez ikakva obram- 
benog oružja, izuzevši ponekad lagan štit: ova se sastojala 
od praćkara, suličara (akontistes) i strijelaca, da i ne spo- 
minjemo onu neku vrstu artiljeraca, koji su od druge 
polovice 4. stoljeća opsluživali novoizumljen ratni stroj 
zvan katapult il »hitalo«. Katapult je bio konstruiran na 
principu uvijanja užadi ili snopova struna, koji se po pri- 
rodi nakon toga vraćaju u prvobitno, pravocrtno stanje, 
a odapinjao je velike strijele u gotovo ravnoj putanji. 

Starovjeka praćka (sfendone) sastojala se od dvije uzi- 
ce ispletene od vune ili od konjske strune, pričvršćene jed- 
nim krajem o nešto poput kožnate vrećice, kamo se stav- 
ljao kamen, ili mjedeno, glineno ili olovno tane vretenasta 
oblika; praćkar bi sve to zajedno snažno zavrtio, zatim 
naglo ispustio jednu uzicu, a kamen ili tane poletjelo bi 
nošeno centrifugalnom silom i do dvjesta metara daleko. 

Bojna sulica (akóntion), vrsta kraćega koplja, bila je 
snabdjevena namotajem od kožnoga remena koji bi se u 
trenutku bacanja naglo odmotao i sulici dao rotaciju, kao 
što je bio slučaj s atletskim kopljem kojim su mladići 
vježbali u palestri. : 

Prije Perzijskih ratova nalazimo u Ateni strijelce (tok- 
sótai) u skitskoj odjeći, no ovi vjerojatno nisu bili barba- 
ri, nego Atenjani odjeveni tako iz nama nepoznatih razlo- 
ga, koji su konjanicima i hoplitima služili kao štitonoše, 
odnosno po potrebi preuzimali ulogu lake pješadije. Me- 
đutim, kod Maratona god. 490. pr. n. e. u atenskoj vojsci 
nije bilo ni strijelaca ni konjanika“, nego su upravo mno- 
gobrojni Kserksovi strijelci i konjanici prisilili Atenjane 
da obrazuju odgovarajuće rodove vojske. Atenski strijelci 
sudjelovali su u bitkama kod Salamine i kod Plateje (480. 


2 Vidi gore, Četvrto poglavlje, str. 117. 
4 Herodot, VI, 112. 

i 475); u vrijeme Peloponeskog rata u tom je rodu služilo 
1.600 ljudi. Strijelci su bili novačeni među najsiromašni- 
jim građanskim slojevima. Bili su naoružani tradicional- 
nim, dvostruko savijenim lukom: 


Noge i ruke su im obnažene, dok im gornji dio tijela 
pokriva uska košulja ili kratki hiton. Katkad nose čiz- 
mice, a glavu im štiti lagan šljem ili kapa slična tra- 
čkoj. U pravilu nemaju obrambenog oružja. Tobolac sa 
strijelama nose na leđima.? 


Od ovih pješadijskih, kao i od konjičkih strijelaca (hip- 
potoksotai), moramo pažljivo lučiti skitske strijelce, koje 
je Atena prvi put kupila god. 477. pr. n. e., kada je osnova- 
la svoj Pomorski savez. Ti robovi barbarskog podrijetla 
održavali su red u Ateni, osobito na sudovima, u Narodnoj 
skupštini i na raznim skupovima. Nisu bili vojnici, nego 
zapravo policajci. Nosili su hlače, anaksiride, sve do gle- 
žanja, a taj je odjevni predmet u Ateni bio obilježje bar- 
barske nošnje, zatim visoku, obično šiljatu kapu, koja je 
pokrivala stražnji dio glave i šiju, pa luk i gorit (koji nije 
bio uobičajeni tobolac, nego korice za strijele s labavim 
kožnim poklopcem, koje su se nosile ovješene o pojas na 
lijevom boku), te napokon neveliku sablju i, ponekad, sje- 
kiru. Bilo ih je oko tisuću. Isprva su logorovali pod šato- 
rima usred Agore, a zatim su bili smješteni na brežuljku 
Areopagu, odakle su mogli nadgledati podgrađe, što im 
je i bio glavni zadatak." 

Poslije Maratona osnovana je konjička jedinica, u ko- 
joj je najprije bilo 300, pa 600, i napokon 1.000 konjani- 
ka. Pripadnici ovoga roda regrutirali su se na poseban na- 
čin iz dvaju najimućnijih slojeva (građanskih porezovnih 
razreda), od kojih se drugi i zvao konjanici (hippeis), to 
jest »vitezovi«. Naime, država nije davala konje, jer je 
konjogojstvo bilo povlastica samo bogatih Atenjana. Mla- 
dići iz boljih obitelji »imali su već zarana prilike da jašu 
po livadama na Kolonu ili po gradu u ophodima. Stasav- 
ši za vojsku, odavno su već ovladali jahačkim vještinama, 
te su nakon dvogodišnjeg roka bili kadri služiti u konji- 


2 A. Plassart, Les archers d'Athenes, Rev. des Et. gr., 26, 1913, 
str. 202. 


% A. Plassart, ibidem, str, 187—195, 

ci«." Vrhovni zapovjednik atenske konjice, hiparh, kojega 
je narod birao na jednu godinu, novačio je konjanike me- 
đu mladićima koji su odslužili efebiju, no ove je moralo 
potvrditi Vijeće, koje je svake godine vršilo dokimasiju, 
smotru konjanika i njihovih konja. Hiparh je pod svojom 
komandom imao desetoricu filarha, koji su zapovijedali 
svaki po jednim eskadronom iz svake file, odnosno sa ot- 
prilike stotinu ljudi. 

Atenski konjanik bio je naoružan sa dva koplja i zakriv- 
ljenom sabljom (kopis). Hoplitski oklop i štit nosio je 
samo za paradu, a mjedene nazuvke, kojima bi mogao iz- 
raniti bokove svoga konja, zamijenio je visokim kožnim 
čizmama. U nekim razdobljima nosio je opremu tračkih 
jahača: debeo vuneni ogrtač, nakoljenice i kalpak od lisi- 
čjega krzna. Jahao je na golim konjskim leđima, dok je 
konj na sebi imao samo ormu, bez ikakvih štitnika. No, u 
4. stoljeću pr. n. e. konjička oprema postaje nešto tezom, 
te Ksenofont preporučuje konjanicima da nose oklop uči- 
njen po mjeri i oklopne rukavice, a da konja, osobito s 
trbušne strane, zaštite strunjacama.” 

Konjanici su već samim svojim podrijetlom predstav- 
ljali stanovitu aristokraciju nasuprot oklopničkoj i lakoj 
pješadiji. Imali su, sasvim prirodno, onu »visinu« s koje 
konjanik, uzjahavši plemenitu životinju, gleda na svoga 
bližnjega na tlu. Ksenofont je u 4. stoljeću pr. n. e. i sam 
imao takav stav. Konjanici su rado oponašali Lakedemo- 
njane i puštali dugu kosu po spartanskoj modi. Kako 
prekrasno djeluju na partenonskom frizu! U komediji Vi- 
tezovi Aristofan ih prikazuje s nesumnjivom, iako pomalo 
i ironičnom simpatijom, kao poštenjake privržene starin- 
skim običajima i domoljublju, te kao prirodne dusmane 
demagoga Kleona. 

U Atenskoj vojsci postojale su raznovrsne pomoćne služ- 
be, kao na primjer skoroteče, zvani hemerodromi, jer su, 
kako bi mogli održavati vezu ili nositi vijesti u Atenu, mo- 
rali biti sposobni da trče čitav dan (heméra), prije nego 
svoju poruku predaju drugom tekliéu.* Bilo je i vojnih 


31 G. Glotz i R. Cohen, Histoire grecque, II, str, 343—344. 
2 Ksenofont, O konjaničkom umijeću, gl. 12. 


3 Vidi H. Bengtson, Aus der Lebengeschichte eines hechen 
Distanzläufers (Symbolae Osloenses, 32, 1956, str. 35—39). 

liječnika za njegu ranjenika, kao u Agamemnonovoj voj- 
sci pod Trojom, i vračeva, koji su, kao što ćemo vidjeti, 
igrali vidnu ulogu i u vojsci. 

Za brzo prenošenje važnih poruka Grci se nisu služili sa- 
mo skorotečama, nego i svjetlosnim znakovima preko pri- 


jenosnih stanica, koje su tvorile pravu svjetlosnu »tele- 
grafsku mrežu«.* 


* 
kk $ 


U Ateni je zakletva efeba i njihov obilazak hramova da- 
vao stupanju u vojnu službu vjerska obilježja. U vojska- 
ma starovjerskih država obavljali su se uoči svakog rat- 
nog pohoda i svake ratne faze religiozni obredi. 

Prije nego bi se odlučili da stupe u rat, stari su Grci mo- 
lili za savjet bogove, obraćajući se, na primjer, Apolonu 
Pitijskom ili pak lokalnim proročištima i vidovnjacima. 
Kad je pala odluka da se rat povede, neprijateljstva nisu 
otpočinjala sve dok glasnik, osoba sa svetim punomoćima, 
ne bi otišao da svečano objavi rat neprijatelju. Glasnik je 
također u datim prilikama donosio primirbene ili mirov- 
ne prijedloge. Ratno stanje između dviju država pravno 
je nastajalo u trenutku kada bi došlo do prekida svakoga 
kontakta preko glasnika (akerykté). 


Prije samoga pohoda opet je valjalo pitati za mišljenje 
bogove, a katkad i razmotriti njihove nejasne ili proturječ- 
ne odgovore. Iako je sam malo vjerovao u proroštva, i 
Tukidid je morao spomenuti proročanstva koja su u vri- 
jeme Peloponeskog rata kolala Atenom, upravo zbog og- 
romnog utjecaja što su ih ova imala na javno mišljenje i 
raspoloženje. 

Kad je vojska već bila spremna, nije mogla poći bilo 
kojega dana. Spartanci su stigli na Maraton tek poslije 
bitke, zato što su im vjerski razlozi zabranjivali da pođu 
u rat prije uštapa. Pohod na Siciliju počeo je nesretnog 


dana i završio se slomom: bogovi su se okrutno osvećivali 
za takav nemar. 


4 Vidi Eshil, Agamemnon, stih 8 i dalje, a osobito Tukidid, II, 
94, 1. 

U trenutku polaska vojske zapovjednik je prinio žrtvu 
i izgovorio molitve. Ako je bio pobožan poput Nikije, nije 
smeinuo s uma da ponese sa sobom likove atenskih bo- 
žanstava i prenosivo ognjište na kojemu je gorjela vječna 
vatra zapaljena na gradskom ognju. Poveo je i nekoliko 
vračeva, jer za čitavo vrijeme pohoda nijedna se važnija 
odluka nije donosila bez božanskoga savjeta. 


No, napokon su se dvije vojske sučelile u bojnom poret- 
ku. Na svakoj strani zapovjednik upućuje bogovima uz 
pomoć vračeva molitve, »zavjetujući« im svoje neprijate- 
lje i njihova dobra. Prinosi žrtvene životinje, a vračevi nas- 
toje razaznati znamenje iz njihove još tople utrobe. Zna- 
lo se dogoditi da se jedan od dvojice protivnika, već i 
kad je onaj drugi poduzeo napad, nije usudio braniti ako 
mu bogovi nisu poslali jasno znamenje: kod Plateje spar- 
tanski su vojnici spuštenog oružja i štitova položenih na 
zemlju dočekali kišu strelica, očekujući da im bogovi ko- 
načno progovore. 

U boju bogovi i polubogovi ne napuštaju svoje vjernike, 
nego se bore s njima rame uz rame. »Za bitke kod Mara- 
tona, mnogim se atenskim vojnicima, kad su bili oči u oči 
s Perzijancima, učinilo da vide Tezejev duh kako pod oruž- 
jem ispred njih juriša na barbare.«* 

U drevna vremena, zarobljenici su se, kao u Ilijadi, hva- 
tali samo da budu prineseni na žrtvenik, osim ako su pos- 
tojali izgledi da se za zarobljenike dobije pristojna otkup- 
nina. Još se i u klasično doba često događalo da su pob- 
jednici nemilosrdno poklah savladane protivnike na licu 
mjesta, ili, što zvuči još okrutnije, nakon bitke, kada su 
se ovi već predali. Ranjenike su jednostavno dokrajčivali. 
Prilikom upada u neprijateljski grad osvajači su obično 
poubijali djecu, žene i starce; one koje bi poštedjeli pro- 
davali su u roblje. Takav je zakon rata kakav posvećuje, 
odnosno nalaže religija. 


Jedino su mrtvaci imali pravo na, ako se tako može 
reći, častan postupak. Pobjednik je bio dužan da pokopa 
svoje i da pobijeđenima, ukoliko ih je još bilo na životu, 
dopusti da to isto učine sa svojima poginulim. 


5 Herodot, IX, 61—62 
* Plutarh, Tezej, 35. 

Ubijenim i zarobljenim neprijateljima pobjednici su odu- 
zimali oružje (kao što se već radilo u Ilijadi). Zatim su 
ga nagomilali u hrpu na bojnom polju ili poslagali na de- 
bla i tako podigli pobjedni znak, trofej, predmet štovanja 
bogovima; takav se spomenik od oružja smatrao božan- 
skim kipom.“ Podići trofej značilo je svima objaviti svoju 
pobjedu, jer je za to valjalo zagospodariti bojnim poljem. 
Događalo se da su poslije neodlučne bitke obje strane po- 
digle svaka svoj pobjedni znak. 

U klasično doba više se bogovima nije posvećivao čitav 
plijen, nego samo desetina (dekdte). Odatle potječu oni 
često suviše veličanstveni spomenici, skupine kipova ili 
trezori, koji su se bili naslagali uzduž svetih cesta pan- 
helenskih svetišta, na primjer u Delfima, i zbog kojih se 
u svome grčkom rodoljublju zgražao svećenik Apolona Pi- 
tijskoga Plutarh: 


Može li čovjek gledati spomenike što sa svih strana 
okružuju boga, a da se ne zgrozi znajući da su dio pli- 
jena od ratnih pokolja i pljački, da je hram krcat oni- 
me što je oteto od Helena? Kako da se čovjek ne raspla- 
če nad helenskom sudbinom kad na predivnim darovi- 
ma pročita ovakve natpise: »Brazida i Akanćani zaplije- 
nili pobijeđenim Atenjanima«, »Atenjani zaplijenili po- 
bijeđenim Korinćanima« ili »Fokiđani oduzeli pobijeđe- 
nim Tesalcima«?* 


Kao što su vojske pustošile neprijateljske zemlje (kuda 
vojska prođe, tu trava ne raste) i kao što se činilo nor- 
malnim da haraju ljetinu i sijeku drveće, pa čak i masline 
kojima treba tako dugo da počnu roditi kad se opet zasa- 
de, tako je nakon pobjede čitavo područje savladanog ne- 
prijatelja pripadalo pobjedniku, koji je s njim postupao 
kako je htio, te je mogao sve kuće sravniti sa zemljom i 
uništiti sav život na njoj. 

Pri utanačenju mirovnog ugovora bogovi su imali, na- 
ravno, odlučujuću riječ, kao i prilikom ulaska u rat: pred- 
stavnici zaraćenih strana zazivali su ih kao jamce sveča- 
nom zakletvom, a ta se zakletva ovjekovječivala posebnim 
žrtvenim obredom. 


2 Vidi G. Ch. Picard, Les trophées romains (de Boccard, 1957), 
str, 13—64: Le trophée grec. 


3 Plutarh, O Pitijinim proroštvima, gl. 15. 

Vojska se prehranjivala od pljačke, no oprez je nalagao 
da se na pohod ponese nešto namirnica, barem za tako du- 
go dok se ne stupi na neprijateljsko područje. Zato je sva- 
ki mobilizirani građanin Atene morao ponijeti u torbi, 
odnosno u pletenoj košari, hrane za tri dana: uglavnom 
kruha, sira, maslina, luka i češnjaka. Zbog toga u Aristo- 
fanu »telećak vojnički«, koji »od ljuta češnja podrigom 
vonja«, često simbolizira oporost vojničkoga života na rat- 
nom pohodu.” 

U klasičnom razdoblju bitke su većinom bile srazovi če- 
ta, koje su na znak trube trčećim korakom udarale jedna 
na drugu u frontalnom poretku, uz pjevanje peana, kao 
Atenjani kod Maratona: valjalo je trčati da bi borci što 
kraće bili izloženi gubicima od bacačkih oružja kojim su 
ih zasipale neprijateljske lake čete, a i kako bi udarci kop- 
lja bili što snažniji i ubojitiji. Čak su i Lakedemonjani, ko- 
ji su među svim Grcima slovili kao najuvježbaniji što se 
tiče bojnih manevara, obrazovali svoj poredak prije dodi- 
ra s neprijateljem i nastojali ga zadržati kroz čitavu bitku, 
osim u krajnjoj nuždi, jer je svaka promjena taktike u 
toku borbe mogla biti vrlo opasna. Bitka se odlučivala po- 
jedinačnim dvobojima, monomahijama. Strategija je 1 da- 
lje bila dosta priprosta, barem do pojave Ifikrata i Epami- 
nonde. Kod Spartanaca dubina bojnog poretka obično je 
iznosila osam redova, s tim što je svaki borac zauzimao 
otprilike jedan kvadratni metar prostora, osim kad bi voj- 
skovođe zapovjedile da se redovi zbiju i da se prijeđe na 
borbu rame uz rame, »štitom uz štit«. U biti, ako zanema- 
rimo bojna kola, koja u Homeru služe uglavnom za to da 
se na njima junaci dovezu na poprište i da ga potom što 
brže napuste, pješadijske bitke Periklova doba ne razli- 
kuju se mnogo od bojeva u Ilijadi, pa je jasno zašto se 
Homer i dalje smatrao glavnim autoritetom na polju voj- 
ničke vještine. 

Međutim, uvođenjem konjice poslije Maratonske bitke, 
starogrčki su bojevi postali donekle drugačiji. Konjica je 
u početku djelovala kao izvidnica i prethodnica. God. 394. 


39 Aristofan, Mir, stihovi 528—529. 

pr. n. e. mladi Atenjanin Deksilej pao je pred Korintom 
zajedno sa još četiristo konjanika izvršujući veoma opa- 
san zadatak; njegov ga nadgrobni spomenik na groblju u 
Keramiku prikazuje kako kopljem ubija neprijatelja koje- 
ga gazi kopitima njegov konj.“ 

Konjica je služila i u progonu i ubijanju raspršenog 
neprijatelja. Među pješacima, a osobito među teško nao- 
ružanim hoplitima koji bi nagnali u bijeg, jedino je hra- 
bar čovjek poput Sokrata imao kakvu-takvu nadu u spas. 
Alkibijad u Platonu pripovijeda kako se filozof ponio pri 
porazu kod Deliona 424. pr. n. €. (Sokratu je tada bilo 
četrdeset i šest godina): 


Tu sam ja bio na konju, a ovaj pješak pod teškim 
oružjem. Pošto se vojska već rasula, povlačio se ioni 
s njime Lahet: i ja se namerim na njih, i čim sam ih 
video, odmah im doviknem da se ne boje, i kažem da 
ih neću ostaviti. Tu sam odista još bolje mogao da po- 
smatram Sokrata nego kod Potideje, jer sam bio na 
konju; pre svega, koliko je on Laheta prevazilazio pri- 
sustvom duha; zatim, činilo se bar meni, Aristofane, da, 
odista kao u onome tvom stihu, i onde hodi putem kao 
i ovde, »i ponoseći se i bacajući oči naokolo«, mirno 
pogledajući i na prijatelje i na neprijatelje, tako da je 
svako iz daljine mogao videti da će se taj čovek, darne 
li ga ko, junački braniti. Zato se i povukao nepovređen, 
i on i njegov pratilac, jer u ratu gotovo i ne diraju u 
one koji se tako drže, nego progone samo one koji beže 
glavom bez obzira.“ 


Pošto su je god. 480. pr. n. e, zauzele i opljačkale Kserk- 
sove čete, Atena je obnovila i učvrstila svoje bedeme, u 
prvom redu Temistoklovim nastojanjem. U 4. stoljeću pr. 
n. e. vojno je građevinarstvo bilo veoma uznapredovalo, 
kao što se vidi po ruševinama Mesene. Razne utvrde u 
Atici igrale su drugorazrednu ulogu; na primjer, tvrđava 
Ramnunt svela se na običnu stražarnicu, sve dok ime utvr- 
de nije opet zadobila zahvaljujući radovima otpočetim oko 


“ Vidi bareljef u G. Fougère, Athènes, str. 143, i natpise u M. N. 
Tod, A selection of greek historical inscriptions, 11, 104 i 105. 
41 Platon, Gozba, XX XVI (prijevod M. N. Đurića; op. prev.). Stih 


naveden na tome mjestu je iz Aristofana (koji prisustvuje gozbi), 
Oblaci, stih 362. 

412. pr. n. e., u vrijeme Dekelejskog rata; kule i bedemi 
pregrađivani su joj još nekoliko puta.“ 

Kako vojske iz 5. stoljeća pr. n. e. nisu raspolagale us- 
pješnim opsadnim strojevima, povoljno smješteni i utvr- 
đeni gradovi sa snažnom posadom lako su im odolijevali. 
U toku Peloponeskog rata, koji je trajao tri desetljeća, 
Lakedemonjani i njihovi saveznici poharali su Atiku više 
puta, no nisu se odvažili da napadnu Atenu i Pirej, koje su 
Dugi zidovi spajali u snažnu, jedinstvenu tvrđavu. Otpor 
odlučno branjena grada mogao se skršiti samo iznenadnim 
jurišem na zidine ili glađu izazvanom dugotrajnom opsa- 
dom; koji put su vrata iznutra znale otvoriti i izdajničke 
ruke. Da bi skratili podsjedanje i izmorili branioce žeđu, 
napadači su ponekad prekinuli dovod tekuće vode, što se 
inače smatralo neljudskim postupkom, pa ga je delfijski 
amfiktionski savez zabranjivao.“ 

U 4. stoljeću pr. n. €. napisao je Eneja Vojnoznanac do 
naših dana sačuvano djelo o obrani opkoljena grada. U 
njemu nalazimo podrobne i oštroumne upute o zatvara- 
nju i čuvanju gradskih vrata, o lozinkama i znakovima, 
promatračnicama kakve valja postaviti, o ispadima iz ut- 
vrde (po mogućnosti noćnim), opsadnim strojevima koji 
su počinjali ulaziti u upotrebu, o načinu kako da se zapa- 
le napadačevi opsadni strojevi (koji su, dakle, uglavnom 
bili drveni), kako da se opsjedatelji spriječe da se ne uz- 
veru uz bedeme, ukratko o svim sredstvima kojima se 
mogu osujetiti neprijateljski pokušaji. Eneja preporučuje 
da se za tamnih i olujnih noći izvan zidina privežu psi, 
koji će izdaleka nanjušiti uhode i prebjege, te probuditi 
slučajno zaspalog stražara; znamo doista da su psi bili od 
velike koristi u čuvanju utvrda.“ 

U doba o kojemu govorimo još se nisu pojavile make- 
donske falange, niti se bila razvila opsadna taktika (polior- 
ketiké), zbog kojih će ratovi helenističkog razdoblja teći 
sasvim drugačije nego bojevi u Ilijadi. No, u tom pogledu 
4. stoljeće pr. n. e. zapravo je ipak prijelazno razdoblje 
prema snažnom razvitku vještine ratovanja. 


42 Vidi J. Puilloux, La forteresse de Rhamnonte (de Boccard, 1954, 
str. 9—66). 

83 Eshin, O poslanstvu, 115. 

4 Aeneas Tacticus u kolekciji Loeb (1948). U vezi s ulogom pasa, 
vidi P. Roussel, Revue des Et. gr., 43, 1930, str, 361—371. 

* 
* * 


Atena je bila snažna osobito na moru, jer je, kao što 
smo rekli, u 5. stoljeću pr. n. e. provodila neprikosnovenu 
talasokraciju. 


Međutim, još god. 490. pr. n. e., kada se odigrala bitka 
kod Maratona, zapravo i nije imala pravoga brodovlja, 
kao što još nije imala ni konjice. Atenska pomorska sila 
zasluga je jednoga čovjeka, Temistokla. On je, i ne čeka- 
jući Pitijino proroštvo po kome će jedino »drveni zid« 
biti neranjiv, shvatio da je državi, ukoliko se želi odu- 
prijeti eginskom brodovlju, a nadasve Kserksovoj prijet- 
nji, potrebno mnogo ratnih brodova. On je mnoge atenske 
hoplite pretvorio u mornare i mornaričke pješake, pa su 
ga neki kasnije i napadali da je dičnim ratnicima »uzeo iz 
ruku koplje i štit i narod atenski vezao uz mornarsku klu- 
pu i veslo!«.* Okoristivsi se jednim novim i bogatijim na- 
lazištem u laurijskim rudnicima, tim podzemnim »izvorom 
blagostanja«“, izborio je odluku prema kojoj su Atenjani, 
umjesto da među sobom podijele čist prihod — znači 
sto ili možda dvjesta talenata“ — najmoćnijima među so- 
bom posudili novac za gradnju troveslarki, trijera. S dru- 
ge strane, započeo je zamašne radove u Pireju, koji je is- 
tisnuo neprikladnu falersku luku. Uvale Zea i Munihija 
preuređene su i utvrđene da služe kao arsenali. Izgradnja 
i svakovrsne pripreme izvedene su tako brzo da je god. 
480. pr. n. e. Atena kod Salamine već raspolagala sa 147 
ratnih brodova spremnih za plovidbu, kao i sa još 53, vje- 
rojatno rezervne plovne jedinice, to jest flotom od ukupno 
200 troveslarki. U toku 5. stoljeća pr. n. e. to se brodovlje 
još povećalo, zahvaljujući prihodima od nameta što su 
atenskoj državi plaćali podvrgnuti gradovi; u 5. i 4. sto- 
ljeću obično je imala 300 do 400 trijera, što je bilo sasvim 
dovoljno da Atena zagospodari Egejskim morem i tjesna- 
cima. 


S Plutarh, Temistoklo, 4: Platon je zajedno s drugim filozofima 
smatrao da je ratna mornarica propast za državu. 


* Vidi gore, Peto poglavlje, str. 139. 
“ Vidi J. Labarbe, La loi navale de Thćmistocle (Les Belles Let- 
tres, 1957), str. 42. 

U staro doba grčke ratne lađe bile su većinom pentakon- 
tore, na kojima je veslalo pedeset veslača, smještenih u 
jedan red (monéres). U 5. stoljeću pr. n. e., pa sve do rim- 
skih vremena, uobičajeni tip ratnoga broda je trijera, sa 
tri reda vesala. O dimenzijama brodskoga trupa možemo 
suditi po dokovima iz uvale Zea: bio je dug otprilike pe- 
deset, a širok nešto ispod sedam metara. Odnos između 
dužine i širine bio je, dakle, manji od jedan prema sedam, 
dok je kod trgovačkih, takozvanih »oblih brodova« bio ve- 
ći od jedan prema četiri“; troveslarke su bile dugi brodovi. 

Kostur brodskoga trupa sastojao se od kobilice i reba- 
ra. Na krmenom dijelu kobilica je bila uvijena do visine 
palube, a na pramčanom izdužena u kljun. Čitav je brod 
bio sagrađen uglavnom od jelovine, osim kobilice, koja je 
bila od hrastovine, kako bi mogla podnijeti tegljenje po 
suhu, što se u starovjekoj mornarici dosta često primjenji- 
valo. Spojevi oplate šuperili su se kučinom i voskom. Za- 
tim je čitav trup bio premazan slojem smole ili voska, na 
kojima su se slikali amblemi; na pramcu se obično crtao 
par velikih očiju, koje su trebale odvraćati zlu kob kao i 
apotronejski episemi na hoplitskom štitu. Uzvinuta krma 
imala je oblik volute ili labuđeg vrata, tvoreći aflaston, 
koji je zajedno sa pramčanim kljunom služio kao trofej 
kada je brod bio preotet neprijatelju. Pramčani kljun ili 
šiljak ponekad je zajedno s očima naslikanim na trupu 
predstavljao glavu neke životinje, na primjer vepra.“ Tri- 
jera je obično imala samo jedan jarbol s križnim jedrom; 
kad nije trebalo razapeti jedro, jarbol je bio položen pre- 
ma krmi, gdje je bio pričvršćen na posebnim nosačima. U 
stvari, trijera je jedrila samo kada neprijatelja nije bilo 
na vidiku, a i tada su, ukoliko je trebalo ploviti brže, po- 
magala vesla. No, u borbi su je pokretali samo veslači. 
Kormilo se sastojalo od dva velika vesla pričvršćena na 
obje vanjske strane krme. 

Kod čitave je trijere najnejasnije kako su djelovala tri 
reda veslača: 


4 O trgovačkoj mornarici vidi gore, Peto poglavlje, str. 147 i dalje. 
% Vidi P, Coussin, Les institutions militaires et navales, slike 
XXVII do XXIX. 

Na sponama, odnosno poprečnim palubnim gredama 
nalazile su se klupe (thranos)...; drugi red veslača mo- 
gao je sjediti na samim gredama (zyg6s) i vesla proturiti 
kroz otvore na bokovima lađe. U potpalublju (thálamos) 
mogao se smjestiti treći red veslača. Atenska trijera 
imala je sto i sedamdeset veslača, to jest šezdeset i dvo- 
jicu tranita (po trideset jednoga na svakoj strani), 
pedeset i četiri zigita 1 pedeset i četiri talamita, Otvori 
za vesla bili su vjerojatno u unakrsnim redovima, isto 
kao i veslačke klupe.” 


Vesla su, naravno, morala biti nejednake dužine, već 
prema visini pojedinog reda veslača iznad morske razine: 
vesla tranita, tj. »gornjaka«, koji su veslali najnapornije, 
bila su duga tri metra, a vesla talamita, tj. »donjaka«, sve- 
ga oko metar i šezdeset centimetara. Događalo se da je 
svaki veslač morao donijeti svoje veslo i remen kojim ga 
je pričvršćivao uz škaram, kao i kožnat jastuk što ga je 
stavljao poda se na drveno sjedište." 

Uz 170 veslača, na brodu je bilo još 30 osoba, pa je s 
njima kompleina posada brojila 200 članova: desetak mor- 
nara, perineja, za opsluživanje opreme i jedra, kao i za 
izbacivanje vode iz kaljuže; desetak mornaričkih pješaka, 
epibata, u hoplitskoj opremi, koji su zauzimali mjesto na 
pramcu, a zadatak im je bio da prilikom dodira s neprija- 
teljskim brodom odbiju napadače ili da sami skoče na 
njihovu palubu; tu su, napokon, trijerarh i njegov štab — 
kormilar, zatim zapovjednik veslača, keleust, koji im je 
davao takt, a pri tome mu je pomagao brodski svirač 
aulosa (trieraúles), pa onda prorej, potkrmar, kojemu je 
mjesto bilo na pramcu, intendant koji se brinuo za živež 
i nekoliko podoficira, nadzornika veslača. 


* 
* =x 


I sama trijerarhija (doslovno: zapovjedništvo nad trije- 
rom) potječe najvjerojatnije iz Temistoklovog doba, a bi- 
la je liturgija, kao na primjer i koregija“ Strateg je sva- 
ke godine imenovao trijerarhe iz redova onih građana 


% P. Coussin, ibidem, str. 97—98. 
3 Tukidid, II, 39, 
2 Vidi gore, Osmo poglavlje, str. 233. 

koji su bili u mogućnosti da podnesu teret visokih troško- 
va u vezi s tom službom, a ne iz redova najvještijih po- 
moraca, jer, dok je država davala trup broda i po svoj 
prilici opremu i posadu, trijerarh je morao uložiti i mno- 
go svoga novca: na njemu je bilo da snosi troškove ugrad- 
nje i, prema potrebi, upotpunjenja opreme, kao i da se 
brine za održavanje i popravak broda u toku ratnog po- 
hoda. On je zapovijedao brodom, no pri tome mu je po- 
magao kormilar, zapovijednik posade, obično iskusan po- 
morac vičan plovidbi. 


Potkraj Peloponeskog rata građani su se toliko istroši- 
li da pojedinac više nije mogao sam snositi troškove tri- 
jerahije. Zbog toga su se dvojica sintrijerarha smjela ud- 
ružiti i zajednički opremati i održavati jedan brod. U tak- 
vom je slučaju svaki zapovijedao trijerom po šest mjeseci. 
U 4. stoljeću pr. n. e. materijalni im se položaj još više 
pogoršao, te se prišlo poreznom sistemu simorija (zadru- 
ga), kako bi se što pravičnije raspodijelili troškovi te važ- 
ne javne službe. 

Veslači su većinom bili Atenjani iz najsiromašnijih slo- 
jeva, teti, ponekad i naseljenici, pa u pomanjkanju ljud- 
stva čak i robovi, kojima je bila obećana sloboda ukoliko 
se budu dobro držali. Za svega dvjesta trijera bilo je pot- 
rebno preko četrdeset tisuća ljudi! Dnevna plaća iznosila 
im je od tri obola do jedne drahme. 


Polazak atenskog brodovlja iz Pireja predstavljao je ve- 
ličanstven prizor, osobito kad se radilo o tako značajnom 
pohodu kakav je bio onaj na Siciliju, na koji se isplovilo 
u srpnju 415. pr. n. e. 


Sami su Atenjani i neki od saveznika, koji su se na- 
lazili u gradu, u zoru određenog dana silazili u Pirej i 
ukrcavali se u lađe, da isplove. A s njima siđe tako reći 
1 sve ostalo mnoštvo u gradu, i građani i stranci. Do- 
maći su pratili svaki svoje: neki prijatelje, neki rođake, 
a neki sinove, i išli s nadom i ujedno s plačem, s jedne 
strane, da će osvojiti Siciliju, a s druge, da li će ih ikada 
više vidjet, pomišljajući na kako ih daleku plovidbv oda- 
šilju iz svoje zemlje... Ipak ih je hrabrila moć silnih 
priprema koje su gledali svojim očima... Brodovlje 
je bilo sagrađeno uz velike troškove trijerarha i grada, 
jer je država plaćala svakomu mornaru drahmu na dan 
i dala je praznih šezdeset ratnih lađa i četrdeset teret- 

nih za oklopnike i najbolju poslugu za njih. Trijerarsi 
su uz plaću iz državne blagajne davali doplatak veslači- 
ma na palubi i posluzi i inače su ukrasili brodove slika- 
rijama i skupocjeno ih uredili. Svaki se od njih vrlo 
mnogo trsio da mu se brod istakne što više ljepotom i 
brzinom plovidbe.. A kad se momčad već ukrcala u 
lađe i sve već bilo utovareno što se htjelo imati za plo- 
vidbu, bio je dan znak trubljom za šutnju. Običajne mo- 
litve prije polaska nisu vršili na svakom brodu, nego 
svi brodovi zajedno preko glasnika. Smiješaju po čitavoj 
vojsci u mjesaonicama vino, koje su kao žrtvu izlijevali 
iz zlatnih i srebrnih čaša i mornari i zapovjednici. A za- 
jedno se s njima molilo s kopna i ostalo mnoštvo gra- 
đana i ako je tko drugi bio tamo sklon njima. A kada su 
zapjevali bojnu pjesmu i svršili žrtvovanje, zaplove i 
isplove najprije u jednoj crti natječući se tada sve do 
Egine." 


Na žalost, ubrzo je trijera Salaminija, posebno određena 
kao i Paral* za prenošenje službenih državnih poruka, do- 
nijela Alkibijadu, jednom od trojice vrhovnih zapovjed- 
nika brodovlja, poziv da se vrati u Atenu i da odgovara 
zbog optužbe za svetogrđe, te je ponosna mornarica do- 
živjela potpun slom. U pogledu pomorske taktike, veoma 
su poučna poglavlja VII. knjige Tukididove, u kojima po- 
vjesničar opisuje bitke kod Sirakuze, koje su bile uzrok 
propasti toga veličanstvenog i mnogobrojnog brodovlja. 


Pomorska strategija veoma je složeno umijeće. U njoj 
su glavnu riječ vodili Atenjani, kao što s druge strane u 
pogledu hoplitskih manevara nije bilo premca Spartanci- 
ma. Cilj je bio da se bok protivničke lađe probije klju- 
nom; u tu je svrhu valjalo najprije razbiti i okružiti ne- 
prijateljsku eskadru i izazvati u njoj metež. Jedan opasan 
manevar sastojao se u brzom prolasku uz sam protivnički 
brod; stigavši na njegovu visinu, napadač je hitro uvukao 
vesla, a pramcem polomio neprijateljska, te mu je na taj 
način osakaćena lađa postala lak plijen. 


Jasno je da su tako precizni manevri u plovidbi zahti- 
jevali dobro izvježbanu posadu. Ksenofont opisuje kako 


3 Tukidid, Peloponeski rat, VI, 30—32, 2 (prijevod S. Telara; op. 
prev.). 


54 Paral je donio u Atenu vijest o slomu kod rijeke Egos (Aegos 
Potamos), (Ksenofont, Helenska povijest, II, 2, 3). 

je u 4. stoljeću pr. n. e. osnivač peltasta Ifikrat, koji je 
bio i sposoban nauarh, to jest mornarički vojskovođa, uv- 
ježbavao svoju posadu u toku plovidbe: 


Prije svega, ostavio je velika jedra razapeta, kao da 
plovi u bitku... Često je, približivši se obali gdje je 
mornarica ručala ili večerala, pramce brodovlja, kad je 
stigao blizu mjesta gdje će pristati, dao usmjeriti, prema 
pučini, a zatim zapovjedio da se lađe odjednom okrenu 
prema kopnu i da se na dati znak utrkuju sve do obale 
Pobjednici su kao nagradu stjecali pravo da prvi pođu 
potražiti pitku vodu ili da prvi jedu. Ploveći danju, vodio 
je brodove u čeonom redu ili u liniji.“ 


Iz toga teksta jasno razabiremo da se starogrčko bro- 
dovlje uvijek držalo obale, jer su mornari najčešće jeli na 
kopnu. 


* 
* * 


U Sparti su poginule borce zakapali u njihovu grimiz- 
mom plaštu, koji im je služio, dakle, i kao mrtvački pok- 
rov, i prekrivali ih maslinovim grančicama. Grobovi su 
im bili obilježeni imenima, dok su grobovi ostalih Lake- 

. demonjana ostajali bezimeni.“ 


Atenjani su poslije svakoga ratnog pothvata s poštova- 
njem donosili ostatke poginulih ratnika u grad i priređi- 
vali im svečan pogreb: 


Izlažu najprije kosti poginulih kroz tri dana sagradiv- 
ši šator, i svatko prinosi svome što god hoće. A kad se 
vrši sahranjivanje, (deset) kola voze čempresove sandu- 
ke, za svaki kotar po jedan. Unutra su kosti, kojega je 
tko kotara bio. A jedan se odar nosi prazan pokriven 
za nestale, koje ne nađu, da bi ih sahranili. Sudjeluje 
kod pogreba tko hoće, i od građana i od stranaca, i že- 
ne rođakinje učestvuju i jauču na grobu. Polažu ih na- 
pokon na državnom groblju, koje je u najljepšem grad- 
skom predgrađu... Kad ih pokriju zemljom, čovjek, 


5 Ksenofont, Helenska povijest, VI, 2, 27—30. 
5 Plutarh, Likurg, 27, 2—3; vidi R. Flaceličre, Revue des Et. gr., 
61, 1948, str. 403—405. 

kojega izabere grad i za kojega se čini da je vrlo razbo- 
rita suda, te se ističe ugledom, govori nad njima doličan 
pohvalni govor.” 


God. 431. pr. n. e. Periklo je osobno održao onaj epitd- 
fios lógos, nadgrobni govor, koji nam je sačuvao Tukidid. 

Na nadgrobnom spomeniku bila su uklesana imena po- 
ginulih po filama, uz veoma jednostavan natpis: »Popis 
Atenjana iz te i te file, poginulih u tom i tom boju...«, 
ali je počesto i kratka pjesma, nadgrobni epigram, slavila 
njihovo junaštvo i svijetao primjer koji su dali." 

Država je preuzimala brigu za ratnu siročad i izdržava- 
la ih do efebije, kada su na svetkovini Velikih Dionizija 
sinovi palih ratnika u kazalištu na svečan način primali 
potpunu bojnu opremu: 


U trenutku kada je sve bilo spremno da otpočne pri- 
kazivanje tragedija, izašao je glasnik i predstavio sinove 
poginulih boraca, mladiće u punoj bojnoj opremi hopli- 
ta, i svečano proglasio: »Narod je podigao do momaštva 
ove mladiće, kojima su očevi slavno položili život za do- 
movinu. Sad im narod daje ovu opremu i oružje, neka 
odsad stupaju vlastitim putom i neka im je sretno. Na- 
rod ih moli da zauzmu mjesta u prvom redu gle- 
dališta.«? 


Država je pomagala i ratnim invalidima: jedan, navod- 
no Pizistratov zakon nalagao je da im se omogući da se 
do kraja života hrane o državnom trošku.“ Postojao je, me- | 
đutim, i jedan drugi zakon, prema kojemu su svi osiro- 
mašjeli invalidi imali pravo na dnevnu pomoć u iznosu od 
dva obola'!: bogalj za kojega se tako dirljivo zauzimao Li- 
zija svakako nije bio žrtva rata; inače bi ovaj, u trenutku 
kada mu je zaprijetila opasnost da ostane bez invalidnine, 
na sva usta hvalio njegove ratne zasluge! 


7 Tukidid, Peloponeski rat (prijevod S. Telara; op. prev.). 


$8 Vidi na primjer M. N. Tod, A selection of greek hist. ins- 
criptions, I, 48 i 59. 


% Eshin, Govor protiv Ktezifonta, 154. 
% Plutarh, Solon, 31. 
él Aristotel, Ustav atenski, 49. 

* 
* * 


Atenski hopliti kod Maratona, spartanski kod Termopi- 
la i Plateje, atenski mornari i epibati kod Salamine spa- 
sili su Grčku: bez njih bi civilizacija koju opisujemo nes- 
tala i prije punoga procvata, a Helada bi postala perzij- 
skom satrapijom. No, poslije Perzijskih ratova Grčka je 
svoju borbenost i ratničko iskustvo okrenula protiv same 
sebe. Jedna od najkrvavijih i najkarakterističnijih epizoda 
Peloponeskog rata jest slučaj otočića Mela god. 416. pr. 
n. e. Taj dorski otočić u Egejskom moru (gdje je god. 
1820. otkrivena Miloska Venera) bio je u očima Atenjana 
kriv što je u sukobu »velesila« želio ostati neutralan. Valja 
pročitati u Tukididu tragične pregovore atenskih izaslani- 
ka i melskih predstavnika, iz kojih proizlazi ezopovska 
pouka da »jači uvijek ima pravo«. Kako Meljani nisu htje- 
li popustiti, atenska je vojska opsjela Mel, i tu ostala 
više od godinu dana, jer se ona šaka slobodoljubivih oto- 
čana branila upravo herojski: prilikom jednog ispada Me- 
ljani su poubijali velik broj neprijatelja. Atenjani su mo- 
rali poslati pojačanje i tada je svemu bio kraj, koji Tu- 
kidid opisuje u nekoliko škrtih riječi: 


Kako su ih sada žestoko opsjedali, a došlo je i do 
neke izdaje od njih samih, predaju se Atenjanima tako, 
da oni o njima odluče. Oni poubijaju sve melske mlade 
ljude, koje su uhvatili, a djecu i žene prodaju u roblje.” 


Ne zaboravimo da su i Meljani bili Grci, a ne barbari. 

Ovakvi i slični pokolji, kao i gubici u kopnenim i po- 
morskim bitkama, tako su oslabili Grčku i prorijedili 
muško stanovništvo da su u slijedećem stoljeću gradovi 
morali za svoju obranu unajmljivati sve više i više pla- 
ćenika, to jest starijih vojnika koji se nisu borili iz do- 
moljublja kao građani, nego tek da se prehrane, da zara- 
de svoju vojničku plaću. Već 399. pr. n. e. »deset tisuća« 
Grka iz Anabaze, među kojima je bio i Atenjanin Kseno- 
font, koji će kasnije opisati njihove podvige, zapravo su 
bili vojnici od zanata što svoj mač stavljaju u službu ono- 


& Tukidid, Peloponeski rat, V, 84—116 (prijevod S. Telara; op. 
prev.). 

me tko ih bolje placa. Njihova povijest »jasno pokazuje 
kobne posljedice dugotrajnog rata, nakon kojega bivšim 
borcima ne preostaje ništa drugo nego da kao najamnici 
stupe u bilo čiju službu. Iz toga se izrodila pljačkaška i 
neobuzdana soldateska.«*% 

No, ubrzo ti pustolovi više nisu morali odlaziti preko 
mora da bi zarađivali za život u službi nekoga perzijskog 
vladara: u svojim međusobnim sukobima i same su ih grč- 
ke državice plaćale zlatom. Uzalud je Demosten zaklinjao 
sunarodnjake da se sami ukrcaju na trijere i da pođu u 
hoplitsku službu: njima je, međutim, bilo draže da ih od 
Filipa brane pretežno plaćenici, a odlučili su se da konač- 
no pođu i sami kad je već bilo prekasno. Najbolje aten- 
ske i tebanske čete izginule su kod Heroneje god. 338. pr. 
n. e. pod naletom makedonskih falangi. 

Tu civilizaciju koju je rat spašavao sada je rat i uništa- 
vao. Bratoubilački sukobi između Grka polako su ali sigur- 
ni iskrvili Heladu i predali je na milost i nemilost najpri- 
je makedonskim, a zatim i rimskim osvajačima. 


8 G, Glotz i R. Cohen, Histore gercque, III, str. 42. 


OPCENITI OSVRT 


Periklovo doba, koje smo na početku ove knjige proiz- 
voljno nazvali klasičnim razdobljem petog i četvrtog sto- 
ljeća prije naše ere, zapravo je tek jedna etapa u tisuću- 
godišnjem razvitku stare Grčki. To je doba u mnogom pog- 
gledu svakako najsjajnije i najsretnije. Međutim, nismo 
mogli sasvim prešutjeti Homera i arhajska vremena, ni, 
s druge strane, helenističku civilizaciju, koja će s Alek- 
sandrom Velikim nadrasti svoje uske okvire i proširiti se 
na gotovo čitav tada poznati svijet kao konačan procvat 
helenske kulture. Naime, grčka civilizacija posjedovala je 
neka konstantna obilježja, koja se javljaju u homerska 
vremena i ne iščezavaju potpuno čak ni pod vladavinom 
Rimskoga Carstva. 

Da li je Periklovo doba zaista najsjajnije i najsretnije? 
Nisam baš posve uvjeren da to proizlazi iz prethodnih pog- 
lavlja... Kada čovjek opisuje svakodnevni život neke zem- 
lje u određenom razdoblju, ograničuje se uglavnom na 
razmatranje izvanjske, najbanalnije strane stvarnosti, ko- 
ja i jest upravo »svakodnevna«. Govorili smo o atenskom 
podgrađu, o smrdljivim, krivudavim i noću neosvijetlje- 
nim uličicama, o više nego skromnim i u stvari ružnim 
kućama, no nismo gotovo uopće spomenuli po ljepoti ne- 
nadmašive građevine na Akropoli: Propileje, hram Nike 

Aptere, Erehtejon i Partenon, kojih ruševine i danas slu- 
že na diku Ateni. Nabrojili smo najskromnija zanimanja 
kojima su se bavili mali ljudi toga radišnog naroda, ob- 
darenog nepogrešivim ukusom, a tek smo tu i tamo leti- 


258 


mično spomenuli slikarska i kiparska remek-djela. Podrob- 
no smo opisali kako su se helijasti raspoređivali po raz- 
nim sudištima, a nismo ništa rekli o govorničkom umijeću 
jednoga Lizije ili Demostena. Naveli smo neke ulomke iz 
starogrčkih pisaca — osobito iz Aristofana — jer su nam 
se činili ilustrativni za određene značajke svakodnevnoga 
života, a nismo se ni dotakli Pindarova pjesništva, Tuki- 
didova povjesničarskog djela, ni Platonove filozofije. Opi- 
sali smo kako su se organizirale kazališne predstave u ve- 
zi s vjerskim svetkovinama, no što smo naveli od najljep- 
ših Eshilovih, Sofoklovih i Euripidovih tragedija? Govo- 
reći o obrazovanju i školstvu, spomenuli smo učenje ra- 
čuna, ali smo tek ovlaš dotakli razvoj geometrije i aritme- 
tike u Platonovo vrijeme, a taj je razvoj u sebi nosio za- 
sade sjajnog procvata helenističke znanosti. 

Istina je da ova knjiga može poslužiti kao protuteža sta- 
novitoj literaturi koja od Renesanse naovamo čitaocima 
predstavlja idealiziranu, rekli bismo sanjarsku, no zapra- 
vo nestvarnu sliku stare Grčke. Zar zaista moramo »pro- 
stodušno vjerovati«, kao što upozoravaju neki, »da je dan 
staroga Grka protjecao u spokojnom ritmu kakve lijepe 
Sofoklove drame«?' Moramo li »jednoglasno hvaliti prim- 
jernu urednost i zdravu jedrinu naroda koji, da po istini 
kažemo, nikada nije prao zube ni upotrebljavao maramice, 
koji je prste brisao u kosu, pljuvao po podu i masovno 
umirao od malarije i tuberkuloze, čak i kada nije harala 
glad ili kuga? Zapanjeni smo kada otkrijemo da je i tako 
kritičan duh kakav je bio Taine zamišljao staru Grčku 
kao zemlju 'božanskih ili ladanjskih' igara i natjecanja u 
ljepoti, gdje su skoro sve žene bile Miloske Venere...« 


U stvari, poznavaocu starovjeke povijesti odmah upada- 
ju u oči podudarnost, srodnost pa čak i savršena sličnost 
običaja i navika različitih naroda, koji u velikoj većini ni- 
su ni znali jedni za druge, no koji su živjeli u sličnim uv- 
jetima zbog otprilike usporednog razvoja tehnike, načina 
života, pa čak u stanovitoj mjeri i intelektualnih predodž- 
bi. Mnoge značajke svakodnevnog života koje smo naveli, 
kao i mnoge vjerske i druge običaje, nalazimo i u ostalih 


1 Ch. Picard, La vie privée dans la Grèce classique, str. 97. 
2 Ch. Picard, ibid. 

starovjekih naroda, Perzijanaca, Mezopotamaca, Egipća- 
na i Židova, uz, naravno, podosta jače ili slabije izraženih 
razlika. Ono što predstavlja tajnu, odnosno »čudo«, kao 
što neki vole reći, jest činjenica da se u istim materijalnim 
uvjetima, kakvi su u krajnjoj liniji postojali i u drugim 
zemljama, upravo u Grčkoj razvila intelektualno i um- 
jetnički viša i dugotrajnija civilizacija. 

Neizbježni propusti ove knjige u pogledu grčke knji- 
ževnosti, znanosti i umjetnosti lako se mogu nadoknaditi, 
jer o njima postoji mnogo izvrsnih djela. Htio bih u vezi 
s umjetnošću navesti jednu stranicu iz velikoga suvreme- 
nog grčkog pisca Nikosa Kazancakija, koja nadopunjuje 
ono što smo u Petom poglavlju govorili o obrtnicima, jer 
u staroj Grčkoj nije postojala kruto određena granica iz- 
među obrtnika i umjetnika: 


Dobro promotrite neku skulpturu iz sjajnoga klasič- 
nog razdoblja. Primijetit ćete da nije nepomična, da tre- 
pti skrovitim životom, da se neprimjetno miče kao krilo 
sokola kad šestari nebeskim visinama. Izvježbano oko 
primjećuje da dovršava pokret koji je prevladavao u 
djelima prethodnih pokoljenja, naznačujući već ujedno 
oblike budućega stvaralaštva. Kip živi, diše, nastavlja 
tradiciju i suzdržavanom smionošću prethodi sutraš- 
njici. Stari nisu volje skokovit razvitak. Poštovali su 
tradiciju, nadilazeći je samo toliko koliko su im to nje- 
zini okviri dopuštali. Kad je neki umjetnik uveo novo 
tehničko rješenje, zamislio nov stav ili osmjeh, svi su 
se poveli za njim kao da se radi o općoj svojini... Umjet- 
nost nije bila osobna, jer je stvaralac prije svega pred- 
stavljao svoju zemlju i svoj narod, a jedini mu je cilj 
bio da ovjekovječi velike trenutke društva u kojemu živi. 
Umjetnik i narod bili su jedno? 


* 
ko k 


Taj tako trezveni, radini i na bojnom polju neustrašivi 
grčki narod — a nije izgubio te svoje odlike ni kasnije, kao 
što potvrđuju grčki oslobodilački ustanak iz 1821. i hrab- 


3 N. Kazancaki, Du mont Sinai a l'ile de Vénus. Carnets de voyage 
(Plon, 1958), str. 205—206. 

ro držanje za vrijeme Drugoga svjetskog rata — taj je, 
narod, dakle, posredstvom Rima ostavio našoj kulturi vječ- 
ne tekovine — »tečevinu za uvijek« (ktema es aei), kao 
što bi rekao Tukidid. Međutim, sjaj drevne Helade nije za- 
bliještio samo književnike, koji su je opisali kao raj na 
zemlji, nego i prave povjesničare. U naše vrijeme ne pos- 
toji više, kao u antici, samo spartanski privid‘, nego, dapa- 
če, i atenski, pa općenito i helenski. 

Često imamo prilike čitati gotovo klišeizirane postavke 
o tome kako je Periklova Atena nenadmašen model savr- 
šene demokracije; kako je starogrčki moral Plutarhovih 
»heroja« i mudrih stoika daleko iznad svakoga drugog; 
kako su Heleni racionalistički i optimistički vjerovali sa- 
mo u snagu ljudskoga uma, smatrajući da ovaj svijet za 
čovjeka ni u kom slučaju nije »dolina suza«. Pogledaj- 
mo, međutim, kako zapravo stoji s takvim tvrdnjama o 
politici, moralu i općenitom životnom stavu starih Grka. 

Atenjani su ustanovili građanske slobođe i demokraci- 
ju, što im ubrajamo u goleme zasluge, i uzorno ih prim- 
jenjivali, barem pod Periklom, velikanom ogromna auto- 
riteta i snažna utjecaja. No, kako da pri tom zanemarimo 
mnogobrojne robove, zavojevački Periklov imperijalizam 
i njegovu okrutnost pri gušenju pobuna? Već je pod Pe- 
riklovim rukovodstvom atenska vladavina imala mnogo 
loših strana, pa prebacivati svu odgovornost za njih samo 
na njegove nasljednike, kakav je bio Kleon, znači suditi 
previše pojednostavnjeno. Iako je nesumnjivo bila libe- 
ralnija od ostalih grčkih država, Atena nam se i sama čes- 
to ukazuje kao bezobzirna, surova i samoživa, ukratko »to- 
talitaristička« država: kako je samo, na primjer, teško 
dodjeljivala toliko žuđeni status atenskoga građanina! 

Uobičajeni grčki moral u klasičnom razdoblju ne odgo- 
vara u potpunosti moralu Plutarhovih »junaka«. Doduše, 
»lijep i dobar« (kalós kagathós) Atenjanin, taj džentlmen 
plemenita roda, izjednačivao je ljepotu s vrlinom, a ruž- 
noću s porokom, te se prirodno ustručavao od laži i nis- 
kosti: suviše se brinuo za svoj ugled (dóksa) i nastojao 
steći slavu i diku (filotimia). No, radilo se tu o moralu ko- 
ji se temeljio na javnome mišljenju, odnosno na onome 
»što će reći svijet«, te samim time i nije mogao biti odviše 


4 To je naslov jedne knjige F. Olliera o idealizaciji Sparte. 

čvrst. Platon je to dobro pokazao. Naravno, mladi ljudi 
koje opisuje u svojim dijalozima odreda su pošteni, sim- 


patični i ugodni, no ništa ih (osim kad se, što je rijetkost, ' 


povode za Sokratovim učenjem) ne može spriječiti da pos- 
tanu Alkibijadi ili Kalikli, tako je u njih želja da budu 
snažniji i moćniji od drugih potiskivala sve druge osje- 
ćaje! 

Svetište Apolona Pitijskog u Delfima svakako je imalo 
snažan vjerski i moralni utjecaj. Ali izreke mudraca, ukle- 
sane u predvorju hrama, nisu zagovarale herojski moral 
»samoprijegora« i »nesebičnosti«. »Spoznaj sama sebe« 
(geslo kojemu je Sokrat dao nov smisao) značilo je u 
stvari: »Spoznaj da si samo smrtnik i ne izlaži se preuze- 
tnošću osveti božanske Nemeze.« Dvije druge krilatice: »Ni- 
šta odviše« i »Ujamči se, na svoju štetu« preporučuju mje- 
ru u svemu, a osobito izbjegavanje pretjerane, kako mi 
kažemo, »ljubavi prema bližnjemu«. To su svakako mudre 
upute, no mudrost im je upravo malograđanski usko- 
grudna 

Jedino nam se moralni stavovi pojedinih filozofa, uče- 
nika Sokratovih, kojima su preteče pitagorovci i orfičari, 
čine dostojnim poštovanja: Platon je nastojao poistove- 
titi čovjeka s apsolutnim Dobrom, to jest s bogom, pu- 
tem isposništva i poniranja u sebe“, a Aristotel je svoj mo- 
ral zasnivao na temeljnoj vrlini kakva je plemenitost". No, 
koliko je pravih učenika zaista slijedilo te mudrace? Op- 
ćenito govoreći, možemo tvrditi da se mnogoboštvo prije 
srozavalo u praznovjerje, nego što je podizalo moralnu ra- 
zinu narodnih masa“ I sami misterijski kultovi, poput 
eleuzinskog, nisu zahtijevali od svojih vjernika da žive 
bogobojazno kako bi zaslužili blaženstvo besmrtnosti, ko- 
je im je, bez obzira na počinjene grijehe, zajamčivao već 
sam magijski obred posvećenja. Diogen se izrugivao tome 
kako svaki razbojnik može steći vječno blaženstvo, samo 
ako se uputi u misterije, za razliku od kreposnog Epami- 


5 Vidi J. Defradas, Les themes de la propagande delphique, str. 
268—283. 


$ Vidi A. Diès, Platon (Flammarion, 1930). 


7 Vidi R. A. Gauthier, Magnanimité, Videal de la grandeur dans la 
philosophie paienne et dans la thćologie chrćtienne (J. Vrin, 1951). 
t Vidi gore, Osmo poglavlje, str. 236. 

nonde, koji će, ako se zaboravi posvetiti, vječno gacati u 
kaljuži pakla. 

Ta »ljubav prema »životu«, kojom nam pune uši toliki 
autori kad pišu o staroj Grčkoj, svakako je postojala. He- 
leni su, poput tolikih naroda iz drugih zemalja i iz dru- 
gih vremena, voljeli život, a u prvom redu svjetlost sun- 
ca, prozračnost svoga gotovo stalno vedrog neba, koje je 
teško ostaviti i poći u tminu Hada. No, život su grabili bez 
iluzija i bezbrižnog optimizma, potpuno svjesni dobrih i 
loših strana ljudskoga postojanja: 


Tko god tvrdi da su stari Grci gledali na život nehaj- 
no, krivo ih sudi. Istine je sasvim drugačija. Vjerovali 
su, naime, da je život težak i trnovit, da su bogovi nemi- 
losrdni, jer ljudima udjeljuju više patnje nego radosti, 
a da je jedino neotuđivo čovjekovo dobro što mu pre- 
ostaje kada sve izgubi plemenitost kojom se uzdiže iz- 
nad zle sudbe. Čovjek jači od svoga usuda možda je po- 
sljednja riječ starogrčke mudrosti? 


U tom pogledu stari se Grci nisu mijenjali od Ilijade: u 
alegoriji o dvije bačve, obraćajući se zaplakanom Prija- 
mu, Ahilej čak i ne pomišlja na nevjerojatnu, nestvarnu 
mogućnost da Zeus nekog čovjeka obdari samo dobrima — 
mnogo je već i to što je, kao i Peleju, Prijamu bog po- 
dario nekoliko godina sreće, jer mnogi kroz čitav svoj vi- 
jek poznaju samo nesreću." Teognid jadikuje: 


Od sveg je najbolje stvoru zemaljskom ne rodit se na 
svijet 

Niti ugledat kad žarkoga sunašca trak, 

Al 'kad se rodi, što brže otići Hadu na vrata, 

Zemljice silu svu na se nagrnut, lec." 


Herodot također misli da »oni koje bogovi vole umiru 
mladi«.“ Zborovi u tragedijama više puta savjetuju: »Ne 


* A.J. Festugičre, Sur une ćpitaphe de Simonide, u Vie intellec- 
tuelle, 25. siječanj 1937, str. 302. 


19 Ilijada, XXIV, stih 529 i dalje. Vidi R. Flaceličre, Homère (coll. 
de la Pléiade, N. R. F., 1955). Uvod, str. 47—50. 


"Teognid, stihovi 271—274 (prijevod K. Raca; op. prev.). 


2 To je u stvari zaključak priče o argivskim blizancima Kleobu 
i Bitonu, čiji su kipovi nađeni prilikom iskapanja u Delfma; Hero- 
dot, I, 31. 

zovite nijednoga čovjeka sretnim prije nego što umre, jer 
ne znate što mu bogovi spremaju«, a Euripid se povodi 
za Teognidom i tvrdi da bi valjalo plakati nad onim tko 
se upravo rodio i kojega čekaju tolike nedaće, a rados- 
nim pjesmama otpratiti onoga koji je umro i tako se oslo- 
bodio muka.” 


Htjeli smo pokazati stare Grke, a osobito Atenjane, kak- 
vi su bili u nedaćama, ali i na vrhuncu slave. Slava im je 
tolika da takav narod nije potrebno idealizirati. Da, Ate- 
njani su nepravično otjerali u smrt Sokrata, no i sam je 
Sokrat bio Atenjanin, a ima li čovjeka koji bi se u čov- 
ještvu ikada mogao mjeriti sa Sokratom? 


3 Euripid, fragment 449, 

helijast 20, 247 
Helijeja 246 
heméra 272 
hemerodrom 272 


hemitetartemorion 131 


hérnips 187, 209 
hespérisma 180 
hestijaza 223 
hetera 83, 111, 140 
heterija 186 
hierá 227 
hijerodul 58 
hijerogamija 217, 229 
hilioi 107 
himation 165, 171 
hiparh 272 
hippeis 271 
hippios 116 
hippos TI 
hippotoksótai 271 
hiton 164, 171 
hlamida 167 
hlanida 165, 171 
Hloje 217 
hodopoiol 19 
hoefore 217 

hoes 217 
holokaust 210 
homila 195 
hoplit 50, 93, 262 
hoplomahija 266 
hrezmolog 238 
hypothymis 186 
h$troi 143, 217 


ijatrikon 154 
iren 94 
iynks 240 
izotelija 50 


jota 107 


kalásireis 172 
kaligeneja 214 
kalós 120 

kalós kagathós 291 

miropolion 162 

misthós dikastikós 250 

oikos 25 

olimpionik 226 

omfalós 236, 237, 268 

onos 145 

ostracizam 49 

ostrakoforija 242 

paideja 126 

paídes 113 

Paladion 246 

pale 115 

palestra 113, 114, 115, 121 

pallaké 82 

Panateneje 51, 212 

panegirija 211, 225 

Panegirije 225 

Panegirik 225 

pankratija 117, 118, 226 

panoplija 262 

panspermija 217 

Paral (troveslarka) 283 

parástasis 244 

paroh 71 

parteneja 93 

pastás 24 

pátria (ta) 206 

patronim 41 

pean 112 

pedagog 103 

pedonom 94, 100 

pedotrib 101, 113, 114, 115, 113, 
120, 125, 151, 266 

pélanos 209, 235 

peltast 269 

pentakontora 280 
pentakosiomedimni 33 
pentatlon 115, 226 
pentekontarh 262 
penteteris 225 
peplos 169, 170, 171, 173 
perijek 262 
perinej 281 
peripol 267 
periskoinizma 10 
peristijarh 44 
petaz 178 
peteja 197 
Pianopsije 213 
pianopsion 213, 214 
pilidion 177, 178, 200 
pilidion 200 
pilos 177, 178 
pithoi 143, 184, 217 
Pitije 224 
pitoigija 216 
plektar 110 
Plinterije 218 
poiesis 62 
Poikile 227 
polemarh 262 
polet 48, 254 
poliorketike 278 
posejdeon 215 
praksis 62 
praktor 48, 254 
pratopampais 94 
prezbitat 264 
pritan 10, 42 
pritanija 42, 150 
proagon 220 
proboskania 100 
probúleuma 44 
proedrija 221 
prógramma 40 
Proharisterije 217 
promantija 235 
promikkizómenos 94 
Dropais 94 
propoma 187 
proskenion 219 
prorej 281 
prostátes 50, 252 
prostoon 28 
protagonist 220 

proihesis 90 
prothyron 24 
prytaneia 244 
psefos 252 

psefos demósia 252 
psiathos 28 

psikter 189 

pyanos 213 

pyjelos 157 


rabduh 221 
ripis 174 
rizotom 154 
ro 107 
robidas 94 
rómbos 240 


sákos 163 
Salaminija (troveslarka) 283 
sampi 107 
sapfizam 122 
sema 230 
semeia 231 
semejon 43 
sfaira 9 
sfendóne 270 
sfragís 173 
sikofant 244 
simahija 38 
simorija 282 
simpozijarh 188 
simpozion 185 
sinegor 59, 244, 252 
Sinekije 212 
sinekizam 9, 212 
sintrijerarh 282 
sisitija 183 
sitofilak 150, 151 
sitopol 150 
skena 219 
sktadion 174 
skilla 182 
Skiroforije 175, 218 
skiroforion 218 
skyteús 145 
skytodepsos 145 
skytotomos 145 
smégma 159 

sofist 123 
sofronist 266 
sofrosine 64, 79 
soma 230 

stadij 116, 226 
stadion 114 
statera 132 
stela 29 

stlegis 114 
stoiheia 105 
stoihidion 106 
strateg 48 
strigil 114 
strófion 162 
symbolon 251 
sympósia 185 
symposidrhos 187 
synokiia 24 


taksijarh 269 
talamit 281 
talasokracija 55, 260 
talent 131, 132 
targel 218 
Targelije 218 
targelion 218 
tárihos 182 
teatrokracija 222 
teatron 219 
tehnikon 231 
telćoi 209 
telesterion 228 
Teogamije 216 
teorija 62 

terma 116 
tetartemorion 131 

